
MESAJUL MINISTRULUI APARARII NATIONALE, 
DOMNUL GABRIEL OPREA, 
CU OCAZIA SARBATORIRII ZILEI ARHIVELOR MILITARE 
26 iulie 2011 


ärbätorirea, la 26 iulie, a Zilei Arhivelor Militare, imi ofera privilegiul 

de a va felicita pentru eforturile şi performanțele tuturor specialiştilor 
militari şi civili care, de-a lungul timpului, şi-au asumat răspunderea conservării, 
in timp de pace, dar si de restriste, a patrimoniului arhivistic al Armatei României, 
tezaur spiritual de o inestimabilă valoare documentară şi istorică, menit să ateste 
posterității evoluţia organismului militar românesc şi memorabilele fapte de arme 
ale militarilor români. 

Înfiinţarea, în urmă cu 91 de ani, la 26 iulie 1920, prin Ordinul nr. 4 al 
Marelui Stat Major, a Depozitului de Arhivă al Armatei, a confirmat necesitatea 
imperioasă a unei instituții de profil cu o asemenea nobilă misiune, ale cărui 
tradiții sunt continuate în prezent de Serviciul Istoric al Armatei, împreună cu 
centrele specializate şi depozitele intermediare de arhivă ale categoriilor de forțe, 
precum şi alte structuri din cadrul Armatei României. 

Probitatea profesională, capacitatea de analiză şi evaluare a fenomenului 
istoric în intimitatea sa, discernământul şi responsabilitatea deplină fata de 
expertizarea, conservarea, gestionarea şi valorificarea fondurilor arhivistice sunt 


calități care au garantat succesul arhivarilor, arhivistilor şi specialiştilor in acest 


domeniu de maximă legitimitate, capabil să certifice identitatea structurilor 
Armatei României si să identifice in învätämintele benefice ale trecutului 
fundamentele viitorului. 

Pentru inteligența şi competența cu care reusiti să convertiți tezaurul 
documentar al Armatei României în capital de virtuți şi valori demne de perpetuat, 
adresez sincere felicitări personalului Serviciului Istoric al Armatei, al Centrului 
de Studii şi Păstrare a Arhivelor Militare Istorice, centrelor şi depozitelor 
intermediare de arhivă, precum şi tuturor arhiviştilor din Armata României. 

De asemenea, doresc să transmit admiraţia şi multumirile mele personale 
tuturor cadrelor militare şi personalului civil din sistemul arhivistic militar care s-a 
implicat nemijlocit şi a contribuit cu succes la finalizarea activității de recalculare 
a pensiilor militare. 

Cu încrederea că si pe viitor veţi fi la fel de rigurosi, responsabili si 
perseverenti în nobila misiune de prezervare a trecutului Armatei Române, vă 
urez dumneavoastră şi celor dragi multă sănătate, fericire şi prosperitate, precum 
şi împlinirea tuturor aspirațiilor profesionale şi familiale. 


La multi ani! 


MINISTRUL APĂRĂRII NATIONALE 


G abrig Oprea 

DUPA SAPTEZECI DE ANI 
(1941-2011) 


CC saptezeci de ani in urmä, la 22 iunie 1941 in 
zori, Wehrmacht-ul declansa ofensiva impotriva 
Uniunii Sovietice pe toata intinderea granitei comune. 

Tot atunci, armata romana intra in actiune pe linia 
Prutului si in nordul Bucovinei. Conducatorul statului, 
generalul Ion Antonescu (mareșal din august 1941) avea 
autoritatea juridică deplină să decidă intrarea in război. 
Opinia publică în covârşitoarea ei majoritate era de partea 
sa. Cu un an în urmă (28 iunie-3 iulie), Uniunea Sovietică 
ocupase prin ultimatum, Moldova dintre Prut şi Nistru — 
teritoriu pe care-l revendica din 1918 — dar şi nordul 
Bucovinei, care nu aparținuse vreodată Imperiului Rusiei. 

In zorii zilei de 22 iunie 1941 radioul şi presa au difuzat 
repetat, proclamația Conducătorului statului: 

„Ostaşi vă ordon treceţi Prutul. 

Zdrobiti vrăjmaşul din Răsărit şi miazănoapte. 
Dezrobiti din jugul roşu al bolşevismului pe fraţii noştri 
cotropiti. Reimpliniti în trupul țării glia străbună“. 

Din perspectiva istoriei româneşti, campania era deplin 
întemeiată. 

I s-a adăugat şi o motivare ideologică, lupte împotriva 
bolsevismului, opus valorilor tradiționale europene. 

Grupul de armate „General Antonescu“ cuprindea 20 
de divizii de infanterie, 3 brigăzi de munte, 4 brigăzi de 
cavalerie, 2 de fortificații, 550 avioane, 22 nave maritime şi 
17 fluviale. In dispozitivul basarabean opera şi Armata XI 
germană. 

La 26 iulie 1941, întreaga Moldovă dintre Prut şi 
Nistru şi partea de nord a Bucovinei erau eliberate. 

Comunicatul Cartierului General român anunța: 

„Lupta pentru dezrobirea brazdei româneşti de la 
răsărit s-a terminat. 

Din Carpaţi şi până la Mare, suntem din nou stăpâni 
pe hotarele străbune. 

Lupta pentru asigurarea dezvoltării noastre, pentru 
salvarea credinței, pentru ordine şi civilizație, continuă. 

Trupele germano-române au înaintat adânc dincolo de 
Nistru“. 

Accentul cădea acum pe lupte pentru păstrarea 
credinței şi a civilizației. Angajarea unităţilor române la 
răsărit de Nistru în teritoriul sovietic s-a efectuat treptat, în 
urma a două cereri scrise ale cancelarului Adolf Hitler către 
generalul Ion Antonescu şi acceptate de acesta. 

Angajarea României în conflictul germano-sovietic 
intra acum într-o fază nouă. 

Dacă între Prut şi Nistru acţiunea armatei române 
fusese legitimă, depăşirea hotarului de pe Nistru însemna 
participarea României la agresiunea Reich-ului împotriva 
Uniunii Sovietice. 

Consideraţii militare şi politice pot explica înaintarea 
în continuare pe teritoriul sovietic. Dar din punct de 
vedere juridic şi al faptelor, forțele române participau 


Academician prof. univ. dr. Dinu C. GIURESCU 


acum la agresiunea 
Wehrmacht-lui 
impotriva U.R.S.S. 

Au fost 
ocupate teritoriul 
dintre Nistru si 
Bug şi Odessa — 
după asediu cu 
mari pierderi. 
Apoi înaintarea 
a continuat pe 
litoralul nordic al 
Mării Azov şi în 
Crimeea. 

Mareşalul 
Ion Antonescu 
şi-a dat seama 
la început de 
noiembrie 1941 à 
ca razboiul fulger 
plănuit de conducerea Reich-ului nu şi-a atins obiectivele. 

Ministrul Statelor Unite la Bucureşti trimitea o 
telegramă la Washington D.C. (15 noiembrie) care relata 
discuția mareşalului Antonescu cu un lider politic român. 
Iată cuprinsul telegramei: 

„Un prieten care invariabil îmi dă informații exacte şi de 
actualitate, a stat recent de vorbă cu Mareşalul Antonescu, 
timp de două ore. L-a găsit în excelentă condiţie fizică, 
deşi foarte îngrijorat de viitor. După propria formulare a 
mareşalului, situaţia internă şi externă îl preocupă mult. 

Maresalul a indicat-o limpede, a spus că (el) ştie 
că Germania va pierde în cele din urmă războiul, dar că 
este obligat să continue colaborarea cu această țară şi că 
nădăjduieşte spre cât mai bine, de vreme ce nu are altă cale 
deschisă pentru sine“. 

„Cele ce urmează — continua Mott Gunther — rezumă 
observaţiile mareșalului (Antonescu) privind anume 
probleme, aşa cum mi-au fost relatate de prietenul meu... 

(2) Situaţia în Est. Ambele armate, germană şi rusă, 
sunt «înglobate într-o jumătate de metru de noroi», de 
la frontiera finlandeză şi până la Marea Neagră. Această 
situație a făcut posibilă ca şi germanii si ruşii să-şi retragă 
un număr apreciabil de trupe de pe frontul de Esti. 

Spre nenorocul germanilor, ei n-au fost în stare să 
cucerească Rusia potrivit planului (lor); cu atât mai mult 
cu cât nu se poate prevala, cu oarecare exactitate, cum s-ar 
dezvolta operaţiile (militare) când ele vor fi din nou posibile, 
la primăvară. 

Soldatul rus a luptat splendid, iar echipamentul si 
organizarea militară rusă au fost excelente. Dacă Rusia ar 
câştiga războiul, ea ar fi în curând în situaţia de a domina 
lumea întreagă“?. 

In tranşee, in aşteptarea atacului 


Mărturia aceasta pare cu totul autentică. 

A urmat, în decembrie 1941-februarie 1942 
contraofensiva Armatei Roşii, cu retragerea Wehrmacht-ului 
de pe frontul central. 

Tot în decembrie 1941 Marea Britanie a declarat 
război României, iar guvernul de la Bucureşti a comunicat la 
Washington că „România ea însăşi se află în stare de război 
cu Statele Unite...“! 

Astfel, prin mecanismul inexorabil al conflictului dintre 
marile puteri, România s-a aflat intrată în conflagratia 
mondială. Războiul pentru eliberarea Basarabiei şi nordului 
Bucovinei — obiectiv sprijinit de majoritatea covârșitoare 
a ţării — se transformase în participarea armatei române la 
agresiunea Wehrmach-ului împotriva Sovietelor; şi la starea 
de război cu Marea Britanie şi Statele Unite! 


* 


Cu toate că şeful statului major român, generalul Iosif 
Iacobici a fost de părere — în două memorii din ianuarie 
1942 — ca participarea armatei române la ofensiva din 1942 
să fie cât „mai minimă posibil“, mareşalul a hotărât altfel, 
pentru raţiuni care nu sunt deplin lămurite. 

La ofensiva Wehrmacht-ului declanşată în iunie 1942 
pe aripa sud a frontului de Est, au participat 26 de divizii 
româneşti şi anume: 11 — spre Don şi Stalingrad; 7 — in 
Stepa Calmucă; 6 — în Caucaz; 2 în Crimeea. 

In noiembrie 1942 se aflau la răsărit de Nistru 463 395 
militari români, din care 380 103 pe front şi restul în 
Ucraina şi Transnistria. In ţară se mai aflau mobilizați 
323 445 ostaşi. 

Forurile militare române au avertizat din timp şi în scris 
comandamentul suprem al Wehrmacht-ului că pe frontul 
de pe Don, Armata a 3-a română nu poate rezista unui atac 
masiv. Avertismentele nu au fost luate în seamă de Înaltul 
Comandament german. 

Urmarea este prea bine cunoscută. Contraofensiva 
sovietică de pe Don şi din Stepa Calmucă a dus la încercuirea 
şi dezastrul Wehrmacht-ului de la Stalingrad si la retragerea 
treptată a frontului german (până în martie 1943) cam pe 
aliniamentele din noiembrie 1941! 

O estimare a pierderilor armatei române (cifrele 
variază) pentru intervalul 15 noiembrie 1942-15 martie 
1943, se ridică la 15 566 morţi, 67 183 răniți şi 98 692 
dispăruţi (prizonieri, morti?), in total 181 441. 

Există şi o mărturie (neconfirmatä de altă sursă) că 
mareșalul Antonescu, după o întrevedere cu Adolf Hitler la 
6 octombrie 1942 la cartierul general de la Vinnita, a declarat 
în trenul cu care se întorcea spre România: „Germania a 
pierdut războiul. Acum trebuie să ne concentrăm (eforturile) 
să nu-l pierdem pe al nostru“. 


Succesele Armatei Roşii au continuat în tot anul 1943 
şi în primele luni din 1944, aşa încât la începutul lunii aprilie 
1944, partea de nord a Moldovei era ocupată şi frontul se 
stabilizase, temporar, pe aliniamentul: nord Paşcani, Târgu 
Frumos, Iasi, sud Orhei, apoi pe Nistru până la Cetatea Albă. 
Intre timp şi Crimeea a fost eliberată de sub ocupaţie. 


* 


Participarea armatei române la operațiunile împotriva 
Uniunii Sovietice in 1941-1943 este afipică din perspectiva 
istoriei românești. Am luptat constant pentru apărarea 
teritoriului propriu, inclusiv în Primul Război Mondial. 

Din perspectiva celor şapte decenii — 1941-2011 — cum 
apare această campanie militară cu o durată de trei ani şi o 
înaintare în teritoriul Sovietelor de peste 1 000 km (în linie 
dreaptă)? 

A fost totul pornit dintr-o greşită şi enormă nesocotire 
a raporturilor reale de forte dintre Wehrmacht şi Armata 
Roşie care, în cele din urmă, şi-a dovedit întâietatea. 

Rămâne întrebarea: hotărârea mareşalului Antonescu 
de a angaja în continuare efective atât de importante în 
1942 a avut drept urmare numai pierderile foarte mari în 
oameni şi suferințele a zeci de mii de familii? 

Această hotărâre a mareşalului de a continua alături de 
Reich — în proporțiile arătate — a mai avut însă o consecință 
de maximă însemnătate: a asigurat autonomia statului român 
si a comandamentului său militar, în aria dominată de Reich. 

Când frontul sovietic a înaintat în Moldova, unitățile 
armatei române, deşi încadrate în dispozitivul general 
al forțelor germane în acest sector, s-au aflat din nou sub 
comanda directă a Marelui Stat Major român. 

In plus, participarea armatei române alături de 
Wehrmacht în 1942-1944 (şi probabil raporturile personale 
cu mareşalul Antonescu) vor fi fost factori care au determinat 
pe cancelarul Adolf Hitler să contramandeze planul 
Margareta II de ocupare militară a României în martie 
1944 (ocupaţie similară cu aceea a Ungariei, efectuată în 
martie 1944). 

Îmbinarea acestor factori a făcut posibilă — după 
declanşarea ofensivei sovietice pe frontul din Moldova (20 
august 1944) — întoarcerea armelor la 23-24 august 1944 
ordonată de Regele Mihai I. Armata română a acţionat fără 
nicio defectiune şi a îndeplinit integral ordinul Suveranului 
(cu tot caracterul improvizat, de ultim moment,al operaţiunii 
în sine). 

Consecințele întoarcerii armelor: 

a) un salt spre vest şi sud-vest de cca. 500-600 km 
al armatelor sovietice în mai puţin de trei săptămâni, fără 
să întâmpine o rezistență şi cu bariera Carpaţilor ţinută 
deschisă de forțele române. 

„In douăsprezece zile de înaintare — subliniază istoricul 
militar britanic Lidell Hart — tancurile sovietice au acoperit 
400 km. În următoarele şase zile au înaintat circa alți 300 km, 
atingând frontiera iugoslavă la Turnu Severin, pe Dunăre. 


O mare parte a forțelor germane a rămas încercuită in 
intrândul din Basarabia sau a fost anihilată pe când încercau 
să se retragă. Întreaga Armată a 6-a, douăzeci de divizii în 
total, a fost pierdută. Înfrângerea a fost dezastruoasă, ca 
aceea de la Stalingrad“ (din volumul sau Istoria militară a 
celui de-al doilea război mondial). 

b) dezintegrarea întregului dispozitiv german în Europa 
de Sud-Est. Wehrmacht-ul a evacuat în câteva săptămâni, 
Bulgaria, Grecia, Macedonia, Albania şi o mare parte din 
Serbia; 

c) colaborarea armatei române cu Armata Sovietică 
în eliberarea Transilvaniei de nord şi nord-est ocupată de 
Ungaria în urma arbitrajului-dictat de la Viena (august 
1940). 

Intoarcerea armelor a fost posibilă fiindcă România isi 
păstrase autonomia în cadrul sistemului controlat de Reich. 
Evolutiile ulterioare — participarea armatei române alături de 
Armatele Sovietice în ofensiva din Ungaria şi Cehoslovacia 
şi instalarea guvernului Groza la 6 martie 1945 au fost — 
foarte probabil — factorii care ne-au adus sprijinul direct al 
Uniunii Sovietice la tratativele pentru încheierea tratatului 
de pace de la Paris în 1946. Intervenţia delegaţiei sovietice — 
condusă de Andrei Ianuarievici Visinski — a adus recunoaşterea 
frontierei de vest a României pe traseul din 1938. 

Tratatul de pace semnat la 10 februarie 1947 a 
reprezentat a doua recunoaştere internațională — Uniunea 
Sovietică, Statele Unite ale Americii, Marea Britanie şi 
statele asociate — a unirii Transilvaniei cu România. 


Au trecut 70 de ani de la începutul confruntării 
germano-sovietice, la 22 iunie 1941 (cu participarea 
României şi Finlandei de partea Reich-ului). 

Astăzi România este membră a alianței militare 
N.A.T.O. şi a Uniunii Europene. Care este situaţia 
prezentă? 

Raporturile cu Federaţia Rusă sunt strict convenţionale, 
formale, fără conţinut; normal ar fi ca aceste raporturi să fie 
constant amicale, de cooperare pe multiple planuri. Se vede 
că factorii de decizie de la Bucureşti nu au reflectat îndeajuns 
la invatamintele celui de-Al Doilea Război Mondial si nici 
la ponderea Federaţiei Ruse în lumea de astăzi. Raporturile 
cu Federaţia Rusă ar trebui să constituie o constantă de 
politică externă, aşa cum procedează Germania si Franța. 


Post de mitraliere în acțiune 


Raporturile cu Republica Chineză — a doua putere 
economică a lumii — nu prea există: de luni de zile România 
nu a numit un ambasador la Beijing. 

Nu cunoaştem politica regimului de la Bucuresti fata 
de India, nici fata de puterile emergente în ansamblu. 


* 


Pe un plan mai general, participarea României la 

N.A.T.O. şi Uniunea Europeană aduce țării un spor de 
securitate, de stabilitate? 
__ Răspunsul este mai ales în funcție de evoluţiile interne. 
In ultimii 5-6 ani, se desfăşoară o campanie susținută 
pentru constituirea unei regiuni autonome maghiare în 
mijlocul țării, care să includă judeţele Covasna, Harghita 
(cu majoritate absolută maghiară cca. 80% şi peste) şi Mureş 
(60% români, 40% maghiari). 

Guvernul de la Bucureşti cedează treptat şi nu îşi apără 
prerogativele statale. Sunt multiple semne şi desfăşurări, a 
căror enumerare depăşeşte cadrul articolului de fata. Cea 
mai recentă — şi foarte actuală — manifestare este proiectul 
de lege privind statutul minorităţilor. Dacă este aprobat 
de majoritatea aritmetică din Cameră şi Senat, teritoriul 
României se transformă într-o multitudine de autonomii 
teritoriale-culturale conduse de un parlament propriu şi 
rezemate, pe de o parte, pe judeţele Covasna si Harghita — 
în prezent reprezentate în Casa Ungariei de la Bruxelles — şi 
pe de altă parte pe autonomiile culturale până la frontiera de 
vest — județele Satu Mare, Bihor și Sălaj. 

In plus, U.D.M.R. insistă ca planul său de regionalizare 
să fie adoptat. El prevede decuparea teritoriului Transilvaniei 
pe o linie nord vest-sud est, de la sud de Oradea până la nord 
de Braşov. Regiunea de circa 50 000 km? reproduce pe aceea 
trasată prin arbitrajul-dictat de la Viena (30 august 1940). 

Statul român a încetat aproape să-şi mai apere 
prerogativele şi atributele sale suverane. Dacă va continua 
tot aşa, teritoriul său se va fragmenta efectiv. 

Transilvania, reîntregită prin sacrificiul a zeci şi zeci de 
mii de militari români va înceta oare să fie în mod efectiv un 
teritoriu unitar al statului român? 

Majoritatea aritmetică din Parlament chiar nu-şi dă 
seama de realitate? şi de ceea ce va urma dacă autonomiile 
teritorial-culturale iau ființă? 


Aflaţi în plin război între 1941-1945 am reuşit, în cele 
din urmă, să restabilim integritatea teritoriului transilvan si 
a hotarului de vest aşa, cum era în 1938. 

Integrati in N.A.T.O. şi Uniunea Europeană suntem 
oare pe cale să pierdem integritatea teritorială a României? 


' Subinteles pentru refacere în spatele frontului (nota D.C.G.). 
> Telegrama nr. 959 din 15 noiembrie 1941 din Bucureşti, National Archives 
Washington DC 871.00/911 partea 1 şi 2. 

ROMÂNIA ÎN FAŢA UNEI DECIZII MAJORE: 
INTRAREA ÎN CEL DE-AL DOILEA RĂZBOI MONDIAL! 


articipând, în calitate de expert al delegaţiei 

României la Conferinţa păcii de la Paris, istoricul 
Alexandru Lapedatu avea să consemneze că, la 28 iunie 
1919, „tunurile au început să bubuie, anunțând Parisului 
încheierea păcii cu Germania. Jos, în parc, o lume imensă 
aştepta plecarea delegatiilor, salutându-le cu urale. De 
la o fereastră a Galeriilor Palatului de la Versailles am 
privit câteva momente, alături de Ion I.C. Brătianu, acest 
spectacol. El] nu era câtusi de putin încântat nici pentru 
noi, nici pentru alţii. «Nu se poate încătuşa şi tine în 
lanţuri o naţiune de 80 milioane, cu calitățile şi virtuțile 
poporului german». Prin Tratatul de la Versailles puterile 
învingătoare, în primul rând Franța, au urmărit să impună 
Germaniei astfel de condiţii, încât să nu se mai poată 
reface şi amenința pacea Europei şi a lumii. Istoria a 
demonstrat că Ion I.C.Bratianu a avut dreptate, iar multi 
specialişti apreciază că, în fond, au urmat două decenii 
de armistițiu, iar cel de-al Doilea Război Mondial era 
continuarea primei conflagrații mondiale. 

Populaţia din ţările participante la război, inclusiv 
din cele învingătoare, se confrunta cu grave probleme 
economice şi sociale, de care se făceau vinovaţi cei aflați la 
putere. În acest context, artizanii tratatelor de pace au fost 
sanctionati de propriul electorat. Georges Clemenceau, 
preşedintele Conferinței de pace, a fost înfrânt în alegerile 
parlamentare din noiembrie 1919, Lloyd George a trebuit 
să demisioneze în octombrie 1922, iar Senatul S.U.A. a 
respins în noiembrie 1919 Tratatul de pace cu Germania, 
inclusiv Pactul Societăţii Naţiunilor pentru care militase 
Woodrow Wilson. 

Nici liderul politic român care condusese tara în 
timpul războiului, nu a avut parte de un tratament maibun. 
La revenirea in tara, opoziția îi pregătise o manifestaţie 
de protest în Gara de Nord din Bucureşti. Pentru a evita 
o asemenea situație neplăcută, Brătianu a coborât din 
tren, urmând să-şi continuie călătoria cu automobilul. 
I.G.Duca avea să scrie: „Împreună cu Vintilă Brătianu 
şi cu Mârzescu am mers la Predeal întru întâmpinarea 
lui. Acolo s-a coborât din tren şi după un modest dejun 
în restaurantul gării, ne-am urcat cu toţii în automobil 
şi am pornit spre Bucureşti. Mi-a fost dat astfel să asist 
la acest spectacol de neînchipuit: omul care înfăptuise 
visul secular al neamului, omul care aducea în geanta lui 
tratatul international care recunoștea granițele României 
întregite, străbătând satele şi oraşele ca un simplu turist, 
fără o recepție, fără o aclamatie, fără un arc de triumf şi 

intrând in Capitala României Mari neobservat de nimeni, 
ca cel din urmă anonim. El, învingătorul, se întorcea ca 
un invins”, 

Din punctul de vedere al relaţiilor internaționale, 
primul deceniu interbelic s-a caracterizat printr-o stare 
de spirit optimistă. Mulţi credeau că prin înființarea 
Societăţii Naţiunilor se evitau războaiele. În 1925, 
Adunarea Generală a acesteia a decis constituirea unei 
comisii care să pregătească o conferință a dezarmării, iar 
prin Pactul Briand-Kellogg din 1928, războiul era exclus 
ca mijloc de rezolvare a diferendelor dintre state. 

O asemenea stare de spirit exista şi în România. 
Prin sacrificiul a 800 000 de români din vechiul Regat în 
Războiul Reîntregirii şi realizarea Marii Uniri prin voința 
basarabenilor, bucovinenilor, ardelenilor si bänätenilor, 
confirmată prin tratatele de pace din 1919-1920, se 
realizase cel mai profund ideal. Exista convingerea că 
„dreptatea noastră este eternă” şi era garantată de marii 
aliați, Franţa şi Marea Britanie. 

Românii îşi puneau mari speranțe în Societatea 
Naţiunilor, care-şi propunea, prin Statut, „să respecte 
şi să mențină în contra oricărei agresiuni exterioare 
integritatea teritorială şi independența politică a tuturor 
membrilor Societăţii”. La Geneva, ministrul de externe 
român Nicolae Titulescu a desfăşurat o amplă activitate 
şi se bucura de un mare prestigiu, fiind ales de două 
ori, în 1930 şi 1931, preşedintele acestui important for 
internațional. 

În spiritul Pactului Societăţii Naţiunilor, România 
a încheiat convenții de alianță cu Polonia (1921); cu 
Cehoslovacia şi Regatul Sârbilor, Croaților şi Slovenilor 
(Iugoslavia), constituind Mica Înţelegere tot în 1921; cu 
Franţa şi Italia, ambele în 1926; România, împreună cu 


Militari germani şi români forțând un curs de râu 

Un moment de răgaz 


Iugoslavia, Grecia şi Turcia au înființat, în 1934, Înțelegerea 
Balcanică. Toate aceste alianţe vizau menţinerea păcii şi a 
statu-quo-ului teritorial. 

Sistemul de alianțe viza, în principal, Ungaria. 
Parlamentarii acestei tari, după ce au ratificat Tratatul 
de la Trianon, au jurat că nu se vor împăca niciodată cu 
prevederile sale. În aceste condiţii este de înţeles că Mica 
Intelegere viza acțiunea comună a celor trei state în cazul 
unui atac neprovocat din partea Ungariei. Realitatea 
istorică a demonstrat că, deşi România încheiase 
asemenea alianțe, avea 295 000 km?, în timp ce Ungaria 
avea doar 93 000 km?, iar populația României era 
de 3 ori mai numeroasă comparativ cu cea a Ungariei, în 
vara anului 1940 câştigătoare avea să fie Budapesta. 

Două sunt cauzele principale. Prima, s-a datorat 
propagandei externe, căreia guvernanţii români nu i-au 
acordat atenția necesară, în timp ce Ungaria s-a angajat 
într-o amplă acțiune internaţională de contestare a 
Tratatului de la Trianon. Într-o conferință publicată în 
1926,N. Iorga spunea: „Nu se ştie îndeajuns ce formidabilă 
e propaganda ungurească contra noastră astăzi şi cât de 
adânc pătrunde pretutindeni, ce oameni de seamă din 
toată lumea ajung să se convingă că noi suntem nişte 
barbari răpitori, balcanizatorii unor teritorii care revin 
Coroanei Sfântului Ştefan; o să ne întâlnim cândva cu 


rezultatele acestei propagande şi o să ne muscäm mâinile 
până la sânge pentru că facem economii unde nu trebuie 
şi unde trebuie să n-avem curajul să o facem fiindcă 
întâlnim pretutindeni partizani politici”. 

Semnalul tras de N. lorga nu a fost ascultat, iar 
propaganda românească a rămas slabă, neîndemânatică şi 
ineficientă. Peste zece ani, în 1936, acelaşi N. lorga vorbea 
la radio despre Apărarea noastră în străinătate: „Să nu ne 
înşelăm de articole şi cărți care se fac de complezenta 
sau pe care le plătim — si asta aşa de rar: nu suntem iubiți 
în străinătate. Si mai ales, chiar dacă-şi aduce aminte 
cineva de buna noastră primire, aşa de largă după datini, 
ba uneori şi destul de linguşitoare, poate chiar din interes, 
dar mai mult din vechiul obicei al sclavului de a cădea în 
genunchi, noi nu suntem pretuiti. Acesta nu e un lucru de 
azi de ieri. De veacuri întregi, prin nu ştiu ce potrivire a 
sorții, desigur nedreaptă, aşa a fost cu noi. Am întâmpinat 
necontenit aceeaşi antipatie”. 

Pe de altă parte, propaganda maghiară a câştigat 
numeroşi aderenti, nu numai in Italia si Germania (state 
revizioniste), dar si in Marea Britanie, S.U.A., Canada 
si chiar in Franta. Foarte multi ziaristi, parlamentari si 
alti oameni politici au ajuns să creadă că Transilvania 
era locuită în majoritate de unguri, care erau supuşi unei 
crunte politici de desnationalizare din partea statului 

român şi că o asemenea situație trebuia să înceteze şi să 
se facă dreptate Ungariei. 

A doua greşeală constă într-o anumită rigiditate a 
politicii externe a României, orientată unidirectional spre 
Franţa, „marea noastră soră latină”, chiar atunci când se 
vedea limpede că guvernanţii de la Paris mergeau pe linia 
cedărilor în fata statelor revizioniste, nesocotind tratatele 
de pace încheiate în 1919-1920. Acest fapt a ieşit pregnant 
în evidenţă atunci când, în 1935, Italia a invadat Abisinia, 
şi mai ales la 7 martie 1936, când Germania a ocupat 
zona demilitarizată a Renaniei, iar guvernul de la Paris 
s-a limitat la câteva proteste platonice. 

Pe de altă parte, în România se cultivau sentimente 
ostile Germaniei, care era prezentată ca un fel de 
„duşman natural”, de care trebuia să se păzească. Ofertele 
guvernului de la Berlin de a dezvolta relaţiile economice 
erau respinse de oficialii români, pentru a nu trezi 
suspiciunea Franței, deşi aceasta nu se arăta doritoare să 
achiziționeze cereale din tara noastră, preferându-le pe 
cele din Canada şi S.U.A., de o mai bună calitate. Nici 
solicitările Bucureştilor de a achiziționa armanent din 
Franţa si Marea Britanie nu erau încurajate. 

Semnificativ este momentul 16 noiembrie 1936, 
când Gheorghe I. Brătianu a avut o discuție cu Hitler. Cu 
acel prilej, fuhrerul a afirmat că dacă România „ar avea cu 
Germania relaţii economice mai bune”, atunci interesul 
Reich-ului „ar spori să vadă în acest colț al Europei o 
Românie independentă şi puternică”. La întrebarea lui Gh. 
Brătianu dacă dezvoltând relaţii economice cu Germania, 
aceasta ar sprijini România „împotriva revendicărilor 
revizioniste unguresti”, Hilter a răspuns: „Aş merge în 
cazul acesta foarte departe şi aş spune-o în mod public 
şi oficial, la Roma şi la Budapesta, şi mai cu seamă la 
Budapesta”. Hitler a cerut ca la discuţie să participe 
un secretar de stat, care „să noteze cuvintele sale pentru 
încheierea unui protocol care să rămână în cancelaria 
Reich-ului” şi „a rugat pe Brătianu să comunice regelui 
că nu are nici cea mai mică intenție să susțină Ungaria 
în acţiunea ei revizionistă /.../ Tot ce vă cerem este să nu 
adoptați o atitudine si o politică ostilă Germaniei”. 

Întors în tara, Gh. Brătianu a informat factorii 
politici responsabili — rege, prim-ministru, şefii partidelor 
parlamentare — asupra acestei discuţii. Ministrul de 
externe Victor Antonescu s-a consultat cu oficiali de la 
Paris şi Londra, după care a declarat public că România 
rămâne fără şovăire credincioasă alianțelor şi politicii ei. 
Cu alte cuvinte respingea oferta făcută de Hitler. 

Nu ştim dacă acea propunere era reală sau doar un 
balon de încercare, dar este cert că guvernanţii români 
s-au menţinut pe o linie rigidă, cu consecinţe negative 
pentru integritatea teritorială a țării lor. 

Aliantele României au început să se clatine. 
lugoslavia a încheiat, în ianuarie 1937, un tratat de 
prietenie cu Bulgaria, iar în martie acelaşi an cu Italia — 
state revizioniste — fără să-şi consulte aliații din Mica 
Înţelegere şi Înțelegerea Balcanică. 

Politica de concesii a Franței şi Marii Britanii a 
permis Germaniei să anexeze Austria, în martie 1938, 
desființând-o ca stat, iar în septembrie 1938, prin acordul 
de la Munchen, a fost satisfăcută cerere lui Hitler ca 
Germania să ocupe o parte a Cehoslovaciei (regiunea 
Sudetilor). 

Alertat, regele Carol al II-lea a facut o vizită la 
Londra (15-18 noiembrie) si Paris (19-21 noiembrie) 
pentru a obtine garantii de securitate pentru Romania. 
Rezultatele au fost descurajatoare, guvernantii de la 
Londra şi Paris recunoscând „prioritatea economică” a 
Germaniei în sud-estul Europei. 

În ziua de 24 noiembrie, regele a avut o discuţie cu 
Hitler, propunându-i extinderea relațiilor economice 
între cele două state, dar acesta s-a arătat rezervat. La 
stăruința lui Carol de a cunoaşte „poziţia Germaniei fata 
de aspiraţiile revizioniste ale Ungariei fata de România”, 
fuhrerul a răspuns că „un conflict româno-ungar nu 
priveşte direct Germania şi, în consecință, ea nu are de 
ce să ia poziție in acest caz”!. Cu alte cuvinte, Germania 
nu mai era dispusă să acorde garanții de securitate 
României. 

Contestarea statului naţional unitar român a fost una 
dintre coordonatele politicii externe a Uniunii Sovietice 
şi ale activităţii Internaționalei a IIl-a Comuniste, care 
reprezenta, în fapt, interesele Partidului Comunist al 
Uniunii Sovietice. O influență considerabilă aveau, 
în conducerea acestei Internaționale reprezentanţii 
partidelor comuniste din Bulgaria şi Ungaria, respectiv 
Ghiorghi Dumitrov şi Bela Kun. Ca urmare, în rezoluția 
la Congresul al III-lea al P.C.R., desfăşurat în 1924 la 
Viena, Cominternul a impus următorul obiectiv: „Partidul 
Comunist din România trebuie să lupte cu hotărâre 
împotriva anexării violente a Basarabiei, Bucovinei, 
Transilvaniei şi Dobrogei, şi să sprijine în chip practic 
lupta pentru eliberarea şi independența lor nationala”!'. 
Era, în fond, un apel la sfărâmarea statului national unitar 
român făurit în 1918, fapt ce a determinat scoaterea 
P.C.R. în afara legii în decembrie 1924. 

Dar şi partidele de guvernământ au avut un anumit 
rol în acreditarea ideii că provinciile istorice unite cu 


Trupe germane în atac 

pect, à 


Patrulă germană în acțiune 


România în 1918 erau discriminate. Spre exemplu, 
cu prilejul dezbaterilor privind noua Constituţie, din 
1923, liderii Partidului National şi Partidului Täränesc 
din Basarabia au editat o broşură cu titlul Declarafiile 
Opozitiei Unite si protestele Transilvaniei şi Basarabiei 
în contra proiectului de Constituţie al guvernului liberal, 
în care luliu Maniu, Mihai Popovici, Pan Halippa, 
Daniel Cigureanu, Alexandru Vaida-Voevod susțineau 
că cele două provincii istorice nu recunosc Constituţia 
impusă de guvernul Brătianu. În presă şi de la tribuna 
Parlamentului, dr. N. Lupu, C. Stere, Pan Halippa au 
făcut repetate declaraţii prin care condamnau politica 
guvernului liberal, care ar trata Basarabia ca pe o colonie. 
Asemenea declaraţii politicianiste, iresponsabile, erau 
preluate de presa sovietică şi de cea a Internaționalei 
a III-a, folosindu-le ca argumente în favoarea teoriei că 
în 1918, armata regală română a ocupat Basarabia. 
Vechea practică a ,reclamatiilor la Înalta Poartă” a 
continuat şi după 1918, de această dată locul Istambulului 
fiind luat de Paris şi Londra. Cel mai adesea campania de 
răsturnare a guvernului de la Bucureşti începea în Franța 
şi Anglia, prin declaraţii făcute presei, cu descrierea 
situaţiei catastrofale în care se afla România, ca urmare 
a politicii guvernului, iar poporul ajunsese la limita 
disperării. Pentru evitarea unui război civil şi pentru 
pacea acestei zone a Europei, acel guvern trebuia să plece 
imediat. Mulţi occidentali chiar credeau că asemenea 


declarații descriau o situație reală. 

Nu este de mirare că în aprilie-mai 1928 aproape 
toată presa străină scria că România era în pragul 
desmembrării, iar zeci de jurnalişti au ţinut să participe la 
adunarea P.N.T. de la Alba Iulia din 6 mai 1928, pentru 
a asista la momentul in care acest partid va proclama 
autonomia Transilvaniei. Evident, acest act nu a avut loc, 
dar imaginea României a fost profund afectată. 

Parcă pentru a nu rămâne mai prejos, 1.G. Duca, 
preşedintele P.N.L., declara la Paris în august 1933 că 
guvernul prezidat de Alexandru Vaida-Voevod era 
netrebnic, a suspendat plata datoriilor externe ale 
României, a recurs la încurajarea Mişcării Legionare care 
urmărea schimbarea orientării politicii externe spre Roma 
şi Berlin. Ca urmare, P.N.L. cerea sprijinul Occidentului 
pentru înlăturarea guvernului national-täränist şi dădea 
asigurări că partidul său va onora plata datoriilor externe, 
va dizolva organizaţiile extremiste (cu referire directă la 
Mişcarea Legionară) şi va continua cu fermitate politica 
externă alături de Franţa si Anglia. 

Occidentali, neobisnuiti cu un astfel de stil politic, 
erau adesea derutati, iar presa descria România ca o tara 
aflată în permanentă fierbere, instabilă, măcinată de 
conflicte. Propaganda maghiară a ştiut să speculeze această 
imagine şi să o ingroase mult, finantand trusturi de presă 
influente, precum cel patronat de lordul Rothermere, care 
promova, cu profesionalism, revizionismul ungar. 

Nu mai putin activă a fost presa sovietică şi cea a 
Cominternului în cultivarea ideii că România era un 
stat „cârpăcit”, care exploata fără milă minoritățile 
naționale, drept pentru care acestea aveau datoria să lupte 
pentru eliberarea lor de sub jugul imperialistilor români. 

Relaţiile diplomatice dintre România şi Rusia au fost 
rupte în ianuarie 1918 din inițiativa guvernului sovietic. 
În nota semnată de V.I. Lenin se scria: „Acoperită de 
fărădelegi, oligarhia română a deschis operaţiunile 
militare împotriva Republicii Ruse. Obisnuitä să-şi 
impună dominaţia bazată pe sărăcia, robia şi sângele 
țăranilor şi muncitorilor români, monarhia română a 
încercat să se salveze şi să-şi salveze moşierii şi bancherii 
săi prin răpirea Basarabiei şi prin transformarea acesteia 
într-o pavăză împotriva torentului puternic al revoluției 
ruse”. Ca urmare, , Toate relaţiile diplomatice cu România 
încetează”, iar , Tezaurul României, aflat în păstrare la 
Moscova, se declară intangibil pentru oligarhia română. 
Puterea sovietică îşi asumă răspunderea de a păstra acest 
tezaur pe care îl va preda în mâinile poporului român””?. 

Se cuvine reținut faptul că în acest document nu 
se făcea nici o referire la poporul moldovenesc, care ar 
fi cu totul altul comparativ cu cel român. Motivatiile 
erau doar de ordin militar, teritorial şi politic („pavăză 
împotriva torentului puternic al revoluţiei ruse”). Era 
vremea când Lenin credea în succesul revoluției mondiale, 
aflată în desfăşurare în Slovacia, Ungaria şi Germania. 
Moldovenismul şi limba moldovenească aveau să fie 
lansate în 1924, pentru a justifica înființarea Republicii 

Sovietice Socialiste Autonome Moldoveneşti!5, în cadrul 
Republicii Sovietice Socialiste Ucrainene, care făcea parte 
din Uniunea Republicilor Sovietice Socialiste. 

Afirmația potrivit căreia oligarhia română a deschis 
operațiunile militare împotriva Republicii Ruse nu se 
susține din punct de vedere istoric. Documentele arată că, 
în Evul Mediu, unele popoare s-au organizat în mai multe 
state. De exemplu, cel german a trăit în peste 300 de state, 
unificându-se în 1871, iar cel italian în circa 20 de state, 
care s-au coagulat în 1861. Românii au format la mijlocul 
secolului al XIV-lea, patru state — Moldova, Muntenia 
(Tara Românească), Transilvania şi Dobrogea. Rusia a 
cunoscut şi ea un proces similar, unificarea începând în 
secolele XV-XVI, în jurul Marelui Cnezat al Moscovei, 
după care a început extinderea teritorială. 

În aprilie 1711, Petru cel Mare a semnat tratatul 
de la Luck cu domnitorul Moldovei, Dimitrie Cantemir, 
care prevedea: „Pământurile principatului Moldovei, după 
vechea hotărnicie moldovenească asupra cărora domnul 
va avea drept de stăpânire sunt cele cuprinse între râul 
Nistru, Camenița, Bender, cu tot ţinutul Bugeacului, 
Dunărea, graniţele ţării Muntenesti şi ale Transilvaniei 
şi marginile Poloniei, după delimitările făcute cu aceste 
țări. 

Peste un secol, în 1812, câştigând un război cu Turcia, 
Rusia a ocupat Moldova dintre Prut şi Nistru, numită 
Basarabia. În martie 1918, prin votul Sfatului Țării, acest 
teritoriu s-a unit cu România. 

Relaţiile diplomatice dintre România şi Uniunea 
Sovietică au fost reluate în iunie 1934, prin efortul 
comun al lui Nicolae Titulescu şi Maksim Litvinov. În 
schimbul de scrisori dintre cei doi miniştri de externe 
nu exista nici o referire la problemele teritoriale, dar 
se menționa: „Guvernele țărilor noastre îşi garantează 
mutual plinul şi întregul respect al suveranității fiecăruia 
din statele noastre şi abtinerea de la orice imixtiune, 
directă sau indirectă, în afacerile interne”. 

În 1935-1936, Titulescu şi Litvinov au negociat un 
pact de asistență mutuală, care se înscria în politica de 
securitate colectivă. În documentul convenit la 21 iulie 
1936, Nistrul era menţionat, de patru ori, ca graniță de stat 
între România şi Uniunea Sovietică, fapt ce-l determina 
pe Titulescu să aprecieze: ,Teritoriul român până la 
Nistru; teritoriul rus începând de la acest fluviu ! Aşadar, 
Nistrul era recunoscut ca frontieră, fără ca Basarabia să fie 
cedată României de U.R.S.S.”!6. În realitate, Titulescu îşi 
făcea iluzii, deoarece Litvinov nu avea mandat să semneze 
un asemenea document, drept care a cerut amânarea 
parafării lui. Înlăturarea lui Titulescu din guvern 
la 29 august 1936 a constituit o bună ocazie pentru 
ministrul sovietic să-i declare în septembrie: „actul din 21 
iulie 1936 nu mai este valabil între noi, căci considerăm că 
demiterea Dvs. în împrejurările cunoscute echivalează cu 
o schimbare a politicii externe”. În iunie 1937, Litvinov 
îi spunea lui Titulescu: „Vrem ca potenţialul economic pe 
care îl reprezintă Basarabia să devină rus şi nu german. 

De aceea, ţin să vă comunic că vom încerca să reluăm 
Basarabia prin toate mijloacele juridice şi militare care ne 
vor fi posibile”'*. 

La 23 august 1939, a fost incheiat Pactul Molotov- 
Ribbentrop, prin care Uniunea Sovieticä si Germania 
îşi delimitau teritoriile pe care urmau să le ocupe, de 
la Marea Baltică la Marea Neagră. Art. 3 din Anexa 
secretă prevedea: „În privința Europei sud-estice, partea 
sovietică subliniază interesul pe care-l manifestă pentru 
Basarabia. Partea germană isi declară totalul dezinteres 
politic fata de aceste teritorii”! . 

Peste o săptămână, la 1 septembrie 1939, izbucnea 
cel de-Al Doilea Război Mondial, prin atacarea Poloniei 
de către Germania, urmată de ocuparea, la 17 septembrie, 
de către Uniunea Sovietică a teritoriilor poloneze stabilite 
prin pactul Molotov-Ribbentrop. Franţa şi Marea 
Britanie a declarat război numai Germaniei. 

România se afla în fata unei decizii majore: atitudinea 
fata de taberele aflate in conflict. În toată perioada 
interbelică guvernanţii români au promovat o politică 
„principială”, de respectare a tratatelor internaționale, 
de menţinere a păcii şi statu-quo-ului teritorial. Acum, 
odată cu izbucnirea războiului, toate aceste principii 
aparțineau trecutului şi nu mai aveau nici o eficacitate 
practică. Întrunit la 6 septembrie, Consiliul de Coroană 
a decis „observarea strictă a neutralității stabilită prin 
conventiunile internationale”?! 

Actele politice se judecă nu prin intenţiile celor 
care le-au inițiat şi promovat, ci prin rezultatele lor. Din 
acest punct de vedere, la izbucnirea războiului situația 
României era nu numai dificilă, dar chiar îngrijorătoare: 
sistemele de alianță din care făcea parte nu mai funcționau; 
trei dintre vecinii săi — Ungaria, Uniunea Sovietică şi 
Bulgaria — aşteptau momentul prielnic pentru a-şi 
satisface pretențiile asupra unor teritorii româneşti; pe 
plan intern tensiunile ajunseseră la extrem, ca urmare a 
asasinării primului ministru Armand Călinescu de către 
legionari la 21 septembrie 1939 şi a replicii sângeroase 
ce a urmat. 


Post de observaţie pe linia înaintată a frontului 

Speranţa ar fi trebuit să se îndrepte spre „brațul 
înarmat al țării” — armata. De-a lungul anilor nu a existat 
mesaj regal în care să nu se sublinieze „grija deosebită” 
pentru armată şi să se dea asigurări că aceasta era 
pregătită să apere fiecare „palmă de pământ”, să asigure 
independența şi suveranitatea României. 

Realitatea era cu totul alta: alocatiile bugetare pentru 
armată erau printre cele mai mici din Europa; soldaţii nu 
aveau nici măcar echipamentul necesar, astfel că cei mai 
multi foloseau hainele si incältämintea cu care veniseră 
de acasă. Replicând, în 1943, unor critici ce-i fuseseră 
adesate de Constantin I.C.Brätianu, Ion Antonescu 
menţiona: „Limp de 20 de ani nu au fost concentrați 
pentru instrucţie nici ofițerii, nici soldații şi nici măcar 
specialiştii în rezervă. Spectacolul dat zilnic în stradă de 
soldații în zdrente şi desculți si de ofițerii desträbälati 
de demoralizare, nu s-a putut încă uita şi nu se va uita 
niciodată”?!. 

Până la mijlocul anilor 30 s-a folosit numai 
armamentul rămas din timpul războaielor din 1913 şi 
1916-1919; în lipsă de puşti, multi soldați foloseau la 
instrucţie un fel de ciomege care imitau arma. 

Este un fapt că cele mai mari afaceri din perioada 
interbelică s-au făcut pe seama înzestrării armatei. Este 
cunoscută afacerea Skoda, care a ţinut prima pagină 
a presei timp de doi ani (1933-1935) în care au fost 
implicați national-taranistii. Dar nici Casa Regală nu a 
fost mai prejos. De exemplu, în februarie 1932 s-a ajuns 
la un acord între Carol al II-lea si fosta sa soţie Elena, 
care urma să se stabilească în străinătate, pretinzând 
diverse compensații, între care şi suma de 30 de milioane 
lei. Regele i-a cerut ministrului de finanțe, Constantin 
Argetoianu, să „găsească o soluţie”, iar acesta s-a 
conformat „Înaltului Ordin”: a luat 27 milioane de la 
fondul timbrului de aviaţie şi 3 milioane de la Ministerul 
Agriculturii”? . Aşadar, în timp ce se cerea cetăţenilor să 
contribuie la timbrul pentru aviație, arma modernă pentru 
apărarea patriei, banii erau folosiți la reglementarea unei 
situații materiale în familia regală. 

In memoriul adresat în 1934 primului ministru 


Tătărescu, şeful Marelui Stat Major, generalul Ion 
Antonescu, se declara „îngrozit” de situaţia armatei: 
„Putregaiul este aşa de mare, încât a rămâne în mijlocul 
lui înseamnă a-mi lega şi eu numele de un dezastru care 
este inevitabil, dacă continuăm sistemul şi metodele de 
lucru actuale”%. Carol al II-lea, simțindu-se vizat, l-a 
destituit pe Antonescu şi a menţinut ,sistemul”. 

Măsurile luate începând cu anul 1935 pentru dotarea 
armatei erau tardive, astfel că în momentul izbucnirii 
războiului mondial situația acesteia continua să fie incertă. 
În iunie 1941, deficitul la unele categorii de armament 
ajungea la 80% (mitraliere antiaeriene)”. 

Este evident că serviciile secrete ale statelor vecine 
revizioniste erau la curent cu situaţia reală din România, 
iar guvernele acestora aşteptau momentul prielnic pentru 
a-i da lovitura decisivă. 

Din partea sovieticilor a existat mai întâi o „pregătire 
psihologică”. La 29 martie 1940, V.G. Molotov declara 
în Sovietul Suprem: „Printre țările vecine din sud, este 
una cu care nu avem un pact de neagresiune, România. 
Aceasta se explică prin existenţa unei chestiuni litigioase 
nerezolvate, aceea a Basarabiei, a cărei anexiune de către 
România nu a fost niciodată recunoscută de U.R.S.S., deşi 
aceasta nu a pus niciodată chestiunea înapoierii Basarabiei 
pe cale militară”. După ce a amintit de „rolul de loc 
convenabil pe care autoritățile române l-au jucat în 1938 
în ce priveşte pe Butenko” (diplomat sovietic acreditat 
în România care a rămas în Occident), preşedintele 
Consiliului Comisarilor Poporului a conchis: „Credem 
că România va înțelege că asemenea lucruri nu pot fi 
tolerate”%. 

La 8 mai 1940 erau difuzate Directivele Internaționalei 
Comuniste pentru Partidul Comunist din România, în 
care se cerea acestuia să militeze pentru rezolvarea „pe 
cale pasnicä a chestiunii Basarabiei şi a problemelor 
litigioase cu țările balcanice vecine pe baza autonomiei 
teritoriale pentru toate regiunile ocupate şi recunoaşterea 
dreptului la autodeterminare până la despărțire de stat a 
naționalităților asuprite”*. 

Guvernul sovietic a profitat de starea de derută 
creată la Bucuresti de capitularea Franţei la 22 iunie 
1940. Pentru români, „invincibilitatea armatei franceze a 
fost multă vreme o axiomă, un dat fundamental”, astfel 
că au rămas consternati la vestea ruşinoasei înfrângeri. 

A doua zi, 23 iunie, Molotov a avut o discuţie cu 
ambasadorul Schulenburg, anuntându-l că guvernul 
sovietic a luat decizia de a aplica pactul din 23 august 
1939 referitor la România, adăugând la pretenția asupra 
Basarabiei şi pe cea privind Bucovina. Liderul sovietic 
a precizat: „Dacă România nu va accepta soluționarea 
paşnică a problemei basarabene, Uniunea Sovietică o va 
rezolva prin forța armată”*. 

La 25 iunie, Schulenburg a comunicat decizia lui 
Ribbentrop: „Germania rămâne fidelă acordurilor de 
la Moscova. Ea este deci dezinteresată de problema 

Basarabiei”, dar constata că pretenția asupra Bucovinei 
era „o noutate”. Ribbentrop conchidea: „Conducerea 
Reichului este pregătită, în spiritul înțelegerii de la 
Moscova, să sfătuiască conducerea română pentru o 
clarificare paşnică a problemei Basarabiei, în sensul 
rusesc””’, 

În seara zilei de 26 iunie 1940, Molotov a înmânat 
lui Gheorghe Davidescu, ministrului României la 
Moscova, nota guvernului sovietic prin care cerea 
ca guvernul român: ,1. Să înapoieze Basarabia către 
Uniunea Sovietică” şi „2. Să transmită Uniunii Sovietice 
partea de nord a Bucovinei”, răspunsul fiind aşteptat „în 
decursul zilei de 27 iunie curent”. Textul a fost tradus la 
Legația României şi transmis la Bucureşti cu titlul Nota 
ulfimativă. 

La Consiliul de Coroană, cei care aveau menirea 
de a asigura apărarea granițelor României — ministrul 
Apărării Nationale generalul Ion Ilcus, ministrul 
Înzestrării Armatei Victor Slăvescu şi şeful Marelui 
Stat Major generalul Florea Tenescu — s-au pronunţat 
pentru cedare. Împotriva primirii ultimatumului au fost 
11 oameni politici, în timp ce pentru acceptarea lui au 
votat 10, pentru discuții au fost 4, iar 1 rezervati. 

Propunerea guvernului român de „a începe imediat 
şi în spiritul cel mai larg discutiunea amicală şi de comun 
acord a tuturor problemelor emanând de la guvernul 
sovietic”?, a fost respinsă de Kremlin, care a transmis, în 
dimineaţa de 28 iunie (ora 1,30), o nouă notă ultimativa în 
care se cerea: „În decurs de 4 zile, începând de la orele 14, 
după ora Moscovei, la 28 iunie, să se evacueze teritoriul 
Basarabiei şi Bucovinei de trupele româneşti”; se mai 
preciza că „În decursul zilei de 28 iunie, trupele sovietice 
să ocupe următoarele puncte: Cernăuţi, Chişinău, Cetatea 
Albă”. Răspunsul era aşteptat nu mai târziu de 28 iunie 
ora 12, după ora Moscovei. 

În acea zi, la ora 11, ora Moscovei, ministrul 
Gheorghe Davidescu înmâna lui Molotov răspunsul: 
„Guvernul român pentru a evita gravele urmări pe care 
le-ar avea recurgerea la forță şi deschiderea ostilităților în 
această parte a Europei, se vede silit să primească condiţiile 
de evacuare specificate în răspunsul sovietic”**. În 
după amiaza zilei de 28 iunie, Armata Roşie a ocupat 
principalele oraşe din Bucovina de nord şi Basarabia. 

Ulterior, s-a încercat să se prezinte ultimatumul 
sovietic ca fiind rezultatul negocierilor cu guvernul 
României. Astfel, art. 3 din Convenţia de armistițiu din 
12 septembrie 1944, semnată de România cu Coaliția 
Naţiunilor Unite prevedea: „Se stabileşte frontiera de 
stat între Uniunea Republicilor Socialiste Sovietice şi 
România, stabilită prin convenţia sovieto-română din 
28 iunie 1940”. În Tratatul de pace din 10 februarie 1947 
există o formulare putin diferită: „Frontiera româno- 
sovietică este astfel fixată în conformitate cu acordul 
sovieto-român din 28 iunie 1940” (Partea I-a, Frontiere, 
art. 16, 

În realitate nu a fost nicio convenție şi nici un acord 
între cele două tari, ci o ameninţare cu forța din partea 
Uniunii Sovietice in fata căreia guvernul român a cedat. 
Acest fapt este evident atât din discuţia lui Molotov cu 
Schulenburg din 23 iunie, cât şi din conţinutul primei 
note ultimative: „În anul 1918, România, folosindu-se de 
slăbiciunea militară a Rusiei ... Acum când slăbiciunea 
militară a U.R.S.S. este de domeniul trecutului”, acesta 
„cere rezolvare rapidă a chestiunilor moştenite din 
trecut”. În cea de-a doua notă se respingea ideea unor 
negocieri înaintea cedărilor teritoriale şi se stabileau 
localitățile care urmau să fie ocupate de armata sovietică 
peste doar câteva ore. Aceeaşi idee a amenințării cu forța 
la adresa României apare şi în răspunsul guvernului de 
la Bucureşti: „pentru a evita gravele urmări pe care le- 
ar avea recurgerea la forță şi deschiderea ostilităților in 
această parte a Europei”. 

Este limpede că formulările din documentele din 
1944 şi 1947 aparțineau guvernului sovietc, la care s-au 
asociat şi cel englez şi cel american. Pentru respectarea 
adevărului istoric ar fi trebuit să se menţioneze ca 
Basarabia a fost anexată de Uniunea Sovietică în 
conformitate cu pactul Molotov-Ribbentrop din 23 
august 1939. Dar conținutul acestuia era ţinut secret, iar 
Marea Britanie şi SUA erau aliatele Uniunii Sovietice 
împotriva Germaniei, în timp ce România era tratată ca 
un stat învins, iar istoria o scriu învingătorii. 

Sfărâmarea unităţii statului român prin pierderea 
Basarabiei, nordului Bucovinei şi ținutului Herta a 
deschis cutia Pandorei, amplificând poftele revizioniste 
ale vecinilor. Chiar în ziua de 27 iunie guvernele de la 
Budapesta şi de la Sofia au intervenit la Berlin, cerând să 
li se facă şi lor ,dreptate”*’. 

Manevrele de ultimă oră ale guvernantilor români — 
renunțarea la garanţiile anglo-franceze, orientarea spre 
Axă, solicitarea unei misiuni militare care să contribuie 
la instruirea armatei române etc. — nu puteau înşela 
pe nimeni. Hitler nu era dispus să facă nicio concesie, 
iar atitudinea sa față de România era una de ostilitate. 
Grigore Gafencu scria pe drept cuvânt, că „pentru a face 


Generalul Constantin Pantazi, între ostaşii Batalionului „Maior Palaghita“ 

o politică exclusiv germanofilă e nevoie şi de germani... E 
o umilire care nu serveşte la nimic”. 

Hitler nu a uitat politica ostilă fata de Germania 
promovată de Titulescu şi nici de refuzul de a accepta 
mâna întinsă de el României în 1936. Ca urmare, 
la 15 iulie 1940, pe un ton ultimativ, a cerut regelui 
Carol al II-lea să înceapă negocieri cu Bulgaria si 
Ungaria, pornind de la ideea cedării de teritorii în 
favoarea acestora®. In tratativele cu bulgarii, Partea 
română a confirmat acordul de a ceda Cadrilaterul, dar 
cu ungurii nu s-a ajuns la niciun rezultat. Adolf Hitler 
a intervenit şi a stabilit, la 27 august, cu mâna sa, noua 
graniță. Aceasta a fost comunicată de miniştrii de externe 
ai Germaniei şi Italiei — erijati în arbitri — miniştrilor de 
externe ai României şi Ungariei, convocați la Viena in 
ziua de 30 august 1940. 

Din vara anului 1940 în fata românilor a reapărut 
obiectivul fundamental al refacerii statului național, în 
granițele sale etnice. O generaţie glorioasă înfăptuise 
Marea Unire în 1918, o altă generaţie, nevrednică, o 
pierduse în 1940. Istoria nu putea fi oprită în loc. Harta 
României întregite în 1918 devenise steaua polară după 
care se orienta poporul român. 

Ca şi în timpul Primului Război Mondial, se punea 
problema la care tabără să se alăture România. In 1916 
a intrat în război alături de Antanta pentru eliberarea 
Transilvaniei si Bucovinei. A avut noroc şi de dezagregarea 
Imperiilor Rus şi Habsburgic, astfel că a obținut tot ce 
putea să spere: Transilvania, Bucovina şi Basarabia. 

Acum, în timpul celui de-Al Doilea Război Mondial, 
era limpede că vechea linie de politică externă esuase. 
Franța era ocupată, Anglia supusă bombardamentelor 
germane, Mica Înţelegere şi Înțelegerea Balcanică nu 
mai existau. Ungaria nu era mulțumită cu cât obținuse 
la Viena, iar Uniunea Sovietică acţiona în forță, anexând 
mai multe insule din Delta Dunării. 

Pe de altă parte, la 30 august 1940, după acceptarea 
arbitrajului (dictatului) de la Viena, miniştrii de externe 
ai Germaniei şi Italiei au înmânat ministrului de externe 
român câte o scrisoare, cu conţinut identic, prin care-l 
anunțau că cele două guverne au decis să acorde garanții 
„pentru integritatea şi inviolabilitatea teritoriului statului 
român”. In răspunsul său, Mihail Manoilescu declara 
că guvernul român a luat act „cu satisfacție de această 
comunicare şi acceptă garanția acordată României”. 

După ce a „rezolvat problemele teritoriale” cu vecinii 
României, conducerea de la Berlin era interesată să 
dezvolte relaţiile cu această tara, de unde obținea petrolul 
necesar maşinii sale de război, precum şi pentru poziția 
ei geo-strategică, în perspectiva deschiderii ostilităților 
împotriva Uniunii Sovietice. 

Practic, România nu avea de ales. Singura politică 
realistă era alianța cu Germania si Italia, care-i asigurau 
existența statală. Pe această cale a decis generalul Ion 
Antonescu să se îndrepte. 


Se cuvine menţionat faptul că, în perioada interbelică, 
Antonescu fusese un susținător al politicii externe 
a României alături de Franța si Marea Britanie. In 
decembrie 1937, el a acceptat să intre în guvernul Goga 
numai după ce regele Carol al II-lea şi primul-ministru 
l-au asigurat că vor menține orientarea politicii externe 
spre cele două mari puteri occidentale. În toamna anului 
1940 el a devenit filo-german din necesitate, neavând o 
altă formulă de politică externă. Ca urmare, în calitate de 
conducător al statului, generalul Antonescu a semnat, la 
23 noiembrie 1940, aderarea României la Pactul Tripartit 
(Axa Berlin-Roma-Tokio). 

Prin alianţa cu Germania, Antonescu urmărea să 
înceapă acțiunea de refacere a statului național unitar 
român, în graniţele sale din 1918. De aceea, când la 12 
iunie 1941, Hitler i-a adus la cunoştinţă decizia sa de a 
declanşa războiul împotriva Uniunii Sovietice, Antonescu 
a declarat că „el însuşi doreşte să lupte din prima zi”. 

La 22 iunie 1941, generalul a semnat Ordinul de 
zi către armată: „Ostaşi ! Vă ordon: Treceti Prutul ! /.../ 
Luptati pentru dezrobirea fraților nostri, a Basarabiei si 
Bucovinei”%. 

Vestea a fost primită cu bucurie de români. Cităm 
dintr-un cântec foarte popular în acel moment : 

„Azi noapte, la Prut, războiul a-nceput 

Românii trec dincolo iară 

Să ia înapoi prin arme şi scut 

Mosia pierdută astă vară”. 

Regele Mihai, care aflase de la radio Londra că tara 
sa intrase în război, s-a grăbit să-i trimită o telegramă lui 
Antonescu: „În clipa când trupele noastre trec Prutul şi 
codrii Bucovinei pentru a reîntregi sfânta tara a Moldovei 
lui Ştefan cel Mare, gândul se îndreaptă către Domnia 
Voastră, domnule general, şi către ostasii țării”. 

La rândul său, luliu Maniu, preşedintele P.N.T, 
i-a trimis, la 6 şi 18 iulie 1941, telegrame de felicitare 
lui Ion Antonescu pentru succesul luptei de eliberare a 
Basarabiei şi nordului Bucovinei. Grigore Gafencu nota, 
la 3 august 1941, o discuţie avută cu Maniu: „EI nu se 
ridică împotriva războiului cu Rusia. Noi nu suntem 
de vină, ci guvernul sovietic, dacă ne aflăm azi în luptă 
pentru a recuceri ceea ce ni s-a luat în mod samavolnic, 
anul trecut”#. 

Aşadar, se părea că, aflat în fata unei decizii majore, la 
22 iunie 1941, conducătorul României a făcut o opțiune 
în consens cu voința naţională. În iulie, a fost refăcută 
granița de Est, teritoriile ocupate de sovietici în urmă cu 
un an fiind reintegrate în statul român. 

Evolutiile ulterioare: constituirea coaliției Naţiunilor 
Unite; victoriile obținute pe front de Armata Roşie; 
înțelegerile Stalin-Churchill-Roosevelt, au facut ca 
obiectivul pentru care Romania a intrat in razboi sä nu 
fie atins. In martie 1944, trupele sovietice au reocupat 
Basarabia si nordul Bucovinei, precum si o parte din 
Moldova. A urmat actul de la 23 august 1944, prin care 

România a ieşit din alianța cu Germania si s-a alăturat 
Naţiunilor Unite. 

Cu toate jertfele de sânge pe frontul de Vest, 
România a fost tratată, la Conferința păcii de la Paris, ca 
un stat învins, aliat al Germaniei. 

Basarabia, nordul Bucovinei şi ținutul Herţa au rămas 
în componența Uniunii Sovietice până la prăbuşirea 
acesteia în 1991. 

Acum, la împlinirea a 70 de ani de la momentul 
22 iunie 1941, se cuvine să-i omagiem pe cei care, cu prețul 
vieţii lor, au contribuit la eliberarea, fie şi temporară, a 
Basarabiei şi nordului Bucovinei şi reintegrarea lor in 
Patria Mamă — România. 

ROMANIA FACES A MAJOR DECISION: 
THE ENTRY INTHE SECOND WORLD WAR - 
PROF. UNIV. IOAN SCURTU, PH.D. 


Abstract: The international situation after the First 
World War was characterized by “optimism”. Although 


Romania signed defensive alliance treaties, in 1940, it 
faced a serious crisis that ended with territorial losses. 

26 iunie 1941 


PRIMA VICTORIE A MARINEI REGALE ROMANE 
IN MAREA NEAGRA 


uminicä, 26 iunie 2011, nava de debarcare 

»Yamal” a Forţelor Navale Ruse şi fregata 
„Mărăşeşti”, nava-amiral a Forţelor Navale Române, 
au participat în apele Mării Negre, la ceremonia de 
comemorare a victimelor distrugătorului ,Moskva”, 
scufundat în zorii zilei de joi, 26 iunie 1941 în 
atacul aeronaval executat asupra Constanţei, când o 
formaţie de 32 de avioane sovietice şi distrugătoarele 
„Moskva” si  „Harkov” au 
declanșat bombardarea oraşului 
şi a portului. In acest context, 
distrugătorul  „Moskva” s-a 
scufundat în urma exploziei 
unei mine de baraj, 72 din cei 
250 membri ai echipajului 
fiind salvaţi de vedetele şi 
hidroavioanele româneşti. 

Evocarea a avutloc deasupra 
epavei descoperite la 5 mai 
2011, la 45 de metri adâncime, 
la aproximativ 20 de kilometri 
distantä de tarmul românesc, 
de cätre membrii O.N.G.-ului 
„Respiro Underwater Research 
Society” din Constanta, împreună cu doi specialişti 
ucraineni si doi rusi. 

Pentru o cât mai corectă identificare a cauzelor 
care au favorizat dispariția acestei nave şi, implicit, 
obținerea primei victorii a Marinei Regale Române în 
cel de-Al Doilea Război Mondial, publicăm, selectiv, 
un set de documente de arhivă care redau detaliat 
etapele acestei confruntări memorabile?. 

26iunie/03.55. A 29-a alarmă aeriană. Este în zori 
de zi. Soarele deabia se arată la orizont. Vânătoarea este 
în aer. Câteva bombe anunţă că unele avioane inamice 
au ajuns deasupra portului. Bombele cad în port, pe 
mal şi în apă. Pe măsură ce soarele se ridică din apă, 
atmosfera se luminează şi avioanele inamice se văd 
în aer. 

04.08. Un avion inamic se vede căzând în flăcări 
spre NE. În viteza nebună spre pământ, face explozie 


„Una din navele sovietice făcuse 
explozie probabil din cauza unei mine 
şi poate şi din cauza loviturilor trase de 
navele noastre. Prin binoclu s-a văzut 
clar cum o parte din navă s-a scufundat 
într-o clipă şi apoi a urmat partea 
dinspre Vest (probabil pupa). Consider 
această ciocnire navală ca o mândrie a 
Marinei Regale şi am făcut acest raport 
ca cel mai calm, obiectiv şi mândru de 
camarazii mei, martor ocular” 
Locotenent-comandor Victor Voinescu 
Comandantul Grupului Submarine si 
Vedete Torpiloare 


Comandor dr. Marian MOSNEAGU' 


în aer şi se rupe în trei bucăți, printre cele trei corpuri 
aprinse şi în prăbuşire se vede deschizându-se o 
paraşută. Deşi aviația inamică nu mai bombardează, 
se aud mereu explozii dese în direcția Palas. De la 
aeroport se comunică telefonic că primesc lovituri de 
artilerie din larg. De la comanda N.M.S. „Constanţa”, 
care este acostată cu pupa la dana 0, se poate domina 
tot orizontul. 

04.11. Un tur cu binoclul 
spre orizont şi ochii se pironesc 
pe două siluete de nave care se 
văd în Ra=110°-115° şi care 
în niciun caz nu sunt amice. 
Mai la coastă se mişcă navele 
noastre: ,Märästi”, „Regina 
Maria”, ,Murgescu” şi ,Stihi”. 
Se verifică că cele două siluete 
de nave văzute la orizont sunt 
tip ,Moskva”. Se urmăreşte 
mişcarea navelor inamice şi se 
observă cu precizie că drumul 
lor este SV şi la gura ţevilor 
tunurilor apar într-un ritm 
accelerat flăcări. Navele inamice trag spre uscat şi deci, 
bubuiturile ce se auzeau în acea direcţie erau ale unui 
tir naval. Nu putem preciza unde trag, dar în niciun 
caz nu trag contra navelor noastre. Este mai mult decât 
probabil că nici nu le văd, fiindcă „Mărăşti” şi „Regina 
Maria” se proiectează pe coastă. În lumina soarelui ce 
abia se ridică din mare, navele inamice se profilează 
într-o siluetă perfectă. Cele două nave inamice îşi 
urmează drumul spre SV şi continuă să tragă. De la 
coastă se desprind navele noastre „Regina Maria” şi 
„Mărăşti” şi iau un drum aproximativ paralel şi de sens 
contrar cu cele două ,Moskva”. 

04.12. Se pot observa lovituri căzând în jurul 
navelor sovietice: este tirul distrugătoarelor noastre. 
Emotia este mare şi pe măsură ce creşte, proiectilele 
navelor noastre se grupează în jurul navelor bolşevice. 
Sub loviturile încadrate ale N.M.S. „Regina Maria” 
şi N.M.S. „Mărăşti”, cele două ,Moskva” se acoperă 
într-o perdea de fum si virează de la bord la babord, 
întorcându-se în drum aproximativ NE. Catargele 

Distrugătorul „Regele Ferdinand“ 


navelor inamice se văd încă şi navele noastre continuă 
să tragă, schimbând şi ele drumul mai spre larg. 
04.22. În timpul acestui duel de artilerie se aude 
prima lovitură a bateriei „Lirpitz”. A doua salvă 
pleacă cam după un minut însă înainte de a ajunge, o 
explozie puternică cu o formidabilă coloană de fum, 
foc şi apă fixează prin binoclu în Ra=1150. Este ora 
04.24. Prin coloana de fum nu se distinge prea bine 
deznodământul, însă contururi în mişcare desenează 
navă în scufundare. Mai spre stânga apare apoi din 
fum, în drum spre NE, cu viteza mărită, o singură navă 
bolşevică, contra căreia Bateria „Lirpitz” continuă să 
tragă. Se observă şi jerbele loviturilor de la E baterie, 
care însă sunt foarte prost plasate mult spre stânga. 
Navele noastre încetează focul; distanța până la ţintă 
este prea mare pentru tunurile lor. În timpul duelului 
de artilerie al navelor noastre cu cele două „Moskva” şi 
al acestora cu uscatul, s-au observat lovituri căzând în 
jurul navei „Murgescu” şi aceasta s-a derobat spre port. 
Este probabil că navele sovietice nu au văzut decât pe 
„Murgescu” în radă şi au deschis focul asupra lui. Din 
mare se primeşte o radiogramă de la N.M.S. „Regina 
Maria” cum că distrugătorul rus a sărit pe o mină. 
04.30. Nava sovietică s-a depărtat şi totuşi, se 
aud bubuituri intense ce fac zgomot de explozie de 
proiectile. Nu ne lămurim care este cauza. În fine, ni se 
comunică despre lovirea unui tren cu muniție în gara 
Palas. Munitia era pentru Bateria „Lirpitz”. Initial s-a 
crezut că explozia trenului se datorează unei bombe, 
dar până la urmă se verifică în mod temeinic că este 
chiar consecința bombardamentului navelor bolşevice. 

05.20. Avioanele inamice zbârnâie mereu în aer. 
Unele din ele au condus tirul navelor sovietice, altele 
lansează bombe. Chiar la 05.20 sunt aruncate mai 
multe asupra portului şi cad în apă. Una singură loveşte 
o magazie de la vama veche. 

05.30. Un nou val de avioane vine spre port şi 
inima se strânge sub semnul întrebării: care va fi 
ţinta? Bombele cad în fata Cazinoului, la Vii şi în 
apropierea farului ,,Carol”, toate în apă. Aviația noastră 
de vânătoare este prezentă şi multe avioane inamice 
au soarta unor rachete grandioase ce se sting în mare. 
La ora 04.20 vedetele torpiloare „Vijelia” şi „Viscolul” 
au primit ordin să iasă în mare şi să fie gata de atac 
contra navelor inamice, în caz de condiţii favorabile. 
Cum navele inamice şi-au definit situaţia şi atitudinea, 
vedetele se înapoiază în port., V jelia’are la bord un prizonier 
rus — ofițer aviator — pescuit din mare cu paraşută cu tot 
şi care este adus la nava-comandant. Este un căpitan, 
ajutor de comandant al escadrilei care ne-a bombardat 
cu începere de la 04.00. Numele său este românesc, 
rusificat: Ciobanof. Din primele conversații cu acest 
ofiţer rus, foarte dârz şi mândru de credințele lui, se 
desprinde că aviația româno-germană a bombardat 
Sevastopolul şi multe oraşe din regiunea Rusiei de SV 
şi că acum aerodromurile ruseşti sunt împrăştiate peste 
toată Crimeea, pentru a fi cât mai putin vulnerabile. 
Ca o notă interesantă, de zile de război, el spune: 
„Escadrila mea a plecat din Crimeea de la Novii-Krim 
şi trebuia să se ducă la Ploieşti. Înaintea noastră erau 
alte escadrile, care trebuiau să bombardeze Constanţa. 
Noi am greşit drumul şi vina o poartă comandantul 

escadrilei, căruia i-am atras atenția. Din această cauză 
am căzut peste bombardamentul antiaerian de aici 
şi am fost luaţi în primire şi de aviația de vânătoare. 
Am lăsat atunci bombele asupra Constanţei şi am 
luat drum înapoi; însă am fost ajunşi de vânătoare şi 
m-am pomenit cu avionul în flăcări. Cum am văzut că 
o ia în jos, am sărit imediat cu paraşuta şi am văzut o 
clipă mai apoi că avionul a făcut explozie şi s-a rupt în 
bucăţi. Ceilalţi tovarăşi ai mei nu ştiu ce este cu ei. Mai 
erau doi: pilotul si telegrafistul”. 

06.22. Alarma se termină. A durat 2 ore si 27 
minute. Evenimentulzileirămâneînsăbombardamentul 
naval al navelor bolşevice şi darea la fund a „Moskva”. 
Când vor veni rapoartele operative ale navelor care 
au luat parte la această luptă navală, se vor arăta toate 
detaliile şi se va întocmi o schiță a acestei prime acțiuni 
navale la mare a marinarilor români. 

08.51. Alarma a 30-a se termină la 09.13. Nu 
se lasă bombe. La Mamaia este doborât avionul cu 
comandantul Regimentului de Aviaţie, ale cărui 
escadrile au bombardat Constanţa şi au avut atâtea 
pierderi în zilele de 24, 25 şi 26 iunie. A putut 
să se convingă personal. Imediat ce s-a terminat 
această alarmă, locotenent-comandorul Voinescu 
Victor a primit ordin să plece cu vedetele „Vijelia” 
şi „Viscolul” pentru pescuirea naufragiatilor de pe 
»Moskva”. În drum spre Tuzla, „Viscolul” a dat un 
mesaj distrugătorului „Mărăşti”. Cele două vedete au 
ieşit prin pasa de sud — pe lângă farul Tuzla — în afara 
barajului şi au căutat urme de obiecte de la „Moskva” 
pentru a putea să ajungă din aproape în aproape la 
locul naufragiului. Pe la ora 11.30, „Viscolul” a zărit 
o barcă cu pavilion rusesc. Ambele vedete s-au dus la 
ea şi au găsit înăuntru 16 marinari si un maestru din 
echipajul ,Moskva”. Din primele relaţii date de aceşti 
marinari s-a verificat că nava era conducătorul de flotilă 
„Moskva” cu un deplasament de 2 895 tone, 5 tunuri 
de 130 mm L 55, 2 tunuri de 75 mm A.A.,2 tunuri 


N.M.S. „Regina Maria“ în portul Constanţa 


de 37 mm A.A. şi 6 tuburi lanstorpile de 533 mm, 
viteza 35-36 noduri, lungimea 140 metri, lăţimea 
13,7 metri, echipaj 250 oameni. Vedetele au luat la 
bord câte 8 ruși şi „Viscolul” a luat si barca la remorcă. 
Din cele spuse de prizonieri, rezultă că „Moskva” s-a 
rupt în două. Prova s-a scufundat imediat, iar pupa a 
mai plutit putin încât, a fost timp să se lase barca la apă 
şi să se urce în ea cei găsiți înăuntru. 

În timp ce vedetele erau gata să plece, la Est de 
Tuzla s-a văzut un hidroavion. Pentru a se vedea dacă 
nu cumva este în pană, vedetele au mers acolo. Era un 
hidroavion german de salvare de la Seenotzentralle. 
În locul unde era hidroavionul, o pată mare de păcură 
marchează tocmai unde s-a dus „Moskva”la fund şi prin 
păcură câţiva ruşi naufragiati. Sunt pescuiti şi aceştia. 
Printre ei este şi comandantul navei. Hidroavioane 
germane vin şi pescuiesc şi ele alti naufragiati. În total 
s-au cules de către vedete 26 de oameni si de către 
hidroavioane 46. Deci un total de 72 din 250 cât era 
echipajul. 

13.00. Vedetele ajung în port cu prizonierii 
debarcati la nava-comandant şi imediat sunt imbaiati; li 
se dă mâncare, rom şi apoi sunt trimişi cu autosanitarele 
la bază. 

13.30. Navele care au rămas noaptea în mare, 
în dimineața zilei, cum s-a făcut lumină, au fost 
gata să se deplaseze şi s-au deplasat pentru evitarea 
bombardamentului aerian si pentru reacţiunea contra 
navelor inamice. Toate navele au reacţionat de asemenea 
contra avioanele inamice. Acelea care aveau reparații 
de continuat şi nu aveau niciun rost în mare în timpul 
zilei, au intrat în port. La 04.20 a intrat „Stihi” care 
fusese în regiunea unde s-au încleştat navele noastre cu 
navele inamice. La 06.30 a intrat „Murgescu” care prin 
silueta sa atrăsese asupra-si tirul navelor bolşevice si 
spre norocul nostru al tuturor, acest tir s-a redus numai 
la câteva lovituri, probabil tocmai din cauza celor ce 
au urmat. La 07.00 a intrat „Mărăşeşti” venind dinspre 
Midia, pentru a face combustibil şi apă. Această navă, 
în timpul bombardamentului antiaerian a doborât 
un avion. La 07.30 a intrat „Mărăşti” pentru apă si 
combustibil. Nava a luat parte la prima luptă navală 
dată de nave româneşti în apele Mării Negre. 

La 08.30 a intrat „Sborul” venind din patrulare de 
la pasa de Sud Tuzla. 

La 13.30 intră canoniera „Ghiculescu” venind din 
patrulare de la pasa de Nord. „Ghigulescu” aduce şi 
predă la nava-bază — prin aspirantul Ignatiu — un ofiţer 
rus găsit in mare. Acesta făcea parte din echipajul 
căpitanului Ciobanof — despre care s-a vorbit — şi s-a 
aruncat şi el cu paraşuta sau mai precis l-a aruncat 
avionul afară când s-a rupt în trei bucăţi. Se iau şi de la 
acesta câteva informaţii, i se dă masă bună şi apoi este 


trimis la D.M. 


3 (53)e 2011 + document 


14.00. In cursul zilei, ,Dor de Mare” a iesit din 
port si timp de 6 ore a navigat, cäutând in zona unde 
s-a scufundat ,Moskva”, naufragiati si alte obiecte 
rămase pe apa. Rezultatul acestei căutări a fost găsirea 
unui corp de paravan, care s-a dovedit rupt de explozia 
unui Sprengboje. Un trofeu aşa minunat a fost dat 
la Magazia Marinei şi el poate fi folosit ca piesă de 


muzeu la Şcoala Navală: „paravan de la ,Moskva” 


rupt în barajul de mine din apele Constanţei”. Se mai 
pescuiesc un colac de salvare şi o bonetă de marinar. 

17.55. Se termină alarma a 33-a. Au mai fost deci 
de la 06.22 până acum încă 3 alarme: Alarma 31 la 
11.30-11.34; Alarma 32 la 12.13-12.35; Alarma 33 
la 17.45-17.55. In timpul acestor alarme reactiunea 
noasträ a fost puternicä si efectul atacului aerian nul. 

20.00. Pentru dispozitivul de noapte, navele se 
grăbesc să-şi ocupe poziţiile. În cursul acestei zile au 
fost la un moment dat prea multe în port; însă nevoia 
reparațiilor si facerea plinului de combustibil si apă nu 
au dat posibilitatea să se facă altfel. 

16.00. „Mărăşeşti” a ieşit din port şi a trecut 
la locul său în regiunea Midia cu misiunea ce a mai 
îndeplinit. 

16.10. ese torpilorul „Năluca” cu misiunea de 
patrulare la Sud. 

17.05. „Mărăşti” a ieşit şi a trecut în misiunea ce a 
mai avut în regiunea Eforie. În timpul cât a fost in port, 
această misiune a fost îndeplinită de „Regina Maria”. 

17.30. „Regina Maria” a intrat în port, adică 
imediat ce a fost înlocuit pe poziție de „Mărăşti”. 

18.04. A ieşit torpilorul ,Sborul” având ca regiune 
de patrulat ieşirea de la Midia, adică acolo unde a mai 
executat o atare operaţie. 

20.00. lese ultima navă din port N.MS. 
„Murgescu”. Recapitulând, avem în mare: la Nord — 
Patrulare: ,Sborul”; Ancora: „Mărăşeşti”, „Ferdinand” 
şi ,Murgescu”, la Sud — Patrulare: „Năluca”; Ancora: 
„Mărăşti. 

În port au rămas numai navele care au de făcut 
reparaţii: N.M.S. „Regina Maria” dana 9 în reparaţii 
urgente şi complexe. N.M.S. „Stihi” reparații după 
avariile suferite din cauza bombardamentelor. N.M.S. 
„Dumitrescu” pe doc. N.M.S. „Ghigulescu” odihnă şi 
continuarea reparațiilor. N.M.S. „Durostor inutilizabil. 
N.M.S. Dacia” în reparaţii şi renovare. N.M.S. „Carol 
a fost şi el adus în port din baia Mamaia pentru 
reparaţii şi renovări. Nava-bază ,Constanta” fiind şi 
navă-comandant a F.N.M., a primit ordine să rămână 
tot timpul în port pentru exercitarea comandamentului 
şi legătura cu Divizia de Mare. Vedetele „Vijelia” şi 
»Viscolul” gata de acţiune, „Viforul” în reparaţii. „Dor 
de Mare” în repaus. 

24.00. Ziua de 26 iunie se încheie cu un bilanţ 
glorios pentru Marina Regală Română. Navele E.N.M. 


au înregistrat o mare victorie. 

Ambarcarea minelor pe puntea puitorului de mine „Amiral Murgescu“ 


Dările de seamă ale navelor 


* Canoniera „Stihi” (comandant căpitan Alexandru 
Bercea): „În ziua de 25 iunie ora 20.00 am ieşit în mare. 
La 21.00 am ancorat lângă Agigea. În timpul nopții, la 
22.00, s-a văzut o lumină verde la mal, între Abator si 
Spitalul Comunal. La ora 03.00 am virat ancora. La 
ora 03.30 s-a dat alarma aeriană. La 04.00, două nave 
inamice probabil tip «Taskent» la SE, distanță 17500 
metri (2). Peste câteva minute, navele deschid focul 
şi după ce trag un număr de salve asupra Constanţei, 
se derobează după perdele de fum. Distrugătoarele 
„Regina Maria” şi „Mărăşti” deschid focul asupra 
inamicului care fuge. Peste puţin timp deschide focul 
şi bateria „Lirpitz”. Imediat, ultima navă inamică sare 
în aer, cealaltă continuând să fugă. La ora 05.00 intrăm 
în port şi acostăm la dana 8. 


* Escadrila Distrugătoare (comandant comandor 
Roman August): Conform ordinelor primite de la 
EN.M. nr. 361 din 24 iunie, dispozitivul adoptat 
de Escadrilă a fost: N.M.S. „Regele Ferdinand” şi 
„Mărăşeşti” susținerea navelor de patrulare a pasei de 
Nord (zona Cap Midia) făcând totodată şi siguranța 
şi apărarea în această zona; N.M.S. „Regina Maria” 
şi „Mărăşti” cu aceeaşi misiune în zona pasei de sud 
(Cap Tuzla). În dimineaţa zilei de 26 iunie 1941, către 
ora 04.00, se dă alarma la bordul N.M.S. „Regele 
Ferdinand”, anuntându-se nave sovietice în regiunea 
S-SE Constanţa şi care deschiseseră focul asupra 
oraşului. Nava se găsea în marş şi s-a dat la posturile 
de luptă, căutând a ralia şi pe N.M.S. „Mărăşeşti”. 
In acelaşi moment s-a observat în raza soarelui care 
răsărea, adică în azimut aproximativ E-NE, alte două 
nave sub orizont având vizibile numai catargele şi parte 
din suprastructura de la comandă. Câteva clipe mai 
târziu se zăresc în direcția NE două catarge la orizont, 
la distanţa de circa 25000 metri. În această situaţie 
si neavand niciun fel de informatie, subsemnatul, 

am apreciat că ne găseam în fața unui atac general 
aeronaval dirijat de forțele navale şi aeriene sovietice 
asupra regiunii Constanţa şi aşteptam ca şi de la 
Nord să se producă atacul din partea navelor inamice 
semnalate mai sus. Între timp am urmărit şi acțiunea 
de la S-SE Constanţa cu toată distanța foarte mare 
care ne despartea (peste 200 Mm). Relatarea acţiunii 
arătată în raportul N.M.S. „Regele Ferdinand” asupra 
celor observate corespunde cu aceea ce s-a putut vedea 
din această regiune. Considerând coloanele de fum şi 
jerbele produse de proiectilele de artilerie care cădeau 
în regiunea navelor sovietice, precum şi marea explozie 
produsă către ora 04.20, aprecierea subsemnatului este 
că această explozie nu putea fi decât aceea a unei mine. 
Este probabil că navele sovietice pentru a evita tirul 
artileriei noastre şi al bateriilor de coastă, precum şi 
pentru a urmări navele noastre către Nord, au manevrat 
şi, din poziţia lor inițială, care desigur se afla în Sudul 
ultimei linii de baraj, au căutat să se ridice către Nord. 
În acest moment au intrat în baraj, lovind o mină 
care a produs puternica explozie, scufundând una din 
navele inamice. În concluzie, se poate spune că tirul 
navelor noastre şi al artileriei de coastă a obligat navele 
inamice să manevreze, intrând astfel în barajul de mine 
care i-a fost fatal”. 


+ N.M.S. „Regele Ferdinand I” (comandant 
căpitan-comandor Teodor Isvoranu): „N.M.S. „Regele 
Ferdinand” conform ordinelor şi planului stabilit, 
împreună cu N.M.S. „Mărăşeşti”, ocupau poziţia 
de Nord Midia a porții barajului, cu misiunea de 
a apăra şi susține nava ce patrula în afara barajului 
şi a interzice intrarea navelor inamice prin această 
zonă neapărată de baraj, sau care ar încerca o acțiune 
asupra barajului. În dimineaţa zilei de 26 iunie 1941, 
către ora 03.30, conform dispozitiunilor luate, N.M.S. 
„Regele Ferdinand” se pregătea a se deplasa din poziția 
de noapte în aceea de zi. Se mergea în Da=140°. La 
04.03 s-au zărit un şir de lumini în direcţia S-SE ce 

au fost imediat identificate a proveni de la artileria 
unor nave inamice ce trăgeau spre Constanţa. S-au 
văzut două nave, una din ele mai mare care avea o 
siluetă (văzută de la N.M.S. „Ferdinand I”) după cum 
se arată în schița anexă nr. 1. După a doua sau a treia 
salvă a acestei nave, s-a observat că distrugătoarele ce 
erau la Sud (Tuzla) au deschis focul; de asemenea, s-a 
văzut şi auzit şi o salvă de calibru mare, ce a căzut în 
vecinătatea acestei nave. În acelaşi timp, cercetându-se 
orizontul s-au văzut drept în soare, chiar în momentul 
când răsărea, siluetele a două nave ce se profilau 
chiar pe soare (schița anexă nr. 2). Navele erau sub 
orizont, nevăzându-se decât părţile cele mai înalte. 
N.M.S. „Regele Ferdinand I” şi N.M.S. „Mărăşeşti” a 
luat poziţie pentru a opri o eventuală încercare de a 
se forța şi pasa de Nord, crezându-se o acțiune mai 
mare (de mare anvergură). În acest timp, la Sud s-au 
putut observa următoarele: Nava cea mare (?) inamică 
era încadrată de tirul artileriei şi a făcut o manevră de 
derobare, lăsând fumigene albe şi manevrând după 
cum se arată în schița anexă nr. 3. Imediat a început a 
scoate şi pe coş (sau un incendiu la bord) un fum negru 
gros. Continuând a gira şi a veni spre Nord, la 04.24 
s-a văzut distinct explozia caracteristică a unei mine în 
dreptul acestei nave. După aceasta nu a mai rămas în 
regiune decât fumul lăsat de explozii şi nave. N.M.S. 
„Ferdinand” a continuat până la ora 06.00 manevra de 
pază a intrării de Nord, urmărind şi avioanele inamice 
ce cădeau aprinse în mare (două în regiunea noastră). 
La ora 06.30 nemaigăsindu-se nimic la orizont, se dă 
liber de la posturile de luptă”. 


* Torpilorul ,Sborul” (comandant căpitan Hristu 
Gheorghe): „In conformitate cu ordinele superioare, 
nava iese din port la ora 18.04 — 25 iunie si se îndreaptă 
spre Sud în Da=167°, cu viteza 12 Nd. La ora 18.55 
suntem travers farul Tuzla. Se observă in babord un 
corp plutitor de culoare albă şi se pune capul pe el. La 
apropiere se descoperă a fi o geamandură albă, despre 
a cărei existenţă nu ştim nimic (?). Bănuindu-se a fi o 
baliză, revenim la vechiul drum şi astfel, la ora 21.01 
suntem în punctul din care începe pasa de patrulare. 
Se navigă în du-te vino în drumurile 2470 şi 670. Din 
cauza derivei, drumurile urmate sunt cele din schița 
anexată. La ora 04.10 în travers Bd se aud explozii 
puternice şi se vede mult fum. La ora 04.20 o explozie 
de o putere neobişnuită este văzută în relevment prova 
275° (vezi schița drumurilor). Explozia este urmată 
de o perdea de fum deplasându-se spre Est. La ora 
05.04, din cauza fumului ce se îndreaptă spre noi şi 
deoarece bănuim existența unei nave inamice în dosul 
acelei perdele, schimbăm de drum, îndreptându-ne 
spre coastă şi dăm alarma prin semnalul ordonat. La 
ora 05.36 capătul dinspre Est al perdelei dispare sub 


orizont. La ora 05.46 un hidroavion amic în drum spre 

Constanţa, venind dinspre NV. La ora 06.03 o jerbă în 
Ra=3470. La ora 06.35 aterizând pe Mangalia, tragem 
o rachetă albă pentru a fi recunoscuți. La ora 07.48 
travers Tuzla, ne îndreptăm spre Constanta, unde 
intram in port la ora 08.30. 


* De la hidroavion: „La 20 mile Est Tuzla, 
ora 06.30, se gäsea o nava de razboi tip ,Krasnaia 
Kavkaz” sau ,Kirov”, care a tras ultima loviturä de tun 
asupra uscatului, dupa care si-a luat drumul la Est. 
06.40, in G. 138, o navă tip distrugător cu două coşuri 
Da=270°, viteza - 30 Nd. Bateria Midia: în Ra=45° la 
30 km, o navă mare. Cred a fi portavion. 06.50, două 
distrugătoare mari în careul B 135, în Da=80°. 07.15. 
Un vas de război cu silueta sovietică, venind travers pe 
Mangalia, la 4 Mm Est, schimbă drumul Nord (acesta 
este chiar „Sborul”). 


* N.M.S. „Regina Maria” (comandant cäpitan- 
comandor Diaconescu Paul): „Distrugătorul „Regina 
Maria” se afla în mare de la data de 23 iunie 1941, 
ora 15.00. Până la data de 25 iunie, distrugătorul s-a 
menţinut în regiunea Eforie-Tuzla, contribuind cu 
focul antiaerian la apărarea zonei Constanţa. Un avion 
inamic a fost lovit cu certitudine şi un al doilea este 
probabil. La data de 25 iunie, ora 13.00 ni se comunică 
de distrugătorul „Mărăşti” ordinul F.N.M. de a patrula 
pasa de Sud a barajului de la Constanța pe paralelul 
Hotel „Belona”, până la 5,2 Mm în larg. În după-amiaza 
zilei de 25 iunie, distrugătorul şi-a executat misiunea 
fără niciun eveniment deosebit de ordin naval. Ni se 
semnalează că sunt submarine inamice în zonă şi se 
iau toate măsurile de veghe şi goană. La căderea serii, 
distrugătorul ancorează pe fund de 17 metri, în dreptul 
Eforiei, având în dreapta o canonieră şi în stânga pe 
N.M.S. „Mărăşti”. Noaptea se desfăşoară calmă şi 
supravegherea nu descoperă nimic deosebit. Câteva 
lumini suspecte pe mal par a indica aviaţiei sovietice 
obiectivele de bombardament. Rapoarte de prezența 
unei siluete de chioșc de submarin in Td (?) au rămas 
neconfirmate. Ancora este desfăcută de la put şi maşinile 


documente 2011¢ 3 (53) 


Distrugătorul „Moskwa“ 


sunt gata de manevră în orice moment. La ora 02.00 din 
ziua de 26 iunie se începe, fără zgomot, virarea ancorei. 
Distrugătorul rămâne cu maşinile în balans până la 
03.58 când se zăresc în Bd pupa vârfurile catargelor 
şi comenzile a două distrugătoare ce seamănă cu tipul 
„Ferdinand”. Identificarea lor durează câteva minute, 
timp în care se semnalează lui „Mărăşti” prezența 
inamicului, echipajul trece la posturile de luptă şi se 
întoarce nava pentru a putea trage cu toate tunurile în 
drum 5°. La 04.04 telemetrul marchează distanţa de 
14000 metri. Navele observate deschid focul fără să ne 
dăm seama asupra cui trag. Tirul lor este foarte repede. 
Se raportează telegrafic C.F.M. că suntem în contact 
cu inamicul. Inamicul navigă în drum aproximativ SV. 
La 04.12 se deschide focul la distanța de 14000 metri. 
Prima noastră salva cade la dreapta distrugătorului din 
dreapta, inamicul mergând în linie de relevment. La 
04.15 inamicul încetează focul şi întoarce de circa 180° 
la Bd,depărtându-se într-un nor de fum foarte compact, 
produs atât de fumigenele de la pupa, cât şi de fumul 
de la coş. Distrugătorul suspendă tirul, încetând de a 
vedea ţinta mascată de fum. Distrugătorul „Mărăşti” 
a urmat mişcarea distrugătorului „Regina Maria” şi 
deschide focul după intrarea în formaţie. La 04.16 
venim 20° la Td pentru a face un drum aproximativ 
aproape paralel cu inamicul, a putea trage cu toate 
tunurile şi a ne apropia de distrugătoarele din baia de 
Nord (Midia). La 04.20, distrugătoarele inamice ies din 
fum şi redeschidem focul la distanţa de 14000 metri. 
La 04.21 întrerupem tragerea pentru că ,Murgescu” ne 
maschează câmpul de tir. La 04.23 încetăm tragerea, 
fiind ajunşi la distanța maximă. La 04.24 unul din 
vasele inamice sare în aer, cu o puternică explozie 
într-o jerbă de foc roşie produsă probabil de munitia 
de la bord, în timp ce al doilea se depărtează spre Sud. 
Bateriile germane deschid focul. O a doua jerbă de foc 
marchează locul celei de-a doua nave, care se află sub 
orizont la 04.26. Nu putem preciza dacă şi al doilea vas 
inamic s-a scufundat. Nu putem preciza, de asemenea, 
dacă scufundarea celei dintâi se datorează unei mine 
sau focului unuia din distrugătoarele „Regina Maria” 

sau „Mărăşti”. S-au tras în total cinci salve la distanțe 
între 14000 şi 18000 metri. Adaug că datele privitoare 
la drumurile şi formațiunile inamicului sunt date cu 
toată rezerva, întrucât acțiunea s-a petrecut într-un 
timp foarte scurt şi condițiile de vizibilitate au fost 
puţin favorabile în zorii zilei. (Aici este cazul a se 
spune că mai putin precise sunt datele relativ la drumul 
propriu al navei, întrucât avea compasul necompensat 
şi lucra cu un tabel de deviatie foarte putin sigur). 
Nava continuă a executa patrularea ordonată până la 
17.00, când a intrat in port conform ordinului C.FM. 
Menţionăm că intrarea în port era absolut necesară, 
întrucât situaţia fochiştilor era excepţional de grea din 
cauza lipsei persoanelor izolatoare. 


* N.M.S.„Mărăşti” (comandant căpitan-comandor 
Eugen Deleanu): Primul raport: „ ... Ora 04.09 
inamicul compus din două nave văzute spre Est, având 
drumul SV la distanţa de 20000 metri. O navă mai 
mare, probabil crucişătorul „Kirov” (?) iar în cap un 
distrugător, probabil „Iaşkent” (2). Nava proprie se 
găsea la circa 2 Mm Est Belona, cu viteza 19 noduri (in 
ce drum?). Am luat drum 10 °, iar la gisment - 80° la 
distanța de 14500 metri, am deschis focul la ora 04.22 
(2) asupra navei din cap (din dreapta). Am tras în total 
şase salve, observând că de la primele două salve navele 
au fost încadrate de salvele noastre şi ale distrugătorului 
„Regina Maria”. La a treia salvă inamicul a luat drum 
Est lansând fumigene. S-a continuat tragerea deoarece 
se vedeau catargele navelor. În timpul salvei a patra am 
observat şi loviturile bateriei de coastă dinspre Agigea. 
04.32 (2) s-a observat o explozie foarte puternică cu 
flacără mare pe una din nave. 04.35 încetează tragerea, 
inamicul ieşind din bătaia tunurilor noastre. 04.42 nava 
care a avut explozia se vede cum se scufundă, probabil 
cu prova în jos. Bateriile de coastă au continuat tragerea 
până la ora 04.32 (2). 05.06 s-a observat un fum de 
explozie în direcția în care a dispărut nava a doua. În 
tot timpul angajamentului nu am observat că s-a tras 

asupra noastră”. 

* Al doilea raport: [...] „N.M.S. ,Märästi” în 
apropiere de „Belona” la Eforie, ancorat pe fund de 
10 metri; N.M.S. „Regina Maria” ancorat 2 km mai la 
Nord; N.M.S. „Stihi” mai la Nord de Agigea, ancorată 
sub coastă; N.M.S.,„ Murgescu” la Est de N.M.S.,,Stihi” 
spre larg [...]. Acţiunea: La ora 03.00, N.M.S.„Mărăşti” 
ridică ancora plecând în patrulare pe paralelul 
„Belona” 4 Mm spre larg, cu viteza de 6 noduri. Nava 
avea misiunea de a susţine torpilorul „Sborul” ce patrula 
la Sud de Tuzla. La ora 04.03, în timp ce nava naviga 
spre SE la distanţa de circa 2 Mm E de țărm (?), se 
zăresc două nave, pe care le identificăm ca inamice, cu 
drum SV şi la NE de punctul nostru, la circa 20 km. Se 
dă la posturile de luptă şi se măreşte viteza, ordonând 
a se aprinde focul si la a treia căldare. Intoarcem spre 


Nord, luând Dc=10°. N.M.S. „Regina Maria” părăseşte 
ancorajul ieşind spre larg şi trage o lovitură de 76 mm 
A.A... 04.13. Inamicul deschide focul asupra uscatului 
spre Palas (?). 04.16. Distanţa micşorându-se la 14500 
metri, deschidem focul asupra navei inamice din cap, 
care era mai apropiată, la gisment 80°. După ce am 
tras noi, a deschis focul si N.M.S.,,Regina Maria” (???). 
Se observa salva a doua a lui „Mărăşti” incadranta. Se 
observa o salva a inamicului intre ,Murgescu” si farul 
»Carol”. După a treia salvă a lui ,Märästi”, inamicul 
lansează fum şi ceaţă artificială, schimbând drumul 
spre est. Se continuă tragerea când se zăresc catargele 
inamicului prin fum. Se observă o flacără puternică pe 
nava inamică din cap. Transferäm tragerea pe a doua 
navă în care mai putem trage numai două salve, nava 
nemaivăzându-se de fum. 04.29 (?) încetăm tragerea. 
04.36 (2) observăm că nava lovită se scufundă cu pupa 
în sus. [...] Pentru a fi în situaţia de a continua tragerea 
am luat drumul 40°. Inamicul fugea cu circa 30 Nd. 
Nava proprie atinsese maximum 19 Nd. Nu cunoşteam 
poziția exactă a barajului (nici nu era nevoie, fiindcă 
era ordin cu limita de atins spre Est). Poziţia ocupată 
de nava proprie a fost foarte bună căci ne profilam pe 
coasta înaltă şi nu am fost văzuţi de inamic (cum a dat 


Vedetă torpiloare în prova navei-bază „Constanţa“ 

EN.M. ordin) [...]. Asupra lui ,Murgescu”, inamicul 
nu a putut trage decât o salvă, tirul nostru obligându-l 
a abandona lupta şi salvând prin aceasta nava amică. 
Tragerea noastră a alarmat bateria de coastă, care trage 
după a patra salvă a noastră şi a urmărit apoi inamicul 
până la mare distanță. Credem că inamicul a tras o salvă 
şi asupra noastră în timpul schimbării lui de drum, căci 
ultima sa salvă a căzut între Eforie şi Carmen Sylva’ [...]. 

* Grupul Submarine şi Vedete Torpiloare 
(comandant, locotenent-comandor Voinescu Victor): 
„[...] La 04.08 am văzut spre NE căzând în flăcări un 
avion inamic. La 04.10 am privit la orizont spre larg 
şi mai spre Sud şi am văzut două nave, ce am tras pe 
loc concluzia că sunt inamice. După siluetele văzute 
de amândoi prin binocluri, am tras concluzia că sunt 
tip „Moskva” şi „Harkov”. Relevmentul în care se 
vedeau navele inamice era aproximativ 110°, apreciat 
de la pasarela navei-bază. Am urmărit evoluţia navelor 
inamice şi a navelor noastre. Navele inamice trăgeau 
spre uscat şi inițial traiectoriile proiectilelor lor treceau 
pe deasupra noastră. Navele noastre au deschis focul 
imediat ce au fost în drum NE şi primele lovituri s-au 
văzut căzând în jurul navelor inamice la ora 04.12. 
Focul navelor noastre a continuat foarte rar, însă se 
vedea bine plasat. La ora 04.22 s-a auzit o bubuitură 
foarte puternică şi flacără de la bateria ,T'irpitz”. A 
plecat o singură lovitură către navele inamice şi am 
căutat să o urmăresc, dar nu am văzut-o unde a căzut. 
Peste mai bine de un minut au plecat alte trei lovituri, 
însă nu am mai căutat să le urmăresc, fiindcă, în acest 
timp o explozie formidabilă şi o coloană de peste 
400 de metri înălțime de foc, fum şi apă, mi-a atras 
toată atenţia. Una din navele sovietice făcuse explozie, 
probabil din cauza unei mine şi poate şi din cauza 
loviturilor trase de navele noastre. Prin binoclu s-a 
văzut clar cum o parte din navă s-a scufundat într-o 
clipă şi apoi a urmat partea dinspre Vest (probabil 
pupa). Consider această ciocnire navală ca o mândrie 
a Marinei Regale şi am făcut acest raport ca cel mai 
calm, obiectiv şi mândru de camarazii mei martor 
ocular. Cu această ocazie tin să raportez că dădusem 
ordin vedetelor torpiloare pe care le-am trimis în mare 
să fie gata a acţiona la ordin, însă mai apoi, văzând că 
nava inamică ce a scăpat, probabil, se depărtează în 
fugă spre Est, le-am rechemat în port. De asemenea, 
mai raportez că am pescuit şi am salvat cu vedetele 
26 prizonieri de la „Moskva”, pe care i-am prezentat 
la EN.M. şi conform ordinului dumneavoastră i-am 
trimis la Divizia de Mare, după ce le-am dat mâncare. 
La toate aceste rapoarte şi dări de seamă sunt demne 
de luat în seamă declaraţiile supravietuitorilor de pe 
„Moskva” care au susţinut în unanimitate că nava a 
sărit pe o mină, dar care au spus, de asemenea, că cele 
două nave sovietice au primit şi lovituri de proiectile şi 
astfel, au fost nevoite să se abată din drum şi să între 
în baraj. 

Acum putem să scriem categoric şi fără controversă: 
La 03.55 s-a dat alarma aeriană, şi a venit deasupra 
Constanţei primul val de avioane de bombardament. 
"Toată atenţia era îndreptată asupra avioanelor inamice. 
În larg, dincolo de orizont, era flota inamică, compusă 
din 5-6 nave. Din aceste nave, două distrugătoare au 
făcut o lovitură de sondă asupra Constanţei pentru a 
vedea reacţiunea. Erau „Harkov” şi „Moskva”. La 04.00 
navele inamice s-au angajat în baraj printre pasele 3 
şi 4 - o întâmplare a drumului de navigaţie ce aveau: 
SV. Viteza lor era în acel timp circa 25 de noduri. Au 
fost văzute de N.M.S. „Regina Maria” „sub orizont”. 
La 04.03 navele sovietice se găseau la circa 20 km de 
coastă, au deschis focul contra Statiei de Control de 
la Palas şi un avion le conducea tragerea. Distanţa de 
tragere initial, după chiar afirmaţiile unor tunari de 
pe „Moskva”, a fost de 26000 metri. Tirul navelor s-a 
văzut în acest timp şi de la N.M.S. „Regele Ferdinand”, 
care era în regiunea Midia în mişcare cu Da=140° 
şi a relevat navele inamice în unghi la prova tribord 
„aproximativ Rp=15°. La 04.04 distrugătoarele „Regina 
Maria” şi „Mărăşti” au luat formaţie „linie de şir” în 
Da=10° şi deci, au căutat să vină pe un drum paralel 
şi de sens contrar cu inamicul, după ce au manevrat să 
se depărteze de mal şi deci, să se apropie de inamic. In 
jurul orei 04.12 distrugătoarele au deschis focul asupra 
navelor inamice şi au tras la distanţa de 14500 metri. 
Loviturile lor au căzut asupra navei din cap „Harkov”. 
Tirul era precis şi nava rusă a încasat lovituri chiar de 
la primele salve, fără să vadă de unde vin. Sub focul 
distrugătoarelor „Regina Maria” şi „Mărăşti”, cele 
două nave sovietice au întors „toți deodată” spre SE 
şi au venit prin virare de bord sub o perdea de fum, 
spre N-NE cu „Moskva” în cap. Distrugătoarele 
noastre au continuat să tragă. Ruşii nu mai trăgeau. La 
04.22, după datele date de germani, Bateria „Lirpitz” 
a deschis şi ea focul contra navelor inamice şi numai 
printr-o singură lovitură. Această lovitură a fost văzută 
de aspirantul Mihai Bujenita de la N.M.S. „Regina 
Maria”. Era la dreapta navelor inamice. La 04.23 — 
spune Bateria „Lirpitz” -, a plecat a doua salvă de la 
bateria germană şi toată atenția celor care urmăreau 
lupta era îndreptată asupra navelor bolşevice pentru 
a le vedea sub loviturile tunurilor germane. Dar mult 
înainte de sosirea loviturilor la ţinte, o navă bolşevică 
a sărit în aer. Drumul navelor sovietice era în acest 
timp N-NE, cu „Moskva” în cap şi „Harkov” în urmă. 
Imediat ce nava rusească din cap a făcut explozie, nava 
din coadă a virat de bord la dreapta şi s-a depărtat spre 
Est. Bateria „Lirpitz” a continuat să tragă în goană 
după ,Harkov” şi a mai consumat încă 35 lovituri, dar 
cu toate exploziile care s-au văzut în jurul fugarului, 
nava sovietică a scăpat. Din toate rapoartele rezultă că 
„Moskva” s-a dus la fund către 04.24 si locul unde este 
punctul scufundării îl determină relevmentul luat de 

torpilorul „Sborul”. Declaraţiile prizonierilor, faptele 
urmărite cu aviditate şi cu tot spiritul calm de la bordul 
navei-bază „Constanţa”, coincidentele pe teren, absolut 
tot ce constituie adevărul duce la o singură concluzie: 
conducătorul de flotilă „Moskva” s-a dus la fund sub 
loviturile proiectilelor de la distrugătoarele „Regina 
Maria” şi „Mărăşti”, sărind pe o mină în pasa a patra a 
barajului. Dacă istoria va dovedi prin mărturiile de mai 
târziu că numai mina a făcut ca el să se scufunde, atunci 
încă se va putea spune că proiectilele de la N.M.S. 
„Regina Maria” şi N.M.S. „Mărăşti” au obligat navele 
sovietice să schimbe de drum si le-au forțat prin efectul 
lor să intre în minele puse de celelalte nave ale F.N.M., 
care trebuie pomenite: N.M.S. „Regele Ferdinand”, 
N.M.S. „Mărăşeşti”, N.M.S. „Murgescu” şi N.M.S. 
»Carol”. Bateria „Lirpitz” a trambitat un fapt care nu 
se poate înscrie în acest document ca întemeiat. Noi, 
românii, admirăm intervenţia întârziată a bateriei 
„Lirpitz”. Această intervenţie ne-a adus un mare 
prestigiu chiar în fața adversarului, care încercase să ne 
violeze apele, dar trebuie precizat că numai prin bubuit 
a luat parte la succesul nostru. Ceea ce a făcut bateria 
„Lirpitz” imediat ce s-a terminat această memorabilă 
întâlnire navală a navelor noastre cu navele sovietice 
este înscris în cronicile noastre că nu ştim să facem 
noi, ci ne mulțumim numai cu faptele, fără a le scrie 
pentru urmaşi: „Românii — observă Dimitrie Cantemir — 
n-au avut timp să-şi scrie faptele lor de arme, căci mai 
mult au ţinut să le înfăptuiască, lăsând altora grija să 
le scrie”. 

Acţiunea navelor sovietice a fost bine concepută 
şi foarte frumos executată din punct de vedere al 
momentului şi cooperării mijloacelor. Iniţial, atac 
aerian masiv, care a îndreptat atenția apărării spre 
țintele din aer. A urmat atacul naval cu avioane in 
aer pentru conducerea tirului, concomitent cu alte 
valuri de avioane pentru bombardament aerian. În 
larg, nave care să intervină imediat cu efect maxim, 


Distrugerea torpilorului „Moskwa“ 


în caz că acțiunea de sondă are numai efect, fără 
ripostă. Neinterventia celorlalte nave ruseşti pare să 
fie o greşeală şi se poate afirma că aici este partea de 
succes a bateriei „Lirpitz”, dacă navele ruseşti mai 
mari nu au mai intervenit. Efectul moral nu trebuie 
neglijat. Riposta promptă a navelor noastre merită 
toată atenţia. Deşi bombardamentul aerian era în toi 
asupra Constanţei, marinarii noştri au avut calmul şi 
discernământul să descopere, venind odată cu soarele 
dimineţii, navele sovietice. Dispozitivul in care se 
găseau navele a contribuit în total la tot ce a constituit 
această promptitudine şi la situaţia de a vedea fără să 
fie văzute. Acest dispozitiv vor voi mulți să îl revendice 
că este concepţia lor, dar cercetătorului obiectiv îi va 
fi uşor să descifreze cine l-a dorit şi cine l-a realizat. 
Schița alăturată reproduce desfăşurarea luptei navale 
din 26 iunie 1941. 

În concluzie deci, scufundarea distrugätorului 
rus ,Moskva” se datorează: Dispozitivului în care se 
găseau navele noastre în larg. Ripostei şi intervenției 
imediate a tirului celor două distrugătoare — „Regina 
Maria” şi „Mărăşti” — care chiar dacă nu au lovit cu 
efect distructiv navele inamice, dar le-au încadrat şi le- 
au silit să manevreze chiar în câmpul barajului de mine 
şi astfel, unul din ele („Moskva”) să sară pe o mină. 
Scufundarea, după explozia observată, declarațiile 
prizonierilor şi relevmentul unde s-a produs explozia, 
conchide precis că ,Moskva” a sărit pe mină; deci 
efectul barajului. Bateria „Tirpitz” care prin tirul ei 
a făcut ca navele să nu se apropie si să manevreze 
pentru a ieşi din bătaia tunurilor. Pentru a fi obiectivi 
şi a nu fi părtinitori, trebuie a recunoaşte şi a preciza 
că scufundarea ,Moskva” se datorează tuturor acestor 
patru factori şi niciunul din aceştia nu are dreptul de 
a-şi revendica exclusiv meritul pentru el. 

În altă ordine de idei, trebuie recunoscute şi 
următoarele fapte: Bateria germană şi cu aparatele 
de detecție nu au putut descoperi din timp prezența 
navelor inamice în apropierea coastelor noastre nici 
când acestea au început să tragă. Poate probabil erau 
preocupaţi de bombardamentul aerian ce avea loc 
concomitent. Acestea s-au sesizat abia după ce au 
observat că distrugătoarele noastre aflate în larg de 
Agigea-,Belona”, au început a trage naval. Bateria 
„Lirpitz” a deschis focul cu mult prea târziu, lucru 
inadmisibil pentru o baterie de coastă utilată cu toate 
mijloacele — prima salvă fiind trasă numai cu un singur 
tun, cealaltă neputând fi gata. Bateria germană de 280 mm 
pe cale ferată a tras foarte prost. Este întrucâtva de 
neînțeles neinterventia comandantului Escadrilei de 
Distrugătoare care se afla cu celelalte două distrugătoare: 
„Regele Ferdinand” şi „Mărăşeşti” în Baia Mamaia în 
mişcare şi care puteau interveni imediat, aceasta cu atât 

mai mult cu cât ofiterii cu artileria de pe aceste nave 
au arătat că au cerut să intervină. Justificarea dată de 
comandantul Escadrilei de Distrugătoare că se socotea 
că s-ar afla în fata unui atac general contra coastei 
noastre poate fi plauzibilă pentru situaţia inițială, deşi 
totuşi nu era niciun indiciu şi acesta nu s-a produs. 
Intervenţia şi a distrugătoarelor din Baia Mamaia 
ar fi putut duce eventual şi la scufundarea celuilalt 
distrugător rus. Atât Grupul celor două distrugătoare 
de la Sud, torpilorul 
»Sborul” şi canoniera 
„Stihi” nu aveau 
ceasornicele puse la 
punct, din care cauză 
datele cu scufundarea 
au fost eronate, 
acestea diferind la 
toate navele. Este 
deci  inadmisibilă 
neglijenta 
comandantilor care 


nu au controlat 
ofiţerii cu navigația 
pentru a pune 
grijă în aranjarea 


ceasornicelor 
bordului cu ora 
oficială. Cazul 
mai grav este de 
la distrugătorul „Mărăşti”, comandant cäpitan- 
comandor Deleanu, a cărui diferență era de 8 minute. 
Distrugătorul „Mărăşti”, căpitan-comandor Deleanu, 
face şi două rapoarte la date diferite, a căror oră mai 
diferă de la unul la altul şi pe hârtie. 

N.B. Ora reală era 04.24, ,Sborul” o indică la 
04.20, „Regina Maria” la 04.24, „Mărăşti” la 04.32. 

27.06/05.30. Au fost inregistrate pana la aceasta 
oră două alarme: a 23-a de la 01.19 la 01.40; a 35-a de 
la 03.42 la 05.30. Nici la prima, nici la ultima nu s-au 
lansat bombe. Este probabil că s-au lăsat pe undeva 
paraşutişti. 

09.35. Torpilorul „Sboru se înapoiază din 
patrulare de la pasa de Nord şi intră în port. Din raportul 
operativ ce înaintează se vede că şi-a executat misiunea 
în bune condiţii şi semnalează observarea unor rachete 
şi lumini la coastă spre NV şi SV de Midia. 

10.00. Intră in port N.MLS. „Regele Ferdinand” 
pentru combustibil şi apă. 

11.05. Intră în port întorcându-se din misiunea de 
patrulare la pasa de Sud, torpilorul „Năluca”. A executat 
patrularea în bune condiţii si nu a observat nimic 
aparte. În acelaşi timp intra şi submarinul „Delfinul”. 
Acesta se întoarce din misiunea ce a avut loc la 60 mile 
Est Constanta’. 

Secret 
Chestiuni de comandament 


DARE DE SEAMĂ 


Asupra apărării contraatacului distrugătoarelor 
ruseşti „Moskva” şi „Harkov” din 26.06.1941 

Timpul 26.06.1941 orele 4.00. 

1. Soarele încă 
nu s-a ridicat. Putina 
ceață. Orizont 
pierdut (aer cald care 
joacă în atmosferă). 
La înălțimi mai mari 
se observă o uşoară 
înnourare. Vânt NV 
forța 2. 

2. 5.00. Primul 
raport al Serviciului 
Meteorologie: norii 
lipsă; Vânt Vest şi 
NV 30 m pe secundă. 
Vedere (orizont) 50 km. 
Temperatura 20°. 

A. La 26.06.1941 
a avut loc in zori de 
zi asupra Constantei 
un atac combinat 
aero-naval prin unități aeriene şi nave ruse. La început 
s-a putut recunoaşte numai primul atac de avioane. 
Artileria antiaeriană a aeronauticii şi anume cea grea, 
precum şi artileria antiaeriană uşoară au tras cu începere 
de la 4.00 la circa 6000 metri înălțime asupra celui mai 
apropiat avion, care era tip S.B. 2. 

La tragerile contraatacului au luat parte la unitätile 
Marinei Regale Romane, care se aflau in mare. 

B. Din Est se apropiau de oras cu vitezä mijlocie 
douä nave de razboi, care au fost socotite initial, din 
pricina luminii nesigure, drept distrugätoarele cu 
două coşuri ale Marinei Române. Această înşelare 
se datorează şi faptului că cele două distrugătoare 
româneşti cu trei coşuri se aflau aproximativ în aceeaşi 
direcție şi împreună cu cele două distrugătoare cu 
două coşuri, se potriveau ca număr; dar şi în aspectul 
lor, ele corespundeau cu unităţile Marinei Române. 
De asemenea, şi cu faptul că cele două distrugătoare 
duşmane au deschis focul abia mai târziu, nu era nimic 
remarcabil, dat fiind că unităţile navale şi bateriile 
antiaeriene trăgeau antiaerian. 

La 4.15 cele două distrugătoare s-au întors spre 
Sud şi după această întoarcere au continuat focul. 
In acest timp a sosit un raport al unei baterii din 
Divizionul Artileriei Coastă nr. 789, prin care ni se 
făcea cunoscut că se trage de către vapoare din mare 
asupra unor obiective de uscat. După întoarcerea 
(drumul spre Sud) s-a putut stabili, dintre silueta 

distrugătoarelor ce se aflau acum travers şi datorită 
faptului că soarele se ridicase şi vederea era mai bună, 
că era vorba de nave ruseşti. Atunci au obținut bateriile 
»Tirpitz” şi „Breslau” permisiunea de a deschide focul 
asupra obiectivelor din față. Scurtă vreme după aceea 
a obținut această misiune şi bateria E 688 asupra 
obiectivului din spate. Bateria „Breslau” n-a putut 
totuşi să tragă, întrucât ținta se găsea în afara limitei 
exterioare de tragere (210 hm). În acest moment am 
văzut în apropierea distrugătoarelor ruseşti jerbe de 
apă, provocate de obuzele care proveneau din focul 
distrugătoarelor româneşti. La bateria „Lirpitz” s-a 
întârziat deschiderea focului cu toate tunurile din cauza 
alarmei de paraşutişti care era încă în toi. Deschiderea 
focului a urmat după aceea, la prima salvă numai cu 
tunul aflat permanent în stare de alarmă. Prima salvă a 
fost trasă la 4.20 în direcţia 104° cu o distanță de 305 km. 
După deschiderea focului, navele au plecat cu viteză 
maximă folosind o perdea de fum. A doua salvă din 
trei obuze a căzut la 4.23 în direcția 102° cu o distanță 
de 308 km. In salva a doua se află lovitura decisivă. 
După observaţia mea, a fost a doua lovitură a salvei 
de fuga a bateriei „Lirpitz”. A fost vizibilă la început 
numai o puternică strălucire (lumină) aproximativ la 
mijlocul navei. Acestor lumini i-au urmat o coloană 
de foc înaltă şi lată, a cărei înălțime o apreciez la 100 
metri. O coloană de apă şi un nor de fum negru, tipice 
exploziei de mine sau torpilă, care lărgeşte în sus o formă 
de con, nu s-a observat aici. S-a ordonat schimbarea 
de obiectiv. Al doilea distrugător naviga îndată după 
distrugerea primei nave în zig-zag şi a început să 
arunce fum negru din coşuri, în afară de perdeaua de 
fum inițială. Din aceste două măsuri trag concluzia 
că şi pe al doilea distrugător s-a născut impresia unei 
lovituri reuşite asupra lui ,Moskva”. Bateria ,,Tirpitz” 
se găsea şi la a doua navă în stare de a lovi obiectivul. 
Tot astfel a ajuns la țintă si bateria de cale ferată 688 
la care repetarea salvelor este simţitor mai înceată, din 
cauza absenței tuturor instalaţiilor mecanice. La a doua 
salvă (de acoperire) a bateriei „Lirpitz”, am observat 
la pupa navei o puternică apariţie de foc, care după 
părerea mea putea să provină numai dintr-o lovitură de 
obuz la pupa sau bordul navei (puntea navei). Nu pot 
indica înălțimea flăcării deoarece, norul de fum negru 
de la coşul din spate acoperea partea superioară. Scurtă 
vreme după această lovitură distrugătorul a început să 
tragă din toate tunurile. Deoarece în direcția în care 
se afla distrugătorul s-a observat mai târziu un avion 
de vânătoare german, admit că focul de apărare a fost 
îndreptat împotriva acestui avion. Focul (tirul navei) 
a durat aproximativ 1 minut, după care distrugătorul 
a încetat cursa în zig-zag şi a încercat să dispară cu 
viteză maximă. La 4.47 tirul bateriilor a încetat. 
Observaţii: Din momentul răsăritului soarelui, 
posibilităţile de observare s-au îmbunătăţit. Stratul 


de vapori ce se găseau pe deasupra apei în timpul 
atacului aerian dispăruseră. Obiectivele se distingeau 
la marginea luminoasă a orizontului, spre Est, în mod 
clar. 

Consumatia de muniții: Bateria,, Tirpitz”: 39 lovituri; 
Bateria E 688: 8 lovituri. 

Ambele nave au trecut în timpul fugii lor 
(manevrei) barajul parţial IV al barajului de apărare 
al portului Constanţa. „Moskva” se afla în momentul 
când a primit lovitura la 2700 metri dincolo de baraj. 

C. Harta (schiţa cartografică) a se vedea în anexă. 

D. Pagubele provocate de focul inamic. 
Tragerile asupra obiectivelor de la uscat executate de 
distrugătoarele ruseşti erau destinate depozitelor de 
petrol din apropierea aeroportului civil din Constanţa. 
Se pare că conducerea focului a fost efectuat prin 
observări din avion. Printr-un obuz de 13,7 cm a 
fost lovit un vagon cu muniții ce se afla în apropierea 
depozitelor de petrol şi a explodat. Au fost distruse 
13 vagoane de muniții, conţinând câte 27 lăzi cu 
grenade explozibile de 28 cm, inclusiv cartuşele lor, 
deci 351 cutii cu muniții de 28 cm. Mai departe un 
vagon de marfă, un vagon R şi un vagon G. Cu ajutorul 
unei locomotive ce se afla în apropiere şi prin susținerea 
personală a bateriei 4 din rezerva Div. A.A. 905 sub 
conducerea căpitanului Sutterlin au putut fi salvate 
(scoase din zona periculoasă in total 32 vagoane si 
mai ales trei vagoane de valoare conţinând segmenti. 
Soldati nu au fost răniți. Pagubele la căile ferate vor fi 
stabilite de C.F.R. 

E. Prezența distrugătoarelor româneşti 

In fata portului Constanţa, în momentul răsăritului 
soarelui a îngreunat, fără niciun folos pentru personalul 
din postul principal de comandă, cât şi pentru personal 
recunoaşterea situaţiei. De asemenea şi deschiderea 
focului de către distrugătoarele româneşti asupra 
navelor ruseşti a fost efectuat nefavorabil din punct 
de vedere tactic al apărării, întrucât în momentul 
deschiderii focului de către distrugătoarele româneşti, 
ruşii nu au mai continuat drumul către coastă, ci s-au 
întors. Continuând vechiul lor drum, ei ar fi ajuns în 
raza acțiunii a bateriei de 17 cm. In privinţa bateriei 
„Lirpitz” se dovedeşte vechea experiență că o baterie 
condusă energic şi hotărât, prevăzută cu bune aparate de 
transmisie a focului şi cu buni servanti, poate fi folosită 
cu succes chiar la distanțele mari şi asupra țintelor celor 
mai mici. Prin tragerea asupra navelor ruseşti, inamicul 
a luat cunoştinţă de prezența şi poziţia aproximativă 
a bateriilor grele. De aceea, în aşteptarea viitoarelor 
atacuri ale aviaţiei asupra poziţiilor fortificate s-a 
propus încă de la 26.06 întărirea artileriei antiaeriene 
prin tunuri A.A. uşoare care sunt disponibile. Tot astfel 
s-a completat camuflajul bateriilor, luându-se întregul 
material ce a fost posibil a se procura”. 

(ss) Konnecker 

Artileria navei pregătită pentru tragere 


DIVIZIA DE MARE 
Radio ora 10.45 


La ora 4.00, atacul aerian a lansat o bombă aproape 
de Spitalul Militar. Văzut două avioane inamice 
doborâte, aviatorul Căpitan salvat cu paraşuta şi a fost 
făcut prizonier. 

A fost bombardat aeroportul civil. La ora 4.00 
distrugătorul „Regina Maria” a deschis focul de artilerie 
asupra a două nave sovietice de război. 

Intervenind al doilea din direcția ... distrugătorul 
„Mărăşti” angajează lupta. In acelaşi timp trage si 
bateria „Lirpitz”. 

Un distrugător inamic scufundat în lupta navală, 
s-a dat în relevment 107 circa 30 km de baterie. 

Lupta a ținut aproximativ 30 minute. 

Un tren german de muniții şi unul cu combustibil 
incendiate în gara Palas. 

Alte nave de război semnalate în acelaşi timp la 
larg de Mangalia -Tuzla — Midia. 

Din sursă germană: Trupele sovietice la Chilia 
Veche după ocupare au început construirea podului. 

Divizia de Mare 

DIVIZIA DE MARE 
Stat Major 
Biroul 3 


DARE DE SEAMA 
asupra actiunii navale din dimineata zilei 
de 26 iunie 1941 


I. Situaţia dispozitivului de supraveghere _ si 
apärarea zonei Constanta 
a. În supravegherea canalelor de sigurantä 
- La Nord ..... canoniera ,,Ghiculescu” 
- La Sud torpilorul ,Sborul” 
b. În sustinerea navelor patruloare: 
- La Nord ..... N.ML.S. Ferdinand” 
fas N.MLS.,,Marasesti”, aflate în interiorul 
barajului lângă coastă. 
- La Sud ..... N.M.S. „Regina Maria” 
eee N.MLS. „Mărăşti”, aflate in baia de la 


Eforie. 
c. In aer, in momentul atacului aerian isi luase 
zborul masinile de supraveghere din zona Constanta. 

Explozie in urma atacului antisubmarin 


d. În vederea dispersiunii navelor pentru atacurile 
aeriene se găseau în rada portului spre Sud: 

- N.M.S. „Murgescu” 

- N.M.S. „Stihi Eugen” 

II. Modul cum au decurs operaţiunile 

Acţiunea distrugătoarelor „Mărăşti” şi „Regina 
Maria”. 

La ora 4.00 aviația inamică declanşează un atac 
simultan cu bombardament naval executat de două 
distrugătoare tip ,Moskva”. 

La 3.54 distrugătoarele „Regina Maria” şi „Mărăşti 
care se găseau în marş cu viteză mică zăresc în Rp=760 
catargele şi comenzile a două distrugătoare inamice. 

La 4.03 distrugătoarele noastre iau Da=10° şi se 
dă la posturile de luptă. 

Distanta la navele inamice 20000 metri. 

Navele inamice trag asupra oraşului, direcția 
Palas. 

La 4.16 distrugătoarele noastre deschid focul 
asupra navelor inamice la distanța -14500 metri. 

Navele inamice continuă focul asupra obiectivelor 
de la uscat (staţia Palas si aeroportul civil). 

Navele inamice lansează fum, ascunzându-se după 
aceste perdele. 

N.M.S. „Regina Maria” încetează tragerea. 

N.M.S. „Mărăşti” văzând cosurile şi catargele, 
continuă tragerea după ce navele vin la Da=40° pentru 
a micşora distanța de tir la 13 000 metri (a se vedea 
schița). 

La 4.22, navele inamice întorc la Bd (după aviaţie, 
întoarcerea s-a făcut la Da=90°). N.M.S. „Regina 


? 


Maria” in acest interval de timp se gäseste mai spre 
coastă, iar „Mărăşti” mai la larg, ceea ce face ca distanța 
acestuia din urmă până la ţintă să ajungă până la 12500 
metri, pe când la „Regina Maria” distanța de tragere 
este de 17000 — 18400 metri. De altfel, „Regina Maria” 
încetează tragerea din cauza distanței prea mari. 
„Mărăşti” continuă totuşi să tragă încă câteva lovituri. 

La 4.26 o navă inamică sare în aer. A doua navă 
se depărtează în zig-zag, urmărită de focul bateriei 
„Tirpitz. 

b. Acţiunea bateriilor de coastă. Se anexează darea 
de seamă a Comandamentului Artileriei de Coastă. 

c. Acţiunea Hidroaviatiei şi informațiile primite 

Hidroaviatia de supraveghere din zonă decolează 
la 4.00 şi informaţiile se succed după cum urmează: 

La 5.07 comanda Aero-Dobrogea raportează: in 
careul B 109 se găsesc nave inamice (Din darea de 
seamă a observatorului de pe hidroavion rezultă că 
informaţia a fost trimisă de Comandamentul Aero- 
Dobrogea la 4.20 astfel: Careul B 109 două nave 
inamice de război înconjurate cu fum deplasându-se 
în Da=90°, V=30 Nd aproximativ). 

La 5.30 Escadrila Vanatoare raporteaza: La circa 
100 km Est Tuzla un vapor tip cuirasat a luat primire 
un avion de vanatoare. Nava se gaseste sub o perdea de 
fum (credem că este vorba de un crucișător). 

La 6.30 Aero-Dobrogea raportează: Identificat 
„Krasnaia Kaukaz” sau tip „Kirov” la 20 Mm Est Tuzla 
în Da=900. A lansat o perdea de fum intermitentă între 

Tuzla şi Mangalia. Divizia de Mare cere o misiune de 
bombardament însä Comandamentul Aero-Dobrogea 
comunica cä nu poate executa. 

La 6.40 Aero-Dobrogea raporteazä: In careul G 138 
un distrugător cu două coşuri în Da=2709, V=30 Nd. (După 
darea de seamă a observatorului, această informaţie a 
fost dată de avion la 5.57, iar distrugătorul este dat ca 
fiind de tipul „Moskva”). 

La 6.50 Aero-Dobrogea raportează: În careul 
B 135 două distrugătoare în Da=80°. (În darea de 
seamă a observatorului se arată că era un crucișător tip 
„Krasnaia Kaukaz” şi un distrugător tip „Petrovski” în 
Da=80° şi V=30 Nd). Hidroaviatia a fost stanjenita în 
observaţia ei din cauza cetei ce se lăsase pe mare. 

La 9.30 se trimite o noua explorare a zonei pana 
la meridianul 31° pentru a supraveghea miscärile fortei 
navale inamice, in urma informatiei primita de M.N.G. 
prin care ni se face cunoscut ca patru nave dau semnale 
de T.F.F. in relevment 102°. 

La 12.45 Misiunea de explorare raporteaza: 
La 20 Mm travers Tuzla a vazut patru nave, probabil 
două cargoboturi şi două nave de război. Se trimite din 
nou o recunoaştere să urmărească activitatea forțelor 
inamice, însă este oprită de hidroaviatia inamică care 
zbura în zonă. 

III. Observaţii şi concluzii 

Observaţii asupra expunerii făcute în darea de 
seamă a Comandamentului Artileriei de Coastă: 
La punctul E cu privire la prezența distrugătoarelor 
româneşti. 

Acest Comandament nu este de acord cu vederile 
Comandamentului Artileriei de Coastă, întrucât 
misiunea inamicului era să execute un bombardament 
prin surprindere asupra coastei, bombardament care a 
fost executat după un plan bine stabilit, ținând seamă 
de obiectivele atinse şi anume: gara Palas; aeroportul 
civil; bateria „Lirpitz”. La Sud de bateria ,,Tirpitz” nu 
cred că ar mai fi avut un alt obiectiv — deci misiunea lor 
era terminată atunci când a întors. 

Misiunea apărării noastre era să împiedice această 
acţiune a inamicului contra coastei. Prin acțiunea de 
foc a distrugătoarelor noastre acestea şi-au îndeplinit 
misiunea pentru că prin focul lor: au dat alarma; au 
încadrat pe inamic, obligându-l să-şi întrerupă tirul şi 
să se retragă precipitat; a contribuit la distrugerea lui 
fie prin lovituri directe (după cum rezultă din unele 
declaraţii ale prizonierilor), fie prin respingerea lui în 


baraj. 
b) Observaţii din darea de seamă a 
distrugătoarelor: 


Navele au descoperit navele inamice încă din 
suborizont. Au manevrat pentru ca în minimum de 
timp să ajungă la distanța de tir. Navele sub coastă nu 
au fost descoperite de inamic. Distrugătoarele şi-au 

îndeplinit misiunea. N.M.S. „Mărăşti” a tras şase salve. 
N.M.S. „Regina Maria” a tras cinci salve. 

c) Observaţii făcute cu privire la activitatea 
Hidroaviatiei: 

Din cauza motivelor tehnice care nu permit 
hidroavioanelor să-şi ia zborul pe întuneric pentru 
a fi în aer la primele minute de lumină, inamicul nu 
a putut fi semnalat din timp. Din cauza cetei ce era 
deasupra mării informaţiile date asupra identității 
navelor nu erau precise. Din lipsa observatorilor ofițeri 
de marină — informațiile asupra navelor inamice ca tip, 
drum, viteză etc., nu erau de asemenea precise. Din 
informaţiile aviaţiei rezultă că în zonă se găsesc mai 
multe hidroavioane inamice care făceau siguranța 
navelor inamice. Aceste hidroavioane au stânjenit 
lucrul  hidroavioanelor noastre. Din ansamblul 
informaţiilor de la Hidroaviatie s-ar putea deduce 
că navele inamice ce au luat parte la această operație 
au fost în număr de şase, împărţite în două grupări: 
o grupare la Est de Constanţa, compusă dintr-un 
crucişător şi două distrugătoare ce au rămas la 30 Mm 
Est Constanta; o grupare la Est Tuzla care a acţionat 
cu două distrugătoare asupra coastei, iar la 60 Mm Est 
Tuzla sub o perdea de fum se găsea sau un cuirasat 
sau un crucișător sau un port avion. Este de remarcat 
faptul că la 12.45 au fost identificate numai patru nave. 
Din ascultările radio — s-au identificat de asemenea 
numai patru nave. Este de remarcat faptul că la cerere, 
hidroaviatia nu a putut executa un bombardament 
asupra forțelor navale inamice, întrucât hidroaviatia 
nu are calităţile necesare. Rezultă deci necesitatea 
imperioasă de a se disloca pentru zona litoralului o 
formaţiune de bombardament contra navelor. 

IV. Diverse 

S-au salvat din mare cu navele usoare naufragiatii 
de pe Moskva”. S-a pescuit un paravan şi, judecând 
după felul cum se prezintă parâma, se presupune că 
ca a fost tăiată de o mină de protecţie. S-a constatat 
prin hidroaviatie că locul unde se găseşte scufundat 
distrugătorul „Moskva” păcura iese bolborosind la 
suprafață. Aceasta va permite, când vremea va fi 
favorabilă, să determinăm exact poziţia acelui punct 
cunoscând atunci cauzele precise care au determinat 
scufundarea distrugătorului , Moskva”. 

V. Concluzii generale 

Din cele expuse mai sus rezultă că nu se poate 
preciza cauzele scufundării distrugătorului „Moskva”, 
ea poate fi ori de o lovitură de artilerie în camera de 
muniții, fie de la distrugătoare, fie de la bateria „Lirpitz”— 
ori o explozie de mină. Inclinam pentru această ultimă 
eventualitate”. 

Comandantul Diviziei de Mare 
Contraamiral 
loan Georgescu 

SINTEZA 


asupra declaraţiilor prizonierilor de pe , Moskva” 


I. Au fost trimişi pentru cercetare de către Divizia 
de Mare la Comandamentul Marinei opt ofiţeri de 
marină şi doi marinari naufragiati de pe distrugătorul 
„Moskva”, precum şi un ofițer aviator rus salvat cu 
parasuta din avionul său. Un număr de alti 58 subofiteri 
şi marinari au fost trimişi direct de către Divizia de 
Mare, în lagărul de prizonieri. 

II. Aspectul prizonierilor 

Tineri şi robuşti, cel mai în vârstă nu depăşeşte 
33 ani. Extrem de obosiţi din cauza timpului îndelungat 
cât au stat în apă şi demoralizati din cauza scufundării 
distrugătorului. Au fost pescuiti dezbracati si li s-au 
dat haine sau combinezoane de marina de catre Divizia 
de Mare. Au ochii iritati si unii prezinta arsuri usoare 
pe mâini şi pe fata, din cauza păcurii fierbinți care 
s-a răspândit pe suprafața mării, pe locul scufundării. 
Majoritatea nu par a fi adepţi îndârjiți ai regimului si 
sunt volubili. 

III. Activitatea distrugătorului „Moskva” de la 
plecarea din Sevastopol până la scufundare 

„Moskva” a plecat din Sevastopol în dimineaţa de 
25 iunie către ora 9.00, după cum reiese din majoritatea 
declarațiilor, împreună cu distrugătorul de acelaşi tip, 
„Harkov”, navă-comandant. leşirea din Sevastopol, 
după majoritatea declaraţiilor, s-ar fi făcut fără pilotaj 
şi fără nave dragoare înaintea distrugătoarelor. După 
ieşire, au patrulat un timp la Sud-Vest de coasta Crimeei 
(declaraţia comandantului). Navigatia s-a facut în linie 
de şir cu ,Harkov”, nava-comandant, în cap. La ivirea 
luminii, navele inamice au zărit coasta la Constanța, 
venind dintr-o direcție Nord-Est. In acelaşi moment, 
paravanul lui „Harkov”, a fost avariat si din această cauză 
s-a ordonat „Moskva”, care avea paravanul bun, să treacă 
în cap. După ce „Moskva” a trecut in cap, formațiunea 
a lut drum S-SE, aproape paralel cu coasta şi a deschis 
focul, în condițiuni proaste de vizibilitate (negura 
dimineţii dinspre coastă), vizând în special portul şi 
rezervoarele de petrol. Distrugătoarele inamice au tras 
din acest drum, prin tribord asupra portului. „Moskva”, 
putin înaintea exploziei, a tras asupra unui distrugător 
pe care l-a văzut scurt timp, probabil „Mărăşti”. La ora 
04.23 se produce o explozie în babord în dreptul coşului 
dinspre pupa. Această explozie venită de sub apă şi în 
mod neîndoielnic dintr-un bord opus celui în care se 
trăgea, după impresiile tuturor prizonierilor, a provenit 
de la o mină din baraj. Până în momentul exploziei, 
paravanul de la „Moskva” a funcţionat — în aparență. 
Distrugătorul este rupt în două, perpendicular, pe axul 
navei, partea dinspre prova este întoarsă de puterea 
exploziei, prin tribord, cu 180 grade şi se scufundă 
cu ruptura înainte în 3-4 minute. Pupa se scufundă şi 
ea, după scufundarea provei. A fost timp suficient ca 


personalul ce se găsea pe punte şi parte din cei de la 
maşini, să se dezbrace şi să se arunce în apă. Căpitanul 
Privalencov afirmă că a avut timpul necesar să dea 
ordin pentru salvarea cu bărcile. Unii prizonieri au 
declarat (comandantul „Moskva”) că după căderea în 
apă, au văzut pe ,Harkov” depărtându-se. Majoritatea 
au fost traşi de sorbul produs prin scufundare, dar 
au revenit la suprafață, unde pe o mare întindere era 
păcură fierbinte care le-a iritat ochii şi pielea. După 
mai multe ore (8-12) au fost salvaţi de vedete sau de 
hidroavioane româneşti. 

IV. Concluzii 

1. Ora plecării nu pare probabilă decât în ipoteza 
că Secţia de Distrugătoare a avut şi altă misiune afară 
de atacul asupra Constanţei. Din câteva declarații 
reiese că navele ar fi executat o patrulare la SV de 
coasta Crimeei, după care ar fi primit ordin să se ducă 
la Constanţa. Dacă aceste declaraţii nu sunt adevărate, 
atunci este mai probabil că distrugătoarele au plecat 
din Sevastopol în ziua de 25 iunie către orele 20.00, 
astfel ca să acopere distanța de 210 Mm printr-un 
marş de noapte cu viteza de 25 Nd şi să apară în zorii 
zilei la Constanţa. 

2. leşirea din Sevastopol făcându-se pe lumină, 
este posibil ca să nu fi existat pilotaj sau dragaj imediat, 
ci să se fi făcut cum reiese din declaraţii, un dragaj 
preventiv cu 3-4 vase mici. 

3. Atribuim avaria paravanului de la „Harkov”, 
minele protectoare din barajul nostru şi credem că în 
acel moment cele două distrugătoare au intrat printr-una din 
liniile noastre de baraj, în interiorul câmpului defensiv 
fără să atingă nicio mină. 

4. Evoluţia pare că a fost executată deci în interiorul 
barajului nostru. 

5. Drumul spre S-SE avem impresia că a fost 
paralel cu liniile noastre de mine şi în interiorul 
câmpului defensiv. 

6. Faptul că explozia s-a produs în bordul opus 
coastei noastre şi că a venit din apă, ne face să conchidem 
că a fost provocată de o mină din baraj, în care nava a 
intrat din interiorul câmpului defensiv, obligând spre 
S-SE. Această concluzie este întărită de felul exploziei: 
nava a fost ruptă în două, pe când dacă ar fi sărit în 
aer prin explozia camerelor de muniţie provocată de 
proiectile, ar fi fost pulverizată, aşa cum s-a întâmplat 
în cazuri similare. Se adaugă afirmaţiile prizonierilor 
că loviturile de artilerie căzute au fost sau scurte sau 
lungi. Deducem că în realitate navele sovietice au fost 
încadrate, cu atât mai mult cu cât unul din marinarii 
ruşi a declarat că un obuz a lovit catargul pupa. 
Trecerea navelor ruseşti în câmpul minat şi efectele 
normale ale minei Vickers sunt argumente care ne fac 
să conchidem că scufundarea distrugătorului ,Moskva” 
a fost provocată de o mină. 

7. Cele două distrugătoare nu au luat mine la bord 
la plecarea din Sevastopol. Misiunea lor pare să fi fost 
o sondă la Constanta pentru a constata reacţiunea 
noastră defensivă. 

V. Diverse informații 

1. Marina sovietică 

Asupra dispersärii navelor marinei sovietice 
în Marea Neagră nu s-au putut obţine precizări, 
prizonierii răspunzând vag sau afirmând că nu ştiu. Ar 
rezulta din cele afirmate de ei, că la Sevastopol s-ar găsi 
„Pariskaia Comuna”, „Krasnîi Caucaz”, „Komintern”, 
„Profintern”, „Cervonia Ukraina”, ,Krasnii Krim”, 
„Frunze”, „Dzerjinski”, „Schaumian”, ,Bespodsadnti”, 
precum şi un număr de 20-30 submarine. La Cap Aia 
sunt câmpuri de mine şi submarine. 

Distrugătorul ,Moskva” ar atinge o viteză de 
43 noduri şi cu paravanul ar atinge 40 noduri. Este o 
exagerare şi probabil că numai numărul de rotații ar 
corespunde acestei viteze. 

2. Starea culturală, socială, materială 

Ofițerii au cultură profesională normală. Unul din 
ei, locotenent, a observat că prezența minelor la bord 
i-ar fi abătut de la misiunile care erau de a face o sondă 
la Constanta. Majoritatea au părinți credincioşi si ei 
însăşi sunt căsătoriți, cu copii. Au temeri despre soarta 
familiilor lor. Consideră starea socială de la ei drept 
normal nu cunosc alt sistem de viata. După afirmaţiile 
lor sunt bine retribuiti şi soldaţii şi ofiţerii, dar unii 
afirmă că îmbrăcămintea şi masa le sunt date în afară 
de soldă, pe când alţii le plătesc pe acestea din solda lor. 
Mâncarea şi întreținerea trupei sunt bune. Disciplina la 
bord, ierarhia par a fi normale, însă sub alte forme. Se 
poate deduce în privința disciplinei şi stării materiale 
că sovietele au adaptat ierarhia celorlalte marine şi au 
făcut sacrificii pentru armată“. 

Şeful Secţiei a Il-a 

Căpitan 

Gheorghe Mocanu 


oe OK 

Copie de pe raportul locotenentului Avram 
Dumitru nr. 5 din 06.07.1942, către canoniera „Stihi” 


Am onoarea a vă raporta următoarele: În ziua de 
25 iunie a.c. fiind la Odessa am întâlnit pe inginerul 
român Kupfer Romulus, şeful Atelierelor portului, 
de la care am aflat următoarele (la rândul lui fiind şi 
dânsul informat de un inginer naval rus care a rămas 
la Odessa după fuga ruşilor şi care în prezent se află în 
subordinea lui la ateliere): Distrugătorul „Harkov”, în 
timpul bătăliei navale de la Tuzla a fost avariat la prova 
de lovituri de 120 mm şi a stat în reparații la Odessa 
circa 2 luni. Intr-o încercare ulterioară de a se apropia 
de coasta românească, torpilorul „Lenin” s-a lovit de o 
mină şi s-a scufundat. 

Având în vedere că persoanele care mi-au 
comunicat aceste informaţii sunt demne de încredere, 
cred de a mea datorie a vi le raporta. 

Locotenent (ss) Dumitru Avram 

10.07.1942 

A se anexa la Jurnalul de Operații la schiţa cu lupta 
navală de la Tuzla, ca document sosit ulterior. 

Comandor (ss) Alexandru Bardescu 


! Serviciul Istoric al Armatei. 

2 Vezi şi «Distrugătoarele „Regele Ferdinand” şi „Regina Maria” în campania 
din Est», în căpitan-comandor dr. Marian Mosneagu, «Regele şi regina Mării 
Negre. File din istoricul distrugătoarelor & fregatelor „Regele Ferdinand” 
şi „Regina Maria”, Editura Muntenia, Constanta, 2005, pp. 124 — 127; 
„Acţiunile de luptă la mare în prima lună de război”, în Jipa Rotaru, loan 
Damaschin, „Glorie şi dramă. Marina Regală Română 1940-1945”, Editura 
lon Cristoiu”, Bucureşti, 200, pp. 44-50; „Acţiunile forţelor fluviale, 
maritime şi terestre pe timpul campaniei pentru eliberarea Basarabiei”, în 
Căpitan-comandor Dorin Mara, „Marina Regală a României în cel de-Al 
Doilea Război Mondial”, Editura Economică, Bucureşti, 2000, pp. 51-58; 
Comandor (r) Jipa Rotaru, „Succesul acţiunii navale româneşti din 26 iunie 
1941. Scufundarea distrugătorului sovietic , Moskva”, în „Dosarele istoriei”, 
An V, nr. 8(48), 2000, pp. 20-22. 

> Arhivele Militare Române (în continuare se va cita A.M.R.), fond 
Comandamentul Forţelor Navale Maritime, dosar nr. 10, f. 89-100. 

+ A.M.R., Fond Comandamentul Marinei Regale, dosar nr. 1476/1941-1942, 
f. 11-13. 

* Ibidem, f. 14-19. 

* Ibidem, f. 20-22. 


JUNE 26, 1941- THE FIRST VICTORY OF ROMANIAN ROYAL NAVY IN THE BLACK SEA - 
CAPTAIN (N.) MARIAN MOSNEAGU, PH.D. 


Abstract: The strongest navy battle of Romanian Royal Navy that took place in the first days of Romania's entry in 
the Second World War was the one to protect Constanta harbor and a part of the Romanian seaside against the aerial 
naval attack that was started by the Soviet navy forces between 23 and 26 June 1941. The apogee of this battle was reached 
in the dawn of Sunday, June 26, when Constanta harbor was attack by a navy group formed by destroyers “Moskva” and 


“Harkov”, heavy cruiser “Vorosilov”, other two destroyers which were supported by the bomber aircraft. Sinking destroyer 
“Moskva”, damaging destroyer “Harkov” and knocking down 15 from the 24 Soviet bombers type RAPT meant a prompt 
response of Romanian battle ships and coast artillery. It was a well-known victory of Romanian Royal Navy. 


Keywords: Second World War, aerial naval attack, Constanta, June 26, 1941, Moskva 

ARTILERIA ANTIAERIENĂ ÎN CAMPANIA ANULUI 1941 


A 


| Gites din timpul Primului Razboi Mondial, 
generalul Von Seeckt, seful Marelui Stat Major 
german afirma: ,Ostilitätile vor incepe prin atacuri si 
contraatacuri ale forteloraeriene adverse, cäci acestea vor 
constitui elementele cele mai rapid disponibile pentru 
a intra in actiune. Fortele 


aeriene ale inamicului 
vor constitui obiectivul 
principal de stăpânit, 


apoi ne vom strădui de 
a perturba mobilizarea 
forțelor adversarului şi 
funcționarea  industriei 
sale”. 

Concluzia care se 
desprinde din toate 
lucrările de după Primul 
Război Mondial este că, armatele bine organizate 
prevăd, pe lângă o artilerie terestră capabilă de a 
coopera la tragerea antiaeriană şi o artilerie antiaeriană 
specializată, capabilă de a reacţiona contra atacului 
aerian atât în zona de luptă a armatelor, cât şi în 
adâncimea teritoriului. 

Făurirea statului național unitar român a exercitat, 
în mod firesc, determinări favorabile şi asupra capacității 
de apărare a ţării. In ciuda greutăților materiale cu 
care continua să se confrunte industria românească, 
au început să apară şi să fie încurajate, de conducerea 
armatei, preocupările pentru crearea sau perfecționarea 
tehnicii de luptă. Un exemplu semnificativ îl constituie 
activitatea desfăşurată de către ofițerul inventator lon 
Bungescu. Acesta a realizat, în anul 1925, primul model 
de aparat central de tragere care rezolva problema 
întâlnirii proiectilului cu ținta în ipoteza fundamentală. 
Valoarea realizării inventatorului român consta în 
aceea că el permitea, în anul 1926-1928, executarea 
în România a tragerilor indirecte, centralizate cu 
noul aparat a cărei funcționare se baza pe metoda 
geometrică de calcul. Pe timpul acestor trageri, toate 
măsurătorile şi calculele se efectuau de către aparatul 
central de tragere, care, prin teleindicatie, transmitea 
continuu la tunuri elementele de tragere: unghi de 
înclinare, azimut, distantä-focos, ochirea executându-se 
astfel indirect. 

Intrarea în deceniul 4 al secolului XX avea să 
consemneze alte momente de referință ale devenirii 
şi evoluţiei artileriei antiaeriene. Astfel, conform 


„Acum patru luni şi jumătate, am intrat în 
războiul dezrobirii cu tot avântul nostru, cu 
încredere în puterea si ştiinţa noastră, ca să 
apărăm împreună cu aviația cerul românesc. 
Ofiţeri, subofiteri şi soldaţi din toate 
formațiunile apărării antiaeriene, în acest timp 
ati cules victoria aerului si aţi realizat succese 
cum rar a avut o apărare antiaeriană” 
General de divizie Gheorghe POPESCU 


General-maior (r) prof. univ. dr. Visarion NEAGOE" 


statisticilor vremii, Germania şi Italia, pe de o parte, 
şi Franţa şi Anglia, pe de altă parte, au produs, în 
anul 1930, în medie, 600-700 de avioane militare, cu 
o pondere de 40-50% avioane de bombardament şi o 
îmbunătăţire substanţială a posibilităţilor de luptă. 

Prin urmare, având 
în vedere si exacerbarea 
ideii de război aerian, care, 
potrivit unor doctrinari şi 
strategi militari din epocă, 
ar urma să deţină ponderea 
cea mai mare într-un viitor 
război, acţiunile trupelor 
de uscat trecând pe un plan 
secundar si în România, 
ca de altfel în majoritatea 
statelor din Europa, 
problema contracarării acțiunilor din aer a devenit una 
deosebit de importantă pentru domeniul militar. 

Astfel, in 1930, generalul Alevra, sesizând 
insuficiența mijloacelor de apărare antiaeriană din 
Armata Română, propunea ca la fiecare armată să 
existe, în afara diferitelor categorii de aviație necesară, 
câte un regiment de artilerie antiaeriană, o companie 
de proiectoare şi o companie de mitraliere. 

Prin Decretul nr. 2596 din 8 iulie 1930, care 
stabilea noua ordine de bătaie a Inspectoratului 
General al Aeronauticii, în componenţa acestuia 
apărea Comandamentul Apărării  Antiaeriene. 
Această denumire a eşalonului cel mai înalt al apărării 
antiaeriene a fost păstrată până la 25 iulie 1932 când, 
odată cu înfiinţarea Subsecretariatului de Stat al 
Aerului, a fost schimbată in Comandamentul Apărării 
Contra Aeronavelor. 


Artileria antiaeriană în acțiune 

Militar stabilind coordonatele de tragere 


Subsecretariatul de Stat al Aerului — organ central 
de conducere, informare si administrare a tuturor 
mijloacelor aeriene, de apärare contra aeronavelor si de 
protecţie a navigaţiei aeriene de pe teritoriul national — 
avea în compunere: Comandamentul Forţelor Aeriene, 
care avea, la rândul său, în subordine Comandamentul 
Aeronautic Teritorial, două comandamente de divizie 
aeriană, patru comandamente de escadrile aeronautice, 
Comandamentul  Aerostaţiei, Comandamentul 
Apărării Contra Aeronavelor, cu regimentele de 
apărare antiaeriană, şcolile şi centrele de instrucție ale 
aeronauticii şi apărării contra aeronavelor. 

În anul 1936 aceste două domenii distincte ale 
apărării nationale — aviația şi apărarea antiaeriană — 
aveau să fie structurate separat şi puse sub o conducere 
unică, Ministerul Aerului şi Marinei. Acest minister 
avea în organica sa Comandamentul Forţelor Aeriene, 
Comandamentul Apărării Contra Aeronavelor şi 
Comandamentul Apărării Antiaeriene a Teritoriului. 
În acestă organizare, Comandamentul Forţelor Aeriene 
avea în subordine trei regiuni aeriene, compuse din 
aviaţie, artilerie antiaeriană şi zone de apărare pasivă 
a teritoriului. 

Începând din anul 1937, artileria antiaeriană 
românească a cunoscut o veritabilă relansare prin 

inzestrarea cu cele mai moderne tunuri: 75mm Vickers 
(Anglia); 37 mm Rheinmetall (în continuare Rhm — 
n.r.) şi 88 mm Krupp (Germania); 25 mm Hotchkiss 
(Franţa); 40 mm Bofors (Suedia), 20 mm Oerlikon 
(Elveţia). Totodată ofiţerul inventator lon Bungescu 
a realizat „aparatul central simplificat” Md. 1935 şi 
aparatul central „maior Bungescu, Md. 1938” pentru 
conducerea focului bateriilor de artilerie antiaeriană. 


Situația artileriei antiaeriene la intrarea 
României în cel de-Al Doilea Război Mondial 


La 22 iunie 1941, Comandamentul Apărării 
Antiaeriene, precum şi toate marile unităţi, unitățile 
luptătoare şi formațiunile de servicii subordonate 
acestuia erau mobilizate. Ca urmare, în compunerea 
Comandamentului Apărării  Antiaeriene existau: 
Centrul General de Pândă, trei comandamente de 
apărare antiaeriană de regiuni aeriene, 6 grupări de 
artilerie antiaeriană (de valoare regiment), 19 comenzi 
de grupuri de artilerie antiaeriană (de valoare divizion), 
84 baterii tunuri antiaeriene, proiectoare şi mitraliere 
antiaeriene, din care 35 de baterii tunuri calibru 
mijlociu (75-76,5 mm), 28 baterii tunuri calibru mic 
(20-40 mm), 12 baterii mitraliere antiaeriene calibrul 
13,2 mm şi 9 baterii de proiectoare?. 

Comandamentului Apărării Antiaeriene îi erau, de 
asemenea, subordonate cele 6 baze ale regimentelor 
de artilerie antiaeriană, Şcoala de Ofiţeri de Artilerie 
Antiaeriană, Scoala de Subofiteri de Artilerie 
Antiaeriană, Centrul de Instrucție al Artileriei 
Antiaeriene, trei coloane de munitii si trei trenuri 
de munitii. Pentru completarea nevoilor de aparare 
antiaeriană la înălțimi mici, s-au organizat şi erau in 
dispozitiv: o baterie mitraliere Schwartzlose şi puşti 
mitralieră Z.B. (pivoti a două arme automate amenajate 
pentru apărarea antiaeriană), 694 grupe de mitraliere 
Schwartzlose şi puşti mitralieră Z.B. (amenajate 
pentru tirul antiaerian) în apărarea antiaeriană a 
punctelor sensibile de pe teritoriu (gări, porturi, poduri 
de cale ferată şi şosele, depozite, stabilimente de stat 
şi particulare, întreprinderi), precum şi trei baterii 
pândari aerieni de teritoriu. 

Cele trei comandamente de regiuni aeriene, care 
subordonau operativ atât artileria antiaeriană, cât şi 
unitățile de aviaţie de pe raza lor de responsabilitate, se 
delimitau astfel: Regiunea 1 Aeriană în Transilvania şi 
Oltenia, Regiunea 2 Aeriană în Moldova, Regiunea 3 
Aeriană în Muntenia şi Dobrogea. 

Serviciul General de Informaţii, bazat pe observatori 
(pândari) aerieni cu centrala initial la Postul de comandă 
al Grupării de Artilerie Antiaerianä Bucureşti, avea in 
compunere 6 baterii de pândari aerieni, care organizau 
6 centre de informaţii regionale şi 29 centre de 
informații județene cu 432 posturi de pândă aeriană. 

Efectivele totale la unităţile operative se ridicau 
la circa 28 000 militari (ofițeri, subofiteri şi trupă). 
In subordinea comandamentului, mai intrau şi 
formațiunile de apărare pasivă, cu un efectiv de circa 
46 000 militari şi civili. 

Datele prezentate înfăţişează un tablou general 
din care rezultă amploarea şi dimensiunea armei la 
începutul războiului, amploare care a crescut mereu, 
pe măsură ce a sporit numărul bateriilor de foc din 
dotare, fie prin dezvoltarea producţiei interne (tunul 
Vickers 75 mm, inclusiv aparate centrale de tragere 
tip Bungescu, tunuri 37 mm Rheinmetall), fie baterii 
de 88 mm Krupp — acestea din urmă cumpărate de la 
germani, împreună cu aparatele lor centrale Kapagerăt 
(K.G.-40) şi staţiile de radiolocatie de tragere de tip 
Wurtzburg (W-68). 

De altfel, numärul bateriilor de tunuri antiaeriene 
avea să sporească de la circa 65 în anul 1941 la circa 
200 (calibru mic si mijlociu) la 23 august 1944. 

Dislocarea grupärilor antiaeriene pe teritoriul tarii, 
in apărarea antiaeriană a diferitelor obiective, exprima 
ideea principală de efort, gravitând cu majoritatea 
mijloacelor în Moldova, Muntenia şi Dobrogea, 
deoarece aici se găsea gruparea principală a trupelor 
terestre a forțelor aeriene destinate eliberării Basarabiei 
şi Bucovinei de Nord, cât şi majoritatea punctelor şi 
centrelor sensibile de pe teritoriul naţional. 

Este important de menționat că rolul grupării nu 
consta în conducerea centalizată a focului subunitatilor 
din subordine, ci, îndeosebi, în coordonarea misiunilor 
acestora, repartiţia lor la obiective, precum şi în 
rezolvarea unor sarcini administrative. Grupările aveau 
în compunere grupuri (similar divizioane) de artilerie 
antiaeriană, cu un număr variabil de baterii, de regulă, 
de calibre diferite şi de mitraliere antiaeriene. 

La baza intrebuintarii în luptă şi a dislocării 
artileriei antiaeriene pe teritoriu, precum si a repartitiei 
la diferite grupări de trupe şi obiective, în anul 1941, 
Comandamentul Apărării Antiaeriene a avut in 
vedere dispozitivul operativ şi manevra marilor unități 
din trupele de uscat pe timpul ducerii operaţiilor, 
dispunerea şi importanța obiectivelor de pe teritoriu şi 
a aerodromurilor aviaţiei proprii, precum şi modul de 
acțiune a inamicului aerian. 

Intelegerea cadrului mai larg în care s-au înscris 
acțiunile artileriei antiaeriene impune o prezentare, 
fie şi sumară a dispozitivului strategic al trupelor 
române si germane la 22 iunie 1941*, data începerii 
campaniei pentru eliberarea Basarabiei şi Bucovinei de 
Nord, precum şi a principalelor obiective de importanță 
deosebită pentru apărarea antiaeriană a teritoriului. 

Grupul de Armate „General lon Antonescu” 
(eşalon similar frontului, după denumirea din 
istoriografia sovietică), dislocat în Moldova între 
Carpaţii Răsăriteni şi Prut, cuprindea 3 grupări de 


trupe: în Bucovina — Armata a 3-a română, având în 
compunere 2 corpuri de armată cu un total de 7 mari 
unități; în partea de sud a Moldovei — Armata a 4-a 
română, având în compunere 3 corpuri de armată cu un 
total de 8 mari unități; între cele două armate române 
acţiona Armata a 11-a germană cu 3 corpuri de armată, 
în total 8 mari unități germane şi 6 mari unități române; 
în Dobrogea, se afla Corpul 2 Armată, iar în rezerva 
Marelui Cartier General existau două mari unități. 

Tot în spaţiul dintre Carpaţi, Prut si râul Buzău, 
erau dispuse aerodromurile Grupării Aeriene de Luptă, 
având în compunere: Flotilele 1 şi 2 Bombardament 
(cu 4 grupuri), Flotila 2 Informaţii (cu două grupuri) şi 
Flotila 1 Vânătoare (cu 3 grupuri). În plus, la dispoziția 
comandamentelor Armatelor a 3-a şi a 4-a române şi 
Armatei a 11-a germane, existau 4 (5) escadrile de 
recunoaştere, observaţie şi legătură, coordonate de un 
comandament aero de armată. 

Gruparea Aeriană de Luptă” era destinată a sprijini 
acțiunile trupelor din compunerea Armatelor a 3-a 
şi a 4-a române şi a Armatei a 11-a germane. 

Mitralieră antiaeriană făcând paza unui aerodrom 

Avion inamic doborât de artileria antiaeriană 


La dispoziţia Regiunii 2 Aeriene era dată Flotila 3 
Vânătoare cu 7 escadrile, iar la dispoziţia Regiunii 3 
Aeriene, Flotila 2 Vânătoare cu 3 escadrile. 

În afara aerodromurilor pe care se găsea dislocată 
aviația română, în sprijinul trupelor Grupului de 
Armate „General Ion Antonescu” acţiona, de asemenea, 
Flota 4 germană, dislocată pe aerodromuri apărate 
antiaerian cu mijloace proprii. 

Principalele obiective de pe teritoriul naţional 
aflate in atenția Comandamentului Apărării 
Antiaeriene la începutul războiului erau: centrul 
sensibil Bucuresti, unde se găseau, alături de importante 
obiective industriale cu producție de război (Uzina 
Malaxa, Pulberăria Dudeşti, aerodromurile Pipera, 
Otopeni, Popeşti-Leordeni etc.) şi principalele instituții 
de stat, particulare şi guvernamentale; centrul sensibil 
Brasov cu fabricile „Astra Română”, „I.A.R.” etc., dar 
şi aerodromul şi flotila de aviaţie, toate importante 
pentru potenţialul militar al ţării; complexul Constanta- 
Cernavodă-Feteşti, care asigura legătura cu Dobrogea 
şi Marea Neagră. Urma, apoi, un număr important de 
localităţi din Moldova şi nord-estul Munteniei, noduri 
de comunicații pe calea ferată sau rutieră, aerodromuri, 
porturi la Dunăre, poduri peste cursurile de apă (Buzău, 
Focşani, Galati, Cosmesti, Marăşeşti, Tecuci, Roman, 
Paşcani, Bacău, Bârlad, Vaslui, Iasi etc.). Obiectivele 

din zona Ploiesti-Cimpina erau apărate antiaerian, in 
această perioadă, numai de germani. 

Din repartiția unităților de artilerie antiaeriană 
operative şi dislocarea la diferite obiective pe teritoriu, 
la data de 22 iunie 1941 rezultă importanţa deosebită 
acordată centrului sensibil Bucureşti, apărat antiaerian 
cu 21 baterii de foc şi 3 baterii de proiectoare, dar şi 
oraşului Braşov şi punctelor sensibile din Moldova 
(inclusiv Buzău şi Brăila), unde au fost desfăşurate 
în dispozitiv numeroase forte şi mijloace de artilerie 
antiaeriană. 

Organizarea de principiu şi dislocarea 
grupărilor antiaeriene au fost realizate în raport 
cu dispunerea obiectivelor repartizate, artileria 
antiaeriană aflându-se, la 3 iulie 1941, în următorul 
dispozitiv: Gruparea 2 Artilerie Antiaeriana „Moldova”, 
cu postul de comandă la Roman, realiza apărarea 
antiaeriană în raionul Paşcani-Slobozia-Roman cu 
Grupul 8 Artilerie Antiaeriană şi Buhăeşti-Bacău cu 
Grupul 9 Artilerie Antiaeriană; Gruparea 6 Artilerie 
Antiaerianä „Siret” apăra antiaerian obiectivele si 
trupele din raionul Bârlad-Adjud şi Pufeşti cu Grupul 
17 Artilerie Antiaeriană; Maräsesti-Tecuci-Cosmesti- 
Ciuşlea-Focşani-Călieni-Năneşti-Galaţi-Bărboşi- 
Brăila cu Grupul 18 Artilerie Antiaeriană; Gruparea 
5 Artilerie Antiaeriană „Ilfov” (destinată Marelui 
Cartier General) cu Grupul 16 Artilerie Antiaeriană; 

Gruparea 1 Artilerie Antiaerianä „Bucureşti”, destinată 
apărării acestui mare centru sensibil care era capitala, 
având în compunere 5 grupuri antiaeriene şi un grup 
de proiectoare; Gruparea 4 Artilerie Antiaeriana 
„Ardea!” (Braşov) ce apăra antiaerian obiectivele Cugir 
şi Făgăraş cu Grupul 11 
Artilerie Antiaerianä si 
Brasov-Predeal si Sinaia 
cu Grupul 12 Artilerie 
Antiaerianä si Gruparea 
3 Artilerie  Antiaeriană 
„Buzău”, care se disloca 
cu Grupul 1 Artilerie 
Antiaeriană pentru Buzău 
şi Pogoanele, Grupul 
2 Artilerie Antiaerianä 
pentru Sihlea si Grupul 
3 Artilerie  Antiaeriană 
pentru  Făurei-Slobozia- 
Tändärei-Hîrsova- 
Ciulnita si Tulcea. 

Realizând un număr 
de baterii de artilerie 
antiaeriană dotate complet 
cu mijloace auto de 
tracțiune pentru tunuri, 
dar şi de transport pentru 
asigurarea tehnico- 
materială aşa-zisele baterii 
(divizioane) „mobile”, 
Comandamentul Apărării 
Antiaeriene a executat, la 
sfârşitul lunii iunie 1941, 
„întărirea” marilor unități 
terestre cu subunități de 
artilerie antiaeriană, astfel: 
la dispoziția Armatei a 4-a, s-a pus comanda Grupării 
6 Artilerie Antiaeriană (Siret), cu Grupul 5 Artilerie 
Antiaeriană compus din 2 baterii; Grupul 17 Artilerie 
Antiaeriană compus din 5 baterii şi Grupul 19 Artilerie 
Antiaeriană compus din 5 baterii®; la dispoziţia 
Armatei a 3-a — 1 baterie artilerie antiaeriană Rhm; la 
dispoziția Corpului 2 Armată — un grup mobil compus 
din 3 baterii; la dispoziţia Diviziei Blindate — 1 baterie 
artilerie antiaeriană şi în protecţia Marelui Cartier 
General — 4 baterii de artilerie antiaeriană. 

Aceasta a fostuna dintre cele mai importante măsuri 
luate de către Comandamentul Apărării Antiaeriene şi 
ea trebuie socotită ca atare, deoarece misiunea acestor 
subunități era apărarea nemijlocită împotriva atacurilor 
din aer a marilor unităţi respective şi a grupărilor de 
artilerie pe baza de plecare la ofensivă, la forțarea râului 
Prut, precum şi pe timpul ducerii luptei ofensive pentru 
eliberarea Basarabiei şi Bucovinei de Nord. Dispozitivele 

de luptă ale acestor subunități erau strâns legate de 
elementele de dispozitiv ale infanteriei (cavaleriei), 
precum şi ale artileriei atât pe timpul luptelor, cât şi 
pe timpul deplasării acestora spre noi poziții de luptă. 
Indeplinirea cu succes a acestor misiuni depindea 
de realizarea unei bune 
cooperări cu trupele de 
uscat, bateriile de artilerie 
antiaeriană găsindu-se 
nemijlocit în dispozitivele 
batalioanelor de infanterie, 
divizioanelor de artilerie 
sau pe lângă posturile 
de comandă ale marilor 
unități tactice şi operative 
la dispoziţia cărora fuseseră 
puse. 


Participarea artileriei 
antiaeriene la campania 
militară din anul 1941 

Odată cu începerea 
operaţiunilor, inamicul 
aerian, având în dotare 
avioane de vânătoare si 
asalt de tipurile I.A.K.-1 
şi 1-16 (Rata) şi avioane 
de bombardament şi 
recunoaştere de tipul 
D.B.-3, T.B.-7, Z.K.B. şi 
R.E.-2, si-a sporit treptat 
actiunile de recunoastere 
şi atacurile aeriene de 
la o frecvență de 20-30 
ieşiri zilnic la 100-120 ieşiri 
avion. Intre obiectivele de 
lovit vizate cu prioritate s-au numărat, îndeosebi, stații 
de cale ferată, concentrările de trupe, trupe pe timpul 
realizării capetelor de pod, precum si localităţi ca: Palas- 
Constanta, Brăila, Galati, Iasi, Vaslui, Birlad, Botoşani, 
Vaslui, Roman, Buzău. Totodată, s-a acţionat asupra 
capitalei, intrebuintand aviația de bombardament cu 
formaţii mici de avioane. 

Artileria antiaeriană dispusă la aceste obiective a 
intervenit cu succes, eficacitatea tirului ei bazându-se 
pe oportunitate în deschiderea focului şi pe precizia 
tragerilor, realizate printr-o pregătire tehnică temeinică 
şi cu luarea în considerare a tuturor condițiilor balistice 
şi meteo. 

Eficacitatea tragerilor unităților de artilerie 
antiaeriană era ridicată, în această perioadă doborându-se 
si avariindu-se, zilnic, câte 2-4 avioane, iar în ultimele 
zile ale lunii iunie 1941 numărul avioanelor doborâte 
ajungând, zilnic, la şase. Aceasta se explică nu numai 
prin buna instruire a tunarilor şi a specialiştilor 

telemetristi, cercetasi, încărcători etc., dar şi prin aceea 
că inamicul aerian evolua în limitele bătăii eficace a 
materialului, iar aparatele centrale pentru materialul 
de calibru mijlociu (75, 76,5, 76,2 mm), precum şi 
corectoarele tunurilor de 37 şi 40 mm determinau 
cu precizie elementele de tragere, fiind compatibile 
cu vitezele de 380-400 km/h cu care evoluau țintele 
aeriene. 

Pentru combaterea tuturor tipurilor de ţinte 
aeriene, precum şi pentru lupta împotriva desantului 
aerian, s-au luat măsuri de organizare şi antrenare a 
unor echipe de combatere a parasutistilor, care să 
acționeze în afara poziţiilor de tragere, în localităţi sau 
în afara lor. 

Drumul de luptă al militarilor şi subunitatilor de 
artilerie antiaeriană a fost presărat, încă de la începutul 
războiului, de numeroase fapte de arme ale cadrelor şi 
trupei. Aşa, de pildă, în capul de pod de la est de Fălciu, 
la Țiganca, Epureni şi Cania, unitățile de artilerie 
antiaeriană (Grupul 19 cu Bateriile 127 şi 144) 
şi-au făcut cu prisosinta datoria, respingând atacurile 
bombardierelor şi ale aviaţiei de asalt sovietice 
executate asupra grupărilor de artilerie terestră în 
poziţie şi trupelor din capul de pod. Deşi aflați aproape 
continuu sub focul artileriei inamice, tunarii antiaerieni 
au avut bucuria de a vedea un bombardier lovit în plin, 
rostogolit în flăcări între poziţiile lor de tragere, iar pe 
altele două” avariate în raionul Fălciu. În cadrul acestor 
lupte, s-au comportat eroic sublocotenentul Dumitru 
Oprea şi subordonații săi din Bateria 144, care zile 
şi nopți au stat sub tirul necruţător al bateriilor de 
artilerie inamice şi sub focul armamentului automat 
în dispozitivul Regimentului 6 „Mihai Viteazul”, 
îndeplinindu-şi misiunea antiaeriană fără întrerupere; 
ofițerul a fost decorat cu Ordinul „Steaua României”. 

La Albia (15 km nord-est Huşi), în fâşia Corpului 3 
Armată, la Bateria 109 Rhm, comandantul acesteia, 
locotenentul Ioan Cioacă şi sublocotenentul Ilie 
Stoicescu, comandantul Secţiei 3 au stat neclintiti cu 
tunarii lor pentru apărarea antiaeriană a podului şi a 
trecerii peste Prut. Această baterie eroică, participantă 
la toate campaniile româneşti, atât în est, cât şi în vest 
până la 9 mai 1945, s-a acoperit de glorie, fiind una dintre 
subunitățile Regimentului 2 Artilerie Antiaeriană cu 
cele mai multe avioane doborâte. O comportare la fel 
de meritorie a avut sublocotenentul Wilson N. Varodin 
din Bateria 119 Artilerie Antiaeriana (comandată de 
căpitanul Ştefan Manga), decorat şi felicitat personal 
de către generalul Ion Antonescu; ambele baterii 
aparțineau Grupului 17 Artilerie Antiaeriană Mobil. 

Este emoţionantă lupta îndârjită — prezentată sobru 
în jurnalul de operații — dusă de către Secţia 3 din Bateria 
117 Rhm împotriva atacurilor executate în valuri de către 
aviația inamică asupra trupelor Diviziei 35 Infanterie ce 
acționa în masivul Corneşti, iar cu o parte din forte 

pe Valea Bucovatului, precum şi asupra postului de 
comandă al diviziei în zona Boldureşti în perioada 8-12 
iunie 1941. Fiind descoperită de inamic în ziua de 19 
iulie 1941, bateria a fost atacată în picaj de 9 avioane 
de asalt 1-16 (Rata), având pierderi în personalul de 
la tunuri; în după-amiaza aceleiaşi zile, unele secții 
au fost atacate în momentul părăsirii poziției. Cu toate 
acestea, sublocotenentul Giurgiuman cu subunitatea 
sa au doborât un avion şi au respins atacul, avioanele 
inamice fiind nevoite să renunțe la îndeplinirea 
misiuniiă. 

În documentele de arhivă, sunt remarcate şi alte 
numeroase baterii de artilerie antiaeriană, care au 
luptat, în insotirea trupelor de uscat. 

Către mijlocul lunii iulie 1941, atacurile inamicului 
aerian au fost îndreptate asupra marilor unităţi pătrunse 
în adâncimea dispozitivului de apărare sovietic; dar 
riposta tunarilor antiaerieni a fost promptă. Astfel, 
pentru modul admirabil în care şi-a îndeplinit misiunea, 
doborând 5 avioane sovietice, Bateria 111 Artilerie 
Antiaeriană (Bofors) a fost citată prin Ordinul de zi 
al Diviziei Blindate române, iar locotenentul Smaleni, 
împreună cu personalul ajutător, a fost propus pentru 
decorare”. 

La 16 iulie 1941, divizia a intrat victorioasă în 
Chişinău, documentele de arhivă consemnând: „Copii 
cu flori în mână ne urau izbândă şi victorie, iar cei mai 
în vârstă lacrimau de bucurie şi ne spuneau «Bine ati 
venit fraților şi Dumnezeu să vă ajute!»”. 

Unul dintre cele mai dramatice episoade s-a 
petrecut în Bateria 147 Artilerie Antiaeriană (Rhm) 
aflată la Sulina. Secţiile sale au fost deosebit de violent 
atacate de mai multe formații ale aviaţiei inamice. 
Deşi loviți direct cu bombe brizante şi gloanţe, 
artileriştii antiaerieni au continuat eroic tragerea 
sub ploaia de explozii de bombe. Au căzut eroic la 
datorie locotenentul Iulian Pădureanu, comandantul 
bateriei, sublocotenentul Stancu Barbu, sergentul C. 
Baba, comandant de tun, telemetristul şi alti ostaşi — în 
total 15 morți, 11 răniți şi un tun distrus. Era cea mai 
dureroasă pierdere de până atunci a artileriei noastre 
antiaeriene. 

În Ordinul de zi nr. 54 din 21 august 1941, semnat 
de comandantul Apărării Antiaeriene, generalul Gh. 
Popescu, se spunea: „Având în vedere spiritul de jertfă 
şi curajul de care aceşti ostaşi au dat dovadă, stând la 
posturi până în ultimul moment al vieții lor, murind la 
datorie ca nişte eroi, ordon citarea lor prin ordin de zi 
pe apărarea antiaeriană”. 

Ca un corolar al acțiunilor de luptă ale artileriei 
antiaeriene duse până la Nistru, care a fost atins în 
întregime de către trupele noastre până la 26 iulie 
1941, generalul de escadră aviator Emanoil Ionescu, 
comandantul aeronauticii Armatei a 4-a, în Ordinul de 
zi nr. 22 din 15 august 1941, arăta referitor la Grupul 19 

Artilerie Antiaeriană (comandat de maior Ion Ciochia): 
„în timpul luptelor de la Fălciu şi din Basarabia, sub 
ploaia de obuze inamice, uitând de orice pericol au 
stat tot timpul la datorie, împroşcând cu foc ucigător 
aviația inamică”, iar referitor la Grupul 17 Artilerie 
Antiaeriană (comandat de maior Petre Tarnovski) şi 
Grupul 5 Artilerie Antiaeriană (comandat de maior 
Virgil Mihăilescu) spunea: „Cu sacrificiul vieții, au 
dus misiunea la bun sfârşit, iar în situații critice au 
dat concursul infanteriei, angajând lupta cu infanteria 
inamică!”. 

În acelaşi sens, se înscriu şi acțiunile de luptă 
ale artileriei antiaeriene evidențiate în Ordinul de zi 
nr. 6400 din 14 iulie 1941 al comandantului apărării 
antiaeriene, prin care acesta aducea mulțumiri 
tunarilor, pândarilor şi specialiştilor pentru numărul 
impresionant de avioane inamice doborâte, încheind 
astfel: „Sunt mândru de voi toți, ostaşi ai apărării 
antiaeriene. Cu Dumnezeu înainte, până la victoria 
completă şi definitivă”. 

După trecerea Nistrului, operația ofensivă a 
Armatei a 4-a a avut scopul cuceririi marelui port la 
Marea Neagră — Odessa. A fost singura operaţie cu 
caracter strategic de concepție românească, pregătită şi 
condusă de Marele Cartier General român, executată în 
întregime de către trupele române. Acţiunile din zona 
Odessa au durat de la 1 august până la 16 octombrie 
1941 — două luni şi jumătate — fiind caracterizate printr-un 
ritm de înaintare lent, datorită rezistentelor îndârjite ale 
apărătorilor sovietici, favorizați de terenul plat, fără 
acoperiri şi echipat cu numeroase fortificaţii. 

Pentru apărarea antiaeriană a trupelor Armatei 
a 4-a în operația pentru Odessa şi a Armatei a 3-a în 
misiunea ei de a asigura flancul de nord al Armatei 
a 11-a germane în operațiile spre Nipru şi Crimeea, 
Comandamentul Apărării Antiaeriene a destinat un 
număr important de unități şi subunități de artilerie 
antiaeriană. 

Astfel, în subordinea directă a Armatei a 4-a, intra 
Gruparea 2 Artilerie Antiaeriană cu Grupurile 17, 19 
şi 20 Artilerie Antiaeriană. Pe timpul desfăşurării 
operației, Gruparea 2 Artilerie Antiaeriană a fost 
continuu întărită cu baterii, ajungând în final, la 
12 octombrie 1941, să dispună de un număr de circa 
27-30 baterii, dintre care 9 baterii calibru mijlociu 
(75 mm), 13 subunități calibru mic (20-37 mm) şi 
5 baterii de mitraliere. 

Sunt interesante câteva elemente ale concepției 
întrebuințării Grupării 2 Artilerie Antiaeriană în 
acțiunile de luptă prezentate. Astfel, pentru o bună 
cooperare cu trupele terestre şi o satisfacere imediată 
a nevoilor de apărare antiaeriană, s-a afectat fiecărui 
corp de armată câte un grup de artilerie antiaeriană (la 
Corpul 4 Armată — 2 grupuri antiaeriene). Compunerea 
grupurilor de artilerie antiaeriană era de cele mai multe 


ori mixtă, pentru a realiza combaterea inamicului 
aerian la toate altitudinile. 

De asemenea, pentru coordonarea grupurilor de 
artilerie antiaeriană pe anumite direcții de acţiune a 
trupelor de uscat, dispuse la mari distante unele de 
altele, gruparea a organizat, temporar, comenzi de 
subgrupari, cum au fost: Subgruparea de Artilerie 
Antiaeriană ,,Nord” (comandant locotenent-colonel 
Ariton Burdea) pentru Corpurile 5 şi 6 Armată de la 
nord de Odessa; Subgruparea de Artilerie Antiaeriana 
„Centru” (comandant maior Petre Tarnovski) pentru 
Corpurile 1 şi 3 Armată de la vest de Odessa; Subgruparea 
de Artilerie Antiaerianä de „Sud” (comandant maior 
loan Ciochia) pentru Corpurile 11 şi 4 Armată spre 
direcția sud-vest Odessa, iar pentru terenurile de 
aviaţie Baden, Salz şi Kandel a fost repartizat grupul 
comandat de căpitanul Emil Constantinov. 

Demnă de consemnat este, totodată, adaptarea în 
mod creator a dispozitivului artileriei antiaeriene la 
dispozitivul trupelor de uscat, dar care, în ansamblu, 
să constituie un sistem, creându-se o zonă continuă de 
foc, astfel: în fata dispozitivului, pentru batalioanele de 
infanterie, s-audispussubunitatidemitraliereantiaeriene 
de 13,2 mm şi de tunuri antiaeriene automate, care 
să respingă atacurile executate de aviaţie îndeosebi 
asupra acestor obiective: la sol, la înălțimi mai mici 
sau împotriva aviaţiei de asalt; în linia a doua, pentru 
protecția grupărilor de artilerie, s-a realizat o apărare 
antiaeriană mixtă, prin dispunerea celei de-a doua 
centuri de baterii de calibru mijlociu, ale căror zone 
de foc se suprapuneau cu cele realizate de artileria 
antiaeriană de calibru mic; o apărare antiaeriană 
nemijlocită, la obiectiv, pentru aerodromurile din fata, 
prin destinarea de baterii de calibru mic şi mijlociu, 
dar şi de mitraliere antiaeriene, care puteau executa 
trageri la toate înălțimile probabile de atac ale aviației 
inamice asupra aerodromurilor respective; s-a urmărit 
pe cât posibil realizarea unei legături continue de foc 
între subunitățile de artilerie antiaeriană, evitându-se 
existenţa „golurilor”, a „spaţiilor nebătute”, astfel 
încât combaterea aviației inamice să se asigure eficient 
si continuu. 

Acţiunile artileriei antiaeriene desfăşurate în 
cadrul acestei operaţii au fost presărate cu numeroase 
fapte de eroism, de exemple de barbatie şi curaj, care 
au făcut din ostaşul român un pilduitor exemplu de 
luptător. 

Un exemplu edificator în acest sens îl constituie 
Bateria 110 Artilerie Antiaeriană (comandant locotenent 
Petre Chicomban) care, la 19 august 1941, a fost în 
mod repetat bombardată direct, având 9 militari răniți; 
inamicul s-a lovit de îndârjirea secțiilor ca de o stâncă, 
3 avioane fiind doborâte. În jurnalul de operaţii, se 
consemna: „Exemplul bärbätiei şi devotamentului fata 
de Patrie l-au dat ostaşii Secţiei 2 din Bateria 110, luând 

Exerciţii de apărare antiaeriană în port 


exemplu de la comandantul lor, sublocotenentul Leon 
Gheorghe, dar si de la soldatul Ion Glod, contingent 
1932, care, executand functia de incarcator, a fost lovit 
de un glont exploziv; desi ranit, acesta a continuat 
alimentarea tunului, introducând în automatul piesei 
încărcătoarele pline de sângele ce curgea din propriul 
său trup ... până când, din cauza marii pierderi de sânge, 
a căzut la tunul său cu încărcătorul în braţe. Secţia 2 din 
Bateria 110 Artilerie Antiaeriană se citează prin ordin 
de zi pe întreaga apărare antiaeriană a armatelor de 
operațiuni”. Semnează comandantului Eşalonului 1 al 
Apărării Antiaeriene, generalul Gheorghe Marinescu. 
La mijlocul lunii septembrie, marile unităţi din 
compunerea Armatei a 4-a duceau lupte grele într-un 
arc de cerc în jurul Odessei. În apărarea antiaeriană a 
trupelor, erau dispuse în total circa 30 baterii de artilerie 
antiaeriană (în afara mijloacelor organice), din calcule 
rezultând o densitate de 20-25 guri de foc pe kilometru 
de front. Era o concentrare de forțe şi mijloace 
apreciabilă, dacă avem în vedere că cele 30 de baterii 
reprezentau circa 1/3 din totalul subunitatilor aflate la 
dispoziția Comandamentului Apărării Antiaeriene. 
Alte fapte de arme, de admirabil eroism, rezultă 
si din Ordinul de zi numărul 1 din 29 septembrie 
1941 al Grupării 2 Artilerie Antiaeriana: „La 22 
septembrie 1941, 12 avioane Rata şi 3 avioane ZKB 

au atacat terenurile de la Salz şi Baden; inamicul 
s-a lovit de dârzenia tunarilor Secției 4 din Bateria 
217 Mitraliere Antiaeriene de 13,2 mm, care au stat 
neclintiti la posturi. Cu această ocazie, comandantul 
secţiei — sublocotenentul Gheorghe Pavec a fost ars la 
mână (rănit), iar 4 soldaţi s-au ales cu arsuri la cap şi 
spate de la butoaiele de benzină aprinse pe aerodrom 
„„ Pentru vitejia cu care au ţinut piept atacului dat, 
pentru spiritul de jertfă şi pentru devotamentul fata 
de Patrie, ordon citarea prin Ordinul de zi pe întreaga 
Grupare 2 Art. A.A. a Secţiei 4 din Bateria 217 Artilerie 
Antiaeriană”. Semnează comandantul Grupării 2 
Artilerie A.A., colonel Marcel Chirculescu!!. 

O contribuţie deosebită la dobândirea victoriilor in 
confruntarea cu inamicul aerian şi-au adus-o şi subofiterii 
ori trupa, distinşi şi ei cu ordine şi medalii de către 
conducerea armatei. Cităm câteva nume din Bateria 
109 Rhm: caporalul Gheorghe Nicoară, sergentul 
Tecuceanu Dinu, sergentul loan Baciu, sergentul 
Andrei Carpusca — de fel din oraşul Roman, sergentul 
Rene Stoica, caporalul loan Mateciuc „pentru curaj şi 
destoinicie în luptele din fața Odessei”. De asemenea, 
sergentul loan N. Lucan din Bateria 159 din Gruparea 2 
Artilerie Antiaeriană, şofer care a transportat „răniții 
secţiei de la postul de prim-ajutor sub ploaia de gloanţe 
şi obuze inamice”. Toţi cei amintiţi au fost distinşi cu 

Medaliile „Serviciului Credincios” sau ,,Barbatie şi 
Credinţă”?. 

Unele medalii au fost acordate, din nefericire, 
„Post mortem”, iar cele câteva nume pe care le redăm 
sunt ale unor artilerişti antiaerieni care au făcut cinste 
armei şi istoriei acestei țări: sublocotenentul Virgil 
Dumitrescu, Bateria 113, Gruparea 2 Artilerie A.A., 
decorat „Post mortem”, având omologate 6 avioane 
doborâte; sublocotenentul Gheorghe Stänciulescu, 
Bateria 134, din Gruparea 5 Artilerie A.A., cäzut eroic 
la postul de lupta la 28 septembrie 1941, in timpul 
unui atac aerian asupra sectiei sale — ambii ofiteri au 
fost decoraţi cu „Medalia Aeronautică” cu spade, clasa 
a I-a; sergentul Gheorghe Negrilescu din Bateria 134, 
Gruparea 5 Artilerie A.A., comandant de tun, care, 
„lovit în piept de un glonte de mitralieră al aviaţiei 
inamice în ziua de 8 august 1941 la Veseljkut, a căzut 
eroic lângă tunul său”; soldatul N. Capră din Bateria 28, 
Gruparea 6 Artilerie A.A., încărcător la tun, „mort 
la datorie, lovit de o schijă de obuz” la Palijova; un 
număr de 18 militari cu grade inferioare din diferite 
baterii, căzuţi pe câmpul de onoare la Odessa, multi 
dintre ei şoferi, servanti, telemetristi, ochitori, agenți 
de transmisiuni sau secretari de baterii. 

Prin Ordinul de zi nr. 6 din 30 septembrie 1942, a 
fost decorat şi locotenent-colonelul Marcel Chirculescu, 
comandantul Grupării 2 Artilerie A.A., căruia i s-a 
conferit „Medalia Aeronautica” cu spade, clasa a II-a. 
Referitor la meritele acestuia, se arată că „acţionând în 
zona Armatei a 4-a ... până la căderea Odessei a avut 
sub comandă 30 baterii de artilerie antiaeriană care au 
doborât în acest timp 72 de avioane inamice, omologate 
de comandantul Aero al Armatei a 4-a”. 

În afara unei confruntări permanente cu inamicul 
aerian, unităţile şi subunitățile de artilerie antiaeriană 
au fost puse, nu o dată, în situaţia de a duce şi acţiuni 
terestre. Un exemplu de intervenţie în misiuni 
terestre, în situaţii de excepţie, ale subunitatilor de 
artilerie antiaeriană este relatat în Ordinul de zi nr. 
217 din 29 octombrie 1941 al Armatei a 4-a: „In 
ziua de 22 septembrie 1941, orele 12.20, inamicul 
a atacat în sectorul Corpului 5 Armată, în dreptul 
localităţii Kubanka. Deşi infanteria proprie se retrage 
sub presiunea inamicului, Secţia 1 din Bateria 109 
Artilerie Antiaerianä rămâne pe poziţie fără a se 
lăsa intimidată de această situaţie critica; din proprie 
inițiativă, comandantul secției ia măsuri, rămâne pe 
poziție, piesele trag terestru prin secerare, opreşte 
infanteria proprie şi o plasează pe poziție. Inamicul, 
primit cu focul viu al tunurilor automate ale Secţiei 
1 din Bateria 109 şi al Batalionului 3 din Regimentul 
22 Infanterie, este oprit. Pentru aceste acte de înalt 
patriotism şi curaj exemplar se ordonă citarea prin ordin 
de zi pe Aeronautica Armatei a 4-a a maiorului Virgil 
Mihăilescu, comandantul Grupului 5 Artilerie A.A., 


locotenent (r) Nicolae Lupu, comandantul Secţiei 1 
din Bateria 109 Artilerie Antiaeriană, ostaşilor din 
Secţia 1 din Bateria 109”. Semnează comandantul 
Aeronauticii Armatei a 4-a — general de escadră aviator 
Emanoil Ionescu. 

La 22 octombrie 1941, a fost adus la cunoştinţa 
întregului personal din subordine Ordinul de zi nr. 143 
din octombrie 19411 din al cărui conţinut prezentăm 
un fragment: „Ultimul obiectiv din misiunea Armatei 
a 4-a a fost cucerit de trupele noastre victorioase, care au 
intrat în Odessa. 300 avioane inamice au fost doborâte, 
din care numai aviația a doborât 150 avioane. 

Imn de slavă celor răniți vitejeste la datorie. Icoana 
lor sfântă va rămâne de-a pururi luminoasă în inimile 
noastre. 

Zburători şi tunari antiaerieni din Aeronautica 
Armatei a 4-a, fiți mândri de înfăptuirile noastre; ele 
scriu o pagină de aur din istoria Aripilor Româneşti. 
Neamul întreg şi conducătorii noştri vă privesc cu 
dragoste şi admiraţie ... 

Arătaţi-vă şi de aici înainte vrednici de renumele 
pe care l-aţi câştigat pentru binele Patriei şi gloria 
Aeronauticii române”. Semnează comandantul 
Aeronauticii Armatei a 4-a — general de escadră aviator 
Emanoil lonescu. 

După data de 22 octombrie 1941, unităţile de 
artilerie antiaeriană de la Armata a 4-a au trecut în 
subordinea Regiunii 2 Aeriene. Ca o simbolică şi 
deplină recunoaştere a Patriei pentru bravura şi spiritul 
de jertfă de care au dat dovadă ofițerii, subofiterii şi trupa 
din unităţile de artilerie antiaeriană, la 8 noiembrie 1941, 
la solemnitatea de la Arcul de Triumf din Bucureşti, 
au fost decorate drapelele de luptă ale grupărilor de 
artilerie antiaeriană şi cel al Centrului de Instrucție al 
Artileriei Antiaeriene, în frunte cu drapelul Grupării 2 
Artilerie A.A., personal de către şeful statului, Regele 
Mihai I, în prezența mareșalului Ion Antonescu, cu 
Ordinul „Virtutea Aeronautică” şi cu Medalia „Virtutea 

Aeronautică” clasa I de aur si, respectiv, a II-a cu baretă 
şi clasa de cavaler. 

Pentru faptele de arme ale militarilor din unitățile 
de artilerie antiaeriană din războiul de reîntregire 
din est, Comandamentul Apărării Antiaeriene a dat 
Ordinul de zi nr. 79 din 8 noiembrie 1941 din care 
redăm următoarele!*: 

„Ostaşi ai apărării antiaeriene! 

Azi, când sărbătorim ziua numelui M.S. Regelui 
Mihai I şi intrarea în Capitală a glorioaselor trupe din 
Garnizoana Bucureşti, drapelele unităţilor de artilerie 
antiaeriană au fost decorate de M.S. Regele în prezența 
domnului mareşal lon Antonescu, Conducătorul 
Statului. Acum patru luni şi jumătate, am intrat în 
războiul dezrobirii cu tot avântul nostru, cu încredere 
în puterea $i ştiinţa noastră, ca să apărăm împreună cu 
aviația cerul românesc. Ofițeri, subofiteri şi soldați din 
toate formațiunile apărării antiaeriene, in acest timp 
ati cules victoria aerului şi ati realizat succese cum rar a 
avut o apărare antiaeriană: 

- ati doborât omologate, până în prezent, 184 de avioane 
bolşevice, în majoritate de bombardament; 

- ati doborât mai multe avioane si nu ati avut 
posibilitatea să le omologati; 

- ati îndepărtat sute şi sute de avioane inamice ca 
să nu-şi îndeplinească misiunea, punând populaţia la 
adăpost în Capitală şi în alte oraşe sau trupele terestre 
în timpul luptelor din Basarabia, Odessa şi Marea de 
Azov; 

- ati fost neobositi la posturile voastre de veghe, 
zi $i noapte. 

Şefii voştri au apreciat valoarea şi rezultatele armei 
noastre, citând Gruparea Operativă 1 de la Odessa 
prin Ordinul de zi pe întreaga Armată, iar drapelele 
regimentelor noastre au fost decorate. 

A trebuit să avem şi noi jertfa noastră de sânge prin 
cei căzuți la datorie. Aceştia sunt eroii noştri, pe care 
nu-i vom uita. Să fim permanent la posturile noastre 
şi, cu încredere în Dumnezeu, să păşim mai departe cu 
succes până la sfarsit!”. Semnează comandantul apărării 
antiaeriene, general de divizie Gheorghe Popescu. 

Pentru modul strălucit în care au luptat artileriştii 
antiaerieni în apărareatrupelordin compunerea Armatei 
a 3-a din Transnistria şi în continuare, spre Marea de 
Azov, comandantul acestei armate a dat Ordinul de 
zi nr. 39 din 18 noiembrie 1941, din care spicuim: „În 
grelele şi numeroasele lupte pe care trupele Armatei 
a 3-a le-a purtat, coborând de pe crestele munţilor 
Bucovinei, străbătând în lung colinele Ucrainei şi 
Stepele Niprului, ca să ajungă în colțul îndepărtat al 
Mării de Azov, Aeronautica pusă la dispoziţie s-a arătat 
vrednică de cele mai frumoase virtuţi ostăşeşti. Aduc 
multumirile mele comandanților, ofițerilor, subofiterilor 
şi trupei din comandamentul aero al Armatei a 3-a ... 
Bateriilor 101, 112, 133 Artilerie Antiaeriană pentru 
eroismul, spiritul de sacrificiu şi dârzenia cu care au luat 
parte în împrejurările cele mai grele la toate luptele 

Armatei a 3-a .... Cele 8 avioane doborâte de apărarea 
antiaeriană dovedesc cu prisosinta activitatea şi meritele 
deosebite ale aeronauticii Armatei a 3-a55. Ordinul era 
semnat de către comandantul Armatei a 3-a, general de 
corp de armată Petre Dumitrescu. 

La începutul lunii noiembrie 1941, repartiţia 
artileriei antiaeriene era în ansamblu următoarea: 
pentru Centrul sensibil Bucureşti — Gruparea 1 
Artilerie Antiaerianä cu 21 baterii, pentru zona 
Odessa, Cetatea Albă, Tighina, Tiraspol — Gruparea 2 
Artilerie Antiaeriană, cu 14 baterii; pentru Cernavodă 
şi Constanța — Gruparea 3 Artilerie Antiaeriană cu 
14 baterii; pentru trupele Armatei a 3-a — Gruparea 4 
Artilerie Antiaeriana cu 7 baterii; pentru Iasi, Focşani, 
Ungheni — Gruparea 5 Artilerie Antiaeriană cu 5 baterii; 
pentru galati, Brăila, Tulcea Sulina — Gruparea 6 
Artilerie Antiaeriana cu 17 baterii. 

Unele obiective din Ardeal erau apärate antiaerian 
cu baterii independente sau sub comanda de grup, 
subordonandu-se bazelor Grupärilor 4 Artilerie A.A. 
(Braşov) si 5 Artilerie A.A. (Sibiu)!6. 

Urmare a succeselor repurtate in confruntarea 
cu inamicul aerian, la 23 decembrie 1941, prin Inaltul 
Decret Regal nr. 3521 s-a conferit Ordinul ,Coroana 
României” cu spade, in grad de ofițer cu panglică de 
„Virtute militară” drapelelor unităţilor de artilerie 
antiaeriană, mentionandu-se şi numărul de avioane 
doborâte de către acestea”. 

Pornind de la aceste date oficiale, la sfârşitul anului 
1941, s-a putut stabili, în raport cu numărul de avioane 
omologate ca fiind doborâte, următoarea ordine a 
grupărilor de artilerie antiaeriană: Gruparea 2 Artilerie 
A.A.— 55 avioane inamice doborâte; Gruparea 6 Artilerie 
A.A. — 32 avioane inamice doborâte; Gruparea 5 
Artilerie A.A.— 27 avioane inamice doborâte; Gruparea 3 
Artilerie A.A. — 23 avioane inamice doborâte; Centrul 
de Instrucție al Artileriei Antiaeriene — 17 avioane 
inamice doborâte; Gruparea 1 Artilerie A.A. — 
16 avioane inamice doborâte şi Gruparea 4 Artilerie A.A. — 
14 avioane inamice doborâte. 

Numeroase au fost faptele de glorie militară ale 
luptătorilor antiaerieni, care au consfințit eroismul 
şi spiritul de sacrificiu pentru Patrie demonstrate de 
ofițerii şi soldaţii români din artileria antiaeriană în 
campania anului 1941. 

Cu toate succesele remarcabile dobândite în 
lupta cu aviația inamicului, artileria antiaeriană s-a 
confruntat, în campania anului 1941, şi cu o serie de 
greutăți, multe dintre ele luate în considerare în procesul 
de creştere a capacității combative a acestei arme, care- 
şi câştigase deja un loc aparte între armele active ce se 
înfruntau pe câmpurile de bătălie ale celei de-a doua 
conflagrații mondiale. Prezentarea lor, în continuare, 
este cu atât mai necesară şi importantă cu cât constituie 
invataminte de mare valoare, desprinse din experiența 
de război acumulată de armata noastră. 

Astfel, constituirea bateriilor şi divizioanelor 

(grupărilor) mobile dotate cu mijloace auto s-a făcut 
„ad-hoc”, înaintea începerii campaniei, iar dispunerea 
lor pentru apărarea antiaeriană a trupelor de uscat 
(batalioanelor şi regimentelor de infanterie, grupărilor 
de artilerie, precum şi a posturilor de comandă de 
divizie şi corp de armată) a găsit insuficient pregătite 
subunitățile de artilerie antiaeriană pentru îndeplinirea 
acestor misiuni. Este adevărat, ele s-au adaptat repede 
la situaţie datorită experienţei multor ofițeri, care 
proveneau din artileria de câmp. Dar se resimțea faptul că 
bateriile nu erau suficient instruite şi antrenate pentru 
ocuparea poziţiilor de tragere în imediata apropiere a 
inamicului, în luarea tuturor măsurilor de mascare; 
intrarea în dispozitivul de luptă pe întuneric, fără 
iluminare, dirijate de câte un îndrumător de circulație 
cu ajutorul unui „fanion alb”, care să arate drumul de 
urmat în poziție şi ocuparea fără zgomot a acesteia, 
erau aspecte noi, ce se puneau în practică din mers. 
__ Probleme deosebite au apărut şi pe linia cooperării. 
In acest context, cooperarea cu trupele acoperite, respectiv 
cu regimentul de infanterie protejat sau cu statul major al 
diviziei, precum şi cu grupările de artilerie s-a organizat, 
la început, cu deficienţe, din cauză că subunitățile de 
artilerie antiaeriană nu au avut practică în această privință; 
nu exista, în acea perioadă de timp, o artilerie antiaeriană 
a trupelor de uscat şi, ca urmare, şi progresia acestora 
în raport cu deplasarea (sau retragerea) subunitatilor 
protejate se executa cu dificultate. Totodată, cooperarea 
cu aviația proprie şi recunoaşterea aparatelor acesteia, ca 
şi distingerea lor fata de cele inamice se baza doar pe 
pregătirea cercetasilor-observatori, a ofițerilor şi subofiterilor 
din baterii, care, la vedere, trebuiau să hotărască aproape 
instantaneu apartenența avioanelor și, deci, deschiderea 
focului. Incepea să se resimtă nevoia staţiilor de 
radiolocatie, care să descopere din timp şi să determine 
cu precizie dacă avionul este inamic sau amic; lucrul 
bazat pe observarea la vedere funcţiona relativ normal 
în condițiile când viteza de zbor a avioanelor era încă 
mică, la nivelul de 300-400 km/h. Pe măsură ce viteza 
acestora avea să crească, acest procedeu nu mai era 
eficient. 

Conducerea centralizată, respectiv, concentrarea 
focului pe anumite ținte sau repartiția lui pe diferite formații 
de avioane, ce se succedau în timp, în cadrul grupărilor 
şi divizioanelor de artilerie antiaeriană nu era posibilă. 
Aceasta deoarece la nivel divizion sau regiment nu 
exista planseta cu situaţia aeriană generală. Ca urmare, 
întreaga răspundere a combaterii țintelor aeriene revenea 
comandanților secțiilor (plutoanelor) şi bateriilor. 

Totuşi, pentru coordonarea tragerilor de baraj ale 
artileriei antiaeriene pe timp de noapte, pe baza datelor 
aparatelor de ascultare, s-a organizat PC.N.B. (punct 
de comandă de noapte tip Bungescu) la Pantelimon, sub 
conducerea locotenent-colonelului Ion Bungescu, ajutat de 
prof. univ. Miron Nicolescu (ofițer de rezervă de artilerie 


antiaeriană), locotenent Aurelian Butan, sublocotenent 
Eugen Zahiu şi elevii plutonieri H. Mageanu, C. Sulitanu si 
M. Dunăreanu. 

Servituti au existat şi în ceea ce priveşte organizarea 
şi funcționarea fluxului de aprovizionare cu muniții si 
combustibil. Deplasările mari, ca şi desele schimbări de 
poziții puneau subunitățile în situația de a nu cunoaşte 
sursele de aprovizionare, grupările de artilerie antiaeriană 
neavând depozite proprii. Multe baterii (care la timpul 
respectiv aveau gestiune proprie) se aprovizionau 
cu muniție peste necesar, lăsând pe câmp, în caz de 
deplasare neprevăzută, urgentă, cantitatea de proiectile 
ce le prisosea. Ulterior, s-au fixat subdepozite de 
muniții pe grupuri, cu gardă pentru paza la coloanele 
de muniții, care aduceau muniţie din depozitele 
armatei, din interior. Ca urmare, aceste subdepozite se 
deplasau la ordinul grupărilor de artilerie antiaeriană, 
măsură care a condus la eliminarea unor greutăţi în 
aprovizionarea subunitatilor luptătoare. 

Cu toate aceste greutăți ale începutului, greutăți 
referitoare doar la unităţile de artilerie antiaeriană 
aflate în protecţia trupelor, subunitățile şi unităţile s-au 
adaptat repede şi au găsit soluţii viabile de rezolvare, 
astfel încât, treptat, ele au reuşit să realizeze o apărare 
antiaeriană tot mai eficientă a trupelor de uscat. 

ANTI-AIRCRAFT ARTILLERY IN THE 
CAMPAIGN FROM 1941 - MAJOR GENERAL 
(R.) PROF. UNIV. VISARION NEAGOE, PH.D. 


Abstract: On June 22, 1941 Anti-Aircraft Defense 
Commandment received the mobilization order, the 
date to start the campaign to liberate Basarabia and 
North Bucovina. The efficacy of the anti-aircraft 


artillery actions was proved by the number of enemy’s 
airplanes shot down and the destruction limitation of 
its objectives. 

CU AVIOANELE IAR-39 
ÎMPOTRIVA PARTIZANILOR DIN CRIMEEA 


dată cu intrarea României în cel de-Al Doilea 

Război Mondial, 52 de escadrile de aviaţie au luat 
parte la operaţiile militare împotriva Uniunii Sovietice. Una 
dintre acestea a fost şi Escadrila 20 Observare, componentă 
a Flotilei 1 Informaţii, care a sosit pe front încă din 
prima zi a cutezantei si jertfei poporului român, mai 
exact din 22 iunie 1941. Luptand, a ajuns la Odessa, de 
unde, începând cu 11 octombrie 1942, in urma Ordinului 
Cartierului General Aero nr. 10002/1942, împreună cu 
Escadrila 43 Vânătoare a fost deplasată la Eupatoria, 
în Crimeea. De acolo, urma să acţioneze la ordinele 
Comandantului Crimeei. Dotată cu avioane IAR-39 de 
construcție lemnoasă şi acoperite cu pânză, în perioada 
1 septembrie-31 decembrie 1943, o găsim subordonată 
Corpului 1 Aerian german, coordonatorul recunoaşterilor 
pe mare, care i-a dirijat misiunile şi de care ne vom ocupa în 
rândurile care urmează, având ca bază cele patru jurnale de 
operaţii ale escadrilei. 

Scopul imediat al acestor ordine, în cele mai multe 
cazuri, a fost siguranța apropiată a convoaielor navale ce 
aveau de străbătut apele Mării Negre între Sevastopol şi 
alte porturi din Crimeea, vânătoarea de submarine şi paza 
coastelor împotriva unor eventuale debarcări. Dacă ne 
gândim că în majoritatea cazurilor, activitatea acestora s-a 
petrecut peste mari suprafețe de apă, folosind avioane cu un 
singur motor şi fără flotoare, vom fi de acord că aviatorilor 
nostri li se incredintase o sarcină deosebit de grea şi chiar 
riscantă, în ciuda precizărilor făcute de Statul Major al 
Aerului care, cu nota nr. 4137 din 27 ianuarie 1943, legat 
de paza litoralului în zona Mangalia-Oceakov împotriva 
debarcărilor inamicului, preciza că: avioanele IAR-39 aveau 
de executat numai „0 acfiune informativă apropiată de-a 
lungul litoralului, până la 40 km in larg, între Mangalia si 
Oceakov, executată cu avioanele LAR-39. 

Din motive deja cunoscute avioanele LAR-39 nu se 
pretează la convoieri în special iarna, tar Vara un Singur convoi 
consuma din resursa acestora circa 6-7 avioane. 

Misiunile reale ale Comandamentului Aero-Marin le-a 
precizat si el prin ordinul de operații nr. 1/1943: pe timpul 
iernii aceste misiuni să se rezume zilnic la supravegherea coastei 
cu avioanele IAR-39 si Bristol Blenheim. În cazul că avioanele 
Bristol Blenheim nu vor avea aprobare ... ne vom rezuma 
numai la supravegherea coastei, căci nimeni nu-și mai poate lua 
răspunderea ca avioanele LAR-39 să fie trimise în larg pentru 
misiuni de explorare, fie pentru convoieri deoarece avionul este 
cu totul impropriu acestor misiuni care, până acum, au dat 
3 accidente cu pierderi de personal si material ...”. 

Totusi, in cele 4 luni, au executat 258 de misiuni cu un 
total de 418 ore de zbor, acoperind totodata, peste 101 000 
km parcursi in lungul coastelor Crimeei, in interiorul 
peninsulei ori peste apa märii. Este adevarat cä in jumätate 
dintre ele, inamicul, poate obligat si de prezenta aviatiei 
noastre, a fost mai putin activ, motiv pentru care multe 
din informatii au fost särace. Este tot atât de adevarat ca 
într-o seamă de cazuri instalaţiile de radiocomunicatii nu 
au funcţionat. Cu toate acestea, au fost zile când prezența 
sovieticilor s-a făcut simțită destul de serios, obligând pe 
aviatorii noştri să procedeze în consecință. Zilnic, în luna 
septembrie 1943, escadrila a avut 7 avioane disponibile, 
acţionând, în general, pe coasta de vest şi sud a Crimeei. 

Situaţia din prima zi a lunii septembrie a solicitat 
3 misiuni de recunoaştere şi vânătoare de submarine, 
totalizând 6,15 ore de zbor şi peste 1 300 km strabatuti în 
spațiul Mării Negre, spațiu uşor accesibil si aviației inamice. 
De asemenea, în 2 septembrie s-au ordonat alte 3 misiuni 
tot pentru vânătoare de submarine, însă au executat numai 
una. 

În schimb, fără a se cunoaşte din vreme, escadrila a 
fost inspectată de generalul de escadrilă Gheorghe Jienescu, 
ministru Secretar de Stat al Aerului, care a verificat totul 
cu amänuntime. La conferința cu personalul, a cerut să se 
îngrijească bine materialul volant, deoarece de el depindea 
viața personalului navigant care, cum s-a văzut, zburând 
peste întinderi de apă, avea o misiune grea. 

După vizită, totul a decurs în nota obişnuită 
frontului şi fără nici o reacţie din partea inamicului 
până la 10 septembrie 1943. Atunci, începând chiar de la 
ora 5 dimineața, pentru siguranța apropiată a convoiului 


Avionul , LAR 39“ pregătit de decolare 

Avionul „LAR 39" gata de misiune 


„Bodega”, au zburat 5 avioane acoperind peste 2 100 km. 
La ora 7,20, slt. obs. (r) lon Oprişan, aflat la bordul avionului 
IAR-39 nr. 190, pilotat de adj. av. Aristide Buzdugan şi 
apărat de serg. maj. (r) Gh. Tiron „a semnalat o torpilă 
lansată de inamic, direcția torpilei formând un unghi ascuțit 
cu direcţia de înaintare a convoiului. La semnalele de alarmă 
date de ofiţerul observator, convoiul şi-a micșorat viteza şi 
a schimbat formaţia. Două vedete rapide s-au îndreptat cu 
viteză spre locul semnalat. Având însă o eroare de 200 m fata 
de torpilă nu au reperat-o, însă slt. Oprişan a repetat insistent 
semnalele asupra locului, precum şi direcția. Un culegător 
de mine s-a apropiat de locul indicat, descoperind-o şi 
atacând-o cu lovituri de tun. Nici o pierdere în convoi ...”. 

Fata de numărul misiunilor primite în septembrie 1943, 
Escadrila 20 Observare a folosit un număr de 42 avioane 
care au executat 78 ore de zbor şi au parcurs mai mult 
de 17 000 km. 

În luna octombrie din anul 1943, misiunile s-au înmulțit 
în raport direct proporțional cu numărul convoaielor ce au 
trebuit să fie însoţite, actionandu-se pe coastele de vest 
şi est în regiunea de nord a peninsulei Crimeea. Chiar 
în dimineaţa zilei de 1 octombrie s-a reclamat protecția 
apropiată a convoiului „Lurm” până la intrarea in Sevastopol, 
iar după-amiază s-a făcut o recunoaştere şi o vânătoare de 
submarine între Sevastopol şi Kap-Turchankut. 


Începând cu 2 octombrie, misiunile escadrilei au 
primit încă un sector de cercetare. Pentru executarea 
acestuia ei traversau peninsula şi ajungeau pe coastele de 
est ale Crimeei, zburând peste apele Mării de Azov, între 
Genistscesk şi Arabat, încercând să „dibuie” o eventuală 
debarcare inamică pe plajele de acolo. Asemenea misiuni 
au avut loc şi în 3 octombrie, când din nou, s-a ajuns peste 
apele Mării de Azov, survolând istmul Arabatskaja, unde 
nu aveau niciun vas de suprafață, pentru o eventuală salvare, 
până la acelaşi Genitschesk. S-a cerut aviatorilor să aterizeze 
cât mai târziu fie pe aerodromul din Samowsk ori cel de 
la Sarabuz unde s-ar fi făcut şi realimentarea avionului cu 
benzină şi ulei. S-au executat numai 2 misiuni şi în cea de 
după-amiază, la ora 16,10, echipajul slt. Oprişan a surprins 
din depărtare atacul cu bombe executat asupra localității 
Genitshesk, care tocmai se terminase, fără să fi fost văzute 
avioanele sovietice. 

Traversarea Mării Negre de către convoiul „Ligan”, 
alcătuit din 32 vase de la Sevastopol la Ak. Mecet a impus 
încă de la revărsatul zorilor protecția de aproape, executată 
de 5 avioane. Tot atunci, încă un avion a ajuns in după- 
amiaza respectivă să zboare peste Marea de Azov, încât 
cele 6 avioane au totalizat 14 ore de zbor şi 3 116 km, cifre 
care, par a fi cele mai mari din câte s-au realizat zilnic în 
cele 4 luni. A urmat perioada 7-15 octombrie când misiunile 

au fost aproape identice cu cele din zilele anterioare. De 
reținut că, în data de 15 octombrie, s-a prezentat la comanda 
escadrilei cpt. av. Anghel Păunescu. 

Ziua în care aviatorii noştri din Escadrila 20 Observare 
au fost foarte solicitati este cea de 17 octombrie, când li s-a 
ordonat protecţia convoiului „Columbus”. Atunci, în afara 
recunoasterilor din Marea de Azov, alte 3 avioane au zburat 
de permanență 5,50 ore. La ora 10,36 când în preajma 
convoiului se afla avionul IAR-39 nr. 42 cu echipajul 
alcătuit din slt. obs. Constantin Cercel, adj. stg. av. Mircea 
Şandru şi serg. maj. (r) mitralior Petre Găluşcă, „convoiul 
a fost atacat de două avioane ce au lansat fiecare câte o 
torpilă. Una dintre torpile a lovit vasul din capul formației, 
imobilizandu-l, fără să-l scufunde”. Observatorul a reușit in 
mai putin de un minut să dea alarma, anunțând aviația de 
vânătoare, aflată şi ea pe aerodromul de la Eupatoria. 
O celulă de avioane IAR-80 a sosit după numai 15 minute, 
însă avioanele inamice dispăruseră în ceața mării. 

La fel s-au petrecut faptele în 25 octombrie, când 
trei avioane IAR-39 în aproape 6 ore au asigurat convoiul 
» Lanbe” compus din 38 vase. La ora 12,00 în careul 2 647 un 
submarin a atacat şi scufundat cu o torpilă un vas de pescuit 
şi un şlep. Submarinul şi torpila nu au putut fi văzute din 
cauza mării agitate. Lot aşa, în 26 octombrie 1943, pe când 
asigurau protecția convoiului ,,Pappel” ce trebuia să ajungă la 
Sevastopol, echipajul alcătuit din slt. obs. Constantin Cercel, 
adj. şef av. Dumitru Cucu şi serg. mitralior Gh. Bătrânu au 
semnalat un avion inamic ce a apărut la înălțimea de 3 000 m 
deasupra convoiului şi care, după ce a picat la 1 000 m, a 
dispărut în direcția sud-est. 

În 30 octombrie, deşi a trebuit să se asigure de aproape 
convoiul „Filder”, s-a comunicat, cu ordin special şi s-a 
executat o recunoaştere în zona Perecop, unde se bănuia 
că sovieticii reuşiseră o debarcare de trupe şi material de 
război. Aceeaşi misiune s-a ordonat în ziua următoare cât 
mai de dimineață. Avionul românesc aducând confirmarea 
existenței unui cap de pod în zona golfului Perecopskij. 

Totalul misiunilor executate în luna octombrie a fost 
de 62 în care s-au adunat 120 ore de zbor şi 27 000 km 
strabatuti. 

In luna noiembrie 1943, Escadrila 20 Observare a 
acționat in largul mării si pe coastele de vest şi nord-vest ale 
Crimeei, începând să se mute pe terenul de la Saki, încă din 
primele zile. În 3 noiembrie, 3 avioane au executat vânătoare 
de submarine cale de 916 km. La ora 16,05 echipajul compus 
din sit. obs. Ion Oprişan, adj. stj. av. Nicolae Baticu, serg. 
mitralior Petre Murgoci, a semnalat la 80-100 km vest de 
Sevastopol mai multe nave pe care nu le-a putut identifica 
mai bine, deoarece a fost nevoit să se întoarcă din cauza 
rezervei de combustibil. 

Ocuparea în continuare a peninsulei de inamic, a 
făcut ca în 4 noiembrie Escadrila 20 Observare să fie 
iarăşi vizitată de generalul de escadră Gh. Jienescu şi de 
generalul av. Emanoil Ionescu, comandantul Corpului 
Aerian Român, sosiți la Eupatoria cu un avion trimotor 
Ju-52. După ce s-au interesat de situația materialului volant 
şi moralul echipajelor, au ordonat grăbirea mutării escadrilei 


documente 2011¢ 3 (53) 


studii/documente 


pe terenul de la Saki, unde erau condiții mult mai bune. 
Au mai promis, în cazul evacuării Crimeei, că le va pune 
la dispoziţie mijloacele de transport necesare. Continuându-si 
vizita şi la escadrila de vânătoare vecină, cei doi generali 
au rămas peste noapte alături de zburătorii lor. Cele două 
escadrile, constituiau Grupul Aero de la Eupatoria al 
cărui comandant fusese numit de la 1 noiembrie căpitanul 
comandor Victor Protopopescu. 

Primele echipaje au ajuns la Saki în 6 noiembrie, 
iar restul s-a mutat în zilele următoare, când aveau deja 
probleme cu staţia centrală de radio care nu era montată. Cu 
toate acestea, Comandamentul German al Aviației de Mare 
în 8 noiembrie le-a ordonat 3 misiuni pentru vânătoarea de 
submarine, însă în ciuda încercărilor slt. av. Gh. Petrescu, 
nu s-a putut executa din cauza vremii improprii. În schimb, 
în după-amiaza respectivă, la cinematograful din localitate, 
cu ocazia zilei numelui M.S. Regele Mihai I, a avut loc o 
serbare dată de Grupul Aero „E”. 

În 9 noiembrie, inițial, s-a cerut escadrilei de observare, 
efectuarea a trei misiuni de vânătoare de submarine paralel 
cu coasta de vest a Crimeei. Ulterior a sosit o radiogramă 
prin care s-a ordonat executarea, în paralel, a unor zboruri 
de recunoaştere pe coastele de est şi nord-est ale Crimeei 
„pentru a semnala eventualele debarcări inamice ...”. Faţă de 
aceasta, escadrila a reuşit numai trei misiuni de recunoaştere 
a coastei pe itinerarul Saki-Eupatoria-Tarhankut-Perekop, 
iar la întoarcere au făcut vânătoare de submarine pe distanța 
Sevastopol-Saki. Unul din echipaje a semnalat trageri de 
artilerie la Bulgakof şi bombardarea unui convoi amic în 
timp ce ei asigurau de aproape un alt convoi de vase. Tot 
atunci a sosit la comanda escadrilei cpt. av. Gh. Panaitopol, 
care a continuat deplasarea escadrilei pe noul teren. 

Zborurile de recunoaştere asupra coastelor au fost 
continuate în 3 noiembrie când 3 avioane le survolau. 
Acestea au semnalat o baterie inamică în acțiune şi trageri 
de artilerie în regiunea Armiansk Bulgakof. Un alt echipaj 
compus din slt. obs. (r) Constantin Cercel, adj. Nicolae 
Baticu, pilot şi trăgătorul aerian Ion Stancu s-au întâlnit 
cu 5 avioane inamice, care nu se ştie din ce motive, nu i-au 
atacat şi nici ei nu s-au grăbit s-o facă din cauza superiorității 
numerice a acestora. 

Deşi pare greu de înțeles, la 13 noiembrie s-a întâmplat 
ca un echipaj de talia celui care a cuprins pe slt. obs. (1) 
Cercel, pe slt. av. Constantin Manolescu şi mitraliorul 
Grigore Vasiliu să nu găsească convoiul ,Carabee”. 

În schimb, trebuie reținut că în 15 noiembrie a avut 
loc cea mai mare activitate din acea lună efectuată de cei 
din Escadrila de Observare Aeriană la care au participat 
7 avioane care au zburat 13 ore, străbătând 2 870 km. Însă 
tocmai atunci echipajul, format din It. obs. Traian Voiculescu, 
adj. şef Dumitru Cucu şi sergentul mitralior Grigore 
Vasiliu, nu a reuşit să descopere un vas care nu a răspuns 
la semnalul de recunoaştere cerut de marina din Eupatoria. 
De asemenea, la ora 11,00 s-a trimis un alt avion în careul 
1 657 pentru a stabili locul precis al unui vas avariat şi dacă 
acesta era protejat de alte ambarcaţiuni, însă nici acesta nu 
a fost găsit. 

În 17 noiembrie au fost trimise în misiuni la inamic 

4 avioane care au zburat mai mult de 10 ore. Echipajul din 
care au facut parte It. obs. (r) Ion Banciu, adj. stg. av. Nicolae 
Baticu si serg. maj. mitralior Gh. Tiron, aflati in avionul 
IAR-39 nr. 40, au semnalat o torpilä lansatä contra unui 
convoi ce traversa careul 1689. In cele din urmă, pentru a fi 
opritä din inaintarea ei nimicitoare, au hotärât s-o explodeze, 
fapt pentru care au lansat cu succes 12 bombe. 

Fortati de presiunea inamicului, la 20 noiembrie, 
au inceput transportarea la Tiraspol si Cetatea Alba a 
materialelor disponibile in escadrilä. Cu toate acestea, 
in 21 noiembrie, cand s-a impus asigurarea convoaielor 
„Meduza” şi „Chemagne” au zburat aproape 12 ore, folosind 
un număr de 6 avioane. La ora 9,20, echipajul, care a numărat 
printre membrii săi pe slt. obs. (r) Mircea Gradea, adj. stg. 
av. Stelian "Teodorescu şi sergentul mitralior Ion Rusu, 
a fost surprins de o formaţie de 3 bombardiere „Boston”, 
însoţită de 4 avioane de vânătoare IAK-1, care au atacat 
convoiul. Ca primă măsură observatorul a semnalat sosirea 
bombardierelor care lansau bombele la o depărtare de convoi 
de aproximativ 200 m, fără să provoace pagube. Imediat 
după terminarea bombardamentului, un avion bimotor 
»Bristol” a atacat cu o rafală de mitralieră aparatul românesc. 
După câteva evoluţii de evitare, pilotul Stelian Teodorescu, 
a răspuns trăgând două rafale cu mitraliera din plan. Reacția 
avionului nostru a atras atenţia avioanelor de vânătoare care, 
pe rând ori câte două, l-au atacat, obligând întregul echipaj 
să intrebuinteze aproape neîntrerupt mitralierele de la bord. 
În cele din urmă, cu puţin noroc, au ajuns la aerodromul de 
bază numai cu pilotul uşor rănit. 

Tot în aceeași zi însă, la ora 11,55, în careul 3533, 
echipajul It. obs. (r) Ion Banciu a lansat 4 bombe într-un 
loc de pe suprafața mării, unde au bănuit că s-ar fi aflat un 
submarin inamic şi unde, înaintea lor, aruncaseră grenade 
antisubmarine vasele de pază. Sperând într-un rezultat 
favorabil, au insistat şi ei, lansând încă 8 bombe, fără a 
observa ceva semnificativ. 

La câteva zile după cele petrecute escadrila a fost 
vizitată de generalul german Deichman, care a felicitat 
echipajele, acordând decoraţii It. (r) Iosif Costescu, adj. 
stg. av. Nicolae Baticu şi mitraliorilor Gheorghe Tiron şi 
Constantin Georgescu. 

Bilanţul lunii noiembrie a fost de 70 misiuni executate 
cu un total de 140 ore de zbor şi aproape 30 000 km. 

Ca şi până atunci, în luna decembrie 1943, ordinele s-au 
primit de la Corpul I Aerian german. Acţiunile Escadrilei 
20 Observare s-au desfăşurat în continuare pentru paza 
convoaielor, pe coastele de vest şi nord ale Crimeei, precum 
şi într-o zonă situată în sud-vest de Simferopol, unde 
începuseră să opereze partizanii. 

Încă din prima zi a lunii decembrie, ca urmare a celor 
stabilite de generalul Deichman, comandantul Corpului 
1 german şi cpt. comandorul Protopopescu, comandantul 
Grupului Aero „E”, Escadrila 20 a pus la dispoziția Corpului 
de Vânători de Munte român avioanele necesare misiunilor 
de recunoaştere şi bombardament, care să acţioneze în 
zonele respective. Aceasta deoarece odată cu începerea 
ofensivei de către forțele Frontului 4 Ucrainean în direcția 


Crimeei, activitatea detaşamentelor de partizani a cunoscut 
o amploare fără precedent. Chiar din ziua de 1 decembrie s-a 
trecut la executare, trimițând primul avion care a descoperit 
în colţul unei păduri colibe de partizani, din care, aceştia, au 
tras cu mitraliera în avion, însă fără să-l lovească. 

Misiunea au repetat-o în 2 decembrie când din acelaşi 
loc, adică în careul 4316, s-a tras în avion cu două mitraliere 
grele. Avionul pilotat de adj. av. Nicolae Baticu, a reacționat, 
folosind armamentul de la bord şi bombardând zona cu 
20 de bombe, s-a întors la aerodrom cu urmele a patru 
gloanţe ce trecuseră prin fuselaj şi planuri. Tot atunci alte 
echipaje au făcut protecția convoiului „Diogene”. Unul 
dintre ele, la ora 10,50, în careul 2656, a observat apariția a 
trei avioane de bombardament inamice, însoţite de avioane 
de vânătoare care au atacat convoiul, lansând 12 bombe fără 
rezultat. Cu toată inferioritatea lor, echipajul alcătuit din 
Nicolae Baticu, Mircea Gradea şi Gheorghe Tiron, a dat 
alarma, reactionand imediat cu tot armamentul de la bord, 
adică cele trei mitraliere de 7,92 mm, îndepărtând avioanele 
atacatoare. La fel un alt echipaj a căutat mai mult de o oră 
un submarin semnalat de un hidroavion BV-138 german, 
fără a-l descoperi. 

Activitatea tot mai susținută a partizanilor a impus 
ca avioanele ce urmau să execute misiuni împotriva lor, să 
decoleze de la Simferopol. În ziua de 4 decembrie s-au 
solicitat 5 ieşiri la inamic, din care două pentru vânătoarea 
de submarine, iar trei în regiunea partizanilor. Într-una din 
acestea, în zona careului 4517 s-a observat un grup de bărci 
trase la mal, iar la circa 250 m de ele lăzi cu materiale. Au 
lansat 4 bombe, iar restul de 16 în satul Asport care li s-a 
părut plin cu partizani. Într-o altă misiune au descoperit o 
colibă mare, înconjurată cu un sant de tragere de pe care, cei 
de la posturile lor de observaţie, i-au amenințat cu pumnii. 
Tirul executat de aceştia a obligat echipajul să răspundă, 
bombardând zona cu 20 bombe. 

În ziua de 5 decembrie aviatorii noştri au înregistrat 
numai două zboruri de supraveghere a convoaielor şi o 
misiune de partizani. La fel şi în ziua de 6 decembrie când 
s-a executat bombardarea zonei din sudul Simferopolului 
şi au mitraliat aşezările de partizani, descoperindu-se alte 
colibe în careul 4532 şi lucrări de organizare a terenului 
pentru luptele de apărare. Din toate acestea s-a tras cu 
înverşunare în avion. 

Pentru ziua de 7 decembrie s-a ordonat 3 asemenea 
misiuni dar nu s-a putut observa nimic din cauza vizibilitätii 
reduse. Abia în 8 decembrie s-a reuşit iarăşi bombardarea şi 
mitralierea partizanilor al căror număr creştea cu fiecare zi 
mai mult. 

De asemenea, în 8 decembrie, au protejat un vas 
rămas de convoi în regiunea Sevastopolului până la sosirea 
hidroavionului german BV-138. Acţiunile duse împotriva 
partizanilor s-au amplificat în ziua de 9 decembrie când, 
în afara celor două zboruri de pază a coastei, s-au trimis 
trei avioane de recunoaştere la sud de Simferopol. Acestea 
au identificat, în careurile 4516 şi 4515, multe materiale 
depozitate, căruţe, vite şi oameni care au folosit tot ce au 
avut la îndemână ca gură de foc împotriva avioanelor care 

i-au mitraliat si bombardat cu cele 60 de bombe cate au 
putut duce 5 avioane. Însă, de această dată, partizanii au 
răspuns şi cu tunuri antiaeriene. Unul dintre avioane a fost 
lovit destul de serios în planul drept. 

Chiar şi cu necazurile avute, printre care cel mai mare 
a fost defectarea staţiei centrale de radio, în 12 decembrie 
s-au efectuat alte 5 zboruri, dintre care, 3 la partizani, unde 
apăruseră numeroase colibe, noi amplasamente de mitraliere 
şi tunuri a.a., al căror tir şi-a atins ţintele de câteva ori. Unul 
dintre avioane a fost lovit în rezervorul suplimentar de 
benzină, iar altuia un proiectil i-a rupt comenzile direcției. 
Cu greu şi numai datorită măiestriei, calmului şi prudentei 
dovedită de echipajul compus din adj. av. Emilian Pelin, 
slt. obs. Mircea Gradea şi mitraliorul Nicolae Ciobanu, au 
reuşit să ajungă la terenul lor. Arhivele militare au păstrat 
pentru posteritate angajarea în luptă a acestora, descrisă în 
raportul Eşalonului „E” şi trimis Statului Major al Aerului cu 
nr. 406 din 17 decembrie 1943, pe care îl redăm integral. 

„În ziua de 12 decembrie 1943 ora 9,20 a fost trimis în 
misiune ordonată de recunoaștere din vedere si atac cu bombe 
și armamentul de bord asupra partizanilor din regiunea S-E 
Simferopol, echipajul compus din: 

Observator slt. Gradea Mircea 

Pilot adj. sti. Pelin Emilian 

Mitralior serg. Ciobanu Nicolae, cu avionul IAR-39 nr. 37. 

Echipajul a acționat într-o formaţie de trei avioane. 
Observatorii au descoperit poziţii ale partizanilor, necunoscute 
încă, a executat mai multe treceri, atacând cu bombe (20 buc.) 
Poziţiile descoperite. 

Mitraliorul a tras toată munitia ce o avea la dispozitie (12 
încărcătoare) contra obiectivelor din zonă şi contra unei cirezi 
de 250-300 vite, ce aparțineau partizanilor. În tot timpul 
trecerilor avionului a fost tinta tragerilor executate de partizani 
cu mitralierele antiaeriane. 

Prin trecerile repetate asupra obiectivelor alese, echipajul 
susmentionat a întârziat fata de restul formaţiei, rămânând 
singur in zonă încă 10 minute, pilotul având încă muniţie 
în banda mitralierei sale, a executat încă o trecere în picaj. 
În timpul ultimei treceri avionul a fost lovit de o rafală de 
mitralieră antiaeriană. A fost găurit rezervorul suplimentar de 
benzină si i-au fost rupte cablurile de la comanda direcţiei. 

În acea situaţie critică, echipajul a dat dovadă de mare 

cutezanta, pilotând avionul numai din manșă, iar observatorul, 
udat în întregime de benzina ce curgea din rezervorul spart, 
a cercetat in amänunfime cabina, descoperind cablurile de 
comandă rupte. O primă inițiativă a sublocotenentului Gradea 
a fost aceea de a infäsura cablul rupt în jurul mâinii si de a 
acționa astfel asupra direcției. Când nu a mai putut suporta 
frigul datorită curgerii pe mână si a durerilor provocate de 
cablul infäsurat strâns, sit. Gradea a reușit să lege cablul direct 
de palonierul său. Ajunşi deasupra aerodromului, pilotul a tras 
racheta de pericol, a tăiat contactul pentru a evita un eventual 
incendiu la bord din cauza benzinei ce era revărsată in tot 
avionul si a aterizat normal. 

Fata de cele mai sus se propune citarea prin Ordin de Zi 
pe Aeronautica. 


Cdt. Escadrila 20 Obs. 

Un grup de piloti în fata avionului IAR 39 


Lt. comandor 

Panaitopol Gheorghe” 

De la 16 decembrie si pana la 29 decembrie, in 
ciuda timpului nefavorabil, cu exceptia intervalului 26- 
28 decembrie, s-au executat misiuni în fiecare zi, atât de 
protecția convoaielor maritime, de recunoaştere în zona 
partizanilor şi chiar de căutare a unor avioane aterizate 
forțat din cauza cetei. Din 29 decembrie, aproape întreaga 
escadrilă a trecut numai la misiuni de cercetare a zonei 
partizanilor. Ordinele de misiune le-au primit de la cpt. 
comandorul Protopopescu, aflat tot timpul pe lângă 
comandantul operativ al Corpului de Vânători de Munte. 
În acea zi, când s-a ordonat o permanență aeriană, 8 avioane 
au executat misiuni a căror durată de zbor a întrecut 14 ore 
şi un total de peste 3 200 km parcurşi în zbor. Echipajele 
au adus informaţii referitoare la activitatea inamicului si a 
trupelor proprii, au executat reglajul tirurilor pieselor de 
artilerie, mitraliind şi bombardând concentrările partizanilor 
cu un număr de 120 bombe care, se pare, este cel mai mare 
număr din toată perioada. Cu aceeaşi intensitate luptele 
au continuat şi în 30 decembrie. Abia în 31 decembrie au 
zburat numai 3 avioane care au lansat 58 de bombe. Din 
ziua respectivă avioanele s-au retras pe aerodromul Saki, de 
unde urmau să-şi continue activitatea în funcție de ordinele 
ce aveau să primească. 


WITH AIRPLANES IAR-39 AGAINST 
PARTISANS FROM CRIMEA - ENGINEER 
VASILE TUDOR 


Abstract: Squadron 20 Observation of Flotilla 1 
Intelligence fought from the first day of Second World 
War, under the command of German Corp 1 Aerial. 


The unit mission was the safety of the naval convoys 
from the Black Sea, the hunt of the submarines and the 
coast guard against debarkations. 

GENERALUL DE CORP DE ARMATĂ 
DR. PAUL (PAVEL) TEODORESCU - 
PERSONALITATE PLURIVALENTĂ A ARMATEI ROMÂNE: 


A 
| pă generalii de elită ai Armatei României, care şi- 


au afirmat personalitatea plurivalentă în perioada 
interbelică, generalul Paul (Pavel) Teodorescu ocupă un loc 
special. Chiar şi simpla enumerare a principalelor funcții 
îndeplinite şi contribuţiilor 
aduse ca profesor şi comandant 
al Şcolii Superioare de Război, 
diplomat militar, subsecretar 
de stat la Ministerul Apărării 
Naţionale, ministrul Aerului 
şi Marinei, initiator, după 
Primul Război Mondial, al noii 
doctrine militare a României, 
al treilea ctitor al Mănăstirii 
Dintr-un Lemn, la care s-a 
adăugat o activitate ştiinţifică 
recunoscută acordarea 
premiului „Gheorghe Lazăr” de către Academia Română, 
care l-a ales membru corespondent şi Academia Oamenilor 
de Stiinta ca titular, il indreptatesc să i se cunoască, dar mai 
ales să i se recunoască activitatea de către generaţiile de 
astăzi, cu precădere de tinerii ofițeri, dornici să-şi aleagă un 
model în carieră. 

Cercetări efectuate pe diverse surse ne-au relevat 
că recunoaşterea activității şi meritelor 
generalului Paul (Pavel) “Teodorescu 
a traversat mai multe etape. Dacă 
aprecierile şefilor sunt aproape unanime 
privind personalitatea excepțională a 
ofițerului, de la mijlocul deceniului patru 
al secolului XX, activitatea sa creativă 
devine publică, aprecierile în presă fiind 
elogioase. După demisia din armată, la 
8 septembrie 1940, ca protest fata de 
mäsurile luate de generalul Ion Antonescu, 
personalitatea generalului a fost mai 
putin vizibila. Urmärit si condamnat de 
regimul comunist, considerat un element 
reactionar deosebit de periculos prin 
capacitätile sale organizatorice si de 
influentä, a fost anchetat si inchis. Despre 
Paul (Pavel) Teodorescu nu s-a scris în tara 
multi ani nimic. Istorici străini precum 
Arthur Gould Lee şi Andreas Hillgruber îi menţionează 
numele în evenimentele din 5-6 septembrie 1940, care au 


prin 


„Nu am întâlnit un spirit mai creator si 
mai precis. Între concepţie şi execuţie 
este o clipă — se confundă. Este în 
adevăr o mândrie a armatei noastre”. 
Generalul lon Bădescu, Despre 
generalul Paul Pavel Teodorescu 


„O ascensiune mai mare şi mai rapidă, 
nici nu se putea”. 


Paul Teodorescu, Memorii 


Colonelul Paul Teodorescu 


Prof. univ. dr. Valentin CIORBEA? 
Maica stareță Stavroforă Emanuela OPREA* 


dus la prăbuşirea regimului carlist“. Istoricul Al. Gh. Savu, 
în monografia Dictatura regală (1938-1940), publicată in 
anul 1970 il plasează pe generalul Paul (Pavel) Teodorescu 
printre carliştii din armată care au acționat pentru revenirea 
lui Carol pe tron. În calitate de 
comandant al Regimentului de 
Gardă l-a aşteptat cu un detaşament 
la Băneasa, pe 7 iunie 1930 şi 
împreună cu o subunitate condusă 
de colonelul Gabriel Marinescu l-a 
protejat şi condus spre Cotroceni. 
Prezenţa în diverse guverne a 
generalului Paul (Pavel) Teodorescu 
este explicată de Al. Gh. Savu prin 
faptul că era „om de încredere al 
regelui” şi reprezentant al Palatului. 
De asemenea, este subliniată şi 
poziţia generalului în evenimentele 
din septembrie 1940, cerându-i lui Carol al II-lea „să ia 
neamurile necesare pentru a-l înlătura pe Antonescu şi a 
zdrobi bandele necesare”. 

În memoriile sale, generalul menționează că „prin 
contribuția adusă de aviaţie şi marină, înzestrate şi pregătite 
de mine în Campania din Vest în timpul celui de-Al Doilea 
Război Mondial’, după cum o atestă şi lucrarea „România în 
războiul antihitlerist”, se recunosc indirect 
meritele sale. De asemenea, includerea 
sa într-o lucrare dedicată cutezătorilor 
români de către V. Firoiu releva publicului 
românesc o latură a personalității sale, 
cea de alpinist!. Semnalăm faptul că 
istoricii Mircea Muşat si Ion Ardeleanu 
l-au prezentat într-una din lucrările lor, 
apărută în 1988, pe generalul Paul (Pavel) 
Teodorescu, în cadrul guvernelor din care 
a făcut parte ca om de încredere al Regelui 
Carol al Il-leaf. În volumul VI al Istoriei 
militare a poporului român s-a menționat, 
de asemenea, că a primit premiul 
Academiei Române. După 1989, numele 
şi activitatea generalului este punctată în 
câteva lucrări”. 

Suntem, aşadar, la începutul 
cercetărilor privind viata şi activitatea 
generalului Paul (Pavel) Teodorescu, iar studiul de fata se 
doreşte a fi un impuls pentru cercetări viitoare. 

Cercetarea noastrăare caprincipalesursededocumentare 
Dosarul personal (Memoriul) al generalului păstrat de Arhivele 
Militare Romane", dosarele de urmărire aflate în Arhivele 
C.N.S.A.8.", Memoriile generalului-colonel Paul Teodorescu — 
1889-1981, teza de doctorat: Lopinion publique en Europe 
sur la Guerre Romaine de 1877-1878 pour L Independence, 
sustinuta in anul 1936 la Paris, documente inedite pastrate 
la Mänästirea Dintr-un Lemn, cum s-a precizat mai sus, 
la care s-au 
adäugat, desigur, 
sialte documente 
istorice. 

Generalul 
Paul (Pavel) 
Teodorescu s-a 
născut la 28 iunie 
1888 la Bacău 
în familia unui 
ofiţer de carieră, 
participant la 
Războiul de 
Independenţă”. 
Mama era 
descendentă 
din ilustrele 
familii Sturdza 
şi Rossetti, 
care pe lângă 
domnitori au dat 
țării numeroase 
personalități. A primit de la părinți, alături de fraţii 
şi surorile sale", o educaţie aleasă privind modul de 
comportament în toate împrejurările. De la tată, relatează 
viitorul general, „ascultam lecţii înflăcărate de patriotism cu 
exemple din istoria ţării noastre si, în special, din Războiul 
de Independenţă, pe care le-a pus în practică, trimitandu-ne 
pe toți cei patru în Primul Război Mondial”. 

Tânărul Paul (Pavel) "Teodorescu a urmat cursurile 
Liceului Militar din Iasi. După absolvire s-a înscris la Şcoala 
de Infanterie, la 6 septembrie 1906. La încheierea cursurilor 
a fost avansat, la 1 iulie 1908, sublocotenent şi repartizat 
la cerere alături de alti colegi în cadrul Regimentului 16 
„Suceava”, dislocat la Fălticeni pe funcţia de comandant de 
pluton. 

Prima caracterizare de serviciu făcută tânărului ofițer, 
pentru anul 1908/1909 de activitate, aparține comandantului 
de regiment, din care cităm în continuare: ,Conformatie 
normală şi zvelt. Rezistent, sănătos şi călăreşte binişor. Cu 
bună judecată în formaţiune. Conceptiune destul de vioaie 
şi o bună tendinţă de inițiativă. Foarte demn şi moral. Drept 
în sensul revendicărilor lui, dar nu întotdeauna logic. Are 
curajul răspunderii, al opiniei şi exprimării personale, în 
sensul că altă soluţie, chiar a bătrânilor şi superiorilor nu pare 
a fi bună /.../ Cunoaşte puţin limba franceză şi germană, 
cât se învață în şcoală. Se ocupă de construcţii militare, 

1919. Paul Teodorescu la începutul carierei militare, împreună cu doi colegi 

regulamente, reviste. Biciclist. Cu bune maniere, abnegat, 
devotat şi conştiincios. Cu spirit de a vorbi /.../ Susceptibil 
de acte de bravură. Bun comandant de pluton şi-a instruit 
bine, desi putin timp, recrutii (Sic!). Este propus pentru a fi 
detasat la Scoala tinerilor cu termen redus. Cred ca va aduce 
bune servicii /.../ Trăieşte în armonie in corp şi societate. 
Sociabil. Cu bune sentimente de camaraderie. Intrebuinteaza 
bine timpul liber”'5. La rândul său, comandantul Brigăzii 
nr. 16 l-a notat, 
intuindu-i 
evoluţia 
„Cunoscând 
calitățile cu care 
este înzestrat, 
prezic ca va 
deveni 
ofiter”'®. 
Intre 1 martie si 
1octombrie 1909 
a fost detaşat 
la Ploieşti ca 
ofiter instructor 
la Compania 
Şcolii tinerilor 
cu termen 
redus, absolvenți 
de liceu cu 
bacalaureat, 
pregătiți pentru 
a deveni ofițeri 
de rezervă. Cum reiese din aprecieri, în noua însărcinare 
„s-a achitat bine şi conştiincios cu bune recomandatiuni”, 
după cum reieşea din informarea comandantului $colii’’. 
Evoluţia şi realizările tânărului ofițer s-au reflectat în 
„Memoriul calificativ pe anul 1909” întocmit de comandantul 
Regimentului 16 infanterie, din care selectăm: „Se prezintă 
bine. Tinuta demnă şi corectă. Aspectul fizic plăcut si bine 
dezvoltat. Sănătos. Este destul de rezistent pentru a face 
compania. Călăreşte binişor. Scrima cu sabia şi floreta o face 
bine. Trage bine cu arma şi revolverul. Inteligent. Cu bună 
judecată. Are bun simţ. Ordonat şi metodic lucrează pentru 
îndeplinirea serviciului şi executarea ordinelor. Are bună 
memorie. Observă cu atenţie în jurul său. Cultura generală 
făcută în Liceu şi Şcoala de Ofiţeri, caută a şi-o completa 
citind cărți şi reviste. Instructia militară asemenea fiind atent 
la ce se face ca şcoală in regiment pentru aceasta. Cunoaste 
regulamentele armei sale si le aplicä bine in instructia trupei 
ce comandä. Se apleacä la studiu. A luat parte la jocul de 
război si şi-a îndeplinit bine însărcinările ce a avut. A luat 
parte la conferințele militare ţinute in corp. Conferinţe nu 
a ţinut. Ia parte la convorbiri. Ochiul câmpului în formare. 
Conceptiune vioaie, cu bune manifestări de inițiativă. 
Cu prevederea de a urmări ce va decurge din ce face. Este 
preväzätor şi hotărât. Lucrează cu voință. Stăruitor şi energic 
în orice ocazie. Temperament vioi. În primul an a comandat 

plutonul său bine în exerciții şi manevre de garnizoană. A 
comandat şi instruit ca ofițer instructor al Companiei Şcoala 
de tineri cu termen redus de la 1 martie la 1 octombrie 1909 
şi la plecare a fost bine apreciat şi notat. Este disciplinat. 
Are simţul datoriei. Comandă inferiorilor cu bägare de 
seamă, dar cu autoritate. Bun camarad. Intelege bine simţul 
onoarei. Curajos /.../ Spirit militar bine îndreptat. Devotat 
carierei. Dacă va continua să-şi completeze cunoştinţele, va 
fi destinat din cei destinati a înainta la alegere. Nu solicită. 
Cu demnitate. Moral în conduită. Integru. Se poartă bine. 
Este activ. Cu multă putere de muncă /.../ Îngrijeşte bine 
de soldați şi materialul dat asupra plutonului ce comandă” 
(Sic!)!®. 

La 28 septembrie 1910 a fost detasat la Scoala Speciala 
de Infanterie, pentru a urma un curs de perfectionare, pe 
care l-a absolvit cu media 8,18, clasificându-se al doilea din 
promoţie. Rezultatele obținute îl determină pe comandantul 
Regimentului 16 „Suceava” să-l aprecieze şi să propună: 
„Ofiţer eminent în puterea cuvântului şi graţie calităţilor 
sale mari se va menţine si va aduce foloase instituției. De 
aceea îl propun pentru avansare la alegere”””. 

Avansat locotenent, a fost mutat în octombrie 1911 la 
Şcoala Militară de Infanterie pe funcţia de comandant de 
pluton în Compania de elevi şi profesor de regulamente. 
Şi aceste sarcini le-a îndeplinit cu rezultate foarte bune. 
Timpul liber şi l-a dedicat pregătirii pentru examenul de 
admitere în Şcoala Superioară de Război. Mai mult, după 
cum mărturiseşte în Memorii, „timpul meu liber a fost 
întrebuințat şi pentru studierea elevilor mei din punct de 
vedere al temperamentului, caracterului, educaţiei, tendinţe 
de viitor, precum şi pentru cultura mea generală şi cărți 
militare, în special istorie militară, războaie napoleoniene, 
teatru, călătorii în țară şi străinătate, care au mărit câmpul 
meu de cunostiinte, baza carierei mele”. În baza notelor 
de apreciere ale comandantului său de companie şi de 
batalion, comandantul Şcolii de Infanterie concluziona că 
locotenentul Paul (Pavel) Teodorescu „le merită cu prisosinta 
/.../ ofiţerul are un temperament de soldat energic, foarte 
conştiincios şi activ, cu judecata sigură, cu inițiativă, hotărâre, 
metodă, tact şi autoritate. Foarte bun şi priceput instructor şi 
educator, având fel, stäruintä şi mult devotement. Lucrează 
în tăcere, metodic, se ocupă îndeaproape de plutonul său 
şi ingrijeste sub toate raporturile de elevii săi. De aceea şi 
rezultatele ce dobândeşte sunt foarte bune. Foarte serios şi 
cumpănit, ofițerul studiază stăruitor pentru a-şi imbogätii 
cunostiintele solide ce a dobândit in Şcoala Specială a 
Armei. Are deplina încredere că va fi un element de valoare 
şi în Şcoala Superioară de Război, pe care ar putea-o urma în 
cele mai bune condițiuni. În aplicatiuni şi manevre a dovedit 
reale şi sigure aptitudini militare: are inițiativă, hotărâre şi 
bună pricepere. Educatiune militară şi generală foarte bune. 
Mult bun simţ, modestie, tact, caracter bun şi leal, foarte 
bun camarad, apreciat şi iubit. Îndeplineşte serviciul în mod 
elogios si rezultatele ce dobândeşte anual, foarte bune. Ofiţer 
de încredere, care se va distinge totdeauna. Am credinţa, 


justificată prin realele însuşiri ce posedă, că va putea înainta 
printre exceptionali” (Sic!)?!. 

Pe timpul campaniei din anul 1913 din Bulgaria, a 
comandat Compania 12 din Regimentul nr. 5 „Vlaşca”, 
remarcându-se din nou prin calitätile sale. Comandantul 
regimentului il aprecia: ,ofiter eminent, cu frumoase 
aptitudini militare care i-au atras numai laude. Cu o 
inteligentä vie, plin de initiativa si cu mare putere de munca 
şi o staruinta fără margini, acest ofițer şi-a condus compania 
sa într-un mod foarte lăudabil, prin toate împrejurările 
prin care a trecut. A pus o deosebită grijă pentru bunul 
trai al oamenilor şi pentru îngrijirea sănătății lor, mai ales 
prin împrejurările grele prin care au trecut cu combaterea 
epidemiei de holeră. Pentru toate serviciile ce a adus acestui 
regiment am propus pe un tablou special, spre a fi decorat 
cu ordinul „Coroana României” cl. a V-a. În ce priveşte 
avansarea sa pe viitor, îl cred foarte apt pentru a înainta 
în mod excepțional, fiind un ofiţer cu însuşiri militare 
eminente””. 

Comandantul Brigäzii 7 Infanterie nota in calitate 
de sef ierarhic pe locotenentul Paul (Pavel) Teodorescu: 
„Având la mobilizare si in expeditiunea din Bulgaria 
comanda Companiei a XII-a, a fost de o activitate şi energie 
cu totul superioară. Însuşirile sale militare şi aptitudinile cu 
care este înzestrat, unite cu devotamentul ce a dat în toate 
cestiunile de serviciu fac ca locotenentul Teodorescu Paul să 
fie un ofiţer care se distinge în mod excepţional. Rezistența 
de care dă dovadă la oboseală şi la îndeplinirea tuturor 
ordinelor de operațiune, promptitudinea cu care s-a achitat 
in toate sarcinile sale, în fine, modul superior si läudabil 
cum serveşte, avânt cu calitățile sale militare distinse, toate 
acestea, mă îndreptätesc a caracteriza pe acest ofițer ce poate 
înainta «excepţional» fiind un element distins şi de viitor 
sub toate proporţiile. Am menţinut propunerea pentru 
decoraţiune”?. (Sic!) 

Înanul1914areuşitînbune condiții la Şcoala Superioară 
de Război. Se remarcă în misiuni din cadrul Statului Major 
al armei în recunoașteri pe frontieră, „pretutindeni a dat 
dovezi de pricepere, hărnicie şi zel”, motive pentru care 
putea fi avansat la excepţional, la gradul de căpitan. 

În anii Primului Război Mondial a îndeplinit diferite 
funcţii în cadrul Regimentului 11 Infanterie „Siret”, la 
Grupul Apărării Dunării, Divizia 10 şi Ministerul de 
Război. 

O perioadă a îndeplinit misiunea de aghiotant al 
generalului Mihai Aslan, militar „de o inteligență rară cu 
vastă cultură şi un caracter exemplar, dar fără noroc”, 
după cum a notat după 54 de ani de la acea perioadă în 
Memoriile sale. Căpitanul Paul (Pavel) Teodorescu susține 
că în momentul în care generalul Mihai Aslan a preluat 
comanda Armatei a 3-a, „nu a mai putut modifica nimic din 
planul de luptă găsit, care avea multe defecte, dintre care cel 
mai important lipsa unui pod peste Dunăre care să poată 
face legătura între trupele române de la sudul Dunării — 
Turtucaia — cu cele de la nordul Dunarii””’. 

În dosarul personal al generalului Paul (Pavel) 

Teodorescu, în „Foaia calificativa” (1 aprilie 1916- 
14 august 1916) a fost inclusă şi aprecierea pe anul 1918 
a comandantului Corpului 3 Armată pe care o redăm în 
continuare întrucât constituie o reconfirmare puternică 
a personalităţii deosebite a căpitanului Paul (Pavel) 
Teodorescu: „Pe lângă serviciul pe care îl făcea în corp — scrie 
generalul Mihai Aslan — căpitanul Teodorescu împlineşte şi 
funcţia de adjutant al subsemnatului. Mentin şi confirm în 
totul eminentele note ale acestui distins ofițer. Rar mi s-a 
întâmplat să cunosc la un tânăr ofiţer o mai mare dragoste 
pentru cariera sa, mai multă constanta în îndeplinirea tuturor 
datoriilor sale. Inteligent prin munca stăruitoare a dobândit 
bogate cunoştinţe militare, ceea ce i-a înlesnit intrarea în 
Scoala de Războiu. Eminent educator şi instructor conduce 
cu multă îndemânare trupa pe teren. Caracter hotărât şi leal 
este înzestrat cu frumoase însuşiri morale. Aduce cele mai 
bune servicii la Statul Major al Corpului 3 Armată. Bazat 
pe capacitatea şi educatiunea acestui ofiţer, sunt convins 
că-şi va face un loc de frunte în armată”. 

După destituirea generalului Aslan, comanda Grupului 
Apărării Dunării a fost preluată de generalul Constantin 
Iancovescu. Căpitanului Paul (Pavel) “Teodorescu i s-a 
încredințat Biroul Operații al acestei mari unități pe care l-a 
condus „cu pricepere şi destoinicie”%. A primit misiuni de 
transmitere a ordinelor şi a efectuat recunoaşteri pe timpul 
luptelor de pe Neajlov si Argeş, „pe care le-a executat cu 
multă destoinicie, pricepere, energie şi promptitudine”. 
Din ordinul generalului Constantin Iancovescu, căpitanul 
Paul (Pavel) Teodorescu a format o unitate din militarii 
care se retrăgeau în dezordine, „pentru a salva ce mai era 
de salvat”%. Această subunitate organizată „mai mult de 
cavalerie şi ceva infanterie adunată cu greu”, a ajuns la râul 
Buzău. Măsurile luate în noaptea de 30 noiembrie şi în zilele 
de 1 şi 2 decembrie au asigurat trecerea trupelor Grupului 
Apărării Dunării şi a celorlalte coloane de militari care se 
retrăgeau în Moldova. După încheierea misiunii, căpitanul 
Teodorescu a salvat şi podurile militare de la Mârza şi 
Găvăneşti. 

În perioada 29 decembrie 1916-26 iulie 1917 a condus 
Biroul Informaţii al Diviziei 10 Infanterie, iar de la 26 iulie 
la 15 septembrie 1917 a fost şeful de cabinet al generalului 
Constantin lancovescu, ministrul Apărării Nationale. După 
cum reiese din aprecierea acestuia, căpitanul Paul (Pavel) 
Teodorescu şi-a îndeplinit serviciul „cu multă pricepere, tact 
şi destoinicie”, motiv pentru care l-a propus pe tânărul său 
colaborator să fie înaintat la gradul de maior, care i-a fost 
acordat la 1 septembrie 1917. La 1 aprilie 1917 a fost mutat 
la Regimentul Vânători de Munte, comandat de locotenent- 
colonelul Carol, Principele moştenitor al României, „unde 
îndeplineşte cu multă competenţă funcțiunea de ajutor”, 
după cum s-a consemnat în foaia calificativă semnată de 
comandantul unitatii*’. 

Într-o apreciere ulterioară referitoare la activitatea 
maiorului Paul (Pavel) Teodorescu între 12 noiembrie 1918- 
26 februarie 1919, Principele Carol a scris: „Este sănătos şi 

are toate calitățile fizice cerute unui ofițer de vânători de 
munte. Călăreşte foarte bine. Ofiţer foarte distins şi de care 
n-am avut decât să mă laud în tot timpul cât a servit în 
regiment. Are o cultură militară foarte dezvoltată şi prin 
intrarea sa la Şcoala de Război va deveni un ofițer eminent. 
Educatiunea şi pregătirea profesională o are foarte bună. 
Este ajutat de o creaţie foarte bună şi de o cultură generală 
foarte dezvoltată. Serviciul şi l-a îndeplinit cât se poate de 
bine. A comandat cu mult tact şi energie Batalionul II în tot 
timpul cât a fost în serviciul de pază al Bucureştilor. Foarte 
conştiincios şi cinstit, mi-a fost de cel mai mare ajutor cât 
timp a înlocuit pe titularul ca ajutor de corp. E un ofiţer ca 
cei mai distinşi. Cu ocazia unui consiliu şi-a arătat spiritul 
de echitate şi de camaraderie”*?. 

O nouă notare semnată de Principele Carol referitoare 
la activitatea maiorului Paul (Pavel) Teodorescu (1 noiembrie 
1918-31 martie 1919) reia câteva din aprecierile de mai 
sus. În plus se consemna: „E detaşat la Şcoala de Război. 
Completându-şi acolo cunoştinţele superioare militare va 
deveni un ofițer eminent /.../ Are aptitudinile necesare să 
comande un regiment. Propun pe maiorul Teodorescu Paul 
la înaintarea excepţională la gradul de It. colonel”. 

Deşi reuşise la Şcoala de Război încă din 1914, 
evenimentele nu au mai permis seriei din care a făcut parte 
şi maiorul Paul (Pavel) Teodorescu să participe la cursuri. 
Prestigioasa instituție şi-a reluat procesul de învățământ la 
1 octombrie 1918, cu anul II, promoţia a 25-a, care efectuase 
primul an şcolar în perioada 1913/19314 la Liceul Militar 
din laşi”. Maiorul Paul (Pavel) Teodorescu a făcut parte 
din cea de-a 26-a promoţie cu care s-au reluat cursurile 
la 1 martie 1919 la Bucureşti“. După cinci luni de cursuri 
„a profitat foarte mult de cele ce s-au predat în anul I şi a 
asimilat cunoştinţe profunde”**. 

Ofiterii-cursanti au fost trimişi să facă practică la 
diverse divizii. Maiorul Paul (Pavel) Teodorescu a efectuat 
între 1 august 1919 până la 1 noiembrie 1919 stagiul la 
Statul Major al Diviziei 16 Infanterie, la Birourile de 
Operații, Informaţii si Servicii. 

Şeful de Stat Major al Diviziei 16 va scrie despre 
maiorul Paul (Pavel) Teodorescu: „Un ofiţer de o înfăţişare 
desăvârşită atât în serviciu, cât si în afară de acesta. Un 
bărbat cu caracter şi voință puternică, de o natură energică, 
conştiinţă de scop, având o privire clară pentru întregul. 
A arătat în toate împrejurările avute excelente cunoştinţe 
a tuturor prescriptiunilor şi regulamentelor si a priceput 
a le potrivi corespunzător în situatiuni concrete. În toate 
instrucțiunile tactice şi operative clară şi neobişnuită privire 
militară şi multă ştiinţă practică, care se arată clar în deosebi 
în timpul serviciului ca şef al Biroului de operații. În acest 
scurt timp am obținut impresiunea că acest ofițer, militäriseste 
ex. (sic !) Extraordinar de capabil, foarte initiativ, de un 
caracter desăvârşit, conştiincios, /.../ o achizitiune pentru 
Statul Major şi după studii mai departe şi intrebuintarea 
practică poate fi atras pentru exercitarea celor mai dificile 

A terminat anul I, „cu un prea frumos succes” (al 
2-lea din 32) şi pe baza acestui rezultat conducerea Şcolii 
Superioare de Război a propus să fie trimis în Franța pentru 
cursurile anului unic al Şcolii de Război din Franța. A 
plecat la Paris împreună cu colegul său, maiorul Romulus 
Tupa, primul clasificat, pentru a urma cursurile Şcolii 
Superioare de Război a Franţei, promoţia 40 (1919-1920). 
Datorită întârzierilor „multiplelor formalitäti române şi a 
căilor ferate deteriorate de război în toată Europa” cei doi 
ofițeri au ajuns la Paris cu două săptămâni întârziere”. Peste 
ani avea să aprecieze Şcoala Superioară de Război de la Paris 
ca „un aşezământ cu mare prestigiu în lumea întreagă, căci 
în afara ofițerilor francezi îi urmau cursurile, pe baza unei 
selecții dintre cele mai riguroase, ofițeri din toate armatele 
de pe întinsul pământului, pentru specializare ulterioară”. 

În Memorii, generalul Paul (Pavel) Teodorescu a redat 
foarte succinct, dar elocvent, într-un pasaj atmosfera de la 
prestigioasa instituție franceză: „Profesorii şi elevii erau 
din cei cu mulți ani de război; lucrările tactice se făceau pe 
teren sau acasă; aproape toate soluțiile erau primite dacă 
erau bine justificate; discuţiile erau libere, chiar prea libere, 
contra părerilor profesorilor, dar respectuoase; soluțiile 
argumentate cu exemple trăite pe front şi reuşite aveau 
câştig de cauză. Lucrările noastre acasă, unde aveam mai 
mult timp de reflectat, au fost cotate cu bine şi foarte bine, 
unele chiar citite în clasă. Am regretat pierderea lor cu 
prilejul nationalizarii.” (Sic). 

După primul an de studii, generalul Debeney l-a 
apreciat pe maiorul Paul (Pavel) Teodorescu ca: „excelent 
ofiţer, foarte cult, spirit precis şi foarte ordonat. Judeca 
cu multă logică, are idei foarte juste pe care le expune cu 
claritate. Sosit în şcoală cu oarecare întârziere a urmat-o fără 
dificultate. Foarte muncitor a făcut un an de studii cu mult 
profit. Foarte apt pentru serviciul de Stat Major. Vorbeşte 
bine limba franceza””. 

Din cei 30 de ofițeri cursanţi străini, numai cei doi ofițeri 
români au fost opriţi în Statul Major francez pentru stagiul 
de practică de un an. Maiorul Paul (Pavel) Teodorescu a fost 
repartizat la Statul Major al Corpului 14 Armată dislocat la 
Lyon,unde a lucrat mai mult în Biroul 3 (Manevre, Instrucție, 
Şcoli). După şase luni de activitate în marea unitate franceză 
a fost notat astfel: „Excelentă impresie produsă de la început 
de acest ofițer n-a făcut decât să se afirme în cursul stagiului. 
Spirit foarte cultivat, inteligență ageră şi foarte vie, judecă 
foarte just, foarte muncitor, foarte dornic de a se instrui şi de 
a-şi completa în continuu cunoştinţele căpătate. În cursul 
diferitelor recunoaşteri în Alpi, iarna şi vara, s-a arătat 
mărşăluitor, viguros şi tenace. Tinuta foarte îngrijită, om 
de societate perfect, tact desăvârşit. După toate punctele de 
vedere, maiorul Teodorescu este un ofițer de prim ordin. 
15 iulie 1921", 

În timpul stagiului efectuat în cadrul Corpului 14, 
maiorul Paul (Pavel) Teodorescu a participat, împreună cu 
trei ofițeri francezi la o ascensiune pe Mont-Blanc (4 810 m), 
între temele practice fiind cuprinsă şi explorarea Munţilor 


Alpi. Cutezător, bazându-se pe experimentele alpinistice 
câştigate în Munţii Carpaţi, maiorul Paul (Pavel) Teodorescu 
nu a pregetat să se alăture grupului francez format din doi 
ofițeri experimentați şi un ghid, deşi nu dispunea de un 
echipament adecvat şi nu efectuase antrenamente. După un 
parcurs greu şi epuizant, Mont-Blanc-ul a fost cucerit numai 
de ofițerul român şi ghidul însoțitor. Clubul Alpin Francez 
i-a acordat lui Paul (Pavel) Teodorescu o diplomă ce atestă 
extraordinara sa ascensiune“. Rezultatele deosebite obţinute 
în Franţa i-au adus propunerea, făcută întâi de ataşatul militar 
al României în Franţa, de a fi înaintat, in mod exceptional, 
la gradul de locotenent-colonel, recomandare menținută de 
generalul Alexandru Gorsky, superiorul său“. 

Revenit în tara a fost încadrat la Marele Stat Major, 
Secţia III Instrucție, „unde a dat dovadă netăgăduită de o 
mare putere de muncă şi de solide şi temeinice cunoştinţe”. 
Concomitent, împreună cu „prietenul Tupa”, a început să 
predea cursul de Tactic generală la Şcoala Superioară de 
Război, începând cu promoţia a 29-a. Solidele cunoştinţe 
teoretice şi practice dobândite atât în ţară, cât mai ales în 
Franţa, experienţa de război, realitățile existente în Armata 
României, i-au determinat pe cei doi ofițeri, locotenent- 
colonel Romulus Tupa din Artilerie şi maior Paul (Pavel) 
Teodorescu din Infanterie să-şi asume importanta misiune 
de a implementa o nouă doctrină militară, după modelul 
celei franceze, corespunzătoare realitatilor geopolitice ale 
României Mari şi experienţei războiului. 

Peste ani, generalul Paul (Pavel) “Teodorescu scria 
în Memorii despre acest moment: „Sub supravegherea 
profesorilor titulari (el şi colegul său Romulus Tupa erau 
profesori „adjutori” — s.n.) am introdus în armata noastră 
doctrina franceză care s-a acoperit de glorie în Al Doilea 
Război Mondial”. În esenţă, cum s-a remarcat ulterior şi 
într-o lucrare memorialistică, cei doi ofițeri „au pornit la o 
muncă neobosită cu înțelegere adâncă pentru a ne scoate 
grabnic de sub influența războiului de stabilizare şi a da 
armatei noastre doctrina corespunzătoare spiritului neamului 
şi frontierelor nationale”*. Împreună cu locotenent- 
colonelul Romulus Tupa a publicat Divizia. Războiul de 
mişcare, Teme şi solutiuni in două volume. Cei doi autori 
precizau că lucrarea „este un curs de tactică generală aplicată 
în care se tratează toate fazele luptei ofensive şi defensive”. 
Publicarea celor două volume a avut un dublu scop, pe de o 
parte „informa pe camarazi asupra întrebuintärii moderne 
a tuturor armelor pe câmpul de luptă şi arăta modul cel 
mai practic pentru însuşirea şi aplicarea principiilor tactice. 
Concluziile generale ce se desprind din această lucrare se 
pot grupa în trei mari idei călăuzitoare: principii, organizare 
şi instrucţie”*!. Cele două volume au constituit „punctul de 
plecare spre doctrina care domină regulamentele noastre de 
astăzi”S?, se sublinia în Carzea amintirilor absolvenților. 

La 1 iulie 1923, Paul (Pavel) Teodorescu a fost înaintat 
la gradul de locotenent-colonel la exceptional, fiind mutat 
pe postul de şef de Stat Major la Inspectoratul General al 
Aeronauticii, comandat de Principele Carol. După câteva 

Regimentul de Gardă „Mihai Viteazul”, 
comandant colonelul Paul Teodorescu. Ofițerii ce încadrau 
Scoala de Instructori — 1930 


luni de activitate, Principele Carol îi aprecia activitatea: 
„Din prima zi am putut să constat că nota care i-am dat-o 
pe când comanda în R.M.V. (Regimentul Vânători de 
Munte — n.n.) s-a adeverit. A devenit un ofițer eminent. 
Ofiţer de Stat Major de o mare valoare, muncitor exemplar, 
bun camarad, educaţie militară şi civică perfectă, mi-a fost 
ajutorul cel mai nepretuit şi cel mai ideal ce a-şi fi putut 
visa. Graţie puterii sale de muncă şi adâncii sale priceperi, a 
putut în acest timp, ca şef de Stat Major, să-mi organizeze 
tot serviciul la perfectie. În orice moment pot să mă razim 
complet pe el. Într-un cuvânt este un ofițer desăvârşit din 
toate punctele de vedere. Împreună cu maiorul Tupa a 
scris o lucrare de mare valoare Lupta Diviziei, carte care va 
trebui să fie nu în bibliotecă, ci pe masa de lucru al oricărui 
ofițer care doreşte a se instrui. Prin excelență îndeplineşte 
conditiunile cerute de lege pentru înaintare la exceptional. 
Merită a înainta la exceptional”*. 

Într-un carnet de însemnări prinţul moştenitor scria 
despre principalul său colaborator: „Şef de Stat Major, 
colaborator fără pereche, n-am avut decât să mă laud de 
concursul nepretuit pe care mi l-a dat la orice clipă. Timp 
de 3 ani de când colaborăm împreună la aceeaşi operă 
am învățat să cunosc calitățile acestui eminent ofițer. Am 


... (nedescifrabil), 


puterea de munca. Fie la pregätirea sau la concentrarea 


putut cunoaste si aprecia inalta valoare 


in garnizoane, fie la pregätirea instructiei, a temelor, fie la 
conducerea discutiilor cu sefii de corpuri, peste tot aceeasi 
ravna, acelasi devotament fara preget. Muncitor neobosit a 

condus la perfecţiune Serviciul de Stat Major. Merită cu 
prisosinta înaintarea excepțională”. 

După părăsirea țării de către Carol şi renunțarea la 
poziţia de prinţ moştenitor, act acceptat de Parlamentul 
României la 4 ianuarie 1926, la nivelul Inspectoratului 
Aeronauticii s-a schimbat conducerea. Paul (Pavel) 
Teodorescu a fost trecut, la 23 ianuarie 1926, pe funcția 
de subşef de Stat Major în cadrul aceleiaşi unități. Noul 
inspector general, generalul Rudeanu si şeful de Stat Major, 
generalul Sârbu i-au adus acuze că şi-a neglijat funcția şi 
s-au ocupat de întocmirea unui raport privind activitatea 
sa în cadrul Inspectoratului Aeronauticii. Adresându-se 
ministrului Apărării Naţionale, considerându-se nedreptăţit 
de notarea de serviciu defavorabilă, s-a ordonat efectuarea 
unei cercetări în urma căreia cei doi şefi, generalul Rudeanu 
şi generalul Sârbu au recunoscut că locotenent-colonelul 
Paul (Pavel) Teodorescu merita să fie propus şi admis pe 
tabelul de înaintare în grad. 

De la 1 octombrie 1926, locotenent-colonelul Paul 
(Pavel) Teodorescu a fost încadrat în ordinea de bătaie a 
Regimentului 9 Vânători, pe funcţia de comandant de 
batalion, pe care a îndeplinit-o până la 1 septembrie 1927, 
când a devenit director al Cursului de pregătire al căpitanilor 
admişi să susţină examenul de maior care funcționa la 
Făgăraş. 

Directorul cursului care îl cunoştea din timpul 
războiului şi din perioada când comandase un batalion 
din Regimentul Vânători de Munte, avea să scrie în foaia 
calificativă: „A supravegheat executarea şi a exercitat în 

mare parte atributiunile Directorului cursului. A ținut nouă 
conferințe de aeronautică studiate şi prezentate în cele mai 
moderne şi sugestive condițiuni de interes, metodă şi profit 
/.../ Locotenent-colonelul Teodorescu Paul este o probă a 
ofițerilor de stat major deopotrivă ca şi a comandanților de 
trupă /.../ a dezvoltat trei şedinţe de tactică magistrale care 
au pus în primul plan pe distinsul elev al Şcoalei /.../ A 
condus două exerciții cu trupe în teren. A colaborat, în fine, 
intens la activitatea didactică şi de conducere a cursului. 
Om şi ofițer de cea mai superioară calitate, dotat de la 
natură cu inteligență vie, limpede şi ponderată /.../ Pentru 
exceptionalele calități îl propun pentru înaintare la alegere 
în gradul de colonel şi comandă de regiment sau orice 
însărcinare de mare răspundere intelectuală în armată (şef al 
Secţiei Instructiei la M.St.M, Director de Studii la S. Sup. 
Război, şef de Stat Major de C.A., ataşat militar)”*. 

In cursul lunii decembrie 1927, locotenent-colonelul 
Paul (Pavel) Teodorescu a fost anchetat de o comisie formata 
de generalii Jujescu şi Nicolae Teodor. I s-au imputat două 
fapte. Mai întâi că ar fi pus la dispoziția unui comisar 
regal diverse documente şi în al doilea rând că „a căutat să 
intrebuinteze pentru educaţia trupei un manifest din 1877 
pe care l-a tipărit în sute de exemplare denaturandu-!”. 

Începând cu 1 aprilie 1928, locotenent-colonelul Paul 
(Pavel) Teodorescu a fost mutat în cadrul Regimentului 
23 Infanterie. Comandantul acestei unități i-a făcut 
o caracterizare amplă  locotenent-colonelului Paul 
(Pavel) "Teodorescu din care selectăm: „Deşi sub povara 
acuzatiunilor ce i s-au adus, activitatea It. col. Teodorescu 
în cadrul regimentului a atins o înălțime nebănuită. Foarte 
inteligent, priceput, cult, cu o voință de fier şi un ataşament 
de unitatea sa, ceea ce rar mi-a fost dat să văd, rezultate 
obținute sunt ... (nedescifrabil) din cele mai bune /.../ 
În comanda batalionului s-a afirmat ca adânc cunoscător 
al ofițerului şi soldatului şi ocupându-se de toți foarte de 
aproape cu o nuanță de severitate constantă, dar in fond 
foarte puternic legat sufleteşte de toţi subordonații săi si 
acordând serviciului toate zilele sale libere, a impresionat 
batalionul său, nota personalităţii sale: metodă, preciziune şi 
necontenit în progres. A continuat şi în acest an cu aceeaşi 
aviditate asigurarea bunului trai al trupei şi înzestrarea 
batalionului cu un bogat material didactic menit a uşura 
greutățile întâmpinate în instructia trupei din cauza lipsei 
mijloacelor materiale. Sala „Maior Virtejanu” care a servit 
de model şi celorlalte batalioane a făcut obiectul serioasei 
atentiuni tuturor şefilor ierarhici, ce au văzut-o cu ocazia 
inspectiunilor /.../ Merită a i se încredința comanda de 
regiment şi a înainta la gradul de colonel la alegere /.../ 
La subperioada instrucției batalionului, în calitatea de 
Director, a organizat şi condus foarte bine exerciţii în 
teren cu batalionul, exerciţii care au avut ca rezultat 
instruirea în mod perfect a batalionului si care mai ales 
ofițerii, au tras invätäminte netägäduite şi foarte profitabile 
/.../ Încă de la prezentare l-am însărcinat cu conducerea 
scoalei reangajatilor, la care a pus multă muncă, dragoste şi 


pricepere, căci intrebuintand metode pedagogice intuitive 
practice, a reuşit ca în scurt timp, Şcoala să dea rezultate bune 
/.../ Toate acestea dovedesc cu prisosinta că It. colonelul 
Teodorescu posedă prea bune aptitudini pentru comanda şi 
conducerea în teren a unui regiment şi detaşament şi că este 
foarte capabil de a instrui şi educa un corp ofițeresc /.../ 
Este foarte bun camarad si foarte iubit de toți. Este bine 
pătruns de simtämântul onoarei, are curajul răspunderii, 
este cu totul devotat carierei şi foarte bun patriot. Este real, 
demn, moral şi integru în toată accepțiunea cuvântului si 
de o modestie care-i măreşte şi mai mult valoarea ca ostaş 
şi om. Are maniere cu totul alese si este respectat de toți 
intelectualii oraşului. Duce viata ordonată, conduită foarte 
bună, execută bine ordinele. Este foarte sincer şi drept /.../ 
Etate 40 ani, este It. colonel de la 23 mai 1923. Nu are avere. 
Fata cu insusirile sale intelectuale si morale de care a facut 
proba in tot timpul carierei sale de ostas, promite a ajunge la 
cele mai înalte grade ale ierarhiei militare”*?. (Sic!) 

La 6 noiembrie 1928 a fost mutat ajutor sef de corp 
la Regimentul 6 de Garda. Din luna mai a fost avansat la 
gradul de colonel, iar in august 1929 este numit la comanda 
acestei unitäti cunoscutä mai ales sub numele Regimentul 
de Gardă „Mihai Viteazul”. În scurt timp şi-a pus amprenta 
stilului propriu de comandă pe activitatea regimentului. A 
înfiinţat un poligon de tragere redusă, a introdus instructia 
pentru trageri asupra aeroplanelor, a organizat sala de 
transmisiuni ş.a. 

Concomitent a finalizat lucrarea: Ce trebuie să ştie 
orice ofiter din Tactica generală, publicată în 1929, pentru 
care Academia Română i-a acordat premiul „Gheorghe 
Lazăr”. Scrisă într-un stil direct şi concis, cartea punea la 
îndemâna cititorului interesat cunoştinţe esenţiale grupate 
în două parti, Partea I-a, Ofensiva. Batalia. Lupta si fazele ei 
şi Partea a II-a, Defensiva. Bătălia. Lupta si fazele ei”. 

Comandantul Diviziei 4 Infanterie scrie în foaia 
calificativă referitor la activitatea colonelului Paul (Pavel) 
Teodorescu de la 1 noiembrie 1929 până la 31 octombrie 
1930: „Colonelul Teodorescu Paul este un ofițer care prin 
varietatea aptitudinilor sale, iese din comun. Ca ofițer 
de trupă, a lăsat urme adânci prin toate regimentele pe 
unde a trecut ca organizator, ca pedagog, ca instructor al 
trupei şi profesor al ofițerilor şi ca administrator de o rară 
abilitate şi corectitudine. În călătoria de instrucţie a C II A 
a îndeplinit funcţia de şef de Stat Major la o mare unitate 
compusă dintr-un CA (Corp de Armată — n.n.) şi un corp 
cavalerie. Cu această ocazie a dovedit intense cunoştinţe in 
tactica generală, fiind un colaborator de o nepretuita valoare 
pentru comandament. Tot în această călătorie a ținut 
2 conferinţe asupra manevrei infanteriei în atac şi apărare şi 
asupra aviaţiei într-o formă de perfectă eleganță şi claritate 
şi cu un fond care a arătat pregătirea sa în toate chestiunile 
profesionale. 

Regimentul de Gardă „Mihai Viteazul” este model din 
toate punctele de vedere. Putere de muncă rară; excesivă 
modestie; caracter leal; camarad ideal. Distins în înfăţişare, 
acte şi gesturi. Colonel de mare valoare”. (Sic!) 

Colonelul Paul (Pavel) Teodorescu şi-a dovedit calitățile 
şi cunoştinţele militare deosebite şi pe parcursul desfăşurării 
„manevrelor regale” din octombrie 1930, în cadrul cărora 
a îndeplinit funcţia de subşef de Stat Major la Direcția 
Manevrelor. Generalul Dragomir, şeful de Stat Major l-a 
apreciat elogios: „Energic, activ şi foarte priceput, a fost de 
un real folos în primul rând prin organizare a serviciului 
în diferite secții şi servicii ale Directiunii Manevrei, iar în 
al doilea rând prin coordonarea lucrărilor la operațiunile 
zilnice şi strângerea datelor în vederea stabilirii situației de 
bază a fiecărei zile de manevră. Prin zelul său de a se aplica 
la serviciu am putut constata în cele 5 zile de manevră pe 
deoparte temeinicia pregătirii sale profesionale, iar pe de altă 
parte energia, activitatea şi spirit de organizare neîntrecut. 
În perioada de pregătire a manevrelor, colonelul Teodorescu 
s-a ocupat cu întocmirea unei broşuri în legătură cu zona 
pe care se desfăşurau manevrele, material destinat a fi 
distribuit atasatilor militari şi persoanelor străine de armată 
care erau invitați la manevre. S-a achitat in mod ireproşabil 
şi de această însărcinare. Pe baza constatărilor de mai sus, 
apreciez pe colonelul Teodorescu P. ca un excelent ofițer sub 
toate raporturile” °'. (Sic!) 

Comandantul Brigăzii Mixte de Gardă, generalul 
Ion Bădescu, scria în foaia calificativă despre 
activitatea subordonatului său în perioada 2 noiembrie 
1930-31 octombrie 1931: „Foarte bine dotat fiziceste. 
Perfect sănătos. Posedă o cultură generală şi profesională 
remarcabilă. Cărţile şi programele ce a publicat formează 
doctrina de urmat în armată. Posedă o putere de muncă 
putin obişnuită cu rezultate practice vădite. Caracter ostäsesc 
puternic. Modest şi plin de tact în toate împrejurările. Am 
inspectat Regimentul de Gardă la Şcoala de Companie, 
Şcoala gradatilor şi Scoala de batalion, constatând că 
instructia şi educaţia trupei şi a ofițerilor este pusă pe temei 
foarte solid. În cazarmă predomină o disciplină şi o ordine 
desăvârşită. A condus aplicatiunea cu partidă dublă, în atac 
şi apărare, ca director. Conceptie perfectă, critica exerciţiului 
sobră, judicioasă şi plină de invatiminte. În operațiunea 
cu Brigada Mixtă a comandat un detaşament cu două 
regimente în atac luând cele mai judicioase manevre. În 
aplicatiunea de garnizoană a comandat regimentul său în 
exercițiu de trecere a Argeşului, executând această trecere cu 
o disciplină şi o ordine desăvârşită, iar desfăşurarea pentru 
ocuparea obiectivului ordonat a executat în mod desăvârşit. 
Regimentul său s-a remarcat în toate împrejurările ca perfect 
instruit, antrenat şi solid pregătit pentru război. 

Îşi iubeşte mult ofițerii şi trupa şi este asemenea iubit 
şi respectat. Mintea, sufletul si brațul acestui comandant 
de elită lucrează fără preget pentru perfecționarea vieții 
ostäsesti din regimentul său, care serveşte ca model 
pentru celelalte regimente. Posedă un spirit de organizare 
remarcabil. Îl caracterizez ca pe un ofițer superior de mare 
valoare ostăşească şi de nădejde în împrejurări grele”®. 

În anul următor de activitate (1 noiembrie 1931- 
31 octombrie 1932), generalul Ion Bădescu a surprins şi 

alte calități ale colonelului Paul (Pavel) Teodorescu: „Se 
bucură de o sănătate perfectă, deşi fizicul său este pus la 
încercări şi oboseli grele. Fizicul său plăcut peste care se 
aşterne autoritatea sa intelectuală şi morală îi dau o mare 
prestanta de nobleţe ostăşească. Gândeşte mult, vorbeşte rar 
şi numai atunci când trebuie. Caracter masiv, de o energie 
prodigioasă fără a fi impetuos. Posedă un spirit de creaţie şi 
organizare puternic dezvoltat. Este animat în cel mai înalt 
grad de simţul răspunderii. La Regimentul de gardă M.V. 
(„Mihai Viteazul” — n.n.) a continuat anul acesta opera 
începută. Şcoala ofițerilor a făcut in mod clasic învățând pe 
fiecare toate principiile de luptă pe care apoi le-a aplicat 
în teren. Conferințele ținute cu caracter general profesional 
au atras chiar ofițeri în afară de corp. Instructia şi educația 
trupei au fost puse pe baze academice. Nu a fost ramură 
din instituția ostăşească care să fi fost analizată şi tălmăcită 
astfel ca fiecare ostaş să-şi cunoască la perfectie însărcinarea 
sa. Regimentul său este perfect pregătit de război si la aceeaşi 
înălțime străluceşte şi la paradă. 

Cazinoul Regimentului inaugurat anul acesta este o 
podoabă de arhitectură interioară, iar organizarea lui este un 
mic ateneu unde marile valori literare, economice etc. vin şi 
dezvoltă interesante conferinţe. Organizarea, gospodărirea, 
bunul trai al soldatului, înzestrarea cu toate mijloacele 
moderne de tragere, organizarea instrucţiunii ofițerilor 
şi trupei, educaţia fizică şi ostăşească, perfecționarea 
aplicatiunilor în teren fac Regimentul de Gardă o instituție, 
iar din cazarmă un altar ostăşesc. Necesitatea plecării 
ca ataşat militar a colonelului Teodorescu coincide cu o 
abandonare a unei opere ce putea avea urmări infinit de 
bune în infanteria noastră. Dacă mai rămânea încă, putea să 
cristalizeze totul şi să închege mijloacele practice adaptate 
la nevoile noastre care puteau fi luate ca norme pentru toți. 
Nu am întâlnit un spirit mai creator şi mai precis. Între 
concepţie şi execuţie este o clipă — se confundă. Este în 
adevăr o mândrie a armatei noastre. Colonelul Teodorescu 
Paul este un ofiţer de înaltă valoare intelectuală şi morală 
care îi dau o mare autoritate şi valoare ostaseasca”®. 

Experienţa creativă la comanda Regimentului de 
Gardă a concretizat-o într-o nouă carte pe care a intitulat-o 
Instructia într-un regiment de infanterie“. Lucrarea a fost 
dedicată de colonelul Paul (Pavel) Teodorescu „ofițerilor 
Regimentului de Gardă, care cu pricepere, zel şi devotament 
au practicat această instrucție”. In 1932 a mai dat publicității 
volumul Intrebuintarea Jandarmeriei teritoriale şi operative în 
război”. Scopul cărții, după cum mărturisea autorul ei „este 
de a atrage atentiunea asupra unor probleme rămase încă 
în întuneric. Prin studiul ei suntem siguri că se va ajunge la 
concluzia cunoaşterii intrebuintarii Jandarmeriei pe câmpul 
de luptă, a colaborării strânse ce trebuie să existe între ea şi 
celelalte arme şi a pregătirii ei temeinice pentru război”. 
Generalul Dumitrescu, inspectorul general al Jandarmeriei, 
care a prefațat cartea, scria că autorul ei, colonelul Paul (Pavel) 
Teodorescu „dă astăzi la lumină un studiu complet şi clar 
asupra intrebuintarii Jandarmeriei teritoriale si operative in 

război. Expunerea succintă şi clară este în măsură a informa 
şi ajuta pe orice comandant militar în utilizarea trupelor de 
poliţie ce va avea la îndemână în război iar rezolvarea justă 
şi precisă a problemelor puse, problemele ce vizează toate 
situatiunile de război, dă ofiţerilor de jandarmi cel mai bun 
mijloc de pregătire”. 

Începând cu 1 noiembrie 1932, colonelul Paul (Pavel) 
Teodorescu a fost numit ataşat militar în Franţa, fiind 
acreditat şi în Belgia şi Spania”. A depus o activitate susținută 
şi, ca de obicei, extrem de eficientă, recomandându-se 
ca unul dintre cei mai străluciți atasati militari. Asa cum 
s-a remarcat, buletinele şi rapoartele informative au 
reprezentat „une source sérieuse d’informations générale 
et de la politique militaire dans les capitales européennes. 
Sa formation proffessionnelle et intelectuelle remarquable, 
ses qualités morales lui on facilité l’acces dans les milieux 
militaires francaise””. Stau mărturie aprecierile din dosarul 
său personal: „Lucrările sale au fost totdeauna tratate 
cu o metodă şi competență desăvârşită şi cu un spirit de 
conceptiune superioară ce îl arată capabil să imbratiseze 
nu numai probleme militare ci şi probleme de ordin politic 
şi social. Buletinele sale lunare au fost totdeauna un izvor 
foarte serios de informaţii prin ajutorul cărora M.St.M. era 
pus la punct asupra tuturor chestiunilor ce se dezbăteau în 
capitalele europene. Foarte bine introdus la cele mai înalte 
autorități militare franceze, a ştiut să îşi atragă simpatia 
lor prin pregătirea sa temeinică intelectuală. În concluzie 
un ofițer de foarte mare valoare care s-a distins şi ca ataşat 
militar aşa cum s-a distins şi în restul carierei sale””!. 

Şeful Marelui Stat Major, generalul de divizie 
Constantin Lăzărescu îl supranota subliniind între altele: 
„Reprezintă în Franţa interesele oştirii, fala țării, în chipul 
cel mai elogios”. Conchide că poate fi admis la cursul de 
comandant care îi deschidea şansa avansării la gradul de 
general. 

Activitatea sa din perioada 1 noiembrie 1933-31 
octombrie 1934 o aflăm din altă foaie calificativă. Şeful 
Secţiei a 2-a din Marele Stat Major scria despre colonelul 
Paul (Pavel) Teodorescu: „A continuat a îndeplini funcțiunea 
de ataşat militar la Paris, depunând acelaşi zel ca şi în 
trecut. Informatiunile şi studiile sale au fost de un real folos 
M.St.M. Remarcabile au fost rapoartele sale informative 
lunare cărora li s-a dat o extensiune foarte dezvoltată, 
satisfăcând toate dezideratele informative Secţiei a 2-a”. 
Cercurile militare franceze aveau numai elogii la adresa sa”. 
Generalul lon Antonescu, şeful Marelui Stat Major, nota 
în foaia calificativă a colonelului Paul (Pavel) Teodorescu: 
„Menţin elogioasele note. Col. Teodorescu Paul a adus in 
calitatea sa de ataşat militar real serviciu M.S.M., rapoartele 
sale fiind întotdeauna pline de interes. Prin trecutul său 
admirabil şi cultura sa şi-a urmat o foarte frumoasă situaţie 
la Paris. Caracter de elită. Merită a fi admis la cursul de 
comandant”.” La nivelul Marelui Stat Major au fostapreciate 
în mod deosebit informaţiile „preţioase asupra organizării şi 
metodele de lucru la cursurile de comandament, centrele de 


instrucție şi şcoalele militare din Franţa şi Belgia”. 


Şeful Marelui Stat Major,generalul Nicolae Samsonovici 
supranotează activitatea colonelului Paul (Pavel) Teodorescu: 
„De acord cu aprecierile elogioase ale şefilor săi direcţi pe 
care le merită cu prisosintä. În funcția de ataşat militar la 
Paris ce o îndeplineşte cu pricepere şi tact deosebit, a adus 
reale servicii armatei noaste graţie trecerii de care se bucură 
la M.St.M. francez şi Consiliul Superior de Război. Anul 
acesta am fost de trei ori în Franța şi de fiecare dată generalii 
cu care col. Teodorescu P., este în contact de serviciu nu au 
pregetat a-l lăuda şi a-l aprecia ca pe un element distins. 
Cunosc de mult pe col. Teodorescu Paul, este un ofițer 
superior care face mândrie armatei noastre. Am convingerea 
deplină că va ajunge în fruntea comandamentelor, grație 
calităţilor sale de cultură profesională, cultură generală şi 
caracterului întreg cu care este înzestrat”. În cursul anul 
1936 a urmat Cursul de Comandament, pe care „l-a absolvit 
în foarte bune condițiuni”. 

A revenit din misiunea diplomatică de la Paris şi la 
1 decembrie 1936 este numit la comanda Şcolii Superioare 
de Război, unde „găseşte aici câmp intens de activitate 
pentru puterea sa de muncă, priceperea şi toate însuşirile 
sale de realizator”. A fost avansat la gradul de general 
de brigadă la 1 februarie 1937. Din foaia calificativă, ce 
acoperă activitatea din perioada 1 noiembrie 1936- 
31 octombrie 1937, aflăm că „Generalul Teodorescu Paul 
a comandat Şcoala Superioară de Război în condițiuni din 
cele mai lăudabile. Spirit de organizare şi de bun pedagog 
a dat nou impuls învățământului atât prin recrutarea 
elementelor de conducere, cât şi printr-o severă selecție a 
candidaţilor”. A ridicat nivelul învăţământului „ca dovadă 
a înţelegerii rolului ce are de jucat ofițerul de stat major, 
atât ca auxiliar al comandantului, cât şi ca pregătire pentru 
înaltele comandamente. A luat inițiativa clădirii unui nou 
local, demn de instituţia ce va adăposti, reuşind să treacă la 
realizarea acestui deziderat care, exprimat de atâtea ori de 
inaintasii săi, îşi aştepta încă omul. În continuu la datorie, 
supraveghind şi îndrumând în activitatea lor pe profesori 
şi elevi, a reuşit să asigure instituției un tot mai mare 
ascendent moral. Pentru această rodnică activitate depusă 
la conducerea Şcolii nu am decât cuvinte de laudă şi propun 
a i se acorda «Meritul cultural cl. I.» dacă nu i s-a acordat 
încă”?. 

Perioada, cât a deţinut efectiv funcţia de director al 
Şcolii Superioare de Război (începând cu data de 
4 septembrie 1937 a fost numit subsecretar de stat pe lângă 
Ministerul Apărării Naţionale) a fost suficientă generalului 
Paul (Pavel) “Teodorescu să-şi etaleze capacităţile sale 
creative şi eficiente. Concret, şi-a centrat activitatea pe 
două direcţii esenţiale, dar complementare: emiterea unei 
Directive privind învățământul militar superior pentru anul 
1936/1937 şi fixarea rolului Şcolii Superioare de Război în 
formarea ofițerilor“ precum si construirea unui local nou 
prestigioasei instituții. 

Pe parcursul a 148 de pagini“!, directorul Şcolii 
Superioare de Război, generalul Paul (Pavel) Teodorescu 

reorienta şi restructura învăţământul superior militar. 
Într-un stil concis, documentul aducea precizări privind 
concepția care trebuia să stea la baza procesului didactic, 
rolul corpului profesoral, al ofițerilor cursanţi, modalitățile 
de notare, conţinutul programelor, conferințele (cursurile) 
stabilite, numărul de ore ş.a. 

Doctrina după care se orienta învățământul pleca de la 
„situația noastră geopolitico-politica şi posibilitățile noastre” 
care impunea „războiul de mişcare”. Învăţământul „se va 
inspira din experiența războiului de mişcare şi din progresele 
aduse de tehnica modernă în ştiinţa militară”. Procesul de 
predare-invatare trebuia să aibă „acelaşi caracter practic, 
aplicativ şi dinamic, care se găseşte la baza tuturor acţiunilor 
de război”*?. Chiar dacă elemente de tehnică modernă nu 
intraseră în dotarea unităților, Şcoala Superioară de Război 
„are obligaţia să deschidă orizonturi noi şi să se găsească 
totdeauna cu un pas înaintea prezentului”. 

Directiva punea un accent deosebit pe statutul 
corpului didactic. Profesorii aveau obligaţia „să mențină 
şi să alimenteze atmosfera morală şi intelectuală a Şcolii. 
Constituind un model de conştiinciozitate, de înaltă 
conştiinţă patriotică trebuie să răspândească cu generozitate 
şi cu metodă cunoştinţele necesare”. Preocuparea 
permanentă a profesorilor trebuia să utilizeze realizarea 
a trei obiective precise: „formarea caracterului ofițerilor; 
dezvoltarea personalităţii acestora; practicarea unei metode 
simple pentru rezolvarea problemelor tactice”™. 

O decizie importantă adusă de Directivä a fost separarea 
şi reorganizarea Sectiei Marină de celelalte două secţii, a 
Armatei de Uscat şi Aeronauticii şi Şcoala Superioară de 
Intendenta. După cum se preciza în document, măsura s-a 
impus „pentru a se putea da o mare dezvoltare cursurilor 
de specialitate completate cu un curs de mijloace şi tactica 
armatei de uscat şi aeronauticii”®. 

Indiscutabil, emiterea Directivei se înscrie într-un 
moment deosebit pentru Şcoala Superioară de Război, 
documentul fiind cea mai clară dovadă că autorul ei, generalul 
Paul (Pavel) Teodorescu, avea o concepție modernă privind 
locul şi rolul acestei instituţii de învățământ militar superior 
ancorată în prezent „găsindu-se întotdeauna în cercetări cu 
un pas înaintea prezentului”*€. 

După cum a mărturisit-o în alocutiunea ținută 
la 1 noiembrie 1937, la solemnitatea punerii pietrei 
fundamentale, scopul construirii unui nou local, într-o 
concepție modernă pentru Şcoala Superioară de Război 
era de a asigura „cele mai bune condițiuni de spațiu, aer, 
lumină, linişte şi perspectivă” ideea s-a cristalizat în mintea 
sa încă din 1933: „Într-o seară de toamnă a anului 1933 
— mărturisea generalul — am avut intuiţia clară că o noua 
construcție pentru Şcoala de Război era posibilă /.../ Viitorul 
local va adăposti toate şcolile şi cursurile care alcătuiesc 
învățământul superior în armată, realizându-se o perfectă 
unitate de doctrină şi de înaltă camaraderie”*’. 

Generalul Paul (Pavel) Teodorescu a înţeles că este 
nevoie să se construiască noi spaţii şi a ales locul de pe 

Dealul Täcäliei din Cartierul Cotroceni, unde în 1821 isi 
aşezase tabăra Tudor Vladimirescu. A intervenit la Regele 
Carol al II-lea pentru ca terenul ce aparținea Azilului „Elena 
Doamna” să fie trecut în proprietate Ministerului Apărării 
Naţionale. Nu a pregetat a merge şi a cere parlamentarilor 
sprijinul şi astfel în martie 1937, Adunarea Deputaţilor 
şi Senatului au votat Legea pentru autorizarea construirii 
localurilor necesare Şcoalei Superioare de Război, punându-se 
la dispoziţia Ministerului Apărării Naţionale un credit 
extraordinar de 120 000 000 lei. 

Împreună cu arhitecţii Duiliu Marcu, Negoescu şi 
Tănăsescu, s-a gândit şi a realizat un proiect arhitectural 
care urma să includă nu numai spațiile de învățământ, ci şi 
locuințe pentru profesori şi cursanți „considerând că opera 
socială ce se face pentru ofițeri era de egală importanță 
ca şi şcoala propriu-zis, neputându-se despărți una de 
cealaltă”. Generalul Paul (Pavel) Teodorescu a urmărit 
să îmbunătățească in mod radical condiţiile de viata ale 
ofițerilor cursanți nevoiți să facă fata vieții prea scumpe din 
Bucureşti în comparaţie cu solda primită. Comandantul 
Şcolii Superioare de Război conta pe creşterea calității 
candidaţilor la admitere. 

Lucrările au început în cursul lunii martie 1937 „sub 
directa priveghere a lui Paul Teodorescu general adjutant”. 
Obține materiale de construcţie la preţuri convenabile. Prin 
intervenţii directe la Ministerul de Finanţe, generalului 
Paul (Pavel) "Teodorescu i s-au acordat scutiri de taxe la 
unele materiale provenite din ţară şi străinătate. Tot pentru 
a realiza economii s-a creat un atelier de mobilier şcolar 
încadrat prin aprobarea Marelui Stat Major cu 150 de 
tâmplari detaşaţi pe şantier de la diverse unități, reuşindu-se 
reducerea cheltuielilor cu 46 milioane lei. De la Ministerul 
Agriculturii şi Domeniilor şi de la Primăria Bucureşti s-a 
procurat gratuit lemnul necesar. 

La 1 noiembrie 1937 a avut loc „solemnitatea actului 
de fundaţie pentru localul principal”. Din poziţia de 
Subsecretar de Stat la Ministerul Apărării Naţionale, 
generalul Paul (Pavel) “Teodorescu a rostit o alocutiune. 
Ministrul Apărării Nationale, generalul Constantin Ilasievici 
l-a felicitat pe generalul Paul (Pavel) Teodorescu pentru 
alegerea locului „pentru acest palat care, prin liniile lui 
sobre, dar märete, va constitui o podoabă în întreaga ţară ””!. 
Inaugurarea noilor clădiri ale Şcolii Superioare de Război 
a avut loc la 6 decembrie 1939. Prezent la manifestare, 
Carol al II-lea avea să noteze în însemnările sale: „Localul 
e, într-adevăr, o minune, corespunzând nevoilor şi unei 
concepții moderne civilizate a ce trebuie să fie o astfel de 
instituţie. Efortul ce l-a facut Paul Teodorescu este absolut 
spre toată lauda şi merită multumirile cele mai calde din 
partea tuturor”?. 

Nemulțumit de situaţia din interiorul corpului militar, 
Regele Carol al II-lea şi-a propus reformarea acestuia, vizând 
în principal introducerea altor norme privind înaintarea în 
grad. Pentru a duce la îndeplinire schimbările preconizate a 
mizat pe generalul Constantin Ilasevici, pe care l-a numit la 

conducerea Ministerului Apărării Naţionale şi pe generalul 
Paul (Pavel) Teodorescu, care a preluat postul de subsecretar 
de Stat, „cu misiunea specială de a munci la această redresare 
morală atât de indispensabilă ostirii””’. 

Numirea celor doi generali cu origini sociale modeste, 
pe cele mai importante funcții din Ministerul Apărării 
Naţionale, a fost primită cu încredere de o parte a presei. 
Bunăoară, ziarul „Adevărul”, din 7 septembrie 1937, scria 
despre instalarea celor doi generali pe noile funcții că „nu 
poate fără a da ghes să iasă in public entuziasmul nostru”.” 

Perioada cât a îndeplinit funcţia de Subsecretar de 
Stat, (4 septembrie-31 octombrie 1937), a fost dedicată 
restructurării corpului ofițerilor şi generalilor. Este mereu în 
preajma Regelui Carol al II-lea. În însemnările sale zilnice, 
Carol al II-lea scrie în ziua de miercuri, 22 septembrie: „Cu 
Teodorescu discutam situaţia Armatei, a cărei stare morală 
e şi mai proastă decât credeam, läbärtirea şi necinstea au 
devenit extreme”. 

După „manevrele regale”, se dorea „marea mişcare 
ce trebuia realizată în Armată, în primul rând scăderea 
cu 2,3 ani a limitei de vârstă a activității cadrelor şi 
pensionarea”.% Legislaţia propusă de Ministerul Apărării 
Nationale, referitoare la înaintarea în grad, a provocat atacuri 
vehemente „împotriva lui (Paul) Teodorescu, cunoscut ca 
omul meu de încredere”. Proiectul actului normativ a fost 
retras, obținându-se totuşi o scădere a limitei de vârstă a 
pensionării generalilor, „care a provocat o oarecare întinerire 
a cadrelor vechi”. 

Pentru activitatea depusă în calitate de subsecretar de 
Stat, generalul Constantin Ilasievici l-a notat elogios: „Ofiţer 
cu concepţii înalte. Clare, suple. Ferm în luarea hotărârilor 
şi tenace în executarea lor. La muncă neîntrecut. Am avut 
ocaziunea a constata aceste însuşiri în noile orientări a 
unor importante chestiuni care privesc încadrarea Armatei, 
pregătirea şi înzestrarea ei. Caracter cristalizat în cea mai 
frumoasă formă. Se degajă uşor de lucruri mici sau interese 
de persoană, pentru a-şi pune tot sufletul în binele oştirii, pe 
care o iubeşte cu un înflăcărat patriotism. A păstrat comanda 
Şcolii Superioare de Război până la terminarea anului şcolar. 
Cu un puternic spirit creator, a abordat greutăţile cele mai 
mari reuşind a dota şcoala cu cel mai impresionant edificiu. 
Cu o pregătire profesională desăvârşită, participând de la 
1930 la toate «manevrele» mari în cartierul M.S. Regele, a 
adus armatei contribuția sa experimentală. Caracterizându-l 
ca pe un distins şef al Ostirii, nu fac decât să relev ceea ce 
activitatea sa i-a confirmat-o pe deplin în tot decursul 
frumoasei sale cariere. Are stagiul de brigadă. Îl propun 
pentru gradul de general de divizie şi comanda acelei 
unități”. 

Deşi îl apreciază pentru activitatea desfăşurată 
la comanda Şcolii Superioare de Război, generalul de 
divizie Ioan Sichitiu, şeful Marelui Stat Major, considera 
că „frumoasele calități le cred întunecate de activitatea 
desfăşurată în funcționarea de subsecretar de stat /... / prin 
încurajarea unor elemente prea tinere pentru a judeca cu 


destulă pricepere consecinţele unor măsuri care au zdruncinat 
atât de mult spiritul corpului nostru ofițeresc”1%. 

Cu toate consideratiile şi nemulțumirile privind 
activitatea sa de reformare la Ministerul Apărării Naţionale, 
Regele Carol al II-lea îl aprecia in mod deosebit. Pentru 
a linişti spiritele, monarhul l-a promovat pe apropiatul său 
titular la Ministerul Aerului şi Marinei, cu rol major în 
reorganizarea Marinei şi Aviației, a sectoarelor economice 
conexe legate de dotarea celor două domenii. Numirea 
generalului Paul (Pavel) Teodorescu în fruntea Ministerului 
Aerului şi Marinei „a produs o vie impresie în toate cercurile 
aviatice din Capitală”, noul ministru fiind apreciat ca 
persoana capabilă să facă „să înceteze odată pentru totdeauna 
dezordinea şi lipsa de moralitate atât în Ministerul Aerului, 
cât şi în Comandamentul Forțelor Aeriene”™'. 

Între 1 noiembrie 1937-2 iunie 1940, generalul de 
divizie adjutant Paul “Teodorescu a deţinut funcţia de 
ministru. A fost, după cum o arată datele, perioada cea mai 
prolifică şi dinamică a Ministerului Aerului şi Marinei şi 
a tuturor sectoarelor din subordine. Nu au lipsit critici şi 
cârcoteli la adresa activității sale. Graţie sprijinului acordat 
de Carol al II-lea, „el a stat nemiscat pe poziţie îndeplinind 
misiunea ce-i fusese încredințată: înarmarea aviaţiei” ?. 

În domeniul naval, între altele, s-au reorganizat 
Şantierul Naval de la Galaţi, astfel că „o parte din 
programul nostru naval se poate executa aici, cu personal 
românesc, şi din materiale care, într-o anumită măsură, se 
vor procura din ţară”!%. La Galati s-a construit nava port- 
mine „Amiral Murgescu”, s-au executat reparaţii la navele 
fluviale şi maritime. Experiența câştigată a permis, ulterior, 
asamblarea submarinelor ,Rechinul” şi ,Marsuinul”. La 
şantierul „Blohm & Wass” din Hamburg s-a construit 
nava-scoala „Mircea” pentru instruirea practică a elevilor si 
studenților, care îmbrățişează cariera de marinar, precum si 
pentru reprezentarea internationala'™. Ministerul Aerului 
şi Marinei a acordat o atenţie majoră în fabricile din tara 
producţiei muniției necesară armatei. 

Datorită înţelegerii necesităţii propunerii făcute 
de profesorul  lonescu-Siseşti, titularul Ministerului 
Agriculturii, de a realiza în ţară o rețea de 76 de silozuri 
moderne, generalul Paul (Pavel) Teodorescu s-a implicat in 
realizarea planului inițiind şi actul normativ aprobat la 
25 august 1938. La plecarea din Minister în 1940, erau 
date în folosință 38 de silozuri, celelalte fiind în diverse 
stadii de construcţie. 

Pentru rezolvarea problemei locuinţelor salariaților 
Fabricii de Avioane I.A.R. Braşov, a cumpărat din fondurile 
ministerului un teren de 17 ha, pe care s-a ridicat cvartalul 
de locuințe. În satul Joița (azi județul Giurgiu), unde a 
deţinut o casă, câteva terenuri, o orezärie, a iniţiat lucrări 
de reparare a şcolii, a podurilor, a introdus electricitatea, i-a 
sprijinit constant pe sătenii săraci şi a ridicat o biserică. 

Concomitent cu aceste activități diverse şi solicitante, 
generalul Paul (Pavel) Teodorescu a reuşit să-şi finalizeze 
teza de doctorat cu tema: Opinia publică din Europa asupra 

războiului român din 1877-1878 pentru independență. Ideea 
de a face cercetări pe un asemenea subiect i-a fost sugerată de 
profesorul Nicolaelorga.In Prefazatezei,autorul mărturiseşte: 
„Marele nostru istoric de renume mondial, Nicolae Iorga, 
dornic de a vedea îmbogăţită bibliografia războiului nostru 
de independenţă şi-a exprimat dorința ca atasatii militari să 
facă cercetările în țările în care sunt acreditați, referitoare 
la războiul turco- 
român. Această 
idee m-a incitat |, 
să abordez 
calea spinoasă a 
cercetării, care 
m-a condus către 
opinia publică 
europeană 
referitoare k 
la războiul 
nostru pentru 
libertate”!95. 
Sustinuta 
la Sorbona 
în fata 
comisii formata 
din reputati 
profesionişti şi 


oameni de ştiinţă, 
106 


unei 


Pierre Renowvin'% preşedinte, Emmanuel de Martonne'” 
şi Louis Eisenmann,!% membrii, teza a fost rezultatul unor 
cercetări minutioase în biblioteci din Paris, Viena, Berlin, 
Londra, Madrid, Roma, Budapesta şi Bruxelles. A beneficiat 
de accesul la bogata bibliotecă personală a lui Baidof”%. 
Autorul a fost consiliat şi de profesorul Nicolae Iorga. Teza 
nu a putut fi publicată, din cauza evenimentelor în care 
autorul a fost implicat, rămânând în manuscris. 

Rezultatele sale ştiinţifice nu au rămas neremarcate, 
recunoaşterea venind de la cel mai înalt for ştiinţific al țării. 
Academia Română, în şedinţa din 27 mai 1938, l-a ales pe 
generalul Paul (Pavel) Teodorescu ca membru corespondent 
la Secţia Ştiinţifică. Discursul de prezentare a fost rostit de 
academicianul Emil Racoviţă, care a subliniat că este în 
tradiția Academiei să aleagă între membrii săi cel putin un 
militar ca membru titular şi un corespondent, decizie prin 
care „Se face vădită dragostea şi recunoştinţa Academiei 
pentru Oastea ţării. Apoi nevoia de a avea printre noi 
specialişti în ştiinţele militare se impune din ce în ce mai 
puternic, dat fiind că în aceste vremi toate puterile ştiinţifice, 
deci şi ale Academiei, trebuie să fie mobilizate în slujba 
ostăşească, trebuie să colaboreze la deslegarea problemelor 
puse de apărarea nationalä”!10. 

După cum aprecia Emil Racoviţă, candidatul era „unul 
din cei mai tineri şi mai destoinici ofițeri generali”. După 
ce îi prezintă activitatea militară şi funcțiile îndeplinite, 
Emil Racoviţă se opreşte asupra cercetărilor şi publicaţiilor 
generalului Paul (Pavel) Teodorescu'!'. Lucrarea 

Intrebuintarea Jandarmeriei teritoriale si operative de război, 
„un adevărat tratat de 244 p., cu schiţe şi hărți”, este 
considerată de către Emil Racoviţă ca abordând „un subiect 
care nu fusese tratat la noi cu atenţia pe care o merită”. Un 
„alt tratat de 494 p.”— Instructia într-un regiment de infanterie 
este „rodul încercărilor şi experimentelor sale de comandant 


al Regimentului de Garda”!”. 


Conferinţele 
ţinute in 1927 
la Cursul de 
Ofiteri Superiori, 
publicate sub 
titlul Ce rebuie să 
stie orice ofiter din 
tactica generală, 
200 p., cu schițe 
şi figuri, i-a adus 
autorului premiul 
Academiei, fiind 
„un manual precis 
şi concis, alcătuit 
ca si 
precedente cu 
acelasi foarte bun 
sistem didactic in 
stiintele positive, 
de a pleca de la 
cazuri concrete şi numai apoi la lamuririle generalizărilor 
doctrinare. Succesul meritat al acestui manual o dovedeşte 
faptul că a fost nevoie de două ediţii până acum”!?. Divizia. 
Războiul de mișcare, în două volume, 367 p., cu hărți si 
schițe, publicată în colaborare, a fost apreciat de generalul 
C. Chiritescu ca o lucrarea de „o mare şi netăgăduită valoare 
practică !!?. 

În baza argumentelor expuse mai sus, academicianul 
Emil Racoviţă considera că Academia Română este 
indreptatita de a supune membrilor săi „propunerea de a 
chema printre noi pe generalul Paul Teodorescu, care printre 
alte calități mai are şi pe aceea de a fi un eminent cunoscător 
al Aviației, minunată fiică a spiritului creator omenesc, care e 
destinată să îndeplinească un rol atât de covârșitor în ştiinţă 
şi apărarea naţională”!!5. 

Înţelegând rolul multiplu al Bisericii Ortodoxe in 
istoria românilor din punct de vedere „spiritual, educativ, 
cultural, economic, politic, militar, istoric”, generalul Paul 
(Pavel) “Teodorescu şi-a manifestat recunoştinţa, dupa 
cum mărturiseşte în Memorii, „în măsura modestelor mele 
posibilităţi, să ajut efectiv, contribuind la repararea mai 
multor biserici din comunele Fundeni, Toamna si Joița 
(Ilfov), Sfinţii Împărați (Bacău) şi la restaurarea din temelie 
a Mănăstirii Dintr-un Lemn (com. Frincesti, jud. Vîlcea), 
ctitoria marelui domnitor şi creştin Matei Basarab”. 

Între 1938-1940, prin grija atentă şi eficientă 
a generalului Paul (Pavel) Teodorescu, s-au realizat 
ample lucrări de restaurare a Mănăstirii Dintr-un Lemn, 

devenind „după Matei Basarab (1632-1654) şi Constantin 
Brâncoveanu (1688-1714) al treilea ctitor al acestui 
aşezământ monahal”!!”. Restaurarea a durat mai bine de 
doi ani si a fost realizată in principal „cu soldați meseriaşi 
din aviaţie şi marină şi mijloace băneşti personale”''’. Au 
participat benevol multi locuitori din comuna Frâncești, jud. 
Vâlcea, pe raza căreia se află mănăstirea. 

Cele două biserici, Palatul Brâncovenesc, clopotnița, 
zidurile de incintă si chiliile mäicutelor s-au consolidat si 
refăcut. Cu piatră de râu s-a pavat incinta mănăstirii, s-au 
amenajat parcurile cu trandafiri şi arbori exotici ornamentali. 
S-au restaurant cele două fântâni. Condiţiile de cazare, 
hrănire ş.a. au fost radical îmbunătăţite. Aleea de intrare s-a 
pietruit şi delimitat cu dale de beton. Domeniile mănăstirii 
au fost împrejmuite. S-au plantat pomi fructiferi, tei şi 
brazi. Moara mănăstirii a fost refăcută, i s-a montat şi un 
dinam „care producea curent electric, asigurând iluminarea 
mănăstirii”!!?. Lucrările s-au finalizat in 1942, prin grija 
contraamiralului N. Păiş, Subsecretar de Stat al Marinei şi a 
generalului de escadră aviator Gh. Jienescu, Subsecretar de 
Stat al Ministerului Aerului. 

La 1 octombrie 1942, lucrările de reînnoire si 
înfrumusețare ale ansamblului monahal au fost sfintite 
de către Prea Sfinţitul Nifon, mitropolit al Olteniei. Între 
personalităţile prezente s-a aflat şi iniţiatorul rectitoririi 
locaşului monahal, generalul Paul (Pavel) 'Teodorescu!%. 
Un act oficial întocmit a prevăzut organizarea în cadrul 
mănăstirii a serviciilor religioase de pomenire ale eroilor 
aviatori de Sf. Ilie (20 iulie) şi eroilor marinari de Sf. Maria 
(15 august), patronii celor două categorii de forte. Timp de 
aproape zece ani, detaşamente formate din reprezentanți de 
la soldaţi la general, respectiv amiral, au asistat la serviciile 
religioase. 

Periodic, generalul Paul (Pavel) Teodorescu obişnuia 
să susțină public conferințe pe diverse teme. Astfel, 
la 18 februarie 1940, în amfiteatrul Şcolii Superioare de 
Război, a prezentat sub auspiciile Societăţii Scriitorilor 
Militari Români, în fata unei numeroase asistente formate 
din personalități militare, conferința Marina militară în 
actualul război, evidențiind „misiunile Marinei, progresele 
realizate de Marina Română si dezvoltarea ei viitoare in 
cadrul înzestrării armatei noastre”!'. 

Poziţia generalului Paul (Pavel) "Teodorescu în cadrul 
guvernului a devenit incomodă pentru o parte din miniştrii 
şi anumite cercuri. A fost acuzat că „face cu de la sine 
putere” diverse proiecte, astfel că ministrul de Finanțe, 
Mitiţă Constantinescu i-a blocat finantärile. A intrat 
pe fir şi Constantin Argetoianu, consilier regal, care a 
prezentat monarhului opinia că „rămânând generalul Paul 
Teodorescu la conducerea Aerului şi Marinei se compromite 
întregul guvern față de toată țara”!?. În cadrul remanierii 
guvernamentale din 11 mai 1940, între cei care şi-au părăsit 
postul, cum decisese Carol al II-lea, s-a aflat şi generalul 
Paul (Pavel) Teodorescu!%. 


La 2 iunie 1940 a fost numit comandant al Diviziei 
1 Gardă, funcţie pe care a deținut-o până la data de 
8 septembrie 1940. Pe 8 iunie a fost avansat la gradul de 
general de divizie. 

Plecarea generalului Paul (Pavel) “Teodorescu de la 
conducerea Ministerului Aerului şi Marinei a suscitat 
numeroase comentarii în mediile militare, cum se consemna 
în dosarul său de urmărire. Astfel, „la o masă între prieteni”, 
generalul Gabriel Marinescu, ar fi afirmat că el şi generalul 
Paul (Pavel) Teodorescu sunt ţinuţi de Carol al II-lea ca o 
rezervă şi îi „va chema la posturi înalte şi grea răspundere 
când nevoile superioare ale țării, vor face absolută nevoie de 
prezența lor la conducere”. 

Generalul Paul (Pavel) Teodorescu a trecut imediat la 
pregătirea Diviziei 1 Gardă pentru război, cu atât mai mult 
cu cât a înlocuit Divizia 4 în sectorul Giurgiu-Oltenita. 
Planul şi propunerile „au fost foarte practice şi în raport cu 
misiunile şi aspectul terenului”!%. 

În cadrul evenimentelor dramatice care au dus la 
prăbuşirea regimului carlist, la începutul lunii septembrie 
1940, numele generalului Paul (Pavel) "Teodorescu reapare, 
Regele dorind, după depunerea jurământului de către Ion 
Antonescu ca preşedinte al Consiliului de Miniştri, cu 
puteri dictatoriale, să-l numească la conducerea Armatei 
pe apropiatul său. lon Antonescu a refuzat, motivând că 
„unităţile nu îl vor urma”!%. Când Ion Antonescu i-a cerut 
Regelui Carol al II-lea să abdice, între generalii chemați 
de monarh spre a se consulta s-a aflat şi Paul (Pavel) 
Teodorescu, care şi-ar fi exprimat părerea „că se poate 
rezista”!*. Conform istoricului german Andreas Hillgruber, 
generalii Paul (Pavel) Teodorescu şi Gheorghe Mihail s-ar 
fi oferit să-l aresteze pe Ion Antonescu şi să restabilească 
ordinea în ţară!%. 

Considerat de generalul lon Antonescu om al Regelui 
Carol al II-lea, generalul Paul (Pavel) Teodorescu este 
arestat la domiciliu din ordinul acestuia, păzit permanent 
de trei jandarmi între 6 septembrie şi 4 februarie 1941. 
Indignat şi nemulțumit, convins că nu va putea colabora 
cu lon Antonescu, la 8 septembrie 1941 a demisionat din 
Armată. A dus o viață mai retrasă, răspunzând însă unor 
invitații de a participa la activităţi publice. 

Generalul Paul (Pavel) Teodorescu a participat la 
25 ianuarie 1942 la adunarea generală extraordinară 
pentru alegerea Comitetului Central al Ligii Navale 
Române, a cărui membru a fost ales. Pe 1 februarie 
1942, in prima şedinţă a noului Comitet Central, pentru 
alegerea preşedintelui şi a vicepreşedintelui Ligii Navale, la 
propunerea contraamiralului N. Pais, generalul Paul (Pavel) 
Teodorescu a fost ales pentru prezidarea întrunirii, ca semn 
de recunoştinţă şi preţuire întrucât „a sprijinit şi ajutat atât 
de mult marina şi Liga. D-sale i se datoreste avântul Ligii în 
propaganda ce face pentru marină, deoarece a subventionat-o 
din bugetul statului, şi astfel centrala Ligii a putut să facă 


fata misiunii ei ce are de îndeplinit în tara noastră”. 

Generalul Paul (Pavel) Teodorescu a multumit pentru 
alegerea ca membru in Comitetul Central, asigurând 
conducerea Ligii Navale că şi în viitor va sprijini activitatea 
acesteia. „Marina e mult mai apreciată în prezent, ca până 
acum, datorită propagandei Ligii. Marina e factor de progres 
al menținerii, iar marina noastră a făcut dovada, chiar în 
actualul război; de împlinirea datoriei, prin vitejia repurtată 
pe Dunăre şi în Marea Neagră”, a subliniat generalul Paul 
(Pavel) Teodorescu!*”. 

Viaţa nu i-a fost liniştită. A fost trimis în judecată în 
1942 la Înalta Curte de Casaţie, „privitor la restituirea sumei 
de 26 140 037, cheltuieli pentru reparatiuni şi transformări 
aduse Yachtului Regal «Luceafărul», fără bază legală”. 
Procesul s-a prelungit până în 1944. A fost scos „de pe rol 
ca neavând obiect, fără nici o sancțiune penală, cum voia 
generalul razbunator”!’. 

Continuă supravegherea sa de către Serviciul Secret. 
La 14 mai 1943, într-o notă se menţiona că sătenii din 
comuna Joița afirmau că „depune o atenţie deosebită fata 
de prizonierii ruşi ce îi sunt atribuiti pentru lucru, luând 
chiar masa cu ei odată pe săptămână, ceea ce este comentat 
defavorabil”. 

După 23 august 1944, a solicitat comanda unei unități 
pe Frontul de Vest preşedinţilor Consiliului de Miniştrii, 
generalii Sănătescu şi Rădescu. I s-a promis rezolvarea 
pozitivă a cererii, dar cei doi nu şi-au respectat cuvântul fata 
de colegul lor. 

Singura reparaţie morală ce i s-a făcut distinsului militar 
a fost avansarea, la 15 februarie 1945, la gradul de general 
de corp de armată în rezervă, iar la 28 februarie 1945 a fost 
numit „Ă la Suite”!3%, comandant onorific al Regimentului 
de Gardă „Mihai Viteazul”, cu drept de a purta uniforma. 

Rămâne în atenţia Direcţiei Generale a Sigurantei 
Statului. Într-o notă se preciza că „după 23 august 1944, a 
trecut din nou la acțiune, înscriindu-se în P.N.T. — Maniu. 
Graţie personalităţii sale, numitul a grupat în jurul său 
majoritatea ofițerilor ieşiţi din armată, bucurându-se de 
popularitate crescândă şi menţinând în plus legătura în afara 
granițelor cu ex-regele Carol al II-lea pe primul plan. Este 
cunoscut ca un om cu valoare personală foarte ridicată, fiind 
dotat cu concepţii şi ingeniozitate organizatorică. Este în 
bune legături cu g-ralul C. Constantinescu-Klaps. A activat 
în M.N.R. (Mişcarea Naţională de Rezistență — n.n). Este 
bun prieten cu g-ralul Rădescu. Este un cunoscut reactionar. 
A fost în bune raporturi de prietenie cu g-ralul Aldea Aurel. 
De asemenea numitul este cunoscut pentru activitatea 
sa subversivă, ca având legături cu elemente ce au activat 
în forțele grupării subversive”!%5. Generalul Paul (Pavel) 
Teodorescu „duce muncă de lămurire în rândul ofițerilor din 
cadrul disponibil, sfătuindu-i pe aceştia să nu se integreze în 
regim şi să nu reintre în armată, deoarece războiul este la uşă 
şi regimul se va prăbuşi”!**. 

Într-o altă notă, datată 6 octombrie 1947, se sublinia 
că „Este unul din cei mai reactionari ofiţeri de marină!*, 
fiind în acelaşi timp şi periculos, prin valoarea concepţiilor 

şi ingeniozitatea organizatorică de care este capabil şi pentru că 
are popularitate si legătură cu ex-regele Carol al II-lea. A fost în 
bune relatiuni de prietenie cu Horia Măcelariu. Se crede chiar 
că a mai păstrat legătura cu el şi după dispariţia acestuia!**. 
După venirea la cârma țării a guvernului dr. Groza, a cultivat 
şi mai mult legăturile cu vârfurile reacționare, luând contact 
cu generalul Aldea pentru a sprijini M.N.R.-ul’.' (Sic!) 

Organele noului regim nu s-au limitat numai la 
supraveghere si perchezitii. Bunurile deținute în comuna 
Joița, o casă, o fermă modernă unde producea orez şi 
câteva terenuri i-au fost confiscate. Dezamăgit de situaţie, 
de perchezitiile repetate, de posibilitatea implicării într-un 
proces legat de monarhie, s-a decis să părăsească tara, după o 
discuţie pe stradă cu un individ care pretindea că îl cunoaşte 
demult. În noaptea de 18/19 decembrie 1948 a fost arestat 
de Securitate în Timişoara. 

În prima declaraţie, datată 10 ianuarie 1949, pe care 
a dat-o la anchetă, generalul Paul (Pavel) “Teodorescu, a 
precizat motivele deciziei sale: „Am luat hotărârea de a 
pleca din tara din cauza următorilor factori care m-au 
zdrobit sufleteşte şi anume: expropierea a 13 ha, pământ din 
comuna Joița, jud. Ilfov, cu locuinţa şi toate acareturile de 
pe el, tăierea pensiei pe baza art. 4 si mai presus de toate 
ameninţarea libertăţii, domiciliul fiind perchezitionat în trei 
rânduri, ultima dată în noaptea de 27 octombrie 1948 /.../ 
Ceea ce a contribuit la luarea hotărârii mele a fost, pe lângă 
starea sufletească anterioară, faptul că am aflat că ultima 
mea urmărire s-ar datora implicării mele într-un proces al 
Palatului. Acest lucru îl dețin de la dl. col. în rezervă Cazacu 
Constantin, Str. P. Maior (?) din Bucureşti, care a auzit 
într-o familie că profesoara de engleză a unui director de la 
Preşedinţie a spus că generalul Teodorescu P. urmează să fie 
arestat, figurând în capul unei liste de mai multe persoane 
implicate în procesul Palatului”!%. Cu ocazia unei audiențe 
la Procuratura Militară Generală, după ieşirea din detenție 
„a arătat că hotărârea de a pleca în Franţa a fost determinată 
şi de faptul că nu mai ştia nimic despre situaţia celor doi 
fii ai săi rezultați dintr-o legătură cu o cetäteanä de origine 
franceză în timpul cât a stat la Paris. Ulterior, a aflat că un 
fiu a decedat în timpul celui de-Al Doilea Război Mondial, 
iar despre celălalt fiu a prezentat o scrisoare primită în 
luna septembrie 1957 din partea unui general din armata 
franceză pe care-l rugase să-l caute şi să-i comunice 
adresa, din conţinutul căreia rezultă că fiul său nu a putut 
fi identificat”!*!. 

După cum a relatat în declaraţie, prin intermediari şi-a 
procurat acte false, cu nume evreiesc, cu speranța că se va 
putea ataşa unui grup de evrei ce doreau să emigreze, alt 
intermediar a făcut cunoştinţă cu inginerul Virgil Tarangul, 
interesat să plece la Roma, unde se stabilise un frate întrucât 
nu avea serviciu. Banii necesari trecerii frontierei (acte, plata 
călăuzei, valută pentru cheltuieli) i-a obţinut din vânzarea 
locuinţei din Bacău şi a producţiei din ferma de orez de la 
Joița. 

Împreună cu inginerul Virgil Tarangul, a fost trimis 

în judecată pentru „acte preparatorii la delictul de trecere 
frauduloasă a frontierei” şi „deținerea de mijloace de plată 
străine”!%?. Avocatul generalului a pledat pentru „o pedeapsă 
minimă, cu acordarea de circumstanțe atenuante, dat fiind 
că inculpatul a fost sincer şi a mărturisit fapta”!%. 

Pe timpul procesului, inculpatii au afirmat că au 
renunțat de a mai pleca din ţară, întrucât şi-au dat seama 
că „trecerea întâmpină prea multe greutăţi”!“. Instanta a 
respins desistarea mărturisită de inculpati. La 28 octombrie 
1949, Tribunalul Militar din Timişoara l-a condamnat pe 
generalul Paul (Pavel) Teodorescu pentru „delictul de acte 
preparatorii la trecerea frauduloasă a frontierei” la 2 ani 
închisoare corecțională şi 2 ani interdicție corecțională, cu 
suspendarea drepturilor civile. Pentru deținerea de valută, 
cealaltă acuzare, la 3 ani închisoare corecțională şi 3 ani 
interdicție corecțională cu suspendarea drepturilor civile 
şi câte 50 000 lei amendă corecțională. Instanta a decis ca 
fiecare din cei doi inculpati să execute pedeapsa cea mai 
mare de 3 ani închisoare corecțională, 3 ani interdicție 
corecțională şi să plătească 50 000 lei amendă corecțională 
şi 10 000 lei cheltuieli de judecată. 

Prin intermediul avocatului său, generalul Paul (Pavel) 
Teodorescu a solicitat la 25 aprilie 1950 casarea sentinței, 
invocând mai multe încălcări ale legislaţiei. Parchetul 
Militar a făcut recurs şi la 3 iunie 1950 Tribunalul Militar i-a 


majorat pedeapsa la 5 ani închisoare corecțională. A urmat 
o nouă condamnare la 22 februarie 1951 la 3 ani închisoare 
corecțională si 161 230 lei amendă pentru delictul de 
neretrocedare către Banca de Stat a valutei deținute. Deşi 
se afla în Penitenciarul de la Aiud, Judecătoria Populară II 
Bucureşti l-a condamnat la o lună închisoare corecțională şi 
10 000 lei amendă pentru că nu s-a prezentat la verificarea 
de către organele de miliție a autoturismului sau. 

Faţă de sentinţa din 22 februarie 1951, generalul a 
depus contestaţie, pe care Tribunalul Militar i-a respins-o la 
25 aprilie 1952. Aceeaşi instanță i-a contopit pedepsele la 
7 mai 1953, generalul Paul (Pavel) Teodorescu fiind obligat 
să execute 5 ani închisoare şi să plătească o amendă de 
220 250 lei!%. Pe timpul detenţiei este urmărit în continuare. 
Dintr-o notă aflăm că generalul Paul (Pavel) "Teodorescu 
„duce acțiune de instigare în rândul deţinuţilor şi caută să 
tind treaz moralul spunând că în curând situația în tara se va 
schimba prin ajutorul armat al puterilor Apusene”'*’. Peste 
ani avea să scrie că în Penitenciarul de la Aiud s-a considerat 
„din proprie inițiativă, un laborant şi zilnic am observat, am 
învățat şi am tras concluzii personale referitoare la mijloacele 
celebrei instituţii de «ridicare» şi «reabilitare», referitor la 
starea jalnică, stare fizică şi psihică la care ajunseseră toți 
impricinatii, despre care am rămas, pentru unii, cu o impresie 


admirativa, pentru alţii cu o deceptie completa”. 


Mormântul generalului Paul Teodorescu, în cimitirul Mânăstirii Dintr-un Lemn 


(+17 ianuarie 1981) — fost ministru al Aerului şi al Marinei — 

A fost eliberat din inchisoare la 28 martie 1954. Fara 
pensie si locuinta care ii fusese confiscata, generalul Paul 
(Pavel) Teodorescu a trecut printr-o perioadä deosebit 
de grea. I s-a acordat intr-un imobil din Bucuresti, din 
str. Aviator Drossu nr. 27, o cameră de 7 m „igrasioasă, 
întunecoasă si fără soba”. 

A deschis un proces pentru recuperarea bunurilor 
personale. Instanta i-a dat sentință favorabilă, recâstigând 
mobila confiscată, „deşi practic nu mi s-a dat absolut 
nimic, nici o pernă”, cum scria în Memorii!%. Adresându-se 
Academiei pentru a fi repus în drepturi, cererea i-a fost 
respinsă. Reabilitarea ca membru-corespondent s-a făcut 
post-mortem, la 3 iulie 1990. 

Aflând de greutăţile în care se zbătea generalul Paul 
(Pavel) "Teodorescu, generalul Leontin Sălăjan, ministrul 
Forțelor Armate, „m-a scos din mizeria în care trăiam, 
dându-mi un apartament în Drumul Taberei”!*'. 

Fiindu-i amnistiată condamnarea prin Decretul 
nr. 44/1955, a fost repus în drept de pensie la 20 decembrie 
1956. La 1 ianuarie i s-a anulat din nou pensia 
militară, pe motive că a deţinut funcții importante 
înainte de 23 august 1944. Pentru a supravieţui a lucrat la 
cooperativele de confecționat pungi de hârtie de la Patriarhie 
şi Episcopia Rîmnicului'”?. 

Adresându-se Ministerului Forțelor Armate pentru 
a-şi reprimi pensia, Sectorul de Pensii din minister a 
propus „menținerea hotărârii de decădere din dreptul la 
pensie a generalului It. rezervă Teodorescu Paul, deoarece 
contestatarul prin activitatea şi comportarea sa nu a susținut 
interesul clasei muncitoare, după cum afirmă, ci interesele 
burgheziei şi mosierimii din perioada respectivă”. La 29 iunie 
1961 i s-a comunicat că pensia i-a fost anulată!*. 

La 10 martie 1963 a adresat conducerii armatei un nou 
raport pentru a-şi redobândi pensia. Deşi Şeful Direcţiei 
Financiare şi Control din Ministerul Forţelor Armate a 
propus să se menţină hotărârea de decădere din dreptul de 
pensie, ministrul Forţelor Armate, generalul Ion Ionita, a 
scris pe raport către generalul Catină următoarea rezoluție: 
„Acest om la vârsta de 76 de ani, fără familie, fără nici un 
alt ajutor nu are din ce mai trăi. Apreciez că mai trebuie 
revăzută situaţia sa. Dacă nu îl vom pune la drepturile sale 
de pensie, cel putin să i se acorde un ajutor social”!**. I s-a 
stabilit o pensie de 800 lei. A făcut un nou raport, solicitând 
să i se ia în calcul şi gradul de general-locotenent. După 
aşteptări, la 1 ianuarie 1967 i s-a acordat o pensie de 1 814 lei, 
cu precizarea că putea fi majorată numai prin decret al 
Consiliului de Stat. 

Ultimii ani din viata i-a dedicat scrierii memoriilor si 
vizitelor la Mănăstirea Dintr-un Lemn, unde a continuat să 
le aducă mäicutelor mici cadouri şi să se implice în diverse 
munci. Memoriile şi le-a încheiat aproape de vârsta de 91 
de ani, în care avea să scrie: „Nu mă plâng, dar o ideologie 
(comunistă — n.n.) care se bazează pe dreptate, egalitate, 
muncă răsplătită etc., trebuie să practice anumite principii, 

altminteri ele nu au nici o valoare. În cazul meu, realitatea 
este de partea mea. Eu am dat totul, muncă, energie, 
pricepere, realizări importante ca: Academia Militară, 
silozuri, cartier muncitoresc etc. spre binele poporului, 
economii de peste 4 miliarde lei, în timp ce statul, nu numai 
că nu mi-a dat nimic, dar mi-a luat toate agonisirile cinstite 
/.../ Am satisfacția că am lăsat şi eu, prin realizările mele, 
folosite şi astăzi, o mică dara de progres pentru tara mea şi 
că, în decursul vicisitudinilor lungii mele vieți, am păstrat 
intact caracterul meu: demn, corect şi integru care nu s-a 
plecat decât in fata conştiinţei şi niciodată în fata oamenilor 
cât de puternici ar fi ei”!%5. A avut multumirea să constate că 
în lucrarea România în războiul antihitlerist meritele sale au 
fost recunoscute, iar publicistul V. Firoiu, i-a făcut publică 
ascensiunea pe Mont-Blanc, cum am prezentat mai sus. 

De-a lungul carierei sale, generalul Paul (Pavel) 
Teodorescu a fost recompensat prin medalii şi ordine 
acordate de statul român si cel francez: Medalia Jubiliară 
„Carol I” (1906), Medalia „Elanul Tarii” (1913), Crucea 
Comemorativă de Război 1916-1918 (1918), Ordinul 
„Coroana României” (1922), Medalia „Victoria” (1921), 
„Steaua României” (1924). Statul francez i-a acordat pentru 
contribuţia la întărirea relaţiilor româno-franceze „Legiunea 
de Onoare” în grad de Cavaler, Ofiţer şi Comandor!*. 

Generalul Paul (Pavel) Teodorescu s-a stins din viata la 
17 ianuarie 1981,la Mănăstirea Dintr-un Lemn, înconjurat 
de mäicutele sfântului lăcaş de care s-a simţit profund legat 
spiritual. Este înmormântat în cimitirul mănăstirii, lângă 
biserica de lemn. 

Viaţa si activitatea generalului Paul (Pavel) Teodorescu, 
aşa cum reiese din izvoarele istorice, ne relevă că avem de-a 
face cu o personalitate de excepție a Armatei Române. În 
toate funcțiile îndeplinite pe linie de comandă, ca membru 
al Guvernului şi diplomat militar, Paul (Pavel) Teodorescu 
şi-a pus pregnant amprenta creativă, primind din partea 
şefilor aprecieri din cele mai elogioase. Contribuțiile sale 
ştiinţifice, care au avut un rol major în implementarea noii 
Doctrine militare a României după Primul Război Mondial, 
i-au adus recunoaşterea celor mai înalte foruri ştiinţifice ale 
țării. 

Este în afară de orice îndoială că generalul Paul (Pavel) 
Teodorescu a fost un apropiat al lui Carol al II-lea, unul 
din principalii săi oameni de încredere, ceea ce i-a adus 
promovare pe importante funcții guvernamentale, unde şi-a 
dovedit din nou eficienţa, realizări efectuate sub conducerea 
sa fiind utilizate şi astăzi. 

După 23 august 1944 s-a implicat în mişcarea de 
rezistență împotriva regimului comunist. A fost condamnat 
şi privat de drepturi civile perioade lungi de timp. 

Ataşamentul fata de Biserica Ortodoxă l-a concretizat 
în eforturi şi sprijin direct pentru reînnoirea unor biserici 
între care Mănăstirea Dintr-un Lemn ocupă un loc aparte, 
sfântul lăcaş devenind loc de închinare şi pomenire pentru 
marinari $i aviatori. 

“ Decizia de a cerceta activitatea generalului Paul (Pavel) Teodorescu am 
luat-o în timpul unui scurt pelerinaj făcut la Mănăstirea Dintr-un Lemn, la 
începutul lunii august 2010. Vizitând Palatul Brâncovenesc din complexul 
monahal, am avut surpriza să constat că maicile i-au amenajat generalului 
o cameră memorială, care păstrează pe lângă obiecte ce i-au aparținut şi 
manuscrise inedite, precum Memoriile şi teza sa de doctorat. Cuvintele atât 
de convingătoare ale maicii stareță stavroforă Emanuela Oprea, că „sufletul 
generalului tânjeşte după recunoaştere”, ne-au determinat să trecem, de îndată, 
la căutarea şi strângerea de surse istorice privind activitatea ilustrului militar. 
Sprijinul prompt acordat de domnul comandor dr. Marian Moşneagu, şeful 
Serviciului Istoric al Armatei şi drd. Luminiţa Giurgiu, din cadrul aceleiaşi 
instituţii, cărora li s-au alăturat cu generozitate dr. Silviu Moldovan şi drd. 
Iulia Moldovan de la Consiliul Naţional pentru Studierea Arhivelor Securităţii 
(C.N.S.A.S.), s-a dovedit decisiv pentru a intra în posesia copiilor după 
documentele esenţiale privind viata şi activitatea generalului Paul (Pavel) 
Teodorescu: Memoriul şi dosarele de urmărire. Şi pe această cale, le exprimăm 
întreaga noastră gratitudine. Pentru iconografia pusă la dispoziție, multumirile 
noastre se îndreaptă către domnul locotenent-colonel Constantin Lupu, 
director al Muzeului Militar National „Ferdinand I” şi doamnei Carla Duta, 
expert în cadrul aceleeaşi instituții. 

? Universitatea ,,Ovidius” Constanta. 

3 Mănăstirea Dintr-un Lemn. 

+ A. Simion, Ultimele zile ale domniei lui Carol al II-lea. Agonia unui regim, 
în „Magazin istoric”, an 2, nr. 4, aprilie 1968, p. 84. 

AL. Gh. Savu, Dictatura regală (1938-1940), Editura Politică, Bucuresti, 
1970, p. 153; 451. 

* Memoriile generalului colonel Paul Teodorescu (1888-1981), (manuscris 
păstrat de Mănăstirea Dintr-un Lemn), p. 8. 

7 V. Firoiu, Povestiri despre cutezători, Editura Ion Creangă, Bucureşti, 1975, 
p. 28. 

8 Vezi Mircea Muşat, Ion Ardeleanu, România după Marea Unire, vol. II, partea 
a l-a, noiembrie 1933 — septembrie 1940, Editura Ştiinţifică şi Enciclopedică, 
1988, p. 745 şi urm. 

” Vezi general-locotenent Mircea Agapie, maior Dănuţ Mircea Chiriac, maior 
Constantin Hlihor, maior Ion Emil, De la Scoala Superioară de Război la 
Academia de Înalte Studii Militare. Comandanți. Profesori. 
(1889-1996), Editura Academiei de Înalte Studii Militare, 1995, p. 161- 
164; Ion Mamina, loan Scurtu, Guverne si guvernanti (1916-1938), Casa 


Absolventi 


de Editura, Presa si Impresariat, Bucuresti, 1996, p. 2-46. Lucian Predescu, 
Enciclopedia Cugetarea. Material românesc: oameni si înfăptuiri, Editura 
Vestala, Bucureşti, 1999, p. 842. Rasofora Tecla Fuioagă, rasofora Teodora 
Barac, Monografia Mănăstirii Dintr-un Lemn, Editura Măiastra, Târgu Jiu, 
2009, p. 51-56; Diplomati militari, 1859-2009. In memoriam, Editura Medno, 
Bucuresti, 2009, p. 115-119; Andrei Nicolescu, Lenuta Nicolescu, Ion Pătroi, 
Alesandru Duţu, Alexandra Osca, Atasafii militari transmit... vol. V (1930- 
1940). (Coordonatorul seriei: Gheorghe Nicolescu), Editura Nagard, Lugoj, 
2009, p. 137-193; Maria Georgescu, căpitan Christophe Midan, Les attaches 
militaires français en Roumanie et Roumains en France (1860-1940), Edition 
Militaires, Bucuresti, 2003, p. 193-197; Valentin Ciorbea, The army corps 
general, dr. Paul (Pavel) Teodorescu a complex personality of the Romanian 
army, in “Military Science Universe”, volume 2: Defense Studies, Geopolitics 
and Military Strategy, April, 14-15, 2011, Bucharest, p. 322-329. 


1 Arhivele Militare Romane (A.M.R.), Fond Direcţia Cadre şi Învățământ, 
dosar nr. crt. 15.785/1974. (Passim). 

"Arhiva Consiliului Naţional pentru Studierea Arhivelor Securităţii 
(C.N.S.A.S.), dosarele I. 25934; P. 14933. (Passim). 

Căpitanul de cavalerie Gheorghe Teodorescu, de sorginte dintr-o „familie 
energică de mosneni olteni”, din care s-au ridicat preoți, militari şi profesori, a 
fost obligat să părăsească armata întrucât s-a implicat în acțiunea de protest al 
unui grup de ofiţeri care au făcut „o demonstraţie, un fel de răscoală, arătând 
printr-un memoriu adresat regelui, şeful suprem al armatei, nemulțumirea lor 
de a fi comandati de străini de arma lor, cerându-i să revină asupra hotărârii 
luate”. Regele a luat măsuri severe împotriva celor care protestaseră fata de 
numirea ca inspector al Cavaleriei a unui infanterist. Ofițerii superiori au fost 
obligați să părăsească armata, iar celorlalți li s-a blocat avansarea în grad până 
la pensie. Decizia l-a determinat pe căpitanul Gheorghe Teodorescu să se 
retragă din armată şi să se dedice apiculturii, (Memoriile generalului-colonel 
Paul Teodorescu — 1888-1981), p. 13. 

1 Familia Teodorescua avut şase copii: Gheorghe (general), Dumitru (agronom), 
Paul (Pavel) - (ministru), Virginia, soră geamănă cu Paul (Pavel), (profesoară 
şi directoare de liceu), Maria-Clemansa (licenţiată a Academiei Comerciale 
şi a Facultăţii de Drept), Eugen (colonel). După naşterea gemenilor, părinții 
i-au botezat Paul si Virginia, inspirați de numele personajelor principale din 
romanul scriitorului francez Jacques-Henri Bernardin de Saint-Pierre, foarte 
citit în aceea perioadă în Moldova. La starea civilă funcţionarul nu a admis 
actul de botez pentru băiat, pe motiv că numele nu ar fi românesc şi a cerut 
părinţilor să aleagă între Pavel şi Petru. S-a optat pentru Pavel. În actele civile 
viitorul general a fost numit Pavel Teodorescu. Cu timpul s-a impus numele 
de Paul Teodorescu. /bidem, p. 14; Deşi generalul a preferat să fie numit Paul, 
prenume cu care şi-a semnat şi opera ştiinţifică, pentru a respecta adevărul 
vom utiliza în studiul de faţă ambele nume. 

4 A.M.R., Fond Direcţia Cadre şi Învăţământ, dosar nr. ert. 15.785/1974, f. 9. 
'5 Ibidem, f. 11. 

'6 Ibidem, f. 18. 

17 Ibidem. 

'8 Tbidem, f. 11 si urm. 

1 Ibidem, f. 19. 

% Memorii, p. 52. 

21 A.M.R., loc. cit., f. 21-22. 

2 Ibidem, f. 23. 

3 Ibidem. 

Ibidem, f. 25. 

% Memorii, p. 52. 

% Ibidem; generalul Aslan „a dat ideea solitarä ca Divizia din sudul Dunării 
să se pună imediat in mars şi să atace forțele bulgaro-germane, angajate la 
trecerea Dunării”. (Ibidem). Generalul Paul (Pavel) Teodorescu face referire 
la Divizia 9 Infanterie. Ordinul dat de generalul Aslan se referă la „Grupul 
de Est” şi Divizia 9. Deşi hotărârea „făcea proba unei aprecieri realiste a 
situaţiei”, vizând concentrarea efortului pe apărarea Sectorului Turtucaia, nu 
a putut fi îndeplinită, datorită distanțelor lungi care trebuiau străbătute, circa 
100 km de unităţi rămase pentru atacarea flancului drept al trupelor bulgaro- 
germane. (storia militară a poporului roman. Vol. V. Evoluţia organismului 
militar românesc de la cucerirea Independenţei de stat până la înfăptuirea 
Marii Uniri din 1918. România în anii Primului Război Mondial, Editura 
Militară, Bucureşti, 1988, p. 424-425). Considerat vinovat de dezastrul de la 
Turtucaia, generalul Mihai Aslan a fost destituit şi surghiunit la Podul Iloaiei. 


Paul (Pavel) Teodorescu mărturiseşte că l-a vizitat de câteva ori, gäsindu-l 

„amărât, dar nu descurajat”. Mai mult era încrezător în victorie şi în unirea 
Transilvaniei şi Basarabiei. La înmormântarea sa, la cimitirul Bellu, Paul 
(Pavel) Teodorescu a rostit o scurtă alocutiune in care a reamintit aprecierile 
şefului Statului Major al Armatei bulgare referitoare la ordinul generalului 
Mihai Aslan de a concentra efortul apărării pe Turtucaia: „Trimiterea diviziei 
române de către generalul Aslan contra flancului drept al armatei noastre 
(bulgare), a fost singura operaţie valabilă. Dacă divizia română ar fi sosit la 
timp, armata noastră ar fi suferit cel mai mare dezastru”. (Memorii, p. 53). 

27 A.M.R., loc. cit., f. 26. 

% Memorii, p. 98. 

2 A.M.R., loc. cit., f. 29. 

3 Memorii, p. 54. 

Abstract: General Paul (Pavel) Teodorescu was and still 
is a great personality of Romanian military elite. He had 
an amazing destiny: professor of Superior War School, 
military diplomat, undersecretary at National Defense 


Ministry, minister of Air and Navy. His scientific 
activity was appreciated by the Romanian Academy. He 
was imprisoned by the Communists. He is buried at 
Dintr-un Lemn Monastery. 

SCRISORI DE OSTASI DIN TOAMNA LUI 1916 


S crisori de ostasi era titlul unei rubrici permanente din 
ziarul „Neamul Românesc”, în perioada participării 
României la Primul Război Mondial. Unele veneau chiar 
din tranşee. Erau trimise lui Nicolae Iorga, cel care insufla 
tuturor credința în victoria ce va duce la Marea Unire. 
Unele epistole au fost publicate 
de mine în volumul V din 
seria „Scrisori către N. lorga”, 
apărut la Editura Minerva în 
1996. Cum volumul respectiv 
a avut o circulație extrem 
de restrânsă, foarte puţini îl 
cunosc. Dar multe din temele 
atinse acolo sunt majore pentru 
Istoria românilor. Între acestea, 
eroismul ostasului român şi 
rolul avut de Nicolae Iorga in 
îmbărbătarea Armatei Române. 
De aceea, cred că o prezentare 
selectivă a acestora îşi găseşte 
locul într-o revistă de Istorie 
Militară; mai ales în vremuri ca 
cele de azi, când ostaşii români 
sunt puşi să-şi arate eroismul 
nu pentru apărarea granițelor "Ţării, ci în absurde războaie 
ca cel din Afganistan. Toate scrisorile ce vor fi prezentate se 
află în Biblioteca Academiei Române, Secţia Manuscrise, 
Corespondenta Nicolae Iorga. Prezentarea se va face 
cronologic. 

Chiar în momentul apariţiei sale, rubrica „Scrisori de 
ostaşi” a trezit un mare interes în Armata aflată în luptă. 
De aceea, ziarul „Neamul Românesc” era cerut în toate 
unitățile de pe front. Solicitându-l, un sublocotenent aducea 
motivația: ziarul avea „scrisul care ne-a învătat să dorim acest 
război”. 

Aceeaşi cerere venea şi de la prizonierii români din 
Armata austro-ungară, aflați în Rusia. De la Samara, 
Zlataust, Ufinska Gubernia, i se scria lui N. lorga: ,Subscrisul, 
în numele camarazilor mei români aflători aici, ca prizonieri 
austro-ungari, vin cu toată stima a va ruga să ne trimiteţi 
ziarul. [...] Vă rog nu treceţi cu vederea această fierbinte dorință 
a noastră. Glorie lui Mihai Bravul si strălucească etern peste 
Tara şi să ni aducă şi nouă pacea binemeritat e, 

Printre militarii care-i scriau lui Nicolae Iorga se afla si 
Gheorghe Rasoviceanu. În 1916 era maior; va ajunge colonel 
şi comandant al Regimentului 9 Vânători, una dintre cele 
mai cunoscute unități de luptă româneşti în Primul Război 
Mondial; s-a evidenţiat în luptele de la Mărăşeşti, august 
1917, unde a pierdut majoritatea soldaților şi ofițerilor, 
dar a avut un rol major în obţinerea victoriei. Regimentul 

„În vremurile grele ce străbatem, forţa 
morală şi credinţa în triumful nostru fimal 
sunt elemente sufleteşti principale, care ne 
îndeamnă şi ne îmbărbătează spre a duce 
până la capăt marea luptă pentru cauza şi 

scopul suprem ce urmărim. Pentru viitoarele 
generaţii de ofiţeri, mai mult ca totdeauna, 
se cere astăzi ca aceste puteri sufleteşti să fie 
susţinute si sporite. Nimeni altul mai mult ca 
dumneavoastră, domnule profesor, nu ar avea 
chemarea de a conduce o asemenea operă de 
inal¢are morală” 
Vintilă Brătianu, ministru de Război 


Prof. univ. dr. Petre TURLEA’ 


respectiv a asigurat stabilitatea situatiei la Iasi in aprilie si 
decembrie 1917 si la Bucuresti in decembrie 1918. Prima 
scrisoare a lui Rasoviceanu catre Nicolae Iorga era publicata 
în „Neamul Românesc” din 30 septembrie 1916; anunța 
că „Primul si al șaptelea atac au fost cumplite ...”. La o luna, 
maiorul scria: „După cum 
vedeți, a doua scrisoare v-0 
trimit din spital. Sunt însă pe 
Punctul să mă întorc pe front. 
Regretul ca n-am putut cuceri 
de la inceput decât 4 tunuri, 
mi I-a şters batalionul meu cu 
care, după 11 zile de luptă, am 
cucerit alte 7 tunuri şi 1 000 
de prizonieri. Cât voi mai 
trai, fiți sigur că îmi voi face 
datoria”. 

Alexandru M. Zagoritz 
era arhitect ploieştean, născut 
in 1881, elev al lui lon Mincu, 
cu multe lucrari in Ploiesti 
si Bucuresti, dar si cu studii 
de specialitate in „Buletinul 
Comisiunii Monumentelor 
Istorice” si ,Convorbiri Literare”; era un apropiat al lui 
Nicolae Iorga. 18 octombrie 1916 era datată scrisoarea 
trimisa istoricului din Spitalul Scolii de Poduri si Sosele din 
Bucuresti: „Domnule Iorga, rănit la amândouă mâinile, mă 
aflu de trei zile aici, în căutarea d-lui dr. Ghiulamila, care s-a 
sfătuit cu dl. dr. Marinescu în privința nervilor mâinii drepte şi 
a cerut sfatul d-lui dr. Gerota în privinţa fracturii de la stânga. 
Vă scrie pentru mine cercetasul Matincu M. loan. Vă multumesc 
pentru rândurile din «Neamul Românesc». Vă multumesc si în 
numele căpitanului, dispărutul nostru, care sperăm, după unele 
stiri date de soldaţii lui, că se află în viata. Nu ştiu dacă bucata 
de tencuială pe care am pus-o astä-varà la arcul cerdacului din 
Văleni se mai tine sau a căzut [...] Dumnezeu să vă dea d-le 
Iorga, multumirea egală cu sufletul dumneavoastră, pentru 
toate mângâierile şi binele ce-l faceti”. 

Locotenentul Zagoritz fusese rănit pe 21 septembrie 
1916, în timpul asaltului poziţiilor bulgare de la Amzacea; 
moare în spital, la 31 octombrie 1916. A fost înmormântat 
la Ploieşti, Cimitirul Viişoara, unde i s-a ridicat un bust din 
bronz, operă a sculptorului Fr. Stork. Nicolae orga îi va 
scrie un articol de comemorare în „Neamul Românesc” din 
2 noiembrie 1916, după ce-l vizitase la spital cu o săptămână 
înainte de moarte (aşadar, după ce primise scrisoarea). Şi-i 
va închina un medalion în „Oameni care au fost” (vol. II, 
Editura Pentru Literatură, Bucuresti, 1967, p. 43-44): 


» Loata infelegdtoarea îngrijire a doctorului cu inima de aur care 

e dl. Gerota nu l-a putut scăpa. [...] Numai când tot ce e scris 
de el se va tipări [...], numai atunci se va vedea ce a pierdut 
cunoștința acelor urme de trecut pe care le bate azi, nemilos, 
tunul dușmanului, în Alexandru Zagoritz”. 

Tot din spital, unde se afla în urma rănilor primite, 
scria istoricului şi sublocotenentul —invatator Virgil M. 
Gabrielescu, la 20 octombrie 1916: „Nespusă bucurie am 
simțit când un drägälas de cercetas mi-a adus la spitalul unde 
sunt internat, in urma ranii de 
pe front, un număr din «Neamul 
Românesc» [...] De mult nu mai 
avusesem putinta a citi infteleptele 
randuri ale acestei pretioase foi. Astfel 
cum apare ea în clipa de fata este cea 
mai bună îndrumare a opiniei publice, 
care — in vremile acestea grele — are mai 
mult nevoie de lumină si de o călăuză 
cinstită şi vrednică. Iubirea de Neam 
de care sunteți insufletit si uriaşa 
dumneavoastră putere de muncă i-a 
dat această îndrumare. Acum ea nu 


are altă îndatorire decât să vă urmeze = 
pe calea cea adevărată care duce la 
mântuire”. 

Cele mai multe scrisori veneau 
direct din tranşee. Sergentul Al. 
Lapedatu trimite două poezii despre 
luptele din 1916. Un locotenent @ 
Const. I. Filipescu, trimitea si el J 
Câteva versuri „în amintirea unuia 
care s-a jertfit cu întreg regimentul 
său pentru mult visatul nostru ideal 
national” (21 decembrie 1916). 

La 5 decembrie 1916, tot 
versuri trimitea si sublocotenentul 
Bularda: ,Succesele Armatei noastre din jumătatea întâia a lui 
octombrie — momente înăltătoare pentru orice roman — m-au 
determinat a aşterne pe hârtie ceea ce sufletul meu tânăr simțea 


atunci”. 
Soldatul cu termen redus, student în Drept şi Litere, 
George Fotino -— viitorul istoric — trimitea versurile 


soldatului rănit Petre Cioană din Regimentul 31 Calafat, 
„în care e manifestarea unui suflet asa de curat”. 

Alte scrisori — cele mai multe rămase în arhiva Iorga, 
nepublicate — conțin aprecieri asupra luptelor şi încrederea 
în victorie. La 5 octombrie, căpitanul T. Voinescu scria: 
»Voiosi, sănătoși si cu încredere deplină în izbânda dreptului 
nostru, n-avem decât un singur strigăt: Ura! Si trimitem salutul 
nostru cald profesorului, învățătorului, care mai mult ca oricine 
a luptat cu cuvântul, cu scrisul şi cu fapta pentru izbăvirea 
Neamului Românesc si pentru care noi luptăm azi, cu tunul”. 

Maiorul Rasoviceanu revenea cu o nouă scrisoare: 
„Acum că scriu, când obuzele se sparg în jurul meu. Vă scriu ca să 
va arăt că mi-am ținut cuvântul: am pornit al șaptelea atac. A 
fost cumplit. Mi-am făcut datoria, dar toată. In al șaptelea atac 
am fost comandant al avangardei si am răsturnat o brigadă şi o 


Regele Carol al II-lea şi profesorul Nicolae Iorga 


baterie inamică numai cu batalionul meu; numai o întâmplare 
nefericită a făcut să nu mi se predea toți, dar absolut toți ... 
Timpul, însă, nu e trecut”. 

Sublocotenentul Pavlov, din Regimentul 52, trimite 
opt cărți poştale în care apreciază vitejia ostaşului român: 
„Câmpul de luptă ne dă frumoase clipe de trăit; păcat că doar 
condeiul de piatră al celui ce vă scrie nu ştie aşterne frumusețea 
lor — viata socială a acestui câmp e greu de schițat. Sunt caractere 
care te silesc la tot pasul să te opresti 
o clipă [...]”. 

În numărul din 9 octombrie 
1916 al „Neamului Românesc” 
apare scrisoarea a trei ofițeri 
ardeleni: „Cu conștiința luminată 
de încrederea pe care dumneavoastră 


ses 


profesorii ati insuflat-o in inimile 
noastre, plecăm mândri si dornici 


de luptă cu folos pentru mărirea 
scumpei noastre Patrii. Plecând, 


gândul nostru se îndreaptă la 
dumneavoastră multumit şi 


bucurat, căci, dacă plecăm cu atâta 
încredere în lupta noastră sfântă, 


aceasta se datorește şi muncii 


dumneavoastră care a transformat 


sufletele noastre”. 

În octombrie 1916, 
sublocotenentul I.M. îi propunea 
lui Nicolae lorga publicarea 
unei cărți pentru ostași, carte 
„CU Caracter patriotic”. Probabil 
în urma acestei scrisori, a doua 
zi istoricul va publica articolul 
„Literatura de război”. 

Locotenentul C. Stănescu, 
docent universitar, scria la 1 noiembrie: apreciez articolul lui 
N. orga „Fiecare la locul sau” din 6 octombrie, cu îndemnul: 
„Răgaz, odihnă, plăcere, lux — afară cu ele. Generaţia de azi 
nu trebuie să dea numai ce era datoare pentru dânsa, ci şi tot 


ce e datoare pentru toți urmaşii ei, căci de felul cum se va purta 
ea atârnă soarta tuturor acelor miliarde care vor veni. Fiecare 
la locul său îndărătnic, furios legat de dânsul! La lucru până 
la stoarcere, până la moarte! Si nu numai soldatul. Soldat e 
oricine-si face datoria, erou oricine şi-o întrece $i oricine şi-o 
părăsește, bărbat, femeie, tânăr, bătrân, e un dezertor, un 
mizerabil dezertor care merită pălmuit şi scuipat în fata când 
uniforma nu-i asigură relativa onoare de a fi împușcat!” 
Locotenentul Henri Stahl, stenograf al Camerei 
Deputaţilor şi al unora din conferințele lui Nicolae Iorga, 
fusese rănit în septembrie. În „Neamul Românesc” din 23 
septembrie 1916, la rubrica Vitejii nostri, istoricul scria: 
„La Sanatoriul Gerota, rănit la oasele piciorului, a fost așezat 
prietenul nostru Henri Stahl. Tofi cei care cetesc literatura bună 
cunosc pe Stahl scriitorul, pe induiosätorul humanist care ni-a 
înfățișat nu numai Bucureștii vechi cari se duc, dar si atâtea 
laturi interesante şi nouă din viata militară, din viata populară. 

Nicolae Iorga in Campania din Bulgaria 


Puţini cunosc, însă, pe eroul care se ascunde”. Referirea era la 
volumul lui Stahl, Bucureştii ce se duc, Vălenii de Munte, 
Tipografia „Neamul Românesc”, 1910. Pe 16 noiembrie 
1916, din Ploieşti, Stahl scria lui lorga: ,Sunt în Centrul de 
Instrucție Ploieşti pe 30 zile, cât a judecat doftorul de aci că mai 
am nevoie până să mă pot întoarce pe front. [...] Cand eşti în 
luptă uiţi de ai tăi, soldaţii iti sunt familia [...]”. 

În aceeaşi lună, scria si Ion Sân-Giorgiu, un viitor 
cunoscut ziarist, care anunţa moartea, pe frontul din 
Dobrogea, a fratelui său. 

Locotenentul G. Năsturaş (poet minor sub pseudonimul 
Volburä Poiană) isi lăuda subordonații: ,Soldatii mei lupta ca 
vitejii lui Stefan si ai lui Mihai”. 

Interesantă scrisoarea trimisă de generalul I. 
Crăiniceanu, la 11 decembrie 1916. Fost ministru de Război, 
numit în septembrie 1916 la comanda Corpului 2 Armată 
din Transilvania; acuzat că nu a colaborat bine cu generalul 
Popovici, comandant al Corpului 1 Armată; scos de la 
comandă, în octombrie 1916 şi numit inspector general al 
Armatei. lorga criticase, într-o discuţie cu Ion I.C. Brătianu, 
numirea lui I. Crăiniceanu la conducerea unei mari unități 
din Transilvania, deoarece ,bätränul general” era „deprins cu 
alte vremuri®. Generalul încerca să-şi spele numele: „Ca 
dovadă a conducerii Armatei a 2-a din Transilvania, contra 
unor informatiuni rele, de natură omenească, reproduc sentința 

supremă a M.S. Regelui. «[...] General Crăiniceanu iti exprim 
regretele mele pentru ceea ce am făcut, că te-am mutat şi regret 
că nu mai pot îndrepta ceea ce am făcut». Cu această înaltă 
Judecată şi cu actele şi documentele ce voi publica, eu tin fruntea 
sus si dovedesc că, cu 3 divizii reduse am bătut pe inamic de 
3 ori (Făgăraș, Porumbaci si Baranyhus) si că, în urmă, atacat de 
3 parti, am scăpat Armata de la distrugere sau capitulare sigură 
și ea a putut continua astfel rezistența în munți după primirea 
ajutoarelor, sub comanda vrednicului general Averescu, cu care, 
in fata inamicului, am reînnoit infratirea de mai înainte, spre 
a lupta împreună pentru mântuirea Țării. Retragerea finală 
din Transilvania era fatală, precum a fost şi aceea a Armatei 
întregi, în câteva zile, din Oltenia până in Moldova. Istoria 
impartiald o va dovedi”. 

În dese rânduri, Conducerea Ţării i-a cerut ajutor 
lui Nicolae Iorga pentru îmbărbătarea militarilor. Vintilă 
Brătianu, ministrul de Război, îi scria pe la 18 decembrie 
1916: „În vremurile grele ce strabatem, forta morală si credința 
în triumful nostru final sunt elemente sufleteşti principale, care 
ne îndeamnă si ne îmbărbătează spre a duce până la capăt 
marea luptă pentru cauza şi scopul suprem ce urmărim. Pentru 
viitoarele generaţii de ofițeri, mai mult ca totdeauna, se cere 
astăzi ca aceste puteri sufleteşti să fre susținute si sporite. Nimeni 
altul mai mult ca dumneavoastră, domnule profesor, nu ar avea 
chemarea de a conduce o asemenea operă de inältare morală. 

De aceea, vă rugăm a vă face propovăduitorul acestor speranțe 
și credinte si a tine tinerilor elevi ai şcolilor militare din Iasi, 
Bârlad, Botosani si Dorohoi un ciclu de conferinte patriotice, 
adaptate împrejurărilor actuale”. Scrisoarea va fi publicată în 
„Neamul Românesc” din 23 decembrie 1916, împreună cu 
o notă a Redactiei: „Domnul N. Iorga, primind propunerea 
domnului ministru de Război, va începe seria conferinţelor chiar 
astăzi, joi, 22 decembrie, vorbind în sala Teatrului National la 
ora 3 si jumătate post meridian, elevilor şcolilor militare din 
laşi”, 
Un 


românească, discursul ținut de Nicolae Iorga în Parlament 


imens ecou a avut, în întreaga societate 
la 14 decembrie 1916, in momentul când credinţa în victorie 
aproape dispăruse. Folosind exemple din Istoria Românilor, 
îndemna la rezistența până la capăt; în final, împrumutând 
o expresie a lui Petru Rares, îşi arăta convingerea că „Voi fi 
iarăşi ce am fost şi încă mai mult decât atât”. 

La inițiativa primului ministru Ion LC. Brătianu, 
discursul a fost afişat la toate primăriile şi răspândit pe 
front; foarte mişcat s-a arătat şi Regele Ferdinand, iar 
Take Ionescu considera discursul ca pe un „imn national”. 
În situația dezastruoasă de la sfârşitul lui 1916, conducerea 
Statului român avea ca posibilitate şi o eventuală retragere a 
Armatei peste Prut; cum ecoul indemnului lui Nicolae lorga 
de a nu fi părăsită Tara cu niciun pret putea fi atât de mare 
încât să producă nesupunere, I.G. Duca îi cerea istoricului 
să-şi modifice discursul pentru forma ce urma a fi tipărită: 
„Iubite d-le lorga, Vintilă Brătianu a plecat la Marele Cartier 
General si mă roagă să-ți atrag atenția asupra următorului 
fapt: o multime de ofiteri îngrijiţi de mentalitatea ce domină 
în unele trupe de a nu trece Prutul se tem ca fraza d-tale «Mai 
bine să ne mănânce câinii decât să plecăm de pe acest pământ», 
să nu apară acestor oameni simpli ca un fel de invitatiune de a 
executa gândurile lor nefaste. Își mărturisesc că, gândindu-mă, 
m-a apucat şi pe mine un fel de grijă. Dacă o impärtäsesti si 
d-ta, vezi ce formă ai putea da acestui pasagiu în editia destină 
Armatei. lartă-mi că îmi permit să mă amestec într-o chestie 
care te privește, dar mă cunoşti destul ca să scriu. Și numai o 
patriotică preocupare mi-a dat această îndrăzneală. 

Scrisoarea este expresia convingerii celor aflați atunci 
în fruntea României că, prin cuvântul şi scrisul său, Nicolae 
Iorga putea determina viitorul Țării. Istoricul consemnează 
şi el cererea celor de la Guvern: „Dar încă de a doua zi mi s-au 
cerut unele modificări, mai ales în ce priveşte citarea adâncilor si 
duioaselor cuvinte ale lui Gheorghe Stefan, domnul moldovean 
îndemnat să-și părăsească Tara: «Mai bine să ne mănânce 
câinii pământului acestuia». Însuși ministrul de Război, pe care 
nu-l văzusem de mult m-a rugat să aprob această expresiune. 
Am înțeles de ce era vorba: oamenii se pregăteau de trecerea in 
Rusia”. 

orga nu va ciunti textul, care a fost trimis întreg 
pe front, unde ecoul a fost coplesitor; iată-l prezentat pe 
Pamfil Seicaru: ,4m cu camarazii mei pe front [...] numărul 


din «Monitorul Oficial, în care se publicase discursul lui Iorga. 
Încerc si azi, scriind aceste evocări, emotia de atunci si mi- 
amintesc de finalul in care evoca pe Petru Rares. [...] Acolo, într-un 
cotlon al tranşeelor, un camarad citea, cu glas înecat de plâns, 
îndemnul pe care ni-l trimitea N. lorga, de a nu ne lăsa cotropifi 
de îndoială, de a crede cu tărie în biruința finală a dreptăţii 
Natiei noastre. 

Cel mai elocvent elogiu al acestui discurs l-a făcut unul 

dintre marii adversari ai lui Nicolae Iorga, ministrul liberal 
I.G. Duca, viitor preşedinte al P.N.L.: „Iorga a fost mai presus 
de orice laudă. Ela rostit atunci în Teatrul de la Iasi, incontestabil, 
cel mai elocvent discurs din viata lui. Pot spune, mai mult, unul 
din cele mai mari discursuri ce s-a rostit vreodată de pe tribuna 
română. [...] Iorga a ştiut să exprime ceea ce era în conştiinţa 
„fiecăruia, să aprindă flacăra care lâncezea în toate sufletele, să 
redestepte prin evocarea gloriei trecutului sperantelor nationale. 
[...] Când s-a așezat jos a fost un adevărat delir. Aproape toată 
lumea plângea. În acele clipe lorga a reușit să întrupeze gândul 
şi simtirea unui adevărat Neam crunt lovit de soarta”. 

Toamna anului 1916 l-a impus pe Nicolae Iorga ca 
pe un adevărat Apostol al Neamului Românesc. Mai ales 
pentru ostaşi, el a fost atunci cel care a reuşit să mențină 
încrederea în victorie, să-i facă să lupte până la capăt pentru 
unitatea statală. Armata l-a adoptat ca pe îndrumătorul său 
moral şi i-a ascultat cuvântul. De aceea, Nicolae Iorga poate 
fi socotit unul din ctitorii României Mari. Ce a făcut el 
este şi un îndemn pentru istoricii români de azi: să susțină 
efortul pentru apărarea Ţării, fiind, oricând este nevoie, in 
tranşeele Armatei. 


' Universitatea Creştină „Dimitrie Cantemir”. 

> Nr. din 30 septembrie 1916 

3 Ibidem. 

+ „Neamul Românesc” din 30 octombrie 1916. 

5 „Neamul Românesc” din 4 noiembrie 1916. 

* N. Iorga, „O viaţă de om. Aşa cum a fost”, Bucuresti, 1934, vol. II, p. 231. 
7 O viaţă de om ..., op. cit., et. cit., vol. II, p. 254. 

3 Vezi si Petre Turlea „N. Iorga în viata politică a României”, Editura 
Enciclopedică, Bucureşti, 1991, p. 106-107. 

° În Memorii, 3, ediţia 1994, p. 129-130. 

during the First World War the heading “Soldiers’ 
letters”. Servicemen of all ranks wrote to Professor 
Nicolae lorga in order that theirs feelings would be 
known and appreciated. 

FIGURA GENERALULUI CONSTANTIN PREZAN 
ÎN MEMORIILE LUI I. G. DUCA 


. G. Duca! a fost un om politic de mare valoare, nu 

numai pentru Partidul National Liberal (P.N.L.) ci 
şi pentru România, care a crescut sub aripa ocrotitoare a 
lui Ion I. C. Brătianu, artizanul României Mari şi poate cel 
mai talentat om de stat naţional al secolului XX. Dincolo de 
evoluțiile şi judecätile politice, Duca a fost dublat de un talent 
literar de excepţie, pe care şi l-a exersat în timpul studiilor 
de la Paris prin conferințe în mediile studenţeşti şi articole 
de politică externă trimise şi publicate în ziarele româneşti. 
Tocmai de aceea, memoriile sale sunt un preţios izvor de 
documentare, nu atât pentru stabilirea unor cronologii sau 
evoluţii din timpul Primului Război Mondial ci, mai ales, 
prin prisma tensiunilor, presiunilor şi contextului în care 
au fost luate unele decizii politice. Stilul său evidenţiază o 
înclinare către dramatic, fiecare scenă este prezentată de la 
modul în care lumânările reflectă chipurile celor prezenți, 
gustul ceaiului, scârtâitul mobilelor, frigul pătrunzător etc., 
toate acestea influențând personajele prezente. La rândul ei, 
fiecare persoană este analizată, disecată, lăudată sau criticată, 
însă nimic nu trădează apartenenţa politică ci, mai degrabă, 
viziunea fiecăruia asupra viitorului țării. Din ianuarie 1914 
memorialistul a deținut portofoliul Ministerului Cultelor si 
Instrucțiunii, fiind astfel în situaţia de a se afla în mijlocul 
evenimentelor dar, în egală măsură, si în anturajul factorului 
decizional principal, premierul Ion I.C. Brătianu. 

În acest context era imposibil să lipsească generalul 
Constantin Prezan, o personalitate de prim rang a 
Războiului de Întregire (1916-1919). Prima caracterizare a 
generalului apare imediat după numirea sa în fruntea Marelui 
Cartier General (M.C.G.) când, în câteva zile, a schimbat 
mentalitatea existentă în structura de comandă a Armatei, 


Dr. Alin SPANU* 


demoralizată atât de înfrângerea de la Turtucaia, dar şi de 
lipsa unor măsuri contra celor vinovaţi: „În câteva zile a 
înlăturat toți ofițerii care nu se arătaseră la înălțimea sarcinii 
lor, dând câteva pedepse exemplare. A fost destul pentru 
ca spiritul întregii oştiri să se schimbe, să înceapă o viata 
nouă şi să se întocmească un moral care, în mijlocul tuturor 


restriştilor, s-a menținut admirabil până în ultima zi”?. 


Până atunci, referirile la comandantul Armatei 4 (de 
Nord) române au fost simple, fiind înregistrate doar punctele 
sale de vedere. După bătălia de la Turtucaia, la 15 septembrie 
1916, în Consiliul de Război, generalul a susținut un punct 
de vedere opus M.C.G.: „menţinerea planului initial, 
sporirea forțelor Armatei de Nord, spre a învălui pe inamic 
şi a-l obliga să se retragă după Mureş. Odată ajunşi pe linia 
Mureşului, frontul fiind considerabil scurtat, dânsul era de 
părere să ne fortificäm şi să aşteptăm iarna. lar în Dobrogea, 
defensivă”. Deşi obligat să se replieze din Transilvania, 
Duca a constatat calităţile şi în această acțiune, descoperind 
atât merite militare, cât şi de caracter. Astfel, generalul 
„a ştiut să execute şi această retragere spre vechea graniță 
liniştit şi metodic, hartuind mereu pe inamic, fără pierderi 
inutile şi în cea mai perfectă ordine. Hotărât, cu cât trecea 
vremea, cu atât Prezan se impunea mai mult. De la începutul 
războiului era singurul care nu făcuse nicio greşeală, care 
înregistrase numai succese şi, mai ales, singurul care isi avea 
cu adevărat trupele în mână. (...) Pe de altă parte, modestia 
sa contrasta simpatic cu zgomotoasa reclamă din jurul lui 
Averescu”*. 

Retragerea din Bucuresti, în urma pierderii bätäliei de 
pe Neajlov-Arges, a demoralizat cercurile politice. Duca a 
notat că Prezan il considera vinovat pe generalul Alexandru 


Socec”, care ,nu executase ordinele si isi päräsise postul”®. 


Medalia „Mareşal Constantin Prezan” (avers-revers) 

În pofida situației dificile, liderul militar a apărut în ochii 
memorialistului „foarte liniştit, părea că-şi stăpâneşte 
trupele învinse şi că le îndrepta destul de bine spre sudul 
Moldovei”. Numirea în fruntea M.C.G. a fost o propunere 
a primului ministru Ion I.C. Brătianu, care a apreciat tocmai 
felul în care a coordonat retragerea — „în perfectă ordine”#, 

La cererea Rusiei tariste ca M.C.G. sa fie desfiintat, 
iar trupele române să fie contopite cu cele imperiale sub o 
comandă unică, România a răspuns elegant: regele Ferdinand 
va comanda armatele ruso-române cu ajutorul a două 
structuri de stat-major. Pentru transpunerea în practică, şeful 
M.C.G. avea nevoie de calități diplomatice. „Din fericire 
le-a avut — notează ministrul Cultelor şi Instrucțiunii. Prin 
firea sa blajină, prin temperamentul său conciliant, prin 
lealitatea sa, a reuşit să impuie comandamentului rusesc 
respectul cuvenit şi să evite ciocniri inutile si violente”. 

La începutul 1918, încheierea 
armistiţiului cu Puterile Centrale, Brătianu avea nevoie de 
sprijin, atât politic cât şi militar. Primul care trebuia convins 
a fost şeful M.C.G., apreciat drept „o minte echilibrată, un 
temperament moderat”"”, care a fost câştigat „repede şi pe 
deplin”!! de justetea actului politic. Un alt eveniment a scos 
la iveală tactul şi diplomaţia generalului Prezan. În timpul 
pertractărilor nesfârşite dintre miniștri privind măsurile 
de luat contra trupelor ruse bolşevizate care amenințau să 
atace laşiul, acesta are o intervenție decisivă: „Domnilor 
miniştri, vă atrag atenţia că a trecut de ora 3. Încă o dată, 
nu îmi aparține să iau o hotărâre, sunt aici pentru a executa 
hotărârile dumneavoastră, oricare vor fi ele. Am însă datoria 
să vă atrag atenția că dacă vreţi să dezarmez pe bolşevicii 
de la Socola şi să scap Iasii de un eventual bombardament 
şi atac, am nevoie de o pregătire de două ore. Vă rog, deci, 
să binevoiti a lua o hotărâre cât mai curând, fiindcă reuşita 
operaţiei cere ca să înceapă înainte de a se lumina de zi. Deci, 
la ora 4, 4"? cel mai târziu, dacă vreți să dezarmati cu succes 
pe revolutionarii de la Socola, trebuie sa stiu ce hotärâre ati 
luat”!?. Memorialistul se interpune în acest tablou şi afirmă 
că şeful M.C.G. l-a chemat în particular pentru a-i reafirma 
cele spuse anterior, încheind cu formularea: „Ne apropiem 
de răsăritul Soarelui, dacă mai intarziati nu mai răspund de 


dezarmarea de la Socola. Vă cer un răspuns, oricare ar fi el, 
»13 


anului pentru 


dar un răspuns 

La 19 februarie 1918 s-a desfăşurat al treilea Consiliu de 
Coroană, în care s-au discutat punctele de vedere pro/contra ale 
unei păci separate cu Puterile Centrale. La finalul discuţiilor 
şeful Armatei a luat cuvântul şi a precizat că organismul 
militar „are şi voința şi putinţa de a lupta”!?. A menționat, 
de asemenea, că înainte de încheierea armistițiului trupele 
au tras salve de artilerie o noapte întreagă la Târgu Ocna, 
ceea ce denotă ,simtamintele ei” 15, Ca un militar disciplinat, 
Prezan s-a supus deciziilor politice indiferent care au fost 
părerile sale rezultate ca român sau din analizele primite 
de la serviciile de informaţii ca şef al Armatei. Totuşi, nu a 
ezitat să-şi exprime poziţia şi să influențeze, într-o măsură 
mai mare sau mai mică, deciziile oamenilor politici. 

Cu regretul că mareșalul Constantin Prezan nu şi-a scris 
memoriile, în prezent trebuie să îi creionăm personalitatea 
după contemporanii care l-au cunoscut si au lăsat posterității 
portretul acestuia. Unul dintre aceştia a fost I.G. Duca, 
al cărui tragic sfârşit, asasinat pe peronul gării Sinaia, l-a 
împiedicat să-şi redacteze în continuare memoriile şi, cine 
ştie, să ofere alte informaţii valoroase despre mareșalul 
Constantin Prezan. 


“Centrul de Studii Euroatlantice. 

' Ton G. Duca (n. 20 decembrie 1879, Bucureşti — m. 29 decembrie 1933, 
Sinaia) a fost fiul inginerului Gheorghe Duca, director general al C.F.R. 
A absolvit Facultatea de Drept şi a obținut doctoratul la Paris (1902). Din 
1907 a intrat în politică, fiind ales deputat de Covurlui, apoi a deţinut funcții 
ministeriale: Ministerul Cultelor şi Instrucțiunii (ianuarie 1914-decembrie 
1918), Ministerul Agriculturii şi Domeniilor (decembrie 1918-septembrie 
1919), Ministerul Afacerilor Străine (1922-1926) şi Ministerul de Interne 
(iunie 1927-noiembrie 1928). A fost ales preşedintele P.N.L. (decembrie 
1930) şi a fost numit premier (noiembrie 1933), însă după numai o lună a fost 
asasinat de legionari pe peronul gării Sinaia. 

? 1. G. Duca, Memorii, vol. III Războiul, partea I (1916-1917), ediţie şi indice 
de Stelian Neagoe, Editura Machiavelli, Bucureşti, 1994, p. 36. 

3 Ibidem, p. 41. 

4 Ibidem, p. 46-47. 

5 Generalul Alexandru Socec (n. 17 august 1859, Bucuresti-d. 31 mai 1928, 
Bucuresti) a comandat Divizia 2/5 Infanterie in toamna anului 1916. A fost 
acuzat că şi-a părăsit nejustificat postul de comandă, fiind trimis în judecată si 
degradat. Mai multe despre acest caz, în: Petre Otu, Marian Ştefan, Biografii 
uitate. Cazul generalului Socec, în revista Magazin Istoric nr. 8/1998, p. 35-39. 
6 I. G. Duca, Memorii, vol. III, op. cit., p. 100. 

7 Ibidem. 

8 Ibidem, p. 132. 

” Ibidem, p. 133. 

1 LG. Duca, Memorii, vol. IV Războiul, partea a II-a (1917-1919), ediţie şi 
indice de Stelian Neagoe, Editura Machiavelli, Bucureşti, 1994, p. 16. 

" Tbidem. 

2 Ibidem, p. 49. 

5 Ibidem, p. 50. 

14 Ibidem, p. 253. 

5 Ibidem. 

Keywords: First World War, North Army, enemy, 
front, offensive, defensive 

CONSIDERAŢII PRIVIND EFECTUAREA CHELTUIELILOR 
PENTRU EXECUTAREA OBLIGAŢIILOR STATULUI ROMÂN, 
DECURGÂND DIN CONVENŢIA DE ARMISTIȚIU 
ÎNCHEIATĂ CU NAȚIUNILE UNITE 


tabilirea normelor şi a procedurii de angajare, 

lichidare, ordonantare şi plata tuturor cheltuielilor 
necesare pentru executarea obligaţiilor statului român, 
decurgând din Convenţia de Armistitiu încheiată cu 
Naţiunile Unite a fost reglementată prin Legea nr. 502 din 
11 octombrie 1944. 

Dispozitiile Legilor contabilitatii publice, Inaltei Curti 
de Conturi, Fondului Apärärii Nationale si a oricäror legi 
generale sau speciale referitoare la angajarea, lichidarea, 
ordonantarea si plata serviciilor, lucrärilor, furniturilor, 
cumpäräturilor sau altor cheltuieli de orice natura, precum 
sia sumelor de bani, nu se aplicau operatiunilor de angajare, 
lichidare, ordonantare si plată făcută în scopul executării 
obligațiilor decurgând pentru statul român din Convenţia 
de Armistitiu, încheiată cu Naţiunile Unite, la 12 septembrie 
1944. 

Comisia pentru Aplicarea Armistițiului stabilea 
serviciile, lucrările, cantităţile şi natura furniturilor şi a 
cumpărăturilor, precum şi cuantumul sumelor pe care, în 
baza Convenţiei de Armistitiu, România era obligată să le 
presteze şi să le pună la dispoziția Înaltului Comandament 
Aliat Sovietic”. 

Subsecretariatul de Stat al Aprovizionării, pe baza 
celor hotărâte de Comisia pentru Aplicarea Armistițiului 
privitor la furnituri, servicii, lucrări şi cumpărături dispunea 
ca direcţiile de resort din Ministerul de Război, celelalte 
departamente, regii autonome, comandamente teritoriale, 


instituţii publice, Institutul Naţional al Cooperaţiei sau 


Regele Mihai şi dr. Petru Groza 

oricare alt mandatar al statului, să le execute direct sau prin 
întreprinderile particulare, fiind obligat a urmări şi aducerea 
la îndeplinire a dispoziţiilor pe care le-a emis*. 

Departamentele respective, regiile autonome sau 
instituţiile publice erau obligate să ia toate măsurile ca 
serviciile care intrau în atribuţiile lor şi pe care Comisia 
pentru Aplicarea Armistițiului le hotărâse, să fie executate. 

Ministerul Finanţelor, pe baza hotârârii Comisiei pentru 
Aplicarea Armistițiului, care stabilea cuantumul numerar ce 
trebuia pus la dispoziția Înaltului Comandament Aliat, avea 
ca sarcină plata imediată a acestor sume’. 

Preţul furniturilor, cumpărăturilor şi lucrărilor, precum 
şi prețul serviciilor care urmau a fi prestate de particulari, 
erau stabilite în mod definitiv de Comisariatul General al 
Preturilor şi de comisiile de preţuri judeţene“. 

Preţurile serviciilor prestate de regiile autonome, 
administratiile comerciale şi toate celelalte instituții publice, 
precum şi societăţile comerciale al căror capital aparținea 
în majoritate statului sau erau subvenţionate de acesta, se 
stabileau de întreprindere şi erau supuse aprobării autorității 
publice de care depindeau. 

Comisariatul General al Preturilor şi comisiile judeţene 
de preţuri erau obligate să stabilească prețul definitiv în prima 
jumătate a termenului fixat pentru executarea comenzii, iar 
pentru servicii, prețurile trebuiau fixate în 8 zile libere de la 
data începerii prestării serviciului”. 

Pentru cumpărăturile care se efectuau de la comercianți, 
se plăteau prețurile stabilite conform Legii nr. 282 din 
1943. 

Toate întreprinderile publice şi particulare de orice 
natură şi orice categorie erau obligate să accepte şi să execute 
în condiţiile prezentate mai sus, comenzile care li se dădeau, 
precum şi să presteze serviciile care li se solicitau pentru 
executarea obligaţiilor decurgând pentru statul român din 
Convenţia de Armistitiu. 

In cazul in care cei cärora le erau repartizate comenzile 
sau li se ceruseră prestarea de serviciu, nu erau in măsură să 
le execute în termenele stabilite, erau obligați ca în termen 
de 48 de ore de la primirea ordinului de comandă sau de 
prestare a serviciului să comunice amănunțit şi în scris, prin 
mijloacele cele mai rapide, autorităţii de la care primiseră 
ordinul, motivele pentru care nu puteau executa în total sau 
în parte dispoziţiile care le erau date’. 

Dacă refuzul de executare nu era găsit justificat de către 
Subsecretariatul de Stat al Aprovizionării, furnizorul trebuia 
să execute comanda în condiţiile fixate şi în termenele 
prescrise, decizia instituţiei menţionate fiind obligatorie. 

În contul comenzilor care se dădeau în baza Legii 
nr. 502 din 1944, întreprinderile erau în drept a pretinde unul 
sau mai multe avansuri până la 50% din valoarea comenzii”. 

La calcularea acestor avansuri, până la stabilirea 
preţurilor conform procedurii menţionate, se luau de 
bază prețurile existente la data cererii avansului stabilit de 
organele competente, iar în lipsa acestora preţul curent. 

Pe lângă Ministerul de Finanţe se înfiinţa un serviciu 
financiar special care avea rolul de a asigura acoperirea 
tuturor cheltuielilor rezultând pentru România din aplicarea 
Convenţiei de Armistiţiu!”. 

Pentru plata şi contabilizarea tuturor cheltuielilor 
rezultând din executarea prevederilor Convenţiei de 
Armistitiu, se deschidea pentru Ministerul de Război un 
credit special nelimitat, a cărui acoperire se realiza din 
resursele speciale pe care Ministerul de Finanţe le aloca în 
acest scop!!. 

Fondurile necesare erau puse la dispoziţia Direcţiei 
Contabilitätii din cadrul Ministerului de Război, într-un 
cont special la Banca Naţională a României. 

Din acest cont, se efectuau plăți potrivit dispozițiilor 
date de direcţiile de resort din Ministerul de Război şi se 
alimentau Comandamentele Teritoriale pentru plățile care 
trebuiau făcute direct de acestea. 

Furniturile şi cumpărăturile făcute prin mandatarii 
statului sau prin alte întreprinderi, cu excepția I.N.C.O.P.-ului, 
se puteau plăti direct de Ministerul de Finanţe, la cererea 
Comandamentelor “Teritoriale care efectuau şi lichidarea 
cheltuielilor!?. 

Serviciile prestate de departamente, regii autonome 
sau instituții publice, se plăteau sub formă de acont, de 
către Ministerul de Finanţe, pe bază de deconturi care 
erau verificate de către Direcţia Contabilitätii din cadrul 
Ministerului de Război, care făcea si lichidarea lor. 

Lichidarea şi ordonantarea tuturor cheltuielilor se 
realiza pe baza ordinului de comandă, a decontului, a 
facturii sau oricărui alt act întocmit de furnizor sau de cel 
care presta serviciul, a adeverintei de primirea mărfii sau de 
efectuare a serviciului, eliberate de organul îndreptăţit al 
Înaltului Comandament Aliat şi a unei dovezi că s-a aplicat 
prețul oficial. 

O delegaţie specială a Înaltei Curți de Conturi compusă 
dintr-un preşedinte şi doi membri funcţiona în permanență, 
pe lângă Direcţia Contabilitatii a Ministerului de Război!?. 

Această comisie trebuia să verifice si să se pronunțe 
în termen de 30 de zile de la prezentarea lor asupra 
legalităţii actelor justificative, a tuturor cheltuielilor făcute 
pentru executarea obligaţiilor decurgând din Convenţia de 
Armistitiu şi să dea descărcările legale. 

Contravenientii care nu respectau prevederile Legii 
nr. 502 din 1944, erau pedepsiţi conform Legii nr. 282 din 
1943 pentru activarea producţiei, reprimarea speculei ilicite şi 
a sabotajului economic, cu modificările ulterioare“. Acţiunea 
publică se deschidea direct la cererea Subsecretariatului de 
Stat al Aprovizionării. 

Avansurile primite conform art. 5 din Legea nr. 502 din 
1944, erau folosite numai în scopul executării comenzii. 

Directorii întreprinderilor şi proprietarii! erau direct 
răspunzători de folosirea avansurilor. 

Oricând, până la completa efectuare a comenzii, 
statul putea verifica modul de folosire a avansului de către 
întreprindere. 

În caz de reziliere a comenzii din cauză de neexecutare 
totală sau parțială, sau orice alte cauze, întreprinderea era 
obligată a restitui imediat sumele care nu se puteau justifica 
ca fiind cheltuite în vederea executării comenzii. 

Materialele cumpărate în vederea executării comenzii, 
precum şi produsul în stadiul de fabricaţie în care se găsea 
în momentul rezilierii comenzii, trebuia ţinut la dispoziţia 
statului. Contravaloarea lor se imputa asupra avansului. 

Nejustificarea intrebuintarii sumelor primite ca avans 
sau nerestituirea imediată a sumelor datorate din avans, 
constituia un abuz de încredere, comis de către persoanele 
răspunzătoare de folosirea lor. 

Acţiunea publică se deschidea direct la cererea 
Ministerului de Război sau a Ministerului de Finanţe. 

Despăgubirea statului pentru recuperarea sumelor care 
îi erau datorate, se făcea atât asupra patrimoniului celor 
vinovaţi, cât şi a întregului patrimoniu al întreprinderii, 
iar realizarea debitului se făcea conform normelor codului 
de procedură fiscală, titlul statului constând în ordinul de 
debitare. 

Livrările din depozitele armatei sau altor instituții 
publice făcute până la data apariţiei Legii nr. 502 din 1944 
pentru executarea obligaţiilor decurgând din Convenţia de 
Armistitiu se declarau legale, chiar dacă la data efectuării lor 
nu erau respectate dispoziţiile legilor în vigoare!€. 

Pentru îndeplinirea prevederilor Convenţiei de 
Armistitiu, Subsecretariatul de Stat al Aprovizionării putea 
dispune predarea către organele indreptatite ale Înaltului 
Comandament Aliat de materiale din depozitele armatei 
sau altei instituţii publice'’. 

Pentru materialele predate din depozitele armatei sau 
altei instituţii publice se îndeplineau formele de angajare, 
lichidare, ordonantare şi plată stabilite de Legea nr. 502 
din 1944 şi prin instrucțiunile Subsecretariatului de Stat al 
Aprovizionarii'®. 

Toate angajärile, lichidärile, ordonantärile si plätile 
efectuate pana la data aparitiei Legii nr. 502 din 1944 se 

considerau bine şi legal îndeplinite, chiar dacă nu fuseseră 
respectate dispoziţiile actelor normative în vigoare la data 
efectuării lor. Era necesar ca organele care efectuaseră 
asemenea operaţiuni să reconstituie formele stabilite prin 
Legea nr. 502 din 1944. 

Subsecretariatul de Stat al Aprovizionării urma să dea 
instrucțiuni amănunțite pentru aplicarea Legii nr. 502 din 
1944", 


! Serviciul Istoric al Armatei. 

? Publicată in Monitorul Oficial nr. 236 din 12 octombrie 1944. Legea a fost 
semnata de Regele Mihai I si ministrul Economiei Nationale si al Finantelor, 
general de divizie Gh. Potopeanu. 

3 Arhivele Militare Romane (în continuare A.M.R.), Fond microfilme, rola 
FII. 7. 2359, cd. 10. 

+ Conform art. 2, alin. 4 din Legea nr. 502 din 1944. 

> Conform art. 14 din Legea nr. 502 din 1944. 

* Pentru cazurile în care această atributie era dată prin Legea nr. 164 din 1943 
în competenţa comisiilor judeţene. 

7 A.M.R., Fond microfilme, rola FIL. 7. 2359, cd. 11. 

* Conform art. 4, alin. 2 din Legea nr. 502 din 1944. 

” Conform art. 5 din Legea nr. 502 din 1944. 

10 A.M.R., Fond microfilme, rola FII. 7. 2359, cd. 11. 

" Ibidem. 

12 Ibidem, cd. 12. 

8 Ibidem. 

"1 Conform art. 10 din Legea nr. 502 din 1944. 

'S Când întreprinderea era firmă individuală. 

'6 A.M.R., Fond microfilme, rola FII. 7. 2359, cd. 13. 

! Conform art. 12, alin. 2 din Legea nr. 502 din 1944. 

18 Conform art. 12, alin. 3 din Legea nr. 502 din 1944. 

' Conform art. 14 din Legea nr. 502 din 1944. 


CONSIDERATIONS REGARDING 
THE EXECUTION OF EXPENSES FOR 
FULFILLING THE ROMANIAN STATE 

OBLIGATIONS THAT WERE SET BY THE 
TRUCE CONVENTION SIGNED WITH 
UNITED NATIONS - TEODORA GIURGIU 


Abstract: Law no. 502 from October 11, 1944 
set the rules regarding the procedure of engagement, 
liquidation, ordering and payment of the expenses 


that were established by the Truce Convention. The 
Commission for Truce Appliance specified the services, 
works, quantities and the nature of supplies and the 
amount that Romania was obliged to provide to Allied 
(Soviet) High Command. 


Keywords: ‘Truce Convention, Allied (Soviet) 


High Command, National Defense Ministry, 
Accounting Law, expenses 

SPLENDOAREA COLECTIILOR - 
OPERELE MAJORE SI ENCICLOPEDIILE 


...A fost integral meritul Editurii, Tipo Moldova” 
din Iasi (director — Aurel Stefanachi) de-a fi proiectat 
si lansat un program editorial putin obisnuit la noi 
si, poate, tocmai de aceea, de real succes: colectiile 
MARILOR = ENCICLOPEDI/DICTIONARE 
si OPERA OMNIA, ambele cuprinzând lucrările 
reprezentative ale culturii şi stiintei nationale. In 
fiece caz, se realizeaza tiraje anastatice dupa editiile 
princeps ale operelor selectate, fiind excluse orice 
intervenţii ulterioare ale autorilor (dacă este cazul) 
ori ale comentatorilor de ocazie, cititorul fiind astfel 
în situaţia de-a face cunoştinţă cu ... „originalele”. 
Fapt care nu-i lipsit de multiple privilegii şi satisfacţii, 
de vreme ce înlesneşte oricui doreşte evaluarea, sub 
raporturile  consistenței, originalității şi amploarei 
creațiilor, valoarea operei unui autor, unei şcoli sau 
generaţii. Nu mai puţin, prezintă interes — mai ales 
în cazul lucrărilor ştiinţifice — evaluarea gradului în 
care acestea au suportat ori nu scurgerea timpului, mai 
precis cum s-au „confruntat” cu descoperirile recente.. 

Programul Editurii Tipo Moldova a debutat, la 
23 noiembrie 2009, cu o serie de autori celebri şi scrieri 
majore ale culturii naţionale, aşa precum D. Cantemir 
(8 volume), Alexandru Philippide, Originea Românilor 
(2 vol.), Spiru C. Haret, Opere (11 vol.), B. P. Hasdeu, 
O istorie critică a Românilor, pentru a continua imediat 
cu M. Eminescu — istoric (3 vol.), C. Gane, P P Carp si 
Jocul său în istoria politică a ţării (2 vol.), S. Mehedinţi 
(3 vols.), A. D. Xenopol (10 vol.), V. A. Urechia 
(14 vol.), C. Rădulescu-Motru (5 vol.), I. Petrovici 
(5 vol.), Petre Andrei (17 vol.), Eugen Lovinescu 
(3 vol.), D. Drăghicescu, N. Titulescu (18 volume), P. P. 
Negulescu (5 volume), Vasile Parvan (11 vol.) insotite 
de biobibliografia acad. Al. Zub, ca si P. P. Panaitescu 
sau 15 volume de studii şi documente despre N. Iorga, 
titan al istoriografiei naţionale şi universale moderne. 
În răstimp, au văzut de asemenea lumina tiparului 
ori se află sub tipar sinteze, monografii, bibliografii 
şi volume de documente editate de cunoscuți istorici 
contemporani — academicienii Dan Berindei, Al. Zub, 
Valeriu Cotea, Mircea Malița, Dinu C. Giurescu, 
Florin Constantiniu, profesorii loan Scurtu, Adrian 
Năstase, G. G. Potra, Constantin Buse, Corneliu M. 
Lungu, Anatol Petrencu, Igor Cereteu, Stela Cheptea, 
Florian Banu, Dinică Ciobotea, Marusia Cîrstea, Sorin 

Liviu Damean, regretatii G. Potrea, V. F. Dobrinescu 
şi E. Denize ş.a. Este demn de reţinut, în context, că 
numai în decursul celui dintâi an editorul a împlinit un 
program remarcabil, nu numai sub raport calitativ, ci 
şi cantitativ, producţia de carte reprezentând peste 
250 de titluri însumând circa 450 volume... 

Nu încape îndoială că Editura Tipo Moldova 
a acordat maximă atenţie lucrărilor cu caracter 
enciclopedic, în prima ordine aflându-se monumentala, 
de atâtea decenii inegalabila Enciclopedie a României 
(4 vol., ediţia I, Bucureşti, 1938-1943; 4 vol. ediţia a II-a 
anastatica, Iasi, 2010) si solidul volum al cäpitanului 
M. D. Ionescu intitulat Dobrogia in pragul veacului al 
XX-lea (text original — Bucuresti, 1904; ediţia a II-a 
anastaticä, Iasi, 2010). 

Din motive lesne de inteles, voi insista asupra 
Enciclopediei României, pe care am avut onoarea de a o 
prefața şi recomanda cititorilor?. Ea a fost lansată la 
27 noiembrie 2010, simultan la Focşani şi Iasi, Capitale 
ale „Micii Uniri a Românilor” (1859), aşadar în preajma 
şi în onoarea MARII SĂRBĂTORI NAŢIONALE 
de la 1 Decembrie. Este netăgăduit că ne aflăm în fata 
uneia dintre CĂRȚILE NEAMULUI, operă de solidă 
şi exemplară informatie şi ţinută ştiinţifică, cu o odisee 
fabuloasă şi pe alocuri chiar dezagreabilă, întrucât cum 
s-ar putea uita că, decenii la rând, după „eliberarea 
stalinistă” din 1944 si în cursul dezastrului holocaustului 
roşu, ea a fost trecută cu zel în rândul ... „cărților 
interzise”. Şi se impune să subliniem că, în ciuda tuturor 
episoadelor dezagreabile şi condamnabile intervenite 
în decursul „erei comuniste”, ENCICLOPEDIA 
ROMÂNIEI A FOST ŞI RĂMÂNE UN 
MONUMENT AL CIVILIZAȚIEI ROMÂNE 
MODERNE, O DOVADĂ NEPIERITOARE - 
DINCOLO DE TIMPURI ŞI SPAŢII, DE 
ACCIDENTE ŞI PATIMI SĂLBATICE - A 
CAPACITĂŢII CREATOARE DE EXCEPȚIE 
A ROMÂNILOR, CĂRORA LE-A FOST, DIN 
START, DEDICATĂ. 

Secolul XXI a debutat şi se desfăşoară — ceea ce nu 
mai trebuie a fi demonstrat — sub zodia informațiilor, 
care, acestea din urmă, evident domină Lumea. Cel mai 
nimerit, la Library of Congress din Washington, D.C., 
în însăşi inima Imperiului mondial al cărții, fondat la 
1800 şi găzduind peste 34 milioane volume din toate 

SOCIETATEA GEOGRAFICĂ ROMÂNĂ 
PREMIUL „DIMITRIE STURZA” 


ENCICLOPEDIA ROMÂNĂ 


PURUCITĂ DIM ÎNSĂRCINAREA ȘI SUB AUBPICILE 


DICȚIONAR GEOGRAFIC 


AL 


ASOCIAȚIUNII PENTRU LITERATURA ROMÂNĂ 
ŞI CULTURA POPORULUI ROMÂN 

SIBIIU, 1904. 
EDITURA ȘI TIPARUL LUI W. XRAFFT. 


țările şi din toate timpurile, se poate cel mai bine 
constata care este PUTEREA INFORMAŢIILOR, 
astăzi sau mâine, dintotdeauna. Acolo, în celebra Main 
Reading Room, cititorul poate afla pentru o consultare 
directă peste 40 000 lucrări de referință, cu predilecție 
enciclopedii şi dictionare, din colecţia care a depăşit de 
mult peste 500 000 de titluri ... 


Potrivit definiției clasice acceptate, Enciclopedia 
reprezintă o „lucrare de referință care conține informaţii 
din toate domeniile cunoaşterii sau care se ocupă pe 
larg de o anumită ramură a cunoaşterii. Este o lucrare 
autonomă. lar explicaţiile sunt mai amănunțite decât 
cele oferite de dicționar. Diferă de un almanah prin 
faptul că informaţiile nu sunt datate şi nu sunt extrase 
din texte pedagogice, în încercarea de a o face mai 
uşor de consultat şi mai accesibilă pentru nespecialisti. 
Deşi în general sunt redactate sub forma mai multor 
articole separate, enciclopediile diferă mult între ele, în 
privinţa structurii şi conținutului. Prototipul în general 
recunoscut al enciclopediilor este Cyclopaedia (1728) 
lui Ephraim Chamber. Prima enciclopedie modernă 
este Encyclopédie, apărută în Franţa (1751-1765). Cea 
mai mare enciclopedie generală în limba engleză este 
Encyclopaedia Britannica”. 

Rostul enciclopediilor în formarea si afirmarea unui 
individ complet a fost şi 
rămâne fundamental. Este 
motivul pentru care, mai 
ales în epocile modernă 
şi contemporană, ele au 
ajuns să domine într-atât 
domeniul cărților — astăzi 
şi al Internetului — încât, cu 
tot temeiul, se recunoaşte 
că o cultură națională 


ISTORIA 
ROMANILOR 


DIN DACIA TRAIANĂ 
VOL. 1 PARTEA 


A. D. Xenopol 


lipsită de  asemenea Rs 
instrumente complexe 
de informare — fiecare, PO OST 

la rândul său, veritabil 
tezaur al cunoştinţelor 
acumulate de-a lungul 
timpului şi despre toate 
locurile — ar fi mică şi, mai 
prejos, chiar inexistenta 

În atare condiţii, 
se înțeleg eforturile 
invatatilor de oriunde si 
de oricând, dar îndeosebi 
odată cu începutul erei 
creştine, de-a reuni şi 
sistematiza informaţiile 
existente despre lume şi 
viață în lucrări speciale reprezentând, într-un stadiu 
incipient, atât modelul cât şi fundamentul enciclopediilor 
clasice din secolele XVIII-XX. După cum este bine 
cunoscut, rolul esențial a revenit celebrei Encyclopédie, 
ou Dictionnaire Raisonné des Sciences, des Arts et des 
Métiers, redactatä si publicata sub coordonarea lui 
Denis Diderot, cu colaborări prestigioase — d’Alembert, 
Voltaire, Rousseau ş.a. Ecourile si impulsurile Marii 
Enciclopedii Franceze s-au resimțit copleşitor pe 
planurile spiritual şi social, dar în prima ordine în 
privința conceperii, editării şi difuzării operelor de 
referință, aşa precum s-au remarcat în ultimele două 
veacuri: Encyclopaedia Britannica (29 vol., 1910-1911) 
sau The Encyclopedia Americana (13 vol., 1829-1833; 
30 vol., 1960); Encyclopaedia Britannica. A New Survey 
of Universal Knowledge (24 vol., 1951); Encyclopedia 
Universalis (20 vol. + Atlas, 1968); Enciclopedia Catolica 
(12 vol, 1948-1954); Enciclopedia Italiana (35 vol., 
1929-1933) sau Meyers Lexikon (52 vol., 1839-1855) si 
Brockhaus (14 vol., 1900) si Der Grosse Brockhaus (editia 
a 16-a, 12 vol., 1952-1964), Pierre Larousse, editor, 
Grand Dictionnaire Universel du XLX-e siècle, 17 vol., 
1866-1888), La Grande Encylopédie (31 vol., 1886- 
1902) si Michel Mourre, Dictionnaire Encyclopédique 
d'Histoire (8 vol., 1986); Mircea Eliade, editor in chief, 

The Encyclopedia of Religion (16 vol., 1987); Bolsaia 
Sovetskaia Entiklopediia (51 vol., 1949-1958; 30 vol., 
1970-1979) si Encyclopaedia Judaica (16 vol., 1971); 
Polski Slownik Biograficzny (19 vol., 1959-1974) si 
Uj Idok Lexikona (24 vol., 1936-1942), Biographisches 
Lexikon zur Geschichte Südosteuropas (4 vol., 1974- 
1981) şi Sovetskaia Istoriceskaia Entiklopediia (16 vol., 
1961-1976). 

În context, nu este de fel un abuz insistând 
asupra realizărilor româneşti în domeniu“, începând 
cu Dicționarul topografic şi statistic al României 
cuprinzând descrierea a 20 000 de nume proprii 
teritoriale şi anume: munţii, dealurile ..., precedat 
de geografia si statistica terei (Bucuresti, 1872) al lui 
Dimitrie Frunzescu, Enciclopedia României (3 vol., 
Sibiu, 1898-1904) datoratä lui Cornel Diaconovici 
şi Marele Dicţionar Geografic al României (5 vol., 
Bucuresti, 1898-1902)5, alcătuit şi prelucrat de George 
loan Lahovari, C. I. Brătianu şi Grigore G. Tocilescu, 
Dictionarele Geografice ale Provinciilor Române 
în afară de Regat (| — Basarabia, de Zamfir Arbore, 
Bucureşti, 1904; II — Bucovina, de Em. Grigorovitza, 
Bucureşti, 1908), cărora în deceniile următoare li 
s-au adăugat: Minerva. Enciclopedie Română (1929); 
Dicţionar Enciclopedic Ilustrat,, Cartea Românească ” 
al lui lon-Aurel Candrea şi Gh. Adamescu (1926-1931); 
Enciclopedia ,,Cugetarea” a lui Lucian Predescu 
(1940); Dicţionar Enciclopedic Român (4 vol., 1962- 
1966) coordonat de Athanasie Joja şi D. Macrea; Mic 
Dicționar Enciclopedic (diverse ediţii, 1972-1986) şi 
cel mai complet Dicţionar Enciclopedic (7 vol., 1993- 
2009) coordonat de minunatul editor şi coleg Marcel 
D. Popa, după care s-a întocmit un nou Mic Dicţionar 
Enciclopedic (diverse ediţii, 2005-2008). 

Nu era dificil de admis că, la confluența mileniilor II 
şi III, odată cu afirmarea spectaculoasă a Internetului 


76 

intervina 
modificări majore 
în domeniile 
enciclopedismului, 
schimbările 
produse în numai 
câteva decenii 
s-au dovedit, din 
fericire, mai mult 
decât importante, 
re cu desavarsire 
— m revolutionare. Nu 
este numaidecat 
vorba de faptul ca faimoasele enciclopedii pot fi 
consultate pe Internet (vezi Enciclopedia României, 
volumele I şi III), dar Internetul însuşi a ajuns gazda 
ideală a unor lucrări de profil on-line, dintre acestea 
cea mai cunoscută fiind — de binemeritată reputaţie 
mondială — inegalabila Wikipedia. Este, aşa cum au 
recomandat-o inspiratii ei fondatori, o enciclopedie 
liberă, prezentând o sumă de avantaje indiscutabile —apel 
lesnicios, cheltuieli zero, multitudinea şi garantarea 
datelor, actualizarea lor continuă, sistematizarea 
convenabilă etc. Wikipedia — altfel spus Enciclopedia 
liberă şi multilingvă on-line — este administrată de 
Wikimedia Foundation, fiind lansată la 15 ianuarie 
2001 de către Jimmy Wales şi Larry Sanger. În acest 
moment, programul funcționează în peste 270 de limbi, 
iar cel în română a fost inaugurat la 15 iulie 2003. 
La 1 noiembrie 2010, Wikipedia (al cărei semn distinctiv 
poate fi aflat mai jos) includea peste 16 milioane de 
articole (cuprinzând în total peste 1,74 bilioane de 
cuvinte) şi peste 1,5 milioane imagini, toate liber accesibile, 
neîntârziat şi din orice punct al planetei. Având în vedere 
cele precizate, se înțelege că şi numărul şi frecvența 
apelurilor sporeşte necontenit, la nivelul a zeci de 
milioane în ianuarie 2010! Se impune să reținem, de 
asemenea, că, după modelul Wikipediei, cu totul recent 
s-a lansat Enciclopedia României on-line, care deja la 
4 noiembrie 2010 înregistrase 2 804 articole. 

Enciclopedia României — programată în şase volume, 
dar apărută în patru volume (1938-1943), datorită 
condiţiilor precare intervenite în urma Războiului 
Mondial din 1939-1945, supranumită şi D. Gusti 
(Preşedintele Comitetului de Directie) sau Carol 
al II-lea (sub domnia căruia s-au iniţiat, redactat şi 
editat primele trei volume) sau Mareşal Antonescu 

(sub regimul căruia 


Pgo 
s-a definitivat si ““ 
imprimat ultimul 
volum) — a apărut 


PRE-CUVÎNTARE 


când trebuia, cum 
trebuia şi se adresa 
cui trebuia. Adică: — 
exact la 20 de ani după 
fondarea României 
Mari, în momentele 
sale de maxima 
stabilitate si inflorire 
si reflectand cel mai 
strălucit bilanț al 
inegalabilei Uniri de 
la Alba Iulia — în condiţii grafice deosebite şi conţinând 
materiale de excepție sub raporturile concepției, 
realizării şi obiectivitatii ştiinţifice impecabile, datorate 
unor nume ilustre ale culturii şi ştiinţei nationale (N. 
lorga, C. Rădulescu-Motru, Andrei Rădulescu, 
Virgil Madgearu, Dimitrie Gusti însuşi, Constantin 
C. Giurescu, Mircea Vulcănescu, Dan Botta, 
George Alexianu, Paul Negulescu, general Radu 
Rosetti, Sabin Manuilă, Constantin Moisil, H. 
H. Stahl, Constantin Garoflid, Gh. Ion Vântu, N. 
P. Arcadian, M. Popescu-Spineni, Cezar Petrescu 
ş.a.), raţiuni pentru care, după peste 70 de ani, opera 
nu şi-a pierdut din interes, din calitate şi actualitate — 
românilor de pretutindeni şi, deopotrivă, strainatatii, 
care aveau să ia cunoştinţă de efectele benefice şi pe 
termen scurt ale actului istoric de la 1 Decembrie 
1918. Spre exemplificare, precizăm că Dimitrie Gusti, 
intervenind în 1938 cu o sugestivă prefață intitulată O 
Enciclopedie Românească (vol. I, p. VIII), şi-a avertizat 
cititorii: „Enciclopedia României va fi deci o Enciclopedie 
națională, nu universală, si vie, nu abstractă, a timpului 
în care trăim; ea va fi deci expresia vieții şi a unei epoci. 
O data ce Enciclopedia României se gândea să imbrätiseze 
însăşi viata națiunii române, cu toată fierberea ei creatoare, 
lucrarea nu se mai putea împărți în compartimentele 
nenumărate ale unei înfățișări alfabetice. Aşezarea trebuia 
să fie organică şi să cuprindă cele câteva funcțiuni mari ale 
oricărei colectivități”. lar, în 1943, cele Cateva lămuriri 
preliminare, semnate Comitetul de Redacţie, relevau in 
mod nuantat că, „deși în intervalul scurs dintre aparitia 
ultimului volum [vol. III, 1939] şi a acestuia de fata 
LIV, 1943], pamdntul asupra căruia şi-a întins neamul 
românesc stăpânirea de fapt a suferit dureroase schimbări, 
volumul IV al Enciclopediei — conceput si lucrat in parte 
înainte de 1940 — continuă să infatiseze icoana României 
întregi, dacă nu asa cum o cuprind visurile noastre, măcar 
așa cum au realizat-o, de fapt, părinții nostri. Dacă, deci, 
cifrele privitoare la anii de după 1940 înfățișează, în 

capitolele in care au putut fi date, un efort mai mic decat 
acela al întregului neam românesc, ele sunt totuşi semnele 
unei activități care — în cadrul Statului românesc — nu a 
încetat nici o clipă să viseze întregul. Comitetul de Redactiei 
al Enciclopediei României a vrut să lase contimporanilor şi 
generatiunilor viitoare o imagine integrală a realizărilor 
neamului românesc din nordul Dunării, în cursul 
scurtului răgaz de 22 de ani de unitate politică pe care i 
l-au îngăduit împrejurările, din cei peste două mii de ani 
de dăinuire istorică, ele constituind nu numai o dovadă a 
capacității sale de creaţie, dar şi o întărire a nädejdii pe 
care lumea o poate pune în realizările lui, într-un viitor în 
care, scăpat de nesiguranța ceasului de fata, va izbuti să-şi 
consacre toate puterile strălucirii chipului lui Dumnezeu 
pe pământ, în felul său ...” (Enciclopedia României, IV, 
p. 5). De asemenea, dintru început, Dimitrie Gusti 
a stabilit cele trei mari capitole împărțite în șase 
volume programate ale Enciclopediei: a) Organizarea 
politică-administrativă, în primele volume (I — Statul; 
II — Județe şi oraşe); b) Economia în volumele III — 
Economia Naţională si IV - Întreprinderi şi Institutiuni 
economice; c) Cultura în volumele V — Cultura 
Naţională si VI — Instituţii şi personalități culturale) 
(apud Enciclopedia României, I, p. IX). 

În ceea ce-l privea, NICOLAE IORGA, titanul 
istoriografiei naţionale şi universale din ultimele 
veacuri, acesta deschidea, alături de DIMITRIE 
GUSTI, seria contribuţiilor găzduite de Enciclopedie — cum 
se putea altfel? - cu Originea, firea şi destinul Neamului 
Românesc, din care reținem aceste rânduri pline de 
înțeles: 

,.. Trebuie pretuit omul care, în legătură cu oricine, 


zäreste ceea ce este comun umanității [...] Și, totdeauna, 
peste tot ceea ce am facut, să ne gandim inainte de toate 
că suntem formele trecătoare, de astăzi până mâne, când 
ici, când dincolo, ale acelui lucru mare si sfânt, care este 

sub toate faptele şi în toate formele: omul” (Enciclopedia 
României, 1, p. 33-41). 

Într-un atare context, să nu neglijăm finalmente 
că o lucrare de ţinuta şi semnificația MARII CĂRŢI 
editate îşi va dovedivaloarea, fiind în consonanta deplină 
cu personalităţile de primă mărime ale ROMÂNIEI 
ETERNE, care au cultivat şi ilustrează oricând 
enciclopedismul — M. EMINESCU şi N. IORGA, 
D. CANTEMIR si B. P. HASDEU, GEORGE 
CĂLINESCU si MIRCEA ELIADE, într-o 
Republică a Literelor, iar ŞTEFAN CEL MARE, 
BRĂTIENII, M. KOGĂLNICEANU, TAKE 
IONESCU, N. TITULESCU şi GRIGORE 
GAFENCU, Maresalii CONSTANTIN 
PREZAN, ALEXANDRU AVERESCU si ION 
ANTONESCU, în domeniile politico-diplomatic sau 


militar. 


TRE 


Pregätirea si publicarea Marelui Dictionar Geografic 
al României au presupus o intensă şi rodnică activitate, 
desfăşurată pe parcurs de decenii şi antrenând vaste 
cercetări şi ample colaborări, excelent coordonate. 


Marele Dicţionar Geografic al României, ediţia I, 
5 vol., Bucuresti, 1898-1902; ediţia a II-a anastatica, 
5 vol., laşi, Tipo Moldova, 2011 


Pentru început, mai precis de îndată după 1866, 
în cadrul Societăţii Academice Române (din 1879, 
Academia Română), iar mai apoi datorită Societăţii 
Geografice Române, fondată la 15 iunie 1875, s-au 
realizat şi imprimat, între 1888 şi 1897,32 de Dictionare 
geografice ale judeţelor din cadrul Vechiului Regat. Mai 
apoi, în răstimpul 1888-1902, în temeiul textelor deja 
valorificate a fost editat — prin grija lui George loan 
Lahovari, Secretarul General al Societăţii Geografice 
Române şi membru de onoare al Academiei Române, 
Generalul C. I. Brătianu şi Profesorul Grigore G. 
Tocilescu, membru al Academiei Române — Marele 
Dictionar Geografic al României, în 5 volume (totalizând 
3 960 pagini), dedicate Regelui Carol I al României. 

Marele Dictionar s-a impus dintru început ca 
o realizare ştiinţifică de anvergură şi de profundă 
originalitate ştiinţifică, rămânând în bună măsură 
una de referință în domeniu. Fapt cu totul remarcabil, 
Societatea Geografică Română s-a preocupat în 

continuare de o nouă serie de volume — Dicrionarele 
Geografice ale Provinciilor Române în afară de Regat, 
din care, în contextul evenimentelor ce s-au succedat — 
premisele şi desfăşurarea Primului Război Mondial 
(1914-1918), nu au apucat să vadă lumina tiparului 
decât primele două tomuri: I — Dictionarul Geografic 
al Basarabiei, Bucureşti, Atelierele Grafice I. V. Socec, 
1904, 237 p.; Il — Dictionarul Geografic al Bucovinei, 
Bucureşti, Atelierele Grafice I. V. Socec, 1908, 248 p., 
întocmite, cum s-a menţionat, de Zamfir Arbore şi, 
respectiv, Emanuil Grigorovitza, sub îngrijirea lui 
George loan Lahovari. 


Istoricul Marelui Dicţionar Geografu al României, 
astfel cum se desprinde din Precuvantarea monumentalei 
lucrări 


În ansamblu, Marele Dicţionar Geografic al 
României, grație avantajelor oferite de temeinicia 
documentării şi sistematizarea analizei şi prezentării 
datelor, de incontestabilele sale calități ştiinţifice 
intrinsece, se înscrie, după mai bine un secol de 
apariţie, între lucrările de referinţă ale domeniului“, un 
ghid de serioasă îndrumare pentru cercetările actuale. 
Dicţionarul a reprezentat şi o operă de temeinică 
realitate, reflectând, cu mai puţin de două decenii 
înaintea Marelui Război al Unităţii Naţionale a tuturor 
Românilor (1916-1919), Tara Mică, Vechiul Regat, 
care la 1 Decembrie 1918 avea să ne conducă în mod 
sigur la România Mare. 


' Centrul de Istorie şi Civilizație Europeană al Filialei laşi a Academiei 
Române. 

? Cf. Gh. Buzatu, Marea Enciclopedie a României, pentru România tuturor 
Românilor, în Enciclopedia României, vol. I, ediţia a II-a anastatica, Iasi, Tipo 
Moldova, 2010, pp. 1-11. 

3 Apud Enciclopedia Universală Britannica, vol. 5, Bucuresti, Litera/ 
Enciclopedia Britannica, 2010, p. 304. 

+ Cf. Barbu Theodorescu, Istoria bibliografiei române, Bucureşti, Editura 
Enciclopedică Română, 1972, passim. 

5 Lucrarea poate fi consultată pe Internet: http://www.zoublisher.cam/ 
p/83634-mdg-al-romaniei; http://www.teologiepentruazi.ro/2011/01/16/marele- 
dictionar-al-româniei în acest din urmă caz al enciclopediei on-line, afişată 
deocamdata in patru volume (1, 3, 4 si 5), editorii au intocmit si un vast 
index). 

* Se impune a reţine faptul că, şi în prezent, cărţile valorificate în domeniu 
tin seama de criteriile şi informaţiile stabilite la începutul veacului trecut — 
cf. Dan Ghinea, Enciclopedia geografică a României, vol. I-II, Bucuresti, 
Editura Enciclopedică, 1996. A se vedea, de exemplu, articolul Bucureşti, 
pp. 225-321. 

RESTRUCTURAREA SI DEZVOLTAREA RELATIILOR ECO- 
NOMICE DINTRE ROMANIA SI FEDERATIA RUSA 
- premise, idei, mijloace, instrumente si proiecte — 


e curând, prin donația făcută de domnul Vasile V. 
Ghişa, cărui îi mulțumim şi pe această cale, fondul de 
carte al Bibliotecii Serviciului Istoric al Armatei s-a îmbogăţit 
cu lucrarea Restructurarea si dezvoltarea relațiilor economice 
dintre România si Federaţia Rusă — premise, idei, mijloace, 
instrumente şi proiecte. Aşa cum se precizează și în prefața 
lucrării, volumul constituie o dezvoltare 
Relaţiile 
româno-ruse — experienţe 
si oportunități distinsă de Academia 
Română cu premiul „Petre S. Aurelian” 
pe anul 2005 la Secţiunea a XI-a „Științe 
economice, juridice și sociologice”. Autorii 
lucrării sunt specialiști de înaltă calificare 
cu o vastă și o îndelungată experiență în 
domeniul comerțului exterior,reprezentând 
și promovând interesele statului român în 
mediul economic internaţional atât înainte, 
cât și după 1989. 
În concepția autorilor, acest volum 
„nu este 0 replică la multele aprecieri, sugestii 


„aplicată si firească” a cărții 


economice Vasile NAGHISA 


şi atitudini ale numerosilor comentatori — de 
diverse profesiuni şi îndeletniciri. Recentele 
evoluții din relațiile economice cu Federatia 
Rusă fac necesară si aduc în actualitate 
oportunitatea restructurării şi modernizării schimburilor noastre 
comerciale cu această tard si cu ceilalti parteneri potențiali din 
spațiul ex-sovietic”. Lucrarea este menită a reprezenta „o 
Pledoarie, argumentată economic, pentru pragmatism şi realism în 
colaborarea comercială cu străinătatea, pentru nevoia stringentă 
de elaborare, operationalizare si instrumentare a unei strategii 
de dezvoltare economico-sociala a României — pe termen mediu si 
lung”. 

Se subliniază faptul că </iberalizarea comerțului» nu 
înseamnă în niciun caz, abandonarea intereselor economice 
naționale şi internationale şi nici scutirea autorităților statale de 
a identifica, defini, institutionaliza si operationaliza promovarea 
unor schimburi internationale de mărfuri si servicii echilibrate, 
eficiente si benefice procesului de reformare-modernizare a 
economiei ţării, a întregii societăţi româneşti. 

Autorii atrag atenţia și asupra unor erori în abordarea 
problematicii relațiilor româno-ruse: „A miza exclusiv pe faptul 
că UE şi/sau SUA ne vor rezolva problemele din relaţiile cu Rusia, 
trecute, prezente şi viitoare, este cel putin o naivitate, dacă nu o 
gravă eroare istorică. La fel de neproductivă precum credința 
unor politicieni români care continuă să-şi imagineze că «relațiile 
Personale», «charisma» si «orientarea politică» a acestora sunt 
suficiente pentru lansarea comerțului româno-rus”. 

RELAȚIILOR ECON 
ROMÂNIA ȘI FEDERAȚIA RUSĂ 


- premise, idei, mijloace, instrumente şi proiecte - 


ECONOMIE =) 


BUCUREŞTI 
2008 


Lucian DRĂGHICI! 


Lucrarea este structurată pe patru părți. Prima parte 
conţine un istoric al relaţiilor economice dintre România și 
Rusia/Uniunea Sovietică în perioada 1876-1989, iar a doua 
parte are ca temă evoluţia schimburilor economice româno- 
ruse în anii 1990-2006. Partea a treia a lucrării analizează cadrul 
juridic instituțional actual al relaţiilor economie româno-ruse 
și relaţiile de colaborare economică bilaterală 
după integrarea României în Uniunea 
Europeană. Ultima parte conţine sugestii și 
proiecte privind relansarea relaţiilor economice 
între România și Federaţia Rusă. 

Parcurgând capitolele dedicate 
istoricului relaţiilor economice româno-ruse 
se poate observa faptul că începând de la 
semnarea primei convenţii comerciale între 
cele două state, la 27 martie 1876, și până 
la declanșarea Primului Război Mondial, 
ponderea schimburilor comerciale cu Rusia 
era nesemnificativă în cadrul comerțului 
exterior al statului român, exportul de produse 
românești nedepășind 3,8 %, iar importul 
de mărfuri rusești fiind de maxim 5,8 %. În 
anii Primului Război Mondial, schimburile 
economice au cunoscut o creștere semnificativă 
datorită livrărilor de materiale de război ale 
părții ruse. În perioada interbelică relaţiile au fost modeste din 
cauza întreruperii relațiilor diplomatice în perioada 1918-1934. 
După 1945, odată cu intrarea României în sfera de influență 
sovietică, relaţiile economice între statul român și URSS au 
cunoscut o dezvoltare masivă, pentru ca după 1989 ponderea 
schimburilor comerciale cu Uniunea Sovieticä/Federatia 
Rusă să coboare de la 24,2% la 3,8% în anul 2000. Extrem de 
interesante și bine documentate sunt paginile dedicate relaţiilor 
economice dintre România și Uniunea Sovietică din perioada 
1945-1989, precum și a rolului jucat de Consiliul Economic de 
Ajutor Reciproc (CAER) în cadrul acestor relaţii. 

Autorii lucrării nu se rezumă doar la o înșiruire seacă 
de cifre privind schimburile de mărfuri între cele două state, 
ci efectuează și o analiză aprofundată a evoluţiei pe plan 
economic a României în perioada postbelică. Ne-a atras atenţia 
punctul de vedere al autorilor privind consecinţele economice 
ale „Declaraţiei din aprilie 1964 a conducerii Partidului 
Muncitoresc Român, document programatic al politicii de 
distantare a Românie fata de Uniunea Sovietică: ,Efectele 
«Declarației din aprilie 1964» de la Bucureşti, declaraţie de partia 
şi nu de stat, s-au manifestat pregnant în relațiile noastre economice 


MICE DINTRE 


externe — am spune în sens pozitiv — dar si în planul politicii 
economice interne, în sens negativ. Astfel, în Plan extern, România 

a fost apreciată si sprijinită politic, bucurându-se de facilități în 
raporturile cu țările din vestul Europei si SUA. România a devenit 
în scurt timp membru al FMI/BIRD, era observator la GATT (în 
prezent Organizaţia Mondială a Comerţului), încheia protocoale si 
convenţii cu comerciale sectoriale cu „Piata Comună” [ Comunitatea 
Economică Europeană — precursoarea pe plan economic a 
actualei Uniuni Europene] recunoscându-i de facto existenza. La 
începutul anilor 1970, România avea o largă deschidere si acces 
aproape neingradit pe piețele occidentale de mărfuri si capital”. 
Autorii subliniază contrastul dintre deschiderea, inclusiv 
în domeniul economic, afișată pe plan extern și dogmatismul 
care a caracterizat politica internă în timpul „Epocii de Aur”: 
„În Planul politicii interne de dezvoltare economică, «Declarația 
din aprilie 1964» a rămas ca un document propagandistic, fără a 
fi convertită şi instrumentata în sensul deschiderii mecanismelor 
economice spre pietele externe si înscrierii eficiente în procesele de 
integrare-globalizare din ce în ce mai evidente.[...] Megalomania, 
dictatul politico-ideologic în economie si «amenințările» la adresa 
«independenţei» färii au condus la escaladarea centralismului si 
dictatului in economie, la subiectivism si voluntarism, sub umbrela 
științifică a «originalitatii româneşti de conducere economica»”. 
Sunt amintite gravele erori de politică economică care au 
dus la colapsul din anii 1980: ,cheltuirea resurselor nationale in 
investiții economice faraonice, fara a se lua în considerare parametrii 
de eficiență ale acestora, prin ignorarea fenomenelor economice si 
politico-sociale ce se produceau in lume şi credința că aceste nu ne pot 
atinge si pe noi. [...] Încercările de reformare a modelului sovietic 
de construcție economică erau calif icate drept «atentate la cuceririle 
revoluționare ale clasei muncitoare, ale socialismului». [...] Semnalele 
venite din economia reală, internă şi externă, au fost «interpretate 
politic», in loc sa fie luate în serios. Pentru neîndeplinirea planurilor, 
fanteziste prin indicatori şi propagandistice în raport cu realitățile, 
erau de vină cei care nu cunoşteau sau ignorau «politica inteleaptä» 
a partidului”... În comertul exterior, vina pentru neîndeplinirea 
planurilor nu era considerată lipsa de producție — de marfă — in 
cantitatea, calitatea şi la termenele de livrare contractuale, aceasta 
fiind aruncată în seama comercianților (specialiştilor) care «nu 
aplicau politica partidului», fiind «lipsiti de educație si conștiință 
muncitorească. [...] Vinovatii erau găsiți fie în capitalismul care 
submina construcția socialismului, fie în rândul țărilor CAER, 


în frunte cu URSS, care nu ne dădeau ce le ceream şi nu voiau 
să cumpere de la noi ce şi cât le ofeream.[...] Ca urmare, comerțul 
exterior al României cunoaşte o diminuare semnificativă în 
perioada 1981-1989”. 

Pe lângă prezentarea de proiecte privind relansarea 
relaţiilor economice româno-ruse, a identificării produselor 
industriale și agricole care ar putea face obiectul schimburilor 
comerciale între cele două tari, pentru iubitorii de istorie 
volumul prezintă un interes deosebit prin abordarea evoluţiei 
și involutiei pe plan economic a regimului comunist din 
România. Dacă până în prezent atenţia istoricilor s-a axat mai 
mult pe analizarea conflictelor de la vârful puterii sau pe cea a 
dimensiunii represive a regimului, în schimb nu regăsim lucrări 
care să trateze aspecte ale istoriei economice a României în 
perioada 1945-1989. Credem că astfel de lucrări ar fi necesare 
mai ales în condiţiile in care multi dintre români par a regreta 
stabilitatea economică și socială a „vechiului regim” fără a li se 
explica cu date concrete în ce măsură această stabilitate avea un 
caracter artificial din punct de vedere economic. Să nu uităm 
că prăbușirea comunismului în estul Europei a avut în primul 
rând cauze economice, URSS nemaiavând capacitatea necesară 
pe plan economico-finaciar de a susţine regimurile aservite din 
tarile-satelit. Dacă politica de transparență, glasnost, inițiată 
de Mihail Gorbaciov a reprezentat un succes pentru imaginea 
URSS, în schimb perestroika, politica de implementare a unor 
reforme economice limitate, a dus la ceea ce s-a numit mai 
târziu kafastroika — prăbușirea regimului comunist sovietic și 
dispariția URSS de pe harta lumii. 

Prin abordarea atât a unei problematici economice de 
actualitate, cât și a unei teme încă necercetate îndeajuns din 
istoria contemporană a României, lucrarea Restructurarea si 
dezvoltarea relațiilor economice dintre România si Federaţia 
Rusă — premise, idei, mijloace, instrumente si proiecte prezintă 
un interes deosebit nu numai pentru specialiștii în economic, 
ci și pentru cei din domeniul istoriei. 

